
PREFAŢĂ 


Învață din trecut, 
trăeşte prezentul, 
munceşte pentru viitor. 


Unitatea naţiunei române a putut fi dobândită în anul 
1918 grație sentimentului naţional şi a jertfelor aduse în cursul 
deceniilor de toate ramurile poporului nostru. Dar jertfele ar 
fi fost zadarnice, dacă in momentele decisive „conjunctura“ 
internațională nu ar fi fost tavorabilă acestei uniri. Ca în tre- 
cutul îndepărtat şi apropiat, tot aşă în prezent şi viilor, politica 
externă, situația internațională, va jucă un. rol hotăritor cu 
privire la propăşirea şi existența ţării noastre. 

Cu toate acestea, problemele internaţionale şi politica 
externă în general, se bucură în țara noastră de o atenţie in- 
comparabil mai mică, ca în ţările din apus. Pe când intelec- 
tualitatea din vest urmăreşte de aproape toate evenimentele 
externe, cu ajutorul publicaţiunilor şi a lucrărilor ce le stau la 
îndemână, până atunci cercurile noastre politice sau nu se 
preocupă prea mult de forţele hotăritoare ale politicei interna- 
tionale, sau sunt avizate a se informà pe cale particulară des- 
pre cele ce să petrec în ţările apropiate şi îndepărtate, dacă 
nu se mulțumesc cu telegramele lapidare, sau articolele puţinilor 
publicişti, cari se ocupă la noi mai de aproape cu politica 
externă. Publicaţiuni speciale cari să se ocupe pe larg cu pro- 
blemele internaționale nu avem, iar lucrările de acest fel sunt 
insuficiente pentru importanța pe care ar trebui să o aibă pro- 
blemele de politică externă în viaţa noastră de stat. 


Cât priveşte „sesiunile“ Conferinţei de pace din 1919—1921, 
atât de importante pentru țara noastră, nu avem, până acuma, 


nici o lucrare românească, -care să orienteze publicul despre 
cele discutate şi hotărite de areopagul mondial, în general, şi, 
în special, cu privire la chestiunile de interes vital pentru 
neamul nostru. 

Prin lucrarea de fală nu am puiul avea intenția de a 
umplea acest gol regretabil, fiindcă ating o parte prea scurtă 
din activitatea Conferinţei de pace, şi fiindcă tratez unele che- 
stiuni în mod prea sumar. 

Fără a aveă pretenţia de a fi tratat toate problemele, cred 
totuşi că materialul istoric, informativ şi documentar din 
această modestă lucrare va putea fi de folos actualilor bărbaţi 
politici români, pe cât şi generației noastre viitoare. Dacă nu 
aşi fi avut norocul să pot urmări deaproape o mare parle a 
celor relatate şi, dacă nu mi-aşi fi făcut însemnări zilnice 
despre evenimentele trăite, desigur mi-ar fi fost cu neputinţă să 
scriu chiar şi atât cât se găseşte în lucrarea de față. Insemnă- 
rile zilnice mi-au dat posibilitatea să ilustrez datele istorice cu 
amintiri personale. 

In centrul „Acţiunei diplomatice a României din Novembrie 
1919— Martie 1920“ trebuiă să steâ personalitatea d-lui Alexandru 
Vaida-Voevod, pe atunci prim-ministrul ţării, fiindcă, aşă după 
cum îi spuneă regretatul Bonar Law, „personalitatea bărbatului 
de stat joacă un rol cu muit mai mare în aranjarea chestiu- 
nilor păcii, decât ar pute crede cei ce privesc negocierile din 
afară“. Şi mai mult spun cuvintele de bun rămas ale d-lui Lloyd 
George către dl Vaida-Voevod: „sprijinul care lam dat Ro- 
mâniei să _airibue pedeaîntregul încrederei ce am avut-o cu toții 
în persoana şi guvernul d-voastră“. 


ocazii, dar în special la Conferinţa din 1919—20, şansele şi 
politica fiecărei ţări erà personificată în reprezentanţii săi. Po- 
litica naţiunilor se confundă cu calităţile şi acțiunile delegaților. 
Astfel a fost cu politica Statelor Unite (fericitul Wilson), a Franţei 
(dl Clemenceau). a Greciei (Venizelos), şi a României (până la 
un timp dl lon 1. C. Brătianu). Simpatiile sau antipatiile reciproce, 
câştigate de aceşti delegați, au fost simpatii şi antipatii perso- 


nale, cari se resfrângeau în măsură largă şi directă asupra 
iniereselor țărilor reprezentate de ei. Date fiind slăbiciunile 
omeneşti, durere, — şi în cazurile acestea — hotărau astfel 
de momente. 

De aceea nimeni nu va puieă scrie, precum până acum 
nici nu s'a scris, o istorie a Conferinţei de pace, fără a recu- 
noaşte rolul covârşitor delegaților diferitelor ţări. Fără a ţinea 
cont de acei factori creatori, nu s'ar putea scrie istoria unor 
evenimente, cari au ca bază ideile şi forțele motrice ale dife- 
ritelor personalități. E natural deci, ca şi în lucrarea de fată 
să fie pus în mijlocul evenimentelor, bărbatul care a ştiut prin 
calitățile sale deplin armonizate, să valorifice spre binele ţării 
simpatia numeroşilor prieteni sinceri şi desinteresaţi, să dea 
conjuncturei internaționale viată: să creeze paginile din istoria 
contemporană, redate aci. 

Tin să mulțumesc şi pe această cale amicilor şi cunoscu- 
ților, cari, prin sfaturi şi îndemnuri au contribuit la complec- 
tarea şi îmbunătăţirea acestei lucrări. 


Sibiu, 20 Aprilie 1925. 


V. V. 

INTRODUCERE 


Principiile Conferinţei de pace. 


„Distrugerea este uşoară şi mai rapidă decât clădirea“ 
— zice istoricul englez A. F. Pollard — „şi e nevoie de un 
om mai înţelept, şi de o muncă mai îndelungată, pentru a face 
pace în locul războiului .! 

Programul Conferinţei de pace, convocată pentru începutul 
anului 1919 la Paris, întreceă, ca importanţă pentru micile po- 
poare, toate Congresele şi Conferinţele din trecut. Pacea urmă 
să iee Germaniei, în interesul tuturor, orice posibilitate la o 
egemonie politică, economică sau militară. In interesul „celor 
mici“ ea aveă să pue în aplicare principiul de autodeterminare 
a naționalităților. După o robie de mai multe secole Conferinţa 
dela Paris a fost chemată să facă celor asupriţi dreptate. Prin- 
cipiile acestei dreptăţi, cerute de spiritul mondial, au fost enun- 
tate încă în decursul războiului. Aşă a declarat prima oară în 
30 Decemvrie 1916 dl Aristide Briand (premierul Franţei), „în 
` numele tuturor aliaţilor“, că „guvernele unite pentru apărarea 
libertăţii popoarelor“ cer asigurarea păcii prin „repararea dreptu- 
rilor şi a libertăţilor violate“, prin „recunoaşterea principiului 
naționalităților şi libera existenţă a Statelor mici .? 


* A. F. Pollard, A Short History of the Great War, Methuen & Co. 


London, 1920, pag. 365. 
2 Andre Tardieu, La Paix, Payot, Paris, 1921, pag. 89. 

D-sa a precizat în 10 lanuarie 1917 — fot în numele aliä- 
ților — într'o notă transmisă ca răspuns preşedintelui Wilson, 
pretenţiunile Antantei. Din celea opt puncte, al 5-lea cere: 
„Eliberarea Italienilor, a Slavilor, a Românilor şi a Cehoslova- 
cilor de sub dominaţia străină“. 

În numele Statelor Unite, asociate puterilor europene, a 
rezumat Woodrow Wilson „programul păcii mondiale“ în dis- 
cursul ţinut înaintea Congresului american în 8 lanuarie 1918. 
„Programul păcii“ este cunoscut şi sub numirea celor „14 puncte“, 
dintre cari punctele 10 şi 11 se ocupă direct de poporul nostru.? 
„Punctele“ preşedintelui Statelor Unite cer realizarea aceloraşi 
principii, expuse dejà de guvernele statelor europene, drept 
bază pentru încheierea păcii. 

Poporul român eră, în urma împrejurărilor norocoase, în 
situația fericită — nevisată de nici un bărbat de stat român în 
anii 1914—1916 — de a revendică înaintea areopagului mondial 
recunoaşterea internațională a unităţii sale naţionale întrun Stat 
liber şi independent; fără a puleă însă pretinde unirea cu toţi 
fraţii cari trăiau în ţări mărginaşe. Revendicările noastre se 
sprijineau în parte pe tratatul secret încheiat la 17 August 1916 
între Marea Britanie, Franţa, Italia, Rusia şi România. Acest 
tratat ne recunoşteă dreptul asupra următoarelor teritorii din 
Austro-Ungaria (vezi art. 4): Banatul întreg cu gurile Mureşului, 
oraşele şi satele Orosháza, Bichiş-Ciaba, Vâsârosnemeny, gurile 
Someşului, o parte mică din Maramureş şi Bucovina până la 
confluența Ceremuşului în Prut, adecă fără nordul acelei pro- 
vincii. De Basarabia nici vorbă nu puteă fi în acel tratat. 

1 A. Tardieu, op. cit. pag. 90. 

2 Punct 10. „Popoarelor Austro-Ungariei, cărora le dorim un loc ocrotit 
şi garantat printre naţiuni, va.trebui să li-se dea cel mai larg prilej de des- 
voltare autonomă“. 

1i. „România, Serbia şi Muntenegru vor trebui să fie evacuate, iar 
teritoriile de sub ocupaţiune, restaurate... Relaţiunile dintre diferitele State 
balcanice vor trebui să fie prieteneşie restabilite după sfatul marilor puteri şi 
pe temeiul liniilor de naţionalitate trase după datele istorice“. A. Tardieu, op. 
cit. pag. 92 şi N. Dascovici, Principiul Naţionalităţilor şi Societatea Naţiunilor, 
Bucureşti, Cartea Românească. 1922, pag. 163. 

Cum se vede tratatul din 1916 nu ne oicreă — în urma 
împrejurărilor de atunci — decât, să zicem, jumătate din teri- 
ioriul naţional. 

Evenimentele ce au urmat, dintre care cel mai important 
a fost intrarea în război a Statelor Unite din America, au adus 
cu sine decretarea dreptului de autodeterminare a popoarelor 
ca normă de drept internaţional. In baza acestui principiu au 
putut hotărî provinciile româneşti unirea lor cu Ţara-mamă.! 

Hotărîrile de unire au revendicat cu mult mai mult teri- 
toriu decât tratatul din 1916. Aşă s'a votat unirea Basarabiei 
istorice, până la Nistru (preambulul alin. 2) şi a Bucovinei în- 
tregi (decizia), iar spre vest „Banatul înlreg“ şi „tot teritoriul 
locuit de Români“ din Crişana, Bihor, Sătmar şi Maramureş 
(punct 1). Cât priveşte această hotărire precisă pentru Banat, 
dar elastică cu privire la frontiera faţă de Ungaria, nu eră o 
simplă întâmplare că ea în general coincideă cu linia fixată în 
tratatul din 1916. Di luliu Maniu cunoşteă dejà dela începutul 
lui Novembrie 1918, din arhivele secrete ale ministerului de război 
austriac, preluate de Consiliul Naţional Român din Viena, textul 
şi deci linia fixată în tratatul din 1916. Ardealul a ţinut să se 
identifice cu pretenţiile justificate ale guvernului din Bucureşti, 
dând astfel aspiraţiunilor naţionale, în imprejurările schimbate, 
o formă şi frontiere mai corespunzătoare, fără să le micşoreze 
când erau exagerate prin tratat, dar îndreptându-le când nu 
erau deplin asigurate, ca d. e. în Maramureş. Aceeaşi atitudine 
a urmat-o şi Bucovina. 

Marile puteri, constituite în Consiliul Suprem, au acceptat 
„să încheie pacea cu Germania pe baza condiţiunilor de pace 
fixate în adresa din 8 lanuarie 1918 a preşedintelui Wilson 
către Congres ,? cât şi pe baza principiilor enunțate în adresele 
următoare. Nota Consiliului Suprem din 4 Noemvrie 1918 ex- 


1 Basarabia în 9 Aprilie 1918, Bucovina în 28 Noemvrie 1918 şi Ardealul 
în | Decemvrie 1918. 

Nota aliaţilor către preşedintele Wilson, 4 Nov. 1918 vezi Alfred E. 
Zimmern: Europe in Convalescence, Second Edition, Mills & Boon, London, 
1922, pag. 249. 

primă însă şi două „rezerve“: cu privire la „libertatea mărilor“ 
şi la „reconstruirea teritoriilor devastate“. A treia rezervă, cea 
mai importantă pentru noi, din punct de vedere principal, a 
fost făcută de reprezentanţii Italiei, dar n'a fost menţionată în 
textul notei. Opinia separată a Italiei, arată, că ea „nu recu- 
noaşte baza acceptată cu privire la Germania de obligatoare 
şi pentru aranjamentul viitor cu Austro-Ungaria“.! Faptul că 
această opinie separată a unei mari puteri.a fost ținută secret 
un timp oarecare arată, că Ítalia, pe atunci, încă nu a vrut să 
renunţe la tratatul său cu aliaţii europeni, iar aceştia, sperând 
că o vor puteă înduplecă să revie asupra rezervei amintile, au 
omis, împreună cu America, să clarifice dela început acel punct 
principial. „Această omisiune“ — spune atât de bine profesorul 
A. E. Zimmern — „a fost o greşală gravă şi fatală, şi sămânţa 
pentru intrigi nesfârşite“.? 

Cu toate că aliaţii nu au contestat nici odată valabilitatea 
tratatului cu Italia, totuşi Conferinţa a admis în principiu (după 
cum am văzut): ca noile tratate de pace. să fie stabilite în spi- 
ritul punctelor lui Wilson, iar nu conform tratatelor secrete.’ 

Puterile semnatare ale acestor tratate aveau o „aversiune 
profundă“ în contra unor acorduri pe cari le-au semnat în ceasuri 
grele, abandonând chiar multe din interesele lor.* Tratatul cu 
Rusia nici nu a venit în discuţie, fiindcă — spre fericire — nu 
eră cine să ceară împlinirea lui. Dar sa cerut realizarea clau- 
zelor din tratatele cu Italia şi România. 

DI Andre Tardieu — mâna dreaptă a d-lui George Cle- 
menceau — constată, că au fost trei dificultăţi cari se opuneau 
aplicărei tratatului cu Italia.’ 


1 A. E. Zimmern op. cit. pag. 101. 

2 Ibid pag. 105. 

3 Cu Ítalia, 27 Aprilie 1915; cu Rusia, 1915, prin care i-se cedase Bos- 
forul şi Dardanelele şi cu România 17 August 1916. 

+ M. Delcasse ministrul de externe al Franţei către d. H. W. Steed, 
în conversaţia din 30 Aprilie 1915: „Poate am greşit, dar am fost puşi într'o 
situaţie teribil de grea. Italia ne-a pus pistolul la cap“. The Review of Re- 
views, Nr. 416 p. 233, Sept.—Oct. 1924. 

5 A. Tardieu, op. cit. pag. 430. 

Prima „constă în desmembrarea totală, şi neprevăzută în 
tratatul din Londra, a Austro-Ungariei.“ A doua, în faptul că 
acel „tratat nu legă şi Statele Unite“. Acest punct de vedere 
îl reprezentă preşedintele Wilson, când a spus d-lui Orlando în 
şedinţa Consiliului Suprem din 24 Aprilie 1919: „Argumentul 
meu este, că, împrejurările cari au dat tratatului din 1915 justi- 
ficarea sa, s'au schimbat cu totul de atunci“.! lar ultima difi- 
cultate şi-a creat-o însăşi Halia, fiindcă „în timp ce ea invocă 
tratatul din Londra, revendicarea Fiumei implică violarea lui“, 
pentrucă art. 5 din sus zisul tratat atribuiă Fiume Croaţiei. 

Aceleaşi dificultăţi, chiar cu una mai mult, au stat şi în 
calea aplicărei tratatului cu România. Ceeace spune dl Tardieu 
cu privire la Fiume, este analog cu revendicarea — contară 
tratatului din 1916 — susținută de delegaţia română cu privire 
la Maramureş şi partea de nord a Bucovinei. 

Cât priveşte acest tratat, atitudinea Consiliului Suprem a 
fost, dela începutul începutului, hotărită şi precisă. Ea „a evitat 
punerea în discuţie a tratatului? 

Numai după opuneri îndărătnice; mai ales din partea Ru- 
siei, a putut fi semnat tratatul amintit în forma lui definitivă 
(dându-ni-se întreg Banatul), şi numai mulţumită momentelor 
critice, când armatele ţarului au fost izgonite dela frontiera de 
nord a Ungariei până la frontiera Galiției. Cu privire la valabi- 
litatea acestui tratat, semnat mai mult de silă, a mai intervenit 
un fapt, care a determinat pe „jurisconsulţii aliaţi să susţie că 
tratatul a fost anulat prin pacea germano-română dela Bucu- 
reşti . Fiindcă România a tratat şi încheiat, fără consimţământul 

1 A. Tardieu, op. cit. pag. 432, notă. 

? Ibid pag. 427. 

3 A. Tardieu op. cit pag. 427, notă. 

Părerea exprimată în lucrarea semioficială: A. History of The Peace 
Conterence, VI vol. (editor H. W. Temperley) London, 1921—1924, vol. IV, 
pag. 22|, că România a reîntrat în război pretextând violarea tratatului din 
Bucureşti este tot sofistică, fiindcă ultimatul înmânat de Ministerul Coandă în 
10 Nov. 1918 Generalului Mackensen nu se referă la tratatul amintit şi a fost 
expediat la recercarea aliaţilor. Comp. Max Luyken: Gim. von Mackensen von 
Bukarest bis Saloniki. |. f. Lehmanns Verlag — München, 1920, pag. 29 şi 31- 

prealabil şi precis al aliaţilor (consimţământ cerut, dar refuzat) 
pacea cu inamicul, ceeace art. 5 din tratat interziceă în mod 
categoric. Împrejurarea, că experţii Conferinţei nu a ţinut seamă 
în hotărîrea lor, de faptul că pacea dela Bucureşti nu a fost 
sancţionată şi promulgată de Rege, şi astfel nici ratificată de 
parlament, deci nu aveă puterea constituţională, arată, că Con- 
ferința nu voiă să ieie act de acea împrejurare atenuantă, pentru 
a puteă rămâneă faţă de un mic aliat fidelă principiilor pretinse 
de preşedintele Wilson şi acceptate de Consiliul Suprem. Pentru 
delegaţia română să impuneă însă, să tie seamă de această 
interpretare. l 

Marile puteri au tinut să arate, încă înaintea începerei ofi- 
ciale a Conferinţei, că ele nu recunosc de valabil şi deci nu 
vor respectà tratatul din 1916. 

Pentru accentuarea şi consfințirea acestui punct de vedere 
— discutabil — ele au fixat numărul delegaţiilor României 
numai la doi, cu toatecă, sau, chiar fiindcă art. 6 ne confereă 
pentru tratativele preliminare şi negocierile de pace aceleaşi 
drepturi ca şi aliaţilor. 


Delegaţia română a fost dintre cele din urmă care a venit 
la Paris, sosind după terminarea tratativelor preliminare şi numai 
câteva zile înaintea începerei oficiale a Conferinţei. Ea a fost 
prezidată şi condusă de di Ion I. C. Brătianu, prim-ministrul 
țării, secondat fiind de ceilalţi delegaţi: d-nii V. Antonescu mi- 
nistrul la Paris; generalul Coandă; fericitul N. Mişu ministrul 
la Londra; şi A. Vaida-Voevod, şeful delegaţiei ardelene. Pre- 
şedintele delegaţiei a fost, după cum am văzut şi cum recu- 
noaşte el însuşi în discursul său din cameră (17 Decemvrie 
1919), „prevenit“ despre intențiunea aliaţilor cu privire la tra- 
fatul din 1916. „Românimea“ afirmă, că ministrul Franţei la 

Bucureşti l-a încunoştiinţat înainte de plecarea sa la Paris 
„că aliaţii cosideră tratatul din 1916 de caduc“.? 


Cu toate acestea semnatarul acelui tratat aveă tot dreptul, 
chiar datoria, faţă de semnătura sa, să încerce a salvă valabi- 
litatea acelui acord. Această încercare erà îndreptăţită şi prin 
atitudinea echivocă, pe care marile puteri au avut-o cu privire 
la tratatul cu lialia, şi prin „rezerva“ acelei ţări pronunțată în 
şedinţele Consiliului Suprem din 1—4 Noemvrie 1919. 


Politica este arta, care stă în funcțiunea realizării egois- 
mului naţional sau de partid. Pentru înfăptuirea idealului na- 
jional dl lon I. C. Brătianu a cerut maximul revendicărilor 
noastre. A cerut recunoaşterea intregei Basarabii, a întregei Bu- 
covine (în contrazicere cu tratatul), iar spre Ungaria pretindea 
frontiera stabilită în 1916. Argumentele, cu care d-sa susţinea 
aceste revendicări, erau în primul rând — cum ne arată me- 
moriile remise Conferinţei — drepturile istorice, etnice, de auto- 
determinare şi uneori economice, considerând tratatul din 1916 
numai ca un argument în plus.? 

Conferinţa nefiind aplicată să-şi modifice punctul de ve- 
dere cu privire la tratatul declarat caduc, dl Ion I. C. Brătianu 
a urmărit realizarea maximului de aspiraţiuni naționale prin o 
„tactică de afirmare şi trăgănare“. Bazându-se pe dreptul de 
autodeterminare, dar fără a renunţă la tratat, care, ca acord 
secret, eră opus spiritului nou, a sperat, că împrejurările se vor 
desvoltă în aşă fel, încât va ajunge la izbândă cu tactica sa. 
Evenimentele însă, ce au urmat, au dovedit că speranţa a fost 
zadarnică. 

În şedinţele comisiunilor speciale ca şi în convorbirile par- 
ticulare cu diferiţi bărbaţi de stat, delegaţii români au putut 
observă, încă din Februarie 1919, că tratatul nu va fi recu- 
noscut şi nici frontiera spre vest nu va fi aceea cerută de ei. 
Astfel inflexibilitatea, corolarul tacticei de afirmare şi trăgănare, 


t Viitorul an. XII, nr. 3430, 17 August 1919. 


* Afară de un memoriu special, care aveă menirea să dovedească vre- 
labilitatea acelui tratat. 

a ajuns să devie dintro atitudine explicabilă un rău, pe atunci 
încă remediabil. 

Zi cu zi, pas cu pas, prin intrigi, contraziceri şi ezitări, 
provenite din ambele părţi, s'au îndepărtat marile puteri tot mai 
mult de delegatul român, rămas intransigent. DI Brătianu a re- 
prezentat atitudinea sa inflexibilă cu mândrie. Dar dacă mândria 
păreă „celor mici“ dreaptă şi măreaţă, ea eră calificată de „cei 
mari“ ca sumeaţă. Ea a avut ca rezultat direct insuccesul de- 
legatului român de a câştigă tezei sale simpatiile celor mari, 
atât de necesare pentru reuşită. De aici sa născut „politica 
rancunoasă“! a delegaților marilor puteri faţă de România, cât 
şi o vădită ignorare şi boicotare? a persoanei primului delegat 
român. 

Desigur, trebue să regretăm, că „cei patru“ atotputernici, 
factorii hotăritori pentru crearea lumei noi, nu s'au putut ridică 
de-asupra unor sentimente cari nu aveau ce căută în delibe- 
rările atât de importante pentru lumea întreagă. 


Dacă până la un moment se poate zice că tactica d-lui 
Brătianu eră în funcțiunea egoismului şi a interesului naţional, 
aceasta nu se mai poate susțineă, după ce două evenimente 
dela Conferinţa de pace au dovedit cu prisosinţă, că tactica 
inflexibilă eră definitiv compromisă şi chiar periculoasă inte- 
reselor ţării. 

Nu vom insistă asupra faptului că mai târziu (1 August 
1919) Conferința de pace ne-a recunoscut, în contrazicere cu 
tratatul din 1916 întreaga Bucovină, cerută de dl Brătianu, din 
punct de vedere istoric şi etnic, dând astfel o nouă dovadă că 
nu intenţionează să tragă frontierele României în baza tratatului 
declarat caduc. 


Amintim că aliaţii dăduseră sfatul prietenesc d-lui Brătianu 
de a-şi modifică atitudinea, întrucât validitatea tratatului ne 

1 Compară Dr. E. J. Dillon: The Peace Conference; London, Hutchin- 
son & Com. pag. 185. 

2 Charles U. Clark: Greater Roumania; Dodd, Mead & Comp., 1922. 
pag. 285. 

făceă să pierdem recunoaşterea pentru tot nordul Bucovinei şi 
pentru întreaga Basarabie. 

Un sfat identic primise Italia în repeţite rânduri, aşă şi în 
19 Aprilie 1919, când preşedintele Conferinţei, dl Clemenceau, 
a apelat la delegaţii italieni „să se inţeleasă cu noi (Conferinţa) 
pe baza dreptăţii“.! 

Primul eveniment edificator eră împrejurarea, că ltalia, 
după ce a încercat — zadarnic — o tactică de rezistență, a 
renunţat în 27 Maiu 1919 de bunăvoie la tratatul său, care îi 
dădea aproape întreaga Dalmatie, dar fără Fiume, şi a acceptat, 
ca graniţele sale să fie stabilite în baza principiilor enunțate de 
Wilson. 2 Aşa. dară, o mare putere a renunţat de bunăvoie la 
tratatul, a Cărui valabilitate “nu a fost nicicând contestată de 
ceilalți semnatari. Multe consideraţiuni, dovedind o clară viziune 
politică, au determinat această atitudine conciliantă a bărbaţilor 
de stat italieni. 

Al doilea eveniment a fost: stabilirea frontierei din Banat. 
Cum vom vedeă în altă parte, comisiunea de experţi acceptase 
prima oară frontiera propusă de Englezi (98 Februarie 1919), 
care në lăsă calea forată Timişoara—Baziaş. In. urma ătitudinei 
d-lui Brătianu însă, care n'a vrut să intre în negocieri pe chestia 
Banatului, le-a reuşit Sârbilor să provoace o revenire asupra 
primei delimitări de frontieră. Astfel, după câteva săptămâni 
experţii au reluat discuţiunea şi au fixat frontiera, care ne ştir- 
beşte şi azi celem mai elementare drepturi în Banat. Speranţa 
d-lui Brătianu, că forul suprem al Conferinţei nu va primi 
această frontieră, ci va da ascultare cererilor române, a fost 
distrusă prin hotărîrea Consiliului Suprem din 21 lunie 1919, 
care a accepiat frontiera propusă de experți. 

Va să zică după 27 Maiu, şi după 21 Iunie 1919, dl 
Brătianu numai puteă aveă nici un drept să creadă în execu- 
tarea tratatului din 1916. Ca bărbat de stat ar fi trebuit să-şi 
dee dejă cu luni înainte seamă, cum probabil a şi făcut-o, că 


t A. Tardieu, op. cit. pag. 431. 
2 Ibid. pag. 432. 

aliaţii nu vor recunoaşte tratatul de valid. Faptul că d-sa a 
continuat cu tactica negativă, arată că ea a lunecat în funcțiunea 
egoismului de partid. 

Indată după aceste evenimente, primul delegat român ar 
fi trebuit să înfăptuiască intenţiunea, pe care, cum a mărturisit-o 
într'un discurs ulterior, o aveă dejă dela plecarea sa la Paris: 
să demisioneze. ! 


D-sa a plecat supărat dela Conferinţă (în uitimele zile ale 
lui lunie 1919), lăsând pe ceilalţi delegaţi cu o singură instrucție : 
nu negociăm şi rezistăm. Plecarea subită corespundeă unei 
secesiuni şi rămânerea celorlalţi delegaţi, fără posibilitatea de 
acţiune, nu îmbunătăţea mult situalia. Ca bărbat de stat trebuiă 
să se întrebe, dacă secesiunea puteă să dee bune rezultate, 
în cazul când plecarea nu ar fi însemnat totodată şi demisio- 
narea d-sale. Cum însă şi-a fost înainiat demisiunea abiă trei 
luni în urmă, trebue să constatăm, că na vrut să învețe din 
experienţa unei mari puteri. Delegații Italiei au părăsit şi ei în 
mod demonstrativ Conferinţa (în 24 Martie 1919), fiindcă puterile 
nu voiau să le îndeplinească cererea cu privire la Fiume. Dar 
în 7 Maiu dejà sau reîntors „umiliţi la Paris, fără să-şi fi ex- 
primat cineva dorinţa ca ei să se reîntoarcă .? Au revenit 
fiindcă „s'au convins că aliaţii au fost hotăriţi să încheie pacea 
fără participarea ltaliei.* Când o mare putere astfel „umilită“, 
renunţă la politica de resistenţă, atunci puteam noi, țară mică, 
să ne permitem luxul de a continuă tactica negativă? 

DI Brăţianu a plecat dela Conferinţă ignorând şi sfaturile 
amicale cari ni se dădeau din partea oficialităţii şi semioficia- 
lităţii. Unul din cei mai distinşi ziarişti francezi, adânc cuno- 
scător al problemelor externe şi devotat prieten al României, 
dl Auguste Gauvain, care a jucat, indirect, un rol important 


+ „Sau sunt primit cu tratatul acesta, sau mă întorc în jară ca să-mi 


dau demisiunea“. Viitorul, an. XII. Nr. 3509, din 3 Noemvrie 1919. 


2 Francesco Nitti: Das Frielose Europa, Il. Auflage, Frankfurter Socie- 
tăts-Druckerei, 1922, pag. 89. 


3 A. F. Pollard, op. cit. pag. 370. 

la Conferinţă, ne arătă în „Journal des Débats“ intenţiunile bune 
ale amicilor noştri: „Ar fi fost mai recomandabil să nu 'se in- 
siste asupra executării ad literam a oarecăror clauze ale trata- 
tului din 1916, ci să se ocupe întâi de a-şi menajă concursuri 
în vederea unor eveniualităţi prevăzute de toți observatorii cu 
viziune clară a lucrurilor. Încercând să îndrumăm diplomaţia 
română în această direcţiune, am crezut că procedăm mai 
amical faţă de dânsa decât imitând pe curtezani, cari spuneau 
mereu d-lui Brătianu: veţi aveă Banatul“ | 


Demisionarea, adecă mărturisirea insuccesului în urma 
lacticei urmate, ar fi implicat în mod logic recunoaşterea, că 
alt bărbat de stat român, regretatul Take Ionescu, a văzut mai 
bine calea şi mijloacele ce trebuiau întrebuiniate de delegaţia 
română pentru împlinirea postulatelor naţionale. Admiterea eşe- 
cului propriu şi a faptului că evenimentele au dat dreptate, 
singurului rival politic pe atunci, ar fi fost egală cu o sinucidere 
din punct de vedere al politicei de partid. De aceea trebuiă 
găsită o formulă, care pe de o parte să unească întreaga na- 
jiune în jurul d-lui Brătianu, izolând pe conirarul politic, pe de 
altă parte, să fie o platformă sigură pentru alegerile, cari urmau 
să se ţie în viitorul apropiat. Formula găsită a fost: evoluarea 
„tacticei de afirmare şi trăgănare“ întro „tactică“ — căci nu o 
putem numi „politică — „de rezistenţă”. Aici zace adevărata 
cauză a tacticei negative şi recalcitrante. Astfel, ambiția unui 
om politic de a se salvă pe sine, şi dorinţa de a distruge pe 
un adversar, a exploatat — nu prima oară în istoria politică — 
situaţia internaţională pentru interese personale şi de partid, 
ignorând interesele ţării. 

Fericitul Take lonescu eră convins că „directivele politicei 
româneşti” la Conferinţa de pace trebue să fie identice cu 
acelea „rezumate“ de di lon I. C. Brătianu „in 1914“. Fiindcă 
şi „astăzi, oricare ar fi concepțiunea noastră de egală îndrep- 
tăţire a intereselor Statelor mici cu acelea ale Statelor mari, 
primele sunt în majoritatea cazurilor nevoite să profite de 


t Viitorul, an. XH, Nr. 3418, din 5 August 1919, 
ua 

împrejurările create de celelalte pentru a dobândi maximul de 
satisfacţie a propriilor lor interese.“ ! DI Brătianu sa „dus la 
Conferinţă — cum ne spune d-sa — călăuzit de aceste principii 
şi... ca reprezentantul României, care a semnat tratatul din 
1916“.2 Dar defapt d-sa a abandonat „principiile“ arătate mai 
sus, cu toate că l-a sfătuit şi marele Venizelos să le urmeze, 
şi sa manifestat numai ca „semnatarul tratatului din 1916“. 
Dacă ar fi rămas fidel principiilor sale din 1914, sigur, trebuiă 
să abandoneze, în mod logic tactica negativă, ajungând astfel 
în deplin acord cu contrarul său politic, Take Ionescu. 

Atitudinea d-lui Brătianu dela Conferinţa de pace fiind 
continuată după reîntoarcerea d-sale în ţară cu şi mai multă 
sfidare, a înăsprit din zi in zi mai mult legăturile României cu 
areopagul mondial. 

La această înăsprire au mai contribuit două imprejurări. 
Prima: tratatul pentru garantarea drepturilor minorităților, care 
trebuiă semnat odată cu tratatul austriac. 

Cererea formulată de d! Brătianu, ca principiul ocrotirei 
minorităţilor să fie impus în formă clară tuturor Statelor din 
lume, a fost justă. Dar nu eră încă realizabilă, fiindcă Conferinţa 
de pace sa mărginit să stabilească dreptul minorităţilor prin 
tratatele speciale numai în acele teritorii unde în trecut neîn- 


“”dreptăţirea minorităţilor, sau a majorităţilor, a contribuit la spiritul 


de nelinişte şi de inimiciţie. 

Tratatul, aşă după cum i-se cereă României să-l semneze, 
eră inacceptabil, fiindcă preambulul însemnă o ruşinoasă umilire 
a ţării noastre.* Avem motive a crede că el a fost astfel for- 
mulat tocmai ca un răspuns la atitudinea d-lui Brătianu faţă de 
Consiliul Suprem. Nu faptul că România refuză semnarea tra- 
tatului în forma redactată, a stârnit mâhnirea „celor mari“, ci 
împrejurarea că delegatul nostru n'a vrut nici să intre în nego- 


1 Viitorul, an. XII, Nr. 3559, din 24 Decemvrie 1919. 
2 Ibid. 
3 Ibid. 


1 Vezi anexa |. 

cieri pentru schimbarea preambului ofensator şi a clauzelor 
prea „brutale“. El a perzistat pe lângă punctul său de vedere, cu 
toate că i sa spus, atât pe cale particulară, cât şi prin note 
oficiale,! că în cazul unei politici conciliante, — sau, cum spune 
nota Consiliului Suprem — în cazul semnării tratatului cu Austria: 
„Conferinţa va fi fericită să examineze modificările ce vor puteà 
fi aduse la clauzele interne“. ? 


Modificările, se ştie, puteau să fie atunci cu mult mai in- 
semnate ca acelea obținute două luni mai târziu. 


A doua împrejurare care a provocat încordarea relaţiunilor 
între România şi Conferinţa de pace, a fost atitudinea contra- 
dictorie şi nehotărită pe care o luase Consiliul Suprem cu pri- 
vire la regimul bolşevic din Unsaria. Fiind România atacată 
de trupele roşii, noi am dus, în cele două campanii,? nu numai 
un război de legitimă apărare, ci am făcut, în acelaşi timp, prin 
zdrobirea şi înlăturarea focarului bolşevic din centrul Europei 
un mare serviciu lumei civilizate. Cu toate că Consiliul Suprem 
a recunoscut legitimitătea războiului nostru, şi, cu toate că 
poporul maghiar şi opinia publică mondială au apreciat foarte 
mult serviciul ce l-am făcut noi omenimei, totuşi Consiliul Suprem 
ne-a interzis (prea târziu) intrarea în Budapesta şi ne-a cerut 
pe urmă grabnica evacuare a teritoriilor ungare. Intrigile, ce le 
țeseau diferite persoane şi naţiuni în legătură cu manifestările 
Consiliului Suprem faţă de Ungaria şi față de noi, sunt prea 
puţin cunoscute, pentru a ne puteă explica această atitudine 
ciudată. Credem a fi bine informaţi când susţinem, că princi- 
palul motiv, care a determinat Conferinţa să adopte atitudinea 
arătată, a fost temerea, ca România să nu încerce, printrun 
fapt împlinit, să-şi realizeze un plan de imperialism nesănătos. 
Sigur, bănuiala că România ar putâă influenţă deslegarea poli- 
ticei interne din Ungaria în favorul intereselor sale, împiedecând 
astfel combinaţiile politice şi economice ale unor mari puteri, 


t Astfel ultima oară în nota din 12 Octomvrie 1919. 
* Viitorul an. XII. Nr. 3510 din 4 Noemvrie 1919. 


3 Până la Tisa, şi până la granița Austriei. 

încă a contribuit mult la urgitarea evacuării teritoriilor maghiare. 
Tot aşă de mult a contribuit însă şi dorința Consiliului Suprem, 
de-a face, pe cale pașnică, imposibilă răspândirea bolşevismului 
în Europa centrală, preconizând o înţelegere directă cu Bela Kun. 

Dar, ori cari ar fi fost dorințele Conferinţei, sau mai bine 
zis ale Consiliului Suprem, calea aleasă de dl Brătianu peniru 
a nu da ascultare cererilor juste şi a opune hotărtrile nedrepte 
nu a fost nici potrivită nici practică. Nu prin ignorarea Confe- 
rinței, nu printro tactică negativă se puteă obţine o soluţie 
satisfăcătoare pentru ambele părţi. ! 

Conferinţa ne-a trimis douăsprezece note în ton conciliant, 
dar totuşi energic. Şi fiindcă acele note au rămas fără nici un 
„răspuns, sau cu răspuns dilatoriu, şi „pentru a arătă importanţa 
ce Conferinta puneă ca să obţină răspunsul României, ea a 
însărcinat chiar pe un delegat special, Sir George Clark“ — 
ajutat de dl Allen Leeper — „de-a merge la Bucureşti .? Ne- 
primind însă nici această misiune un răspuns precis, sa ajuns 
ca urmare logică a tacticei d-lui Brătianu la ultimatul din 15 
Noemvrie 1919, care ne-a pus, cu adevărat, cuțitul la gât. 


Ce măsuri a luat guvernul d-lui lon I. C. Brăţianu 
ca să pareze, sau să evite situația critică ? 


Răspunsul e scurt: nici una. Dimpotrivă, a făcut tot ce a 
putut — conştient sau inconşiieni = pentru a mărì abizul între 
România şi Conferinţă. 

Atunci, când un guvern este sincer convins că va trebui 


1 Atitudinea d-lui Brătianu esie astfel calificată de cercurile conducătoare 
din apus: „DI Brătianu cu toate că nu sa distins prin arta politicei sale 
(statesmanship), totuşi a avut cel puţin curajul convingerilor sale“. Vezi 
H. W. Temperley, op. cit. vol. IV. pag. 224. 

 Ultimatul din 15 Noemvrie 1919, Viitorul an. XII, Nr. 3540 din 5 
Decemvrie 1919. 

să treacă mai curând sau mai târziu dela „tactica de trăgănare“ 
faţă de Conferinţa de pace la o „politică de rezistenţă“ faţă de 
26 State, el e dator să pregătească din bună vreme ţara sufle- 
ieşte şi materialiceşte pentru o eventuală izolare. Guvernul 
liberal din 1919 a încercat pregătirea sufletească, dar a neglijat 
cu desăvârşire cea materială. 


Articolele de fond din oficiosul liberal nu erau o suficientă 
garanție pentru reuşita rezistenței cerută de acel partid. Nu prin 
fraze şi articole ca: „Misiunea noului guvern“,! şi: „Pe ce se 
întemeiază politica de rezistență” — care în fond nu dădeau 
nici un sfat practic, nu arătau nici o modalitate cum sar puteă 
înfăptui acea politică — nu în felul acesta trebuiă pregătită tara 
pentru drumul greu pe care eră să fie târită. Nici „Manifestul“ 
electoral al partidului libsral, care „învită ţara la o politică de 
apărare“,* nici frazele rostite de dl Brătianu nu puteau, singure, 
să servească scopul dorii. Pentru eficacitatea rezistenţei nu se 
cereau fraze ca acestea: „Întrucât rezistența este hotărîrea băr- 
bătească a unei conştiinţe naţionale, fiţi siguri, d-lor, că nu este 
nici în putinţa, nici în interesul aliaţilor ca să,o înfrângă“. * 

Pentru a puteă speră un rezultat .favorabil în urma „po- 
liticei de rezistență“ trebuiă organizată ţara din punct de vedere 
politic, economic, financiar şi militar. Fără această pregătire 
calea propusă rămâneă o simplă aventură. Eră naiv să creadă 
cineva, că fraze, cari nu se bazau pe o organizaţie reală şi pu- 
ternică a ţării să poată produce o cedare, o înfrângere a Con- 
ferinţe; de pace, faţă de un mic Stat aliat. 


1 „De a sta strajă pentru a apără fara de jicnirile ce voiesc să ne fie 
impuse în. chestiunea libertăţii noastre economice şi suveranității noastre de 
stat“. Viitorul an. XI] Nr. 3458, din 14 Septemvrie 1919. 

* Viitorul an. XH Nr. 3459 din 15 Septemvrie 1919. 

î Viitorul an. XII Nr. 3480 din 5 Octomvrie 1919. 

* Dupăce guvernul Vaida-Voevod înştiinţase Conferinţa că va semnă 
tratate! ». i 

5 Discursul d-lui lon |. C. Brătianu în cameră, 17 Decemvrie 1919. 
Viitorul an. XII Nr. 3559 din 24 Decemvrie 1919. 

Erà cu putință organizarea materială a politicei 
de rezistență ? 


Guvernul liberal nu a luat nici o măsură de pregătire 
materială, şi acest fapt ne dovedeşte odată mai mult, că nici 
dl Brătianu nu credeă în posibilitatea, în eficacitatea, precum 
nici în necesitatea unei politici de rezistenţă. El, sigur şi-a dat 
seamă dela început, că organizarea ţării în vederea unei izolări 
politice şi economice eră imposibilă. Şi aceasta corăspundeă 
situaţiei reale, pentrucă vechiul regat eră, în urma ocupatiei 
străine, secătuit din punct de vedere economic. Oficiosul liberal 
publică! ca titlu de document un articol din revista engleză 
„Near East“ care redă foarte bine trista situaţie economică a 
țării dela începutul anului 1919:. 

„Cu privire la industria petroliferă se pare că maşinile 
sunt în condițiuni destul de satisfăcătoare. Germanii... au ajuns 
să ridice producţia petrolului la */, din producţia dinainte de 
război. Rezultatul este, că acum se află acolo un abundent 
surplus de petrol. Toate rezervoarele mari sunt pline şi se şi 
risipeşte din petrol“. 

„O imediată reluare a altui export din România nu se 
poate. Anul viitor ar puteă fi ceva porumb şi grâu pentru export“. 

„In prezent comunicaţia pur şi simplu nu există. Nu este 
material de c. f., sau prea puţin. In lipsa comunicaţiei, oraşe 
depărtate la 100 klm. sunt complet fără legătură. In ţară se 
găsesc ceva alimente, dar puţine ajung la oraşe. Preţurile s'au 
ridicat enorm şi ceeace se poate procură este foarte scump. 
Valoarea cumpărătoare a unui leu este aproximativ 10 bani. 

Însuşi partidul dela guvern nu aveă încredere în functio- 
narea serviciilor de comunicaţie. Astfel oficiosul său provocă 
organizaţiile din provincie să ridice tipăriturile dela centru prin 


1 Viitorul, an. XII Nr. 3258 din 24 Februarie. 

delegaţi, „aceasta pentru a împiedecă întârzierea sau rătăcirea 
pachetelor prin poştă“. 1 

Pentru a puteă începe refacerea ţării din punct de vedere 
economic trebuiă să apelăm şi noi — ca Franta, Italia, Ceho- 
Slovacia, Jugoslavia, Polonia etc, — la sprijinul atât de generos 
al Marei Britanii şi al Statelor Unite. Ajutorul se ofereă tuturor 
Statelor prin „Consiliul Suprem de ajutorare şi aprovizionare“. 
El, împreună cu Crucea Roşie americană şi cea engleză au 
prestat în anul 1919 o grandioasă operă umanitară, cum nu 
sa mai văzut până în zilele noastre. Alimente şi materii de 
prima necesitate, în valoare totală de aproape două sute mili- 
oane lire sterline (azi două sute miliarde lei) au fost împărţite 
gratuit, sau pe lungi credite, în Europa întreagă şi în Asia pentru 
a scăpă popoarele de foamete şi a le ajută să-şi recâștige cât 
mai curând viața normală. 

Din 16 ţări ajutate, România vine în rândul al cincilea, 
cât priveşte cantitatea materialelor primite. ? 

In rapoartele lui Sir William Good găsim date prețioase 
despre situaţia deplorabilă ce au găsit-o la noi în anul 1919 
membrii comisiunei sale: şi: despre munca atât de prețioasă 
prestată de acea comisiune. Vedem că România a primit în 
decursul anului 1919 dela Consiliul Suprem economic: 186.082 
tone alimente, 42,354 tone diferite materii de prima necesitate 
(îmbrăcăminte etc.) şi 7000 tone materiale de c. f. în valoare 
totală de 1,581.300 lire sterline + (azi 1.264,040.000 lei). 

Crucea Roşie britanică a făcut ţării ca dar îmbrăminte în 


valoare de 125.000 lire sterline * (azi 100,000,000 lei). 


1 Viitorul an. XII Nr. 3262 din 28 Februarie 1919. 


Economic Conditions in Central Europe, vol. E şi Il. His Majesty's 
Stationery Office, London, 1920 (raportul lui Sir William Good, directorul bri- 
tanic de aprovizionare, prezentat parlamentului englez). 

3 „Infăţişarea unei Românii economiceşte independente şi prosperândă 
nu se arătase primilor investigatori“. Ibid. vol. I pag. 34. 

1 Raportul lui Sir William Good, vol. 1 pag. 15 şi 16. 

5 Ibid. vol. I pag. 36. 

Statele Unite au contribuit cu cantităţi enorme de alimente 
şi îmbrăcăminte peniru ajutorarea ţării secătuite, dăruind pentru 
copiii români alimente în preţ de 500.000 dolari! (azi 90 mili- 
oane lei). 

„Crucea Roşie americană a ajutorat 273 spitale, 55 infir- 
metrii, 5l orfelinate, 30 şcoli, 74 alte instituţiuni şi 1921 sate“, 
ea „a distribuit 6,886.913 porţii de mâncare“ şi „a ajutat 663,578 


9 


persoane cu alimente, îmbrăcăminte şi încălțăminte, ete.“.? 

Afară de aceste ajutoare, România a mai primit până la 
31 Maiu 1920 prin „American Relief Administration“ (organizație 
americană de aprovizionare) direct din Statele Unite „alimente 
în valoare de 64.52824 dolari, iar mărfuri în preţ de 1,374.119'35 
dolari? 

Pentru a amelioră „problema principală, a transportului şi 
a comunicaţiei” s'a obţinut „în urma eforturilor combinate a mi- 
siunilor britanice şi franceze, 50 locomotive dela frontul anglo- 
franco-american şi li au fost predate de Bulgari în Dobrogea .* 


Acesta a fost ajutorul enorm pe care l-a primit România 
dela marii aliaţi. Şi dacă suntem sinceri, trebue să recunoa- 
ştem, că fără acel ajutor — din singura resursă posibilă pe 
atunci — am fi avut în multe pări ale ţării foamete, ne-ar 
fi murit zeci de mii de copii, preţurile pentru toate necesităţile 
de trai ar fi ajuns mai „urcate“, * şi nici campania contra Un- 
gariei nu am fi putut-o întreprinde în condițiuni satisfăcătoare. 

Situaţia armatei noastre, evident că eră mai bună după 
campania din Ungaria decât în iarna 1918-1919. Dar ceeace 
spune dl General! G. D. Mărdărescu în lucrarea sa“ cu privire 
la „armatură şi muniţiuni“. pentru acea dată, se potrivea şi 
pentru toamna anului 1919: „aveam cantităţi numai relativ 


1 Ibid. 

> C. U. Clark, op. cit. pag. 404. 

è Ibid. pag. 418. 

* Raportul lui Sir William Good, vol. H pag. 35. 

5 Ibid. 

General D. G. Mărdărescu: Campania pentru desrobirea Ardealului 
şi ocuparea Budapestei, 1918—1920, Cartea Românească, Bucureşti 1921. 

suficiente“. Dar „îmbrăcămintea din magaziile de mobilizare 
ale corpurilor, ca şi aceea existentă în restul depozitelor, nu 
eră suficientă decât pentru un efectiv restrâns". Dovadă erà 
îmbrăcămintea engleză, americană şi franceză a unităților noastre. 
„Politica de rezistenţă” ne-ar fi impus menţinerea pe picior de 
război a unui mare efectiv de armată, pentru un timp mai în- 
delungat, cu scopul dea ne apără frontierele şi a menjineă 
siguranța internă. Abstragând dela faptul că acea „politică“ 
ne-ar fi tăiat, dintr'o dată, întreg sprijinul material — atât de 
necesar incă — ai marilor puteri, trebuiă să ne întrebăm: finanţele 
ţării permit oare cheltuielile enorme, pecesare pentru menţinerea 
armatei pe picior de război ? l 

Finanţa tării eră în anul 1919 într'un adevărat haos: aveam 
cinci feluri de monedă, cari circulau în ţara întregită; impozi- 
tele erau foarte slab plătite sau de loc, taxele de export fiind 
aproape inexistente, singurul venit al Statului erau monopo- 
lurile şi taxele de import. „Bugetul arătă un deficit lunar de 
160.000,000 lei (pe atunci 800,000 pf. sterlina), întratele fiind între 
30—40 milioane lei şi spesele aproape 200.000,000 lei“.1 

Eră explicabil deci, că guvernul român a achitat spesele 
pentru aprovizionarea ţării prin bonuri (relief bonds).? Exportul, 
baromeirul prosperității unui Stat, eră foarte redus din cauza 
lipsei mijloacelor de transport. Din acest motiv „se putrezeă 
lemnul în stocuri . lar cu privire la petrol — al doilea produs 
de export după grâne — ne spune Sir William Good următoarele: 
„stagnarea a continuat, şi în lulie 1919 întreg comerţul a ajuns 
la un punct mort ':2 In urma lipsei de locomotive, vagoane-cisterne, 
rezervoare de benzină „sau exportat în primele cinci luni ale 


anului 1919 abiă un percent din cantitatea exportată în 1913.* 


+ Ibid. pag. 10. 

* Ibid. 

t Raportul Sir William Good, Vol. H. pag. 38. 
2 Ibid pag. 35—36. 

* Ibid pag. 36. 

4 Raportul Sir William Good, vol. Il, pag. 38. 

Prospectul României pentru anul 1920 îl schiţează Sir 
William Good cu următoarele cuvinte: „Recolta locală a produs 
cantităţi suficiente pentru a îndestuli necesităţile României cu 
privire la cereale, şi dea face posibil României să exporteze 
cantităţi de grâu şi porumb (100,000 tone). Produse de bumbac 
şi de lână, îmbrăcăminte, fier şi oțel, maşini agricole şi alte 
maşini sunt căutate. Să cer oferte din America şi Anglia pentru 
locomotive şi material rulant“. 

Astfel fiind situaţia reală — materială — a ţării noastre, şi ne- 
putând aşteptă o ameliorare pentru anii viitori decât prin spri- 
jinul aliaţilor, care om serios ar fi putut crede, că în timp ce 
toate serviciile publice, întreaga organizaţie de stat eră la în- 
ceputul reorganizării, fraze frumoase erau suficiente pentru a 
ne asigură succesul „polilicei de rezistenţă?” Pe atunci trebuiă 
să fim fericiţi, că putem primi pe credit (bonuri de tezaur) mii 
de vagoane de îmbrăcăminte şi alte materii de prima necesi- 
tate din ţările aliate. Ameliorarea situaţiei economice, depindeă 
în mod direct de bunăvoința şi sprijinul marilor aliaţi.? 

Pe lângă toate afirmările d-lui Brătianu, făcute în interes 
de partid, sub împrejurările arătate nu putem crede că d-sa să 
fi fost convins de eficacitatea „politicei“ de rezistenţă. O do- 
vadă pentru această presupunere găsim în desbaterile parla- 
mentare din Decemvrie 1923. Dl A. Vaida-Voevod ne spune 
în discursul său asupra Banatului următoarele: „Brătianu a opus 
rezistenţă spre a obţine mai mult. A reuşit? Şi el spuneă însă, 
încă prin lunie (1919), că Maniu va trebui să primească for- 
marea guvernului spre a iscăli, ori dacă Maniu nu va vedeă că 
aceasta îi este datoria patriotică, atunci un alt guvern, căci tratatul 
va trebui semnat, dar nu el, Brătianu, va fi care îl va semnă .* 

1 Ibid, vol. I, pag. 11. 

2 DI ion I. C. Brătianu afirmase contrarul în discursul din 17 Decem- 
vrie 1919: „Nu poate să ne înfrângă (aliaţii), fiindcă nu de bunavoinja sau 
reaua voință depind deficultăţile economice ale zilelor de azi.“ Viitorul an. 
XII Nr. 3559 din 24 Decemvrie 1919. 

3 Chestia Banatului de Dr. A. Vaida-Voevod, discurs pronunţat în şe- 
Pința adunării deputaţilor din 25 Decemvrie 1923, Bucureşti, Imprimeria Sta- 
tului, 1924, pag. 29 (din raportul către dl Juliu Maniu). 

Este regretabil, că din cauza unor interese secundare, sau 
pierdut 5 luni, care timp, întrebuințat fiind pentru o „colaborare“ 
şi „coordonare“ a intereselor noastre cu acelea ale Conferinţei, 
am fi putut cruţă unele neîndreptăţiri teritoriale şi o înfrângere 
şi umilire diplomatică. 


Situaţia guvernului Vaida-Voevod. 


Partidul naţional a sprijinit până în ultimul moment (prin 
Consiliul Dirigent şi miniştrii delegaţi în guvernul central) tactica 
d-lui lon I. C. Brătianu. El a dat acest concurs ca un colabo- 
rator onest şi loial, cu toate că erau mai mulți dintre condu- 
cătorii ardeleni şi bănăţeni, cari s'au convins încă în primăvara 
anului 1919, că ar trebui modificată tactica pentru a obţine mai 
mult.: Totuşi acele propuneri nu au fost puse în aplicare, pentru 
a nu îngreună situaţia d-lui Brătianu, reprezentantul oficial al ţării. 

După întrunirea parlamentului în iarna anului 1919, par- 
iidul liberal a oferit printro delegaţie d-lui Vaida-Voevod să 
voteze alegerea sa de preşedinte al camerei, dacă se obligă 
a declară din scaunul presidenţial că „va susţinea cu intrasi- 
genţă politica de rezistenţă pe care dl Brătianu a susținut-o la 
Conferinţă. După designarea d-lui Vaida-Voevod de prim-mi- 
nistru s'a făcut cunoscut „conducătorului partidului liberal, că 
partidul naţional este aplecat să deă întregul său sprijin ori 
cărui guvern, şi cu atât mai curând când acel guvern ar fi 
format de dl. Brătianu, dacă el ar fi hotărit să continue mai 
departe politica de rezistență luând însă toată răspunderea si- 
tuaţiei asupra sa“. i 

Răspunsul a fost, precum sa prevăzul, negativ. Motivul 
principal fiind, sigur, convingerea că continuarea tacticei de re- 

1 Intre ei şi dl Vaida-Voevod, vezi Chestia Banatului, discurs cit. 
pag. 15—18. 

2 Ibid pag. 32. 

3 Ibid pag. 33. 

zistenţă ar fi o sinucidere. Aşă sa format în urmă guvernul 
blocului parlamentar compus din partidul d-lui Neculaie lorga, 
partidul țărănesc şi partidele din Ardeal, Basarabia şi Bucovina, 
regionale încă. 

Situaţia în care a fost pus primul guvern parlamentar al 
României întregite în urma „conflictului“ născut între Conferinţa 
de pace şi guvernul d-lui lon Į. C. Brătianu a fost foarte umi- 
litoare. Fiindcă noului guvern nu-i rămâneă decât să accepte 
condiţiunile cerute de Consiliul Suprem în ultimatul din 15 
Noemvrie 1919, care eră o urmare a greşelilor comise de cele 
două guverne premergătoare. Aceasta eră singura cale posibilă, 
abstragând împrejurarea că două din partidele ce formau gu- 
vernul (partidul d-lui N. lorga si partidul țărănesc) au preconizat 
şi mai înainte semnarea tratatelor. 


Consecințele pe care ar fi trebuit să le supoarte ţara noa- 
stră din o eventuală continuare a „tacticei de rezistență“, sau 
mai bine zis la începerea „politicei de rezistenţă“, ar fi fost 
dezastruoase. In. adevăr, ultimatul Consiliului Suprem ne pune 
următoarele în vedere: „Dacă acest răspuns nu va da satis- 
factie Consiliului Suprem al aliaţilor, aceştia sunt hol lăriţi să no- 
tific ice "României că ea sa separat de aliaţi. Ei o vor înviiă ca 
să-şi rechieme imediat delegaţii dela Conferința păcii. şi vor 
retrage misiunile lor dela “Bucureşti” d... 

„In ceeace priveşte reglementarea asupra frontierilor, Ro- 
mânia vă fi astfel, prin propria sa acţiune, despuiată de orice 
titlu de sprijin din partea puterilor, precum şi de recunoaşterea 
drepturilor sale din partea Conferinţei“.! 

Oficiosul guvernului francez, Le Temps, arătă şi mai drastic 
urmările ce le-ar fi provocat un răspuns negativ sau dilatoriu 
al guvernului român, adecă: „ruperea relaţiunilor diplomatice 
şi refuzul aliaţilor de-a sprijini aspiraţiile teritoriale ale României, 
două pedepse, cari ar izolă România din punct de vedere co- 
mercial şi militar“ SA 


1 Viitorul, an. XH Nr. 3540 din 5 Decemvrie 1919. 
: Evening Standard, din 5 Decemvrie 1919. 

Guvernul, parlamentar aveă de ales numai între două so- 
luţii: sau primeşte condiţiunile Consiliului Suprem, sau pericli- 
tează. irontierele spre vest, precum şi recunoaşterea reunirei 
Basarabiei, tăiându-şi în acelaşi timp orice sprijin economic şi 
financiar, atât de necesar încă ţării noastre. 

Dar şi din punct de vedere pur politic, ar fi fost pericu- 
loasă o rezistenţă pentru noi. Abstragând dela faptul că nici 
Marea Britanie, cu poziţia ei geografică extrem de favorabilă, 
nu-şi mai permiteă luxul unei „splendid isolation“, noi nu am 
fi putut încercă o astfel de aventură. Noi aveam nevoie de te- 
meliile Statului, de fixarea şi recunoaşterea frontierelor noastre 
prin tratate internaționale. Continuând conflictul, desigur s'ar fi 
repetat în mare, ce s'a întâmplat în mic cu frontiera Banatului: 
în urma jinutei noastre ar îi fost sprijiniți şi părtiniţi alţii, ad- 
versarii noştri. 

Odată izolaţi din punct de vedere politic, economic şi mi- 
litar ce am fi făcut fără recunoaşterea internaţională a fron- 
tierei către vest şi est? Ce am fi putut face dacă ni s'ar fi luat 
Aradul, Oradea-Mare, Satu-Mare şi Sighetul Marmaţiei cu ho- 
tarele lor? Ce am fi făcut dacă Consiliul Suprem ar fi hotărât 
ca soartea Basarabiei s'o decidă numai o conferinţă viitoare, 
la care va puteă luă parte şi Rusia? A nu jineă”"cont de acelea 
împrejurări, cari nu erau simple ameninţări, ar fi însemnat di- 
strugerea visului milenar, abiă înfăptuit. 

Situaţia trebuiă deci clarificată, odată pentru toideauna. 
Şi fiindcă dl lon I. C. Brătianu a amânat clarificarea cu două 
luni prin împiedecarea formărei unui guvern de coaliţie Iuliu 
Maniu (25 Septemvrie 1919), guvernul d-lui Vaida-Voevod a crezut, 
că singura cale posibilă este reînceperea colaborării amicale cu 
Conferinţa de pace. 

Cu toate că ultimatul Consiliului Suprem cereà acceplarea | 
condiţiunilor „fără discuţie, fără rezerve şi fără condilii”! dl 
Vaida-Voevod a declarat categoric miniştrilor aliaţi la Bucureşti, 
încă înaintea constituirii guvernului parlamentar, că nu va primi 


1 Viitorul, an. XII Nr. 3540, din 5 Decemvrie 1919. 

formarea guvernului, sau va demisionă imediat, în cazul când 
preambul ruşinos şi art. 10, şi 11, 1 din tratatul minorităților nu 
vor fi omise. i 

Numai după ce a primit asigurarea marilor puteri, că se 
vor omite cele cerute,” numai atunci ê a încunoştiiniat dl Vaida- 
Voevod în 5 Decemvrie 1919 (ultimul termin) pe ministrii aliați, 
că acceptă condițiunile notei Consiliului Suprem. 

Este bine să reamintim că toate tratatele pentru garantarea 
drepturilor minorităților (acelea cu Cehoslovacia, Jugoslavia, Po- 
lonia, Ungaria şi Austria) au fost numai aplicarea principiului 
stabilit în pactul pentru Societatea Natiunilor. Tratatele indivi- 
duale aveau de scop să garanteze mai precis punerea în vi- 
goare a principiului. Pactul a fost semnat de toate Statele par- 
ticipante la Conferință în tratatul cu Germania (la Verssailles, 
28 Iunie 1919). 

Dacă România a semnat principiul — chiar prin di Ion 
L C. Brătianu — nu aveà nici un înțeles să se refuze semnarea 
unui tratat, care, să ştiă bine, că va fi impus tuturor Statelor 
succesorale în condițiuni asemănătoare cu acelea ale Poloniei.’ 
Nu faptul, cum am zis mai sus, că di Brătianu nu a vrut să 
semneze tratatul minorităţilor în forma sa umilitoare a indispus 
Conferinţa, ci împrejurarea că delegatul român nici nu a vrut 


să discute textul sau eventualele modificări. 

„Cum ruptura aliaţilor cu noi eră iminentă — spune dl 
Vaida-Voevod în discursul program — cum nimeni nu voiă să ia 
răspunderea, m'am hotărit să iau eu asupra mea sarcina iscă- 
lirei tratatelor litigioase“. 

„M'am hotărit în convingerea, că nu e permis să riscăm a 
pierde măcar o părticică din ceeace cu atâtea jertfe, cu atâtea 
vieţi de eroi, cu atâtea nefericiri familiare sa dobândit“. 


t Cari ar fi creat o situaţie privilegiată Evreilor nepământeni. 

2 Schimbările obţinute de dl Vaida-Voevod dela Bucureşti prin inter- 
mediul miniştrilor aliaţi: Vezi anexa |. 

3 Acest succes al d-lui Vaida-Voevod a fost considerat în cercurile oc- 
cidentale ca „o înfrângere a Consiliului Suprem“. Vezi Ch. U. Clark, op. 
cit. pag. 310. 

„Mam hotărît să fac acest sali în prăpastie, căci ştiam, că, 
deşi poate eu unul voi'fi o jerttă, totuşi ţara va fi salvată de 
urmările grave ale unei rupturi cu aliații“. 

„Şi ştiam, că în acea prăpastie, nu schilăvire, nu moarte 
ne aşteaptă, ci aşteaptă prietenia Americei, Engliterei, Frantei, 
Italiei, a marelor noastre aliate de eri, de azi şi de mâine! 

Astfel s'a revenit la o politică reală şi constructivă, la 
punctul de vedere pe care îl reprezentă în 1914 şi dl Ion I. C. 
Brătianu, şi sa abandonat politica de aventură, afişată şi ce- 
rută de partidul liberal din interese de partid. 


Programul d-lui Vaida-Voevod peniru politica externă. 


Guvernul parlamentar pusese chestiunea externă în fruntea 
programului său; politic. Odată reîncepută colaborarea amicală 
între România şi Conferinţă, trebuiă recâştigată în primul rând 
încrederea marilor aliaţi, — pierdută pentru un moment, — şi 
trebuiau cimentate legăturile prieteneşti cu ei. De aceea dl 
Vaida-Voevod se hotări să lucreze, prin toate mijloacele diplo- 
maţiei, la întărirea şi la mărirea prestigiului internaţional al Ro- 
mâniei, sperând, că astfel îi va succede să obţină, în tratatele 
nesemnate încă, o ameliorare a clauzelor nefavorabile nouă, şi 
să asigure ţării sprijinul moral şi material al aliaţilor. D-sa inten- 
ționă să înceapă sub auspiciile marilor aliaţi tratative cu Ceho- 
slovacia şi Jugoslavia pentru trasarea: unei frontiere mai favo- 
rabile nouă, în Maramureş, şi Banat. Punctul cel mai important, 
însă, îl constituiă încercarea de a câştigă recunoaşterea din 
partea marilor puteri, a drepturilor noastre asupra Basarabiei. 

Planului de muncă îi sau opus multe obstacole prevăzute 
şi neprevăzute. Pentru realizarea lui se cerea, ca premierul 


1 Expunerea d-lui Al: Vaida-Voevod privitoare la programul guvernului, 
Bucureşti, Tip. Cultura Neamului Românesc 1919, pag. 22 (rostit în 16 De- 
cemvrie 1919). 

român să cerceteze, cât mai curând, capitalele din apus, fiindcă 
acolo să puneau bazele internaţionale — vitale — ale României. 
Ştiind, că, în acele momente decizive, reprezentarea ţării prin 
delegaţi, cari nu aveau răspunderea şi nici deplina libertate a 
acțiunilor, ar puteă însemnă pierderea celor mai prielnice mo- 
mente, şi cunoscând ce importanţă are în tratativele internatio- 
nale, cuvântul dat de un prim-ministru, dl Vaida-Voevod s'a hotărit 
să reprezinte personal interesele României la Conferinţa de pace, 
cel puţin până la rezolvarea problemelor principale. 


Indată după venirea la guvern, dl Vaida-Voevod a asemnat 
întreg fondul de franci francezi, de care dispunea Ministerul de 
finanţe, la Paris, ca să se achite schimbul studenţilor şi salariile 
legaţiunilor. De aceea sa adresat Băncii Naţionale cerând să 
pue la dispoziţia guvernului pentru această misiune 50,000 
franci francezi; banca Statului a refuzat însă sub pretextul, că 
nu dispune de valută străină. Cu toate că această scuză eră 
calificată de financiarii în măsură să cunoască fondurile Băncii 
Naţionale, de neexactă, premierul a fost nevoit să ceară suma 
amintită dela Banca Marmarosch, Blank, care prin intermediul 
d-lui M. Blank a împlinit cu plăcere dorinţa guvernului. Fără 
acest concurs, care a evitat un incident şi o situaţie ridicolă, 
primul ministru ar fi trebuit să renunțe la acţiunea sa diplo- 
maiică din străinătate şi dela Conferinţa de pace.! ? 

După câteva luni petrecute la Conferinţa din Paris, unde 
şi-a fost creat legături preţioase cu bărbaţii de stat francezi, 
trebuiă să cerceteze în primul rând capitala Marei Britanii. 
Această vizită să impuneă cu atât mai mult, cu cât se ştiă, că 
Conferinţa de pace va fi convocată acolo în primăvara anului 
1920. După Londra, premierul român intenţionă să cerceteze 


1 Ministrul României la Paris, dl Victor Antonescu, se pare că a urmat 
aceluiaşi ordin secret, ca şi Banca Naţională, când a ridicat dela băncile 
din Paris, în preziua sosirei d-lui Vaida-Voevod, toate fondurile Statului Român 
cu excepția unuia, pe care nu eră îndreptățit să-l ridice şi refuzând, în urmă 
sub diferite pretexte, să dee din sumele ridicate un franc noului prim-ministru. 

: Comp. desbaterile parlamentare 4 Februarie 1925. Lupta, anul IV: 
Nr. 947 din 6 Februarie 1925. 

Roma, sperând să poată împrăştiă şi acolo atmosfera nefavo- 
rabilă ce ne-o crease propaganda maghiară. 


Prima vizită la Londra, 28 lan.—3 Febr. 1920. 


Consideraţiuni generale. 


Prima vizită întreceă cu mult cadrul unei simple vizite de 
politeţă, făcută în semn de recunoştinţă pentru sprijinul dat de 
delegaţii Angliei în special d-lui Vaida-Voevod la Conferinţa dela 
Paris. D-sa eră conştiu de faptul că şi azi, în legăturile dintre 
State, raporturile personale şi schimbul de vederi, direct între 
bărbaţii de stat cu răspundere, sunt mijloacele celea mai sigure 
pentru a rezolvă folositor naţiilor, chestiunile politice. Acest 
schimb de vederi trebuiă să înlăture răceala şi nesiguranța care 
mai există încă faţă de noi, în cercurile conducătoare, şi care 
fusese creată de politica noastră de rezistenţă şi de calomniile 
numeroşilor noştri inamici. 

Convorbirile cu bărbaţii de stat englezi şi cu presa din 
Anglia mai erau menite să aducă prim-ministrului şi o orientare 
precisă asupra intenţiilor ce nuireau Englezii cu privire la 
tratatul cu Ungaria, chestiunea Basarabiei, problema Dardane- 
lelor, şi alte interese vitale ale ţării noastre. 


Propaganda contra României. 


Cu toate că tratatul cu Ungaria eră dejă în proiect pre- 
gătit, să ştiă că se fac, şi se vor mai face, mari sforțări din 
partea Ungurilor şi chiar a unor aliaţi, pentru revizuirea acestui 
tratat. Sforţările erau sprijinite de propaganda activă ce o du- 
ceau în contra noastră emigranții ruşi, dar în special emisarii 

3* 

maghiari şi prietenii lor englezi. Propaganda lor se urziă în 
taină, prin memorii şi convorbiri; şi se făceă pe faţă, în presă 
şi la întruniri. Ea a izbutit să ne creeze în cercurile confesio- 
nale, foarte influente, un renume detestabil, şi să producă în 
opinia publică engleză, care are un rol atât de important în 
determinarea actelor de guvernământ a Siatului, o atmosferă 
rece, plină de neîncredere faţă de noi. 


lată ce scrie cu privire la această chestiune di E. M. 
Campbell, ca răspuns la un articol al d-lui H. Drummond: „Ro- 
mânia a avut foarte mult de suferit anul acesta din partea presei 
aliate, şi s'a văzut o adevărată conspirație de defăimare, pe 
când coloanele celor mai multe ziare au fost închise pentru 
ori ce explicaţie sau apărare .! 

Aproape zilnic apăreau articole şi scrisori, în care eram 
stimatizaţi de barbari întoleranţi, având ca metode de guver- 
nământ bătaia şi persecuția nemiloasă. Se poate închipui ce 
răsunet au avut aceste calomnii, când 90%, din Englezi nu ne 
cunoşteau, şi când prea puţini erau'bine informaţi despre celea 
ce se petrec în tara noastră. Această atmosferă a fost puţin ate- 
nuată prin munca activă şi documentată a biroului de presă 
din Londra, înfiinţat acolo din iniţiativa. prevăzătoare a d-lor 
luliu Maniu şi Vaida-Voevod. Acelea zeci de articole, nenumă- 
ratele desminţiri, poilemicile îndelungate, pe care, biroul le-a in- 
spirat sau scris, şi convorbirile particulare cu diferiţi factori im- 
portanţi au avut drept rezultat spulberarea minciunilor şi a ca- 
lomniilor, reuşind să reducă propaganda Ungurilor. Dar na 
putut înlătură bănuiala faţă de noi. Ea se simţeă încă la fiecare 
pas în opinia publică engleză. Eră necesar să vie persoana 
care aveă şi răspunderea internă pentru a schimbă această si- 
tuaţie periculoasă. 

DI Vaida-Voevod îşi dăduse bine seamă, că nu poate 
aveă izbândă la Conferinţa de pace, care eră să se întrunească 
la Londra, decât reuşind să risipească atmosfera neprielnică 
şi câştigând încrederea şi simpatia oamenilor cu greutate din 


t Common Sense, 3 lanuarie 1920. 

Anglia, precum şi sprijinul presei britanice. Fără încrederea 
Angliei în lealitatea şi prosperitatea noastră, primul ministru 
şiiă, că nu va repurtă succese. Increderea însă, odată câştigată, 
trebuiă să uşureze şi refacerea noastră economică cu sprijinul 
capitalurilor şi al materialelor sirăine. Ne vom convinge mai 
târziu ce justă a fost această prevedere. 


Oaspele guvernului britanic. 
Cum a primit presa engleză vizita d-lui Vaida-Voevod ? 


Misiunea d-lui Vaida-Voevod a primit un valoros sprijin 
prin faptul, că guvernul britanic, fiind informat despre intenţia 
premierului român de-a cercetă capitala Angliei, la învitat să 
fie oaspele lui. Această onoare, dată pentru prima oară unui 
ministru sau prim-ministru al României, eră o confirmare mai 
mult că „politica de colaborare cu Consiliul Suprem“, începută 
de di Vaida-Voevod prin abandonarea „tacticei de rezistență“, 
este singura cale posibilă, care poate duce la o înţelegere re- 
ciprocă. Semnarea tratatelor (cu minoritățile şi cu Austria) din 
partea delegaților guvernului Vaida-Voevod au dovedit since- 
ritatea intențiunei de colaborare. 

Pe lângă această împrejurare, este incontestabil, că sim- 
patiile câştigate de dl Vaida-Voevod între delegaţii Marei Bri- 
tanii la Conferinţa din Paris, precum şi informaţiile primite de 
guvernul britanic dela diplomații săi, cu privire la politica de- 
mocratică şi la parlamentarismul occidental, pe care „oamenii 
noi“ voiau să le întroducă în România, au contribuit mult pentru 
a determină primirea prim-ministrului român ca oaspe oficial 
al Angliei. l 

[nvitația guvernului britanic a trezit un viu interes în 
presa din Anglia faţă de persoana premierului şi faţă de po- 
litica românească. Numeroşi ziarişti englezi cunoşteau activi- 
tatea politică a d-lui Vaida-Voevod încă dela Viena şi Paris. 

Celea mai multe ziare publicară fotografia d-sale împreună 
cu date biografice, comentând programu! guvernului său. lar 
în ziua sosirei d-lui Vaida-Voevod (28 lanuarie), precum şi 
în celea următoare, dupăce primul ministru a avut conversații 
cu numeroşi ziarişti, presa engleză, care este absolut incorup- 
tibilă şi de-o puritate morală cum rar mai găseşti azi in Europa,’ 
a salutat cu cuvinte elogioase pe oaspele guvernului britanic, 
pe „acest fiu distins al Trasilvaniei, primul premier cu adevărat 
democratic al României“.? Ziarele au avut în acelaş timp cu- 
vinte, pline de căldură pentru ara şi poporul românesc. 

Pentru a vedeă în ce termini frumoşi sa exprimat presa 
acestui popor, care trăeşte cea mai veche viaţă parlamentară 
şi democratică, şi care a dat naştere la cei mai mulţi oameni 
politici cu vază mondială, redăm fragmente din câteva articole 
de fond (editorial), publicate cu această ocazie de marile co- 
tidiane din Londra şi provincie. 


Daily Chronicle (organul d-lui Lloyd George) 29 Ianuarie 1920. 
„Vizitatorul nostru român“. 


„Primul ministru român, de prezent în Londra pentru a 
face o vizită guvernului britanic, întruchipează reunirea rasei 
sale într'o Românie-mare, — fiindcă este Transilvânean. — S'a 
prezis, că, după unirea României cu aceşti fraţi neeliberaţi, ea 
va găsi între ei mulţi conducători pentru viitor; şi Dr. Vaida- 
Voevod, s'a grăbit să împlinească profeția“. 

„In aceste coloane am stăruit adesea asupra importanţei 
deosebite a naţiunei române pentru viitorul Europei noi.“ 

„In „lanţul“ lung al popoarelor neslave şi negermane, care 
se întind de-alungul continentului între Germania şi Rusia, şi a 
căror subijugare definitivă a fost suprema năzuinţă a Germaniei 


1 O spunem nu fiindcă ar servi de onoare ziariştilor englezi, dar din 
cauza mentalităţii unor. oameni politici români. 


> Glasgow Herald, 24 lanuarie 1920. 

în decursul războiului modial, națiunea română vine imediat 
după cea polonă, din punct de vedere numeric şi cu privire 
la rolul ei geografic şi strategic. Dacă vrem să menţinem po- 
poarele acestui „lanț“ independente (singurul mijloc ca ele să 
nu cadă pradă unei absorbiri germano-rusă, care în acest caz 
ar dictă lumei întregi) trebue să ne îngrijim în primul rând de 
o Polonie şi de o Românie tare“. 


The Times 29 lanuarie 1920. 
„Premierul român la Londra“. 
„Un leader al mişcării de eliberare“. 


„Dr. Alexandru Vaida-Voevod, deşi încă relativ tânăr şi 
puţin cunoscut în Europa occidentală, a jucat de mult un rol 
important în Europa sud-estică, şi în special în politica Ungariei. 
Când Românii din Transilvania simțeau întreaga forţă a opre- 
siunei maghiare el a fost dintre cei dintâi „leaderi“ ai politicei 
transilvănene“. 

„Un bărbat de un caracter ferm şi independent, posedând 
calităţi alese, şi o inteligenţă politică rară, a fost capabil să se 
împoltrivească tuturor sforțărilor autorităţilor maghiare de a-l 
intimidă sau de a-l descredită. Inzestrat cu o mare abilitate 
oratorică, a devenit un orator elocvent în româneşte, ungureşte 
şi nemţeşte“. 

„Adesea s'a spus că Transilvănenii sunt un popor mai 
viril ca fraţii lor din România propriu zisă. Desigur nu s'a putut 
alege un reprezentant mai viguros al României-unite pentru 
demnitatea de prim-ministru, decât Dr. Vaida-Voevod, care are 
toată vigoarea fizică a ramurei transilvănene, împreunată cu 
abilitatea celorlalţi Români şi cu prudenţa pe care o desvoltă 
opresiunea adeseori în naţionalităţile luptătoare. In acelaş timp 
Dr. Vaida-Voevod este prin eminenţă un bărbat de cultură şi cu 
vederi europene, pe deplin în curent cu principalele mişcări ale 
civilizației din Europa, şi doritor de a-şi asociă ţara sa la ele“. 

Manchester Guardian, din 29 lanuarie 1920. 


„Primul ministru al României a sosit eri la Londra şi pro- 
babil că va rămâneă aici până Luni. Nu trebue multă imagi- 
nație pentru a se ghici obiectul de căpetenie al vizitei sale. 
Situaţia financiară a României e serioasă, deşi mult mai puţin 
gravă ca aceea a vecinilor ei. Schimbul leilor româneşti e de 
200 lei pentru o liră sterlină, pe când înainte de război erà 
2522". 

„DI Vaida este o personalitate interesantă, e Român din 
Transilvania, şi chiar în timpul războiului eră deputat al Tran- 
silvănenilor în parlamentul ungar. Eră unul din conducătorii 
partidului național român. In Octomvrie 1918, când manifestele 
lui Wilson pavau drumul armistiţiului, dl Vaida a aruncat mă- 
nuşa în plin parlament, guvernului ungar, şi cu o completă 
sfidare a făcut un, rechizitoriu documentat. al metodelor de 
opresiune maghiară împotriva naționalităților subjugate. Tot 
atunci a declarat pe faţă, că programul partidului naţional e 
unirea Transilvaniei cu România. El este acum primul ministru 
al Marei-Românii reunite, cuprinzând Basarabia, Bucovina, Tran- 
silvania şi o parte din Banat. .... DI Vaida a fost ales să 
formeze cel dintâi guvern parlamentar al României-Mari . 


Impresiile câştigate de ziariştii englezi despre personalitatea 
premierului român se văd şi mai bine în articolile următoare. 


Morning Post, 30 lanuarie 1920. 


„Prim-ministrul României“. 


„Prin buna primire pe ţărmul nostru a d-lui Vaida-Voevod, 
premierului român, guvernul este gazda unui bărbat de stat 
european. Intro privinţă poziţia d-lui Vaida-Voevod este unică, 

fiind acuma primul ministru al unui suveran căruia nu i-a fost 
supus înainte de războiu; prim-ministrul este Transilvănean, 
şi cu toate că este descendentul unei familii româneşte foarte 
vechi, şi Român în toate simpatiile şi aspiraţiile sale, el a fost 
în mod forţat cetăţean ungar, fiind şi membru al parlamentului 
unguresc“. 

„DI Vaida-Voevod este un excelent linguist, vorbind pe 
lângă limba românească, ungureşte, nemteşte şi franjuzeşte. 
Practica medicală înainte de război nu a lost un teren destul 
de mare pentru activitatea acestui Român înflăcărat, exilat în- 
trun Stat nesimpalizai de el“. 


Liverpool Courier, 30 lanuarie 1920. 
„România nouă“. 
„Ambiţiunile premierului Vaida“. 


„Ar fi greu de imaginat o carieră mai romantică decât 
aceea a d-lui Alexandru Vaida-Voevod, prim-ministrul Româ- 
niei-mari, la o vârstă atât de tânără, — în special pentru un 
„om nou“ — la 47 ani.“ 

„Dacă dl Vaida este curagios, el este şi abil şi practic, 
împreunând o constituţie puternică cu o rară agerime intelec- 
tuală şi cu o cultură europeană.“ 


The Times, 30 lanuarie 1920. 


„Prim-ministrul României“. 


„Guvernul a făcut bine de a primi ca oaspele său pe 
premierul român, Dr. Alexandru Vaida-Voevod, cu ocazia 
primei sale vizite în această ţară. Atât dl Lloyd George, cât şi 

Lordul Hardinge, toastând eri în sănătatea d-sale, au spus că 
e cel mai adevărat reprezentant al României unite, fiind un fiu 
al Transilvaniei, care a muncit multă vreme cu mare rizic şi 
multe sacrificii personale pentru eliberarea provinciei sale natale 
de sub Maghiari, şi pentru unirea ei cu Regatul. Asemenea e 
bine ca primul ministru britanic şi sfetnicii lui să aprecieze 
ajutorul pe care Dr. Vaida poate să le dee lor şi întregei opere 
pentru consolidarea păcii în legătură cu chestiunea ungară şi 
rusă; şi cum un serviciu bun merită un contra serviciu, guvernul 
nostru şi poporul acestei ţări să nu întârzie a înţelege dificul- 
tăţile speciale, cu cari România are de luptat, şi să le uşureze 
pe acestea aşă de bine cum abilitatea lor le-o permite. Cum 
a accentuat di Lloyd George, este, un mare avantaj în contactul 
şi schimbul .de vederi personal între oamenii de stat cu răs- 
pundere. In cazul d-lui Dr. Vaida, care este eminamente un 
bărbat onest, lipsit de vanitate personală, dar cum dovedeşte 
trecutul său, pătruns de devotament pentru ţara sa, acest avantaj 
este neobişnuit; de mare. Poate vor fi în România oameni mai 
rafinaţi ca dânsul. Sigur sunt politiciani mai abili în chiţibu- 
şurile parlamentare şi diplomatice, dar nu e nici unul mai onest şi 
mai sincer în dorinţa de a consolidă unitatea ţării sale, de curând 
câştigată, pe bazele unei libertăţi politice şi religioase, şi a 
întăririi economice şi financiare“. 


Scotsman, 31 lanuarie 1920. 


(Ziar foarte influent din Scoţia, în care România a fost des 
şi vehement atăcată). 

După ce face istoricul unor probleme balcanice în legătură 
cu România şi lugoslavia, arată viitorul frumos la care aceste 
țări sunt chemate adăugând, că: „destinele ţărilor numite sunt 
în primul rând în mâinile lor proprii. Dacă România nouă şi 
întregită îşi însuşeşte şi perseverează pe lângă nizuința expri- 

mată de prim-ministrul Dr. Vaida-Voevod, care de prezent 
este oaspele guvernului britanic la Londra, atunci nu trebue 
să ne îndoim, că se deschide o pagină pacifică şi glorioasă în 
istoria acestei îndepărtate şi îndelung izolate ramure a rassei latine. 
Opinia publică engleză va primi cu toată inima dorinţa expri- 
mată de dl Lloyd George, ca România, care ne-a fost prietenă 
în trecut, să ne fie şi pentru viitor, pe lângă aliat, un ajutor 
efectiv întru menţinerea păcii şi a ordinei din Europa. Este 
un semn bun că Dr. Vaida aparţine ramurei transilvănene a 
poporului românesc, care a fost reunit la trunchiul principal“. 


The Observer (săptămânal), 2 Februarie 1920. 
„Premierul român“. 


„In persoana d-lui Dr. Vaida-Voevod, “cel dintâiu prim- 
ministru al României-mari, această ţară salută de bun venit 
pe uri bărbat remarcabil, care simbolizează în persoana sa în- 
coronarea nizuinţelor istorice ale naţiunei sale. Ca cetățean 
ungar, cu toate că de sânge curat românesc, a dus lupta pentru 
Transilvania în parlamentul ungar. . ... România stă azi, cu o 
populaţie de trei ori aşă de mare ca aceea pe care o cuprideă 
în vechile hotare, pe o treaptă înaltă, ca importanţă între Sta- 
tele lumii“. ... 

„Bogăția naturală, poziţia geografică favorabilă, dibăcia 
şi hămicia populaţiei sale promit României-noi un viitor splendid. 
Dar dificultăţile prezentului sunt incontestabil mari. ... O 
perioadă plină de griji trebue înfruntată, însă bunăvoința şi 
efortul perseverant vor îndreptă la timp dificultăţile economice. 
Este un noroc, că Dr. Vaida-Voevod a putut să viziteze personal 
Europa de vest. Legăturile personale, odată stabilite, trebue să 
fie, ori când, mijlocul cel mai sigur pentru stabilirea unei în- 
telegeri între România şi prietenii ei cu privire la necesităţile şi 
dorinţele reciproce. . . . Dr. Vaida-Voevod va lăsă în urma sa 

impresia unei personalităţi luminate, pline de intenţii bune şi 
sincere. El nu a crescut în şcoala oportunismului şi a politicei 
de partid. Cariera unui patriot a desvoltal lărgimea şi indepen- 
denja privirei şi capacitatea constructivă, cari sunt calităţile băr- 
batului de stat. ... Nimeni n'ar puteă fi mai bine dotat cu 
caracter şi experiență specială pentru a făuri azi programul 
României, ca dl Dr. Vaida-Voevod“. 


Near East (săptămânal), 5 Februarie 1920. 
„Vizita prim-ministrului român“. 


„In decursul vizitei, mai scurte decât o săptămână, a putut 
aveă puține momente libere, fiindcă programul său bine sta- 
bilit îi ocupase toate orele unei lungi zile de lucru. Dr. Vaida- 
Voevod este un reprezentant tipic al forței conducătoare, care 
a lipsit timp atât de îndelungat României în provinciile neelibe- 
rate, şi este semnificativ faptul, că ea s'a folosit aşă de curând 
în istoria României-mari de serviciile acestui sânge nou, pentru 
cel mai înalt post politic din Regat.“ 


Queen, 7 Februarie 1920. 


„Din punct de vedere diplomatic, săptămâna trecută a fost 
de un interes special, prin prezenţa d-lui Vaida-Voevod, primul 
ministru român, în Londra. Un public numeros a fost învitat a 
întâmpină vizitatorul distins la Mansion House,! unde a dejunat 
cu Lord Mayor (primarul) dupăce a făcut o vizită scurtă la 
Baltic Exchange, la Stock Exchange şi la Royal Exchange. 
Marina, armata şi forţa aeriană erau bine reprezentate, printre 
cei învitaţi spre a întâmpină pe dl Vaida-Voevod". 


t Primăria Londrei. 

Simpatia Angliei câştigată. 


Citind ariicolile atât de elogioase pentru țara noastră! şi 
reprezentantul ei, ori cărui Român trebue să-i bată inima de 
bucurie, că un fiu al neamului nostru a ştiut să câştige în aşă 
măsură încrederea şi simpatia poporului şi a bărbaţilor de stat, 
cari conduc destinele unei pătrimi din populaţia globului. Sim- 
patia manifestată de toate cercurile conducătoare şi de opinia 
publică engleză a făcut să dispară atitudinea rezervată şi ne- 
încrederea, creată de politica noastră de rezistenţă. Astfel prim- 
ministrul român reuşi să înlăture piedeca cea mai mare pentru 
cimentarea raporturilor între ţara noastră şi unul din marii aliaţi. 

Putem afirmă, că „presa“ pe care a avut-o premierul nostru, 
a fost tot pe atât de bună, ca aceea, pe care a avut-o înainte 
cu câteva săptămâni „Tigrul“ (dl Clemenceau), fiind şi el oaspe 
al guvernului britanic. Tonul prietenesc al presei engleze trebue 
numărat între rezultatele indirecte aie d-lui Vaida-Voevod, fiindcă 
a fost produsul unor sentimente spontane şi sincere, neinfluen- 
tate decât de personalitatea primului ministru. 

Din activitatea directă a d-lui Vaida-Voevod la Londra se 
reflectează numai o mică parte în presă. Adecă numai nume- 
roasele interviewuri, dale la rugarea mai multori ziare, şi agenți. 


Interviewurile d-lui Vaida-Voevod. 


Declaraţiile, făcute de premierul român ziarelor engleze 
şi străine, în bogatele lor variaţiuni, au avut de scop — pe 
lângă exprimarea mulţumitei pentru frumoasa primire ce îi sa 


1 In toastul de răspuns dela dejunul din 29 ianuarie dl Vaida-Voevod, 
multumind pentru primirea splendidă ce i sa făcut de guvernul şi poporul 
englez, a spus: „Şliu că această onoare nu mi sa oferit mie personal, ci po- 
porului român“. Vezi: Near East, 5 Februarie 1920. 

făcut — să arate totodată şi rostul acestei vizite, să precizeze 
punctul de vedere românesc cu privire la politica sa internă 
şi internaţională, şi să dovedească inexactitatea calomniilor răs- 
pândite de inamicii noştri în opinia publică engleză. 

DI Vaida-Voevod a vizitat „din sentiment şi datorință“ * 
„iara şi oamenii, pentru care Românii au avut întotdeauna o 
deosebită admiraţie, ştiind că Marea Britanie este alături de 
dreptate şi justiţie“.? Afară de tălmăcirea sentimentelor distinse 
şi de recunoştinţă, arătate faţă de cabinetul britanic, d-sa a 
avut să „discute diferite chestiuni de interes reciproc“, şi „aflând 
vederile guvernului britanic să expună punctul de vedere ro- 
mânesc“. „Este foarte important ca după încheierea păcii să 
domnească, între toţi aliaţii, o completă înțelegere şi ei să ră- 
mână în strânsă legătură“, spune dl Vaida-Voevod, „pentrucă 
asistăm la evoluţia ideilor generale cu privire la viitorul lumei, 
şi în această evoluţie, ca şi în toate chestiunile, România do- 
reşte să rămână în cea mai strânsă legătură cu aliaţii ei .* 

Fiindcă emisarii maghiari, împreună cu prietenii lor, au 
început să câştige simpatii pentru noua situaţie din Ungaria, 
premierul nostru a crezut de necesar să arate, şi în public, 
adevărata stare a lucrurilor din acea ţară, unde alegerile recente 
au însemnat o „victorie a reacţiunei“, şi o întărire a „sistemului 
de guvernământ-centralist -şi feodal, -ascuns sub culori pseudo 
liberale“. + 

Insistând asupra „pericolului“, pe care l-ar constitui, „pentru 
toți vecinii Ungariei“, readucerea unui Habsburg pe tronul St-lui 
Istvân a arătat, că numai „o Ungarie, pe deplin democratizată“, 
poate oferi garanţia unui „vecin pacinic şi cu sentimente prie- 
teneşti “.5 

Intrebat fiind, despre atitudinea noastră faţă de bolşevici, 
dl Vaida-Voevod a răspuns, că este informat de pregătirile de 
agresiune, ce le fac sovietele „cu ajutorul ofițerilor germani,“ 
dar „reforma electorală şi agrară constitue — intern — o arma- 


1 Morning Post, 30 Ianuarie 1920. 
2 The Times, 31 lanuarie 1920. : 
3,4, 5 si € Daily Telegraph, 30 lanuarie 1920. 

tură protectoare în contra bolşevismului .! Luând toate măsurile 
pentru apărarea granițelor, „apărându-ne pe noi, vom îndeplini 
o misiune europeană“,? a subliniat premierul român, şi vom 
păzi astfel şi restul Europei de noul flagel. 


Cu privire la învinuirile de intoleranţă, aduse ţării noastre, 
primul ministru a arătat că „nu este o naţiune mai tolerantă 
cu privire la credinţele religioase“? ca neamul românesc. Expu- 
nând pe larg situația minorităţilor religioase din Transilvania, a 
arătat, cum religiunile cu credincioşi maghiari au refuzat sub- 
venţiile guvernului român, preferind să primească ajutor bănesc 
chiar şi dela Bela Kuhn. „Statul român nu poate toleră, ca sub 
mantaua religioasă să se răspândească, sau să se predice de 
pe amvon idei politice subversive, făcând propagandă pentru 
integritatea teritoriilor Ungariei vechi“.* De aceea, spune dl 
Vaida-Voevod cu altă ocazie, „am refuzat să primesc comisia 
internaţională de anchetă.* Nu suntem o țară cucerită, ca plân- 
gerile în contra noastră să fie cercetate de Conferinţa din Paris. 
De ce să aparem înaintea Conferinţei ca un criminal pe banca 
acuzaților? Ce ruşine! Dar am învitat pe reprezentanţi autori- 
zaţi ai bisericilor din Anglia să vie la Bucureşti, să se convingă 
personal de starea lucrurilor“.* 

Naţionalizarea Evreilor a fost în mod definitiv soluţionată 
prin decretul de iege din 22 Maiu 1919,” şi astfel s'a pus capăt 
unei serii de nemulțumiri şi neînţelegeri între Evrei şi Stat. Da- 
torinţa noastră este de a-i primi cu încredere, însă şi ei trebue 
să se apropie cu aceeaşi încredere de noi, pentru binele Ţării. 


1 şi 2 The Times, 31 lanuarie 1920. 

3 Liverpool Courier, 30 Ianuarie 1920. 

1 Daily Telegraph, 3 Februarie 1920. 

5 Cerută de cei trei episcopi maghiari din Ardeal în memoriul lor către 
Consiliul Suprem din 8 Septemvrie 1919. Vezi The inquirer, Supliment, 13 
Decemvrie 1919. | 

€ Manchester Guardian, 31 lanuarie 1920. 


1 Transmis de dl lon I. C. Brătianu telegrafic dela Paris d-lui M. 
Pherekyde, locţiitorului său la Bucureşti. 

Dar Evreii „din fosta Ungarie încă nu sun! înclinați să se iden- 
tifice cu interesele românimei .! 

In aceeaşi chestie dl Vaida-Voevod a făcut o justă con- 
statare spunând: „neînțelegerile noastre antecedente cu Evreii 
nu au răsărit din prejudecăţi religioase, ci din condiţii econo- 
mice inegale“.? 

Din punct de vedere economic primul ministru a arătat, 
cu cifre, în ce măsură a fost stoarsă ţara „prin ocupaţia străină, 
declarând, că „fiecare Român sperează, că, asà cum aliaţii au 
stat lângă noi în decursul războiului, aşă vom găsi la ei în 
viitor sprijin moral şi material“.* „Criza este trecătoare“, o ştiu, 
„dar aşteptând, suferim mult. Sprijinul dv. ar fi preţios pentru 
noi ca să învingem mai repede dificultăţile noastre economice .* 

Declaraţiile sincere şi obiective, din care să vedea în mod 
precis bunăvoința premierului român de a conlucră la conso- 
lidarea păcii, atât prin măsurile politicei interne, cât şi în po- 
litica internaţională, nu au întârziat să producă efectul ce-l 
meriiau. Pocul englez s'a încredinţat, că „o. pagină pacifică 
şi glorioașăs. sa. deschis” în istoria României-noi“.® 

“Partea cea mai mare, şi tea mai rodnică, însă, din acti- 
vilâtea primului ministru — precum am spus — nu se poate 
urmări în presă. Ea a fost desvoltată în „munca istovitoare“,? 
depusă în multele convorbiri cu bărbaţii de stat englezi, cu 
capii diferitelor confesiuni, cu financiarii şi ziariştii. Aceste con- 
vorbiri deveniau adesea expozeuri lungi şi documentate, uneori 
chiar desbateri cu argumente ad hominem, urmărind clarificarea 
unor acuzaţiuni aduse nouă, sau sondarea unei chestiuni de 
interes pentru noi, şi căutând în acelaşi timp a câştigă cât mai 
mulţi prieteni şi sprijinitori cauzei noastre. Ţinta finală, mărirea 
prestigiului Ţării, şi consolidarea legăturilor cu marii aliaţi, deci şi 
cu Anglia, eră urmărită cu tenacitate neobosită, şi cu deplin succes. 


A Jewisch Chronicle, 4 Februarie 1920. 
* Liverpool Courier, 30 lanuarie 1920. 
E Ni Telegraph, 30 lanuarie 1920. 


s a Times, 31 lanuarie 1920. 
ë Scotsman, 31 lanuarie 1920. 
? Notts. Guardian, 2 Februarie 1920. 

Frontiera noastră spre Ungaria. 


Tratatul dela Trianon, semnat în numele României la 
4 lunie 1920 de d-nii Dr. I. Cantacuzino şi N. Titulescu, este, 
în ordinea cronologică, ultimul acord de drept internaţional, care 
stabileşte noua situaţie în Europa-centrală. Pentru noi acest 
tratat este cel mai important, fiindcă consacră unirea cu Țara- 
mamă a celei mai numerice ramure din cele eliberate de sub 
jug străin, îndreptând astfel nedreptăţiile săvârşite, în decursul 
secolilor, de către stăpânitorii, cari nu voiau să aplice principiile 
libertăţii şi a dreptăţii faţă de supuşii lor, a majorităţii absolute 
din aceste ţinuturi. 

Comisiunea de experţi a fixat frontiera noastră către Ungaria 
după „cercetări minuţioase şi bine cugetale şi... în dorinţa 
sinceră de a creà o frontieră dreaptă pentru toate părţile .! 
Şedinţa primă a comitetului de experţi s'a ținut în 8 Februarie 
1919. Propunerile făcute cu această ocazie de experţii celor 
patru State, argumeniaţia lor, ne indică scopul urmărit de dife- 
ritele naţiuni cu frontierele propuse.? Ca de obicei, în astfel de 
ocazii, rezultatul final a fost un compromis între diferitele pro- 
puneri. Frontiera acceptată de Consiliul Suprem a fost publicată 


în 13 lunie 1919. ° 

1 Lordul Balfour în Camera Comunelor, vezi Parliamentary Debats, 
House of Commons, vol. 125, nr. 3 din 12 Februarie 1920 (Official Report) 
pag. 297. 

3 Vezi anexă, harta Nr. 1. 

3 Temperley, op. cit. vol. IV. pag. 230. 


59 TRATATUL CU UNGARIA 


Trebue să fim sinceri, şi să recunoaştem, că acest com- 
promis pe noi ne-a favorizat, şi, în linii mari, încorporează 
aproape în întregime conajionalii nostri din păriile ungurene în 
Statul naţional român. Sigur, este de regretat, că au fost lăsate 
în Ungaria câteva sate cu majoritate românească. Tot astfel 
trebue să ne pară rău, că nu sa împlinit cererea Slovacilor 
din Ciaba, ca să fie ataşaţi României. In general însă, rămânând 
nsinfluenţaţi de idei imperialiste, trebue să recunoaştem, că din 
punct de vedere etnic, frontiera stabilită, dacă nu e perfectă, 
e ioluşi bună, şi a ştiut să soluţioneze în mod satisfăcător 
o problemă foarte grea şi delicată: de a ne încorporă aproape 
toți Românii, şi cât mai puţini Maghiari. 


Sfortările Maghiarilor şi a maghiarofililor. 


Consiliul Suprem a notificat guvernului român în nota din 
12 Octomvrie 1919 că frontiera noastră cu Ungaria este defi- 
nitivă, adecă aşa cum există de prezent, cu excepţia unor mici 
schimbări efectuate de comisia interaliată pentru delimitarea 
frontierelor. Cu toate că se făcuse această declaraţie, care se 
refereă numai la clauzele teritoriale, şi asupra căreia ar fi fost 
uşor de revenit (cum ne-a dovedii cazul cu frontiera Banatului), 
Ungurii şi amicii lor nu şi-au pierdut speranţa în redobândirea 
integrităţii milenare. 

Pentru înfăptuirea acestei speranţe ei au pus în mişcare 
o formidabilă propagandă, care se îndreptă în contra celor trei 
State succesorale, dar, care eră dusă cu mai multă îndârjire în 
conlra noastră. Statele succesorale aveau înaintea lor o „încer- 
care destul de grea pentru a se apără“, cum spuneă dl Benes.! 

Propaganda maghiară se făceă pe o scară întinsă în cer- 
curile religioase, politice şi financiare. 


1 În scrisoarea din 5 lanuarie 1920, adresată d-lui Vaida-Voevod, Vezi 
Documents Diplomatiques relatifs aux Conventions d'Alliance, (Recueil 2), 
Politika, Prague 1923, pas. 15. 

Cercurile religioase din Anglia şi Scoţia — foarte influente — 
au fost alarmate de acuzaţiunile pline de venin şi exagerate, ce 
ne aduceau cei trei episcopi unguri din Ardeal, (Majláth, rom. 
cat.; Ferencz József, unitar şi Nagy Károly, calvin) în memoriul 
lor adresat dreptcredincioşilor din apus şi Consiliului Suprem.! 
Campania lor fusese sprijinită şi de acţiunea lui Dr. Munro, 
reprezentantul unei societăţi de binefacere,? şi a lui Rev. W. 
H. Drumond, „reprezentantul asociaţiei unitare britanice şi 
străine“, cari au cercetat în Sepiemvrie şi Octomvrie 1919 
Ardealul. Ei repetau, fiind poate de bună credinţă, frazele ma- 
ghiare, în presă, în memorii confidenţiale şi la conferințele lor. 
Acţiunea acestor d-ni ţineă, în lumea anglo-saxonă, chestiunea 
maghiară la ordinea zilei, cum se şi lăudă o gazetă din Budapesta.? 

Emisarii unguri (contele Bánffy Miklós, Dr. Vâly Felix) ş 

numeroşii lor prieteni din aristocrația engleză, cari în mare parte 
ocupau slujbe înalte în diferite ministere, încercau să convingă 
pe bărbaţii de stat britanici ca să creeze din „Ungaria mărită“ 
un centru pentru politica Angliei în Europa centrală, dând tro- 
nului unguresc un rege de vilă engleză. „Exportarea“ unui 
prinț englez nu a fost primită, dar în schimb să luase în se- 
rios studiarea planului unei confederaţii danubiene. Această 
constelație, care aveă puternici aderenţi şi între oamenii de 
tat francezi, a fost supusă Chiar şi d-lui Benes, pe atunci 
prim-ministrul Cehoslovaciei, şi el s'a văzut obligat să declare 
categoric în presa engleză, că nu poate fi vorba de o uniune 
politică, admițând însă ipoteza unei uniuni comerciale.: 

Ungurii, încercau să „fie de folos“ cu orice preţ şi pe 
toate căile marilor aliaţi, şi insislară şi pe mai departe. Au oferit 
o armată de 1.300,000 soldati, ca, împreună cu Polonia, să ră- 
stoarne bolşevismul din Rusia.” Armata urmă să fie echipată 


» Vezi mai sus pag. 47 nota 5. 

2 „Friend-s Emergency War Victims Relief Comittee“ & of the „Save 
the Children Fund tor Vienna“. 

è? Pesti Hirlap, nr. 185, 21 Decemvrie 1919. 

+ Morning Post, 6 Decemvrie 1919. 

$ Propunerea a fost repetată în primăvara 1920 şi a fost luată în con- 
siderare de aliaţi pentru ajutorarea Poloniei, atacată de bolşevici. Vezi Albert 
Mousset, La Petite Entente, I| ed. Ed. Bossard, Paris, 1923, pag. 17. 

şi comandată de aliați. Aventura li se păruse şi Englezilor ma- 
ghiarofili prea riscată şi prea costisitoare. Toate aceste planuri 
maghiare au fost brodate pe melodia „superiorității“ rassei lor 
fată de celealalte popoare din basinul Dunării. 

Cele mai mari şanse le aveau Ungurii pe teren economic. 
Ei arătau că majoritatea industriei lor (centralizată intenționat 
la Budapesta) va fi lipsită prin tratat de materiile prime. In 
schimbul garantărei şi pe mai departe a acestor materii din te- 
ritoriile „vremelnic ocupate“, ei ofereau capitalului englez parti- 
ciparea şi controlul industriilor, precum şi a căilor ferate. Este 
uşor de întrevăzut ce rol dominant ar fi jucat politica maghiară ` 
în Europa-centrală şi în Balcani când industria lor ar fi fost 
finanțată de capital englezesc, dispunând ea tot odată de ma- 
teriile brute din apropiere, şi fiind centrul acestei industrii aşă 
de favorabil situat la Dunăre. 

Ideea captivase pe mulţi bărbaţi politici şi financiari en- 
glezi. Ea eră discutată la toate ocaziile, chiar de înalta şi mica 
oficialitate şi de semi-oficialitatea engleză, pentru a sonda pă- 
rerile noastre şi a ne înduplecă, să garantăm de bună voe ma- 
teriile prime industriei maghiare. Toată mişcarea a fost puternic 
sprijinită de presa din Anglia, care, aproape în întregime, ac- 
centuă necesitatea ajutorării Austriei şi a Ungariei pe teren eco- 
nomic şi financiar, pentruca salvând aceste două [ări să fie 
salvată însăşi Europa-centrală de prăbuşirea financiară. 

Chiar Labour Party (partidul muncitoresc) a fost apropiat 
de acest plan sugerându-li-se masselor muncitoreşti din Anglia, 
“că tovarăşii lor din Viena şi Budapesta vor muri de foame, 
dacă uzinele vor fi forţate să înceteze lucrul din lipsa de ma- 
terii brute. Din cele relatate mai sus, şi din aparatul pus în 
mişcare putem vedeă ce mare importanță să dă in toate cer- 
curile conducătoare din Anglia „integrităţii economice“ a Un- 
gariei. 

La începutul lui Ianuarie (5) 1920 se puteă stabili, că 
planul de sprijinire pentru industria maghiară se rezumă la ur- 
mătoarele puncte, care urmau să fie întroduse şi în tratatul de 
pace: 

1. Statele mărite prin teritoriul „fostei Ungarii“ să se oblige 
a garantă furnizarea tuturor materiilor prime, necesare industriilor, 
de orice fel, rămase în Ungaria stabilită prin tratat. (Industria 
metalurgică, textilă şi bine înţeles şi de mori). 

2. Pretul acestor materii să fie stabilit din caz în caz de 
o comisiune mixtă cu sediul la Budapesta. (Va-se-zică nici taxe 
vamale nu am fi putut impune). 

3. Statele sus numite să garanteze acestor materii precă- 
dere şi tarife speciale pe toate căile de comunicaţie. | 

Este uşor de înţeles ce urmări ar fi avut pentru noi gice- 
lealalte Siate succesorale realizarea acestui pian, cu adevărat 
monstruos. Să ştie, că de aceste nizuințe nu au fost străine 
nici unele cercuri politice şi financiare foarte influente din Franţa 
şi America, iar ltalia păreă cu totul câştigată pentru „salvarea“ 
Ungariei, ceeace vom vedeă mai târziu. Aceste trei puncte ar fi 
pecetluit subjugarea noastră economică în favoarea vechilor 
opresori, care, fireşte, ar fi adus şi o nouă subjugare politică. 
Mai mult, ei ar fi dominat şi teritorii nestăpânite până atunci. 

Intregul plan, schiţat mai sus, ne-a fost pe deplin confirmat 
de reprezentantul unui alt Stat succesoral, şi din diferite surse 
diplomatice. l 

Toate chestiunile privitoare la tratatul cu Ungaria urmau 
să fie discutate la Conferința de pace din Londra, după stu- 
diarea răspunsurilor şi a propunerilor maghiare. Aceste răspun- 
suri şi documente formau o bibliotecă întreagă de mai multe 
sute de pagini tipărite. Pretenţiile Ungurilor se rezumau în două 
cereri: 1. Integritatea teritorială a „Ungariei milenare“. 2. Cel 
puțin „integritatea economică“. 

La Conferinţa, convocată pentru primele luni ale anului 
1920, eră să fie învitată şi delegaţia maghiară, în frunte cu 
contele Apponyi, primul lor delegat. Ştiind că dela această de- 
legaţie, şi dela guvernul din Budapesta porneă toată propa- 
ganda, schiţată de noi mai sus, ne putem închipui, că Ungurii 
odată reprezentaţi la Londra, ar fi avut şanse mai mari pentru 
cauza lor, putând chiar personalitatea lui Apponyi să câştige 
numeroase simpatii personale. Atât de favorabilă era atmosfera 

pentru Ungaria în toate Statele mari şi în special în Anglia, în 
lanuarie 1920. 

l Bine înțeles că şi ocuparea Ungariei şi a Budapestei (în 
contra voinţei directe, dar nedrepte a Consiliului Suprem), de 
către armata română, şi rechiziţiile ei au fost exploatate de pro- 
paganda maghiară, formidabil organizată şi în luptă continuă 
cu biroul nostru de presă din Londra, tot în defavorul nostru 
şi spre defaimarea ţării noastre. Din punct de vedere cultural, tre- 
ceam în opinia publică engleză de barbari intoleranţi, lipsiţi 
de cultură şi civilizaţie, şi din punct de vedere economic de hoți. 

Această situaţie a găsit-o dl Vaida-Voevod cu ocazia 
primei sale vizite la Londra (29 lanuarie 1920). Activitatea prim- 
ministrului pentru combaterea intenţiunilor şi a nizuinţelor ma- 
ghiare, sa desfăşurat, în cea mai mare parte, în convorbiri 
diplomatice, particulare, neuitând bine înteles, după cum am 
văzut în altă parte, de factorul primordial în politica britanică, 
de opinia publică. Ea a fost informată despre adevărata stare 


de lucruri din România prin numeroasele interviewuri. 
Lă 


Contra acţiunea d-lui Vaida-Voevod, în cercurile 
religioase. 


Ca să stârpească din rădăcini propaganda maghiară îmbră- 
țişată de membri diferitelor confesiuni din Anglia, dar în special 
de unitari, şi care se ascundeă sub mantaua religioasă, fiind 
dusă sub pretextul dobândirei libertăţilor creştineşti, dl Vaida- 
Voevod a luat contact direct cu conducătorii toturor confeşiu- 
nilor din Anglia. Şi anume: Arhiepiscopul de Canterbury, capul 
bisericei anglicane; — Cardinalul Bourne; — Dr. Gore, fost 
Episcop de Oxford, preşedintele comitetului de apropiere între 
biserica anglicană şi bisericile răsăfitene; — Dr. Meyer, şeful 
disidenţilor din biserica anglicană; — dl Copland Bowie, repre- 
zentantul bisericei unitare; — Dr. Gaster şi Dr. Herz capii 
evreilor. 

Tuturor le-a explicat, cu un bogat material documentar, că 
România nu are interes, şi nici nu vrea să oprime diferitele 
confesiuni, ci din contra le va garantă şi prin noua constituţie 
deplina libertate, asigurată dejă prin cea veche din 1866, şi 
prin hotăririle dela Alba-lulia. Guvernul român va pretinde însă 
diferitelor contesiuni, să recunoască în schimbul autonomiei, 
unirea Ardealului cu Țara-mamă, şi să fie leale fată de Rege 
şi lară, ne mai folosind organizatia lor religioasă pentru scopuri 
politice. A dovedit dl Vaida-Voevod, -că confesiunile maghiare 
din Ardeal fac propagandă contra Statului român, şi cu ce 
multă răbdare şi indulgență s'au purtat, şi se poartă autorităţile 
noastre faţă de aceste mişcări centrifugale. Primul-ministru a 
arătat atâta superioritate de gândire, şi atâta bunăvoință faţă 
de întrebările şi pretenţiunile reprezentanţilor a două con- 
fesiuni, încât chiar şi unii Englezi, membri ai altor biserici, 
s'au mirat că d-sa îşi poate stăpâni în aşă măsură nervii, şi 
poate răspunde cu atât calm şi perseverenţă afirmaţiunilor şi 
întrebărilor celer mai naive, puse de oameni de bună credinţă, 
dar orbiji de propaganda plină de ură şi duşmănie, a cercu- 
rilor maghiare. 

In seara zilei de 30 lanuarie 1920 primul ministru a luat 
masa cu di A. Short, ministrul de interne al Marei Britanii, 
Arhiepiscopul de Canterbury, Lord Dunedin, decedatul Lord 
(pe atunci Sir) Conzens-Hardy, Dr. Meyer şi dl Copland Bowie. 
După dineu sau produs adevărate dezbateri între d-i Vaida- 
Voevod şi reprezentații confesiunilor sus citate. Cel mai incă- 
pățânai şi mai greu de convins a fost unitarul; dar totuşi, după 
o discuţie de mai mult ca 2 ore, sau îndepărtat toți d-nii cu 
celea mai bune impresii, fiind convinşi că viaţa şi libertatea 
coreligionarilor lor, şi a creştinilor neromâni din Ardeal, a fost 
şi va fi garantată. 

Se ştie că agitaţiile religioase din Europa de vest şi Ame- 
rica, cu privire la situaţia minorităţilor confesionale din Ardeal, 
a fost aşă de mare, încât au izbutit să convingă Consiliul Suprem 
(din Paris) ca să ceară României admiterea unei comisii de 

> anchetă. DI Vaida-Voevod a refuzat să primească această an- 

chetă oficială, fiindcă ar fi fost o ştirbire a suvernităţii noastre, 

dar a învitat pe reprezentanţii confesiunilor din Anglia să tri- 

mită în comun acord câţiva delegaţi, cari să se convingă la 

fața locului de situaţia existentă şi de spiritul cu totul neagresiv . 
şi tolerant al naţiunei române. Cu toate că unitarii şi membri 

altor confesiuni au cerut la începutul discuţiei o comisie de 

anchetă, ei au renunţat, după explicaţiile primite dela di Vaida- 

Voevod, la această pretenţie. 


Ca să se poată vedeă neincrederea ce există, în unele 
cercuri, faţă de noi e deajuns să amintim cum dl C. Bowie a 
obiecționat, că discursul-program al d-lui Vaida-Voevod, tipărit 
în traducere franceză, nu este un document oficial, pentrucă, nu 
poartă nici sigilul unui minister nici semnătura primului ministru 
român. La aceste cuvinte di Vaida-Voevod scoțând condeiul 
a scris şi semnat pe pagina expozeului, care se refereă la con- 
fesiunile din România, că guvernul d-sale va îndeplini aceste 
puncte. In urma acestei declaraţii semnate, reprezentantul unitar 
a recunoscut că nu mai este nevoie de a trimite o „comisie 
de anchetă“ în România, dar îşi rezervă dreptul ca după un 
an să revie. 

Iată cum încheie acelaşi domn polemica avută în West- 
minster Gazette cu di D. N. Ciotori, polemică ce a durat dela 
13 Decemvrie 1919 până la 4 Februarie 1920, schimbând fiecare 
câte cinci scrisori lungi: 

„Prim-ministrul României, cu care am avut onoare a discutà 
în decursul unui lung interview, a dat asigurarea sa pozitivă, 
că prietenii libertăţilor religioase din această ţară nu trebue să 
mai nutrească nici o temere, cu privire la adevăratele inten- 
țiuni ale actualului guvern român, de a admite prin legi şi apli- 
carea lor dreptul fiecărui cetăţean, să urmeze, în chestiuni de 
credinţă religioasă, propriei sale conştiinţe şi credințe“. 

„Acei dintre noi cari au fost adânc neliniştiţi prin rapoar- 
tele despre cruzimi şi perzecuţii, cari ne-au parvenit din Tran- 
silvania, se vor bucură de această promisiune“.! i 


1 Westminster Gazetie, 4 Februarie 1920. 

Acţiunea d-lui Vaida-Voevod în cercurile politice. 


Nu numai cercurile religioase din Anglia ci şi celea po- 
litice se interesau de aproape de confesiunile din România, 
pentrucă erau îndemnați de connaţionalii lor să oprească pre- 
tinsele cruzimi româneşti şi pentrucă bărbaţii politici englezi 
ei înşişi simțeau necesitatea de a asigură deplina libertate reli- 
gioasă în acele părți ale Europei. 

Chiar dl Lloyd George — pe atunci premierul Marei- 
Britanii — i-a spus textual d-lui Vaida-Voevod cu ocazia unei 
întrevederi (30 lanuarie 1920): „să căutaţi a aranjă în mod 
echitabil chestia minorităţilor confesionale pentru a vă asigură 
creditul moral în Anglia şi America“. Primul-ministru a informat 
şi pe dl Lloyd George, că Ungurii se folosesc de organizaţia 
confesională pentru scopuri politice, cari urmăresc distrugerea 
unirei neamului nostru, refuzând subvenţiile băneşti puse la 
dispoziţia lor de Consiliul Dirigent. Asigurând pe premierul bri- 
tanic că confesiunile vor primi autonomie şi dreptul de a sus- 
țineă şcoli primare confesionale, sa mai declarat dispus, ca 
reprezentanţii autorizaţi ai confesiunilor engleze, cari au core- 
ligionari în Transilvania, să poată studià împreună cu repre- 
zentantul Marei Britanii dela Bucureşti şi cu un delegat al gu- 
vernului român, situaţia la faţa locului. DI Lloyd George l-a 
întrebat pe d-l Vaida-Voevod dacă îi dă voe să facă o decla- 
raţie publică în sensul celor expuse de premierul român, pro- 
vocându-se totodată la autorizarea primită. D-sa l-a mai asigurat 
totodată, că declaraţia ar împrăştiă în mare parte nemulţumirile 
şi sentimentele duşmănoase, cari există contra României în 
Anglia, dar mai cu seamă în America. DI Vaida-Voevod de 
sine se înţelege, şi-a dat cu multă bucurie asentimentul. 

Succesul primului-ministru. 


Din celea expuse mai sus vedem, că atât capii confesiu- 
nilor din Anglia, cât şi factorul cel mai important, premierul, 
au fost liniştiţi şi convinşi de bunăvoința şi toleranța guvernului 
şi a poporului românesc. Mai mult, dl Lloyd George s'a schimbat 
din acuzator în apărătorul nostru. Francheia şi sinceritatea d-lui 
Vaida-Voevod, discuţiile lungi, argumentaţia pricepută şi docu- 
menlată, şi încrederea care a ştiut să o inspire au repurtat 
aceste succese. Interviewurile acordate diferitelor ziare, tot în 
această chestiune şi ținute în acelaş spirit ca discuţiile de mai 
sus, au desăvârşit munca, spulberând neîncrederea şi ponegri- 
rile puse la cale în contra noastră de către Maghiarii din Ardeal 
şi Budapesta. D-sa a atras atenţia Englezilor totodată asupra 
situaţiei din Ungaria şi asupra mentalităţii feodalilor maghiari, 
cari nu vor renunţă nici în viitor la subvenţionarea iredentis- 
mului din teritoriile pierdute, menţinând în Europa-centrală o 
nelinişte şi nervozitate perpetuă, şi întârziind astfel consolidarea 


păcii. Pentru a puteă şi mai uşor combate eveniuaie atacuri în ~~ 


chestia minorităţilor, care s'ar fi produs cu ocazia viitoarei Con- 
ferinţe de pace la Londra, dl Vaida-Voevod a rugat să vie la 
Paris dl Valer Branişce, pe atunci şeful resortului de culte şi 
instrucţiunii din Consiliul Dirigent, persoana cea mai chemată 
să dee informaţii precise cu privire la pretinsele asupriri ale 
minorităţilor. | 

DI Vaida-Voevod, dovedind cu ocazia întrevederilor şi 
prin presă, ce mare pericol prezintă regimul reacţionar a lui 
Horthy pentru pacificarea Europei, a combătut şi ideea de a 
face din Ungaria un centru de influință politică, aliat An- 
gliei. A atras atenţia lumei politice engleze că continuarea 
stăruinţelor în sensul unei soluţii conform sugestiunilor maghiare 
ar fi produs duşmănia dârză a celorlalte popoare din centrul 


TRATATUL CU UNGARIA 59 


Europei, mult mai puternice decât rassa maghiară. Astfel această 
combinaţie politică n'ar fi fost în favorul Angliei. 

Chestiunea materiilor prime a fost discutată de câţiva En- 
glezi cu răspundere numai cu ocazia primei vizite. 


DI Lloyd George insistă ca dl Vaida-Voevod să fie 
de faţă la Conferinţa din Londra. 


Faptul că însuş primul-ministru englez eră, încă pe atunci, 
convins de necesitatea unei îmbunătăţiri a condiţiunilor puse 
Ungariei o dovedesc cuvintele sale, spuse d-lui Vaida-Voevod: 
„Ungurii au multe postulate, şi trebue să găsim platforma de 
a ne întelege cu ei“. Dl Lloyd George a insistat, cu aceeaşi 
ocazie, de trei ori, ca premierul român să fie la Londra pecând 
delegaţii maghiari vor sosi acolo; comunicându-i şi data sosirei 
lor (11 Februarie). D-sa explică insistența sa prin următoarele 
cuvinte: „Apponyi este un excelent advocat al cauzei ungurești, 
şi ar trebui necondiţionat să fiţi aici pe timpul sosirei sale“. 

Motivele pentru care dl Lloyd George ţineă aşă de mult 
ca dl Vaida-Voevod să fie de faţă la Conferinţa din Londra 
erau două. El ştiă, că astfel, se va „trată pacea mai repede“? 
şi, pentrucă doreă să aibă un adânc cunoscător al chestiunilor 
ungare în apropierea sa, spre a-l puteă consultă. Această inten- 
țiune o dovedesc şi cuvintele sale rostite cu ocazia toastului 
ținut pentru primul-ministru român la dejunul din 29 lanuarie: 
„Sper, că putem contà la sprijinul României în nizuinţele ce ne 
stau înainte. Dr. Vaida ne poate foarte mult ajută, şi nădăjdu- 
iesc că o va face, cu privire la chestiunile, cari sunt în legătură 
cu Ungaria şi Rusia“.* 


1 În conversaţia din 30 lanuarie 1920. 
? Ibid. 
> The Times, 30 lanuarie 1920. 

Retragerea trupelor noastre din Ungaria. 


Piedeca cea mai mare pentru realizarea politicei noastre 
ne-am pus-o noi înşine prin întârzierea retragerei trupelor din 
Ungaria pe „linia Clemenceau“, legată fiind de această re- 
tragere şi chestiunea Basarabiei, cum vom vedeă mai târziu. 
DI Vaida-Voevod a explicat d-lui Lloyd George, în prezenţa 
subsecretarului de stat dela Foreign Office, Lord Hardinge, difi- 
cultăţile retragerii în plină iarnă, care expune populaţia română 
şi slovacă, din teritoriile evacuate furiei maghiare. D-sa a cerut 
şă se trimită la Ciaba, contingente aliate, sau române, sub co- 
manda unui general aliat, sau cel puţin o comisie de ofiţeri aliaţi, 
ca să ocrotească populaţia, care a simpatizat cu noi. La această 
propunere di Lloyd George a dictat Lordului Hardinge un ordin 
către comisia generalilor aliaţi din Budapesta, ca ea să facă 
răspunzător guvernul maghiar pentru viaţa şi averea populaţiei 
din acele ţinuturi. 

Cât priveşte situaţia ţărei noastre la Conferinţa din Londra, 
complicată prin problema retragerei trupelor, dl Lloyd George 
a fost foarte precis, spunând d-lui Vaida-Voevod următoarele: 
„situaţia d-voastră faţă de Unguri va fi cu mult mai grea, dacă 
până la sosirea lor nu veţi fi retras trupele“.! Primul-ministru 
a dat asigurări că retragerea, dejă ordonată, va fi în curând 
terminată. 


Privitor la învitarea Ungurilor la Conferinţa dela Londra 
dl Vaida-Voevod a cerut să nu se facă cu ei singura excepţie 
de procedură, ci să fie trataţi ca şi ceilalți foşti inamici: să nu 
fie chemaţi la Conferinţă, şi contrapropunerile lor să nu fie 
discutate cu ei. Totuşi, în această chestiune nu se luase încă 
nici o hotărire până la reîntoarcerea d-lui Vaida-Voevod la 


1 In convorbirea din 30 lanuarie 1920. 

Paris. Cum am putut vedeă, însuşi premierul englez contà pe 
venirea delegaţiei maghiare la Londra. 


Şansele Maghiarilor erau încă destul de mari, dar pre- 
mierul român a ştiut, în timp de 5 zile, să restabilească încre- 
derea Angliei fată de neamul nostru, şi prin aceasta să mărească 
prestigiul ţării, risipind calomniile cu cari am fost învinuiți, lini- 
ştind spiritele cercurilor religioase, şi ştiind totodată să câştige 
cu „francheţa lui onestă“! simpatia şi bunăvoința oamenilor, 
cari conduceau destinele Marei Britanii. 


Noi sforțări maghiare. 


In timpul cât dl Vaida-Voevod a stat la Paris (4—21 Fe- 
bruarie 1920) d-sa a rămas în strânsă legătură cu legația noastră 
din Londra, dând instrucțiunile necesare pentru pregătirea tere- 
nului Conferinţei de pace, cu privire la interesele noastre. 


Prietenii Ungurilor nu au pierdut speranţa în realizarea 
planurilor lor. E drept, că nu mai îndrăzneau să apară în presă 
cu calomnii, şi numai 2—3 reviste săptămânale ca Inquire şi 
Challange le mai stăteau la dispoziţie; chiar şi radicalul Man- 
chester Guardian încetase campania contra noastră. Cu atât mai 
intensivă eră munca lor în secret, reuşindu-le unor noi emisari 
maghiari (Pelenyi şi Boer) să obţină „cu uşurinţă“? viza engleză 
pentru întrarea în Anglia, deşi pacea între acestea ţări încă nu 
eră semnată. Din acest mic amănunt putem vedeă ce prieteni 
influenţi aveu Maghiarii în cercurile conducătoare engleze. Dr. 
Vâly Felix nu sa mulţumit cu intrevederile avute cu oamenii 
politici, de ştiinţă, precum şi cu financiarii din Londra, ci a în- 
treprins un turneu de propagandă la universităţile din provincie 
Oxford, Cambridge, etc. 


1 cum ne spuneă un distins prieten englez. 


New Europe, 12 Februarie 1920. 

Rezultatele propagandei clandestine, dusă de aceşti emisari 
maghiari cu sprijinul prietenilor englezi, se reflectează şi în in- 
terpelările din Camera comunelor (12 Februarie 1920) a căror 
rezumat credem că este de interes să-l redăm, pentru a cu- 
noaşte diferitele curente, pe atunci oştile nouă. 

Lieut.-Colonel Sir S. Hoare interpelează în chestia „atroci- 
tăţilor“ şi a „intimidărilor politice din Transilvania şi Basarabia“, 
şi întreabă „ce măsuri a luat guvernul pentru a sili guvernul 
român să retragă toate trupele pe linia demarcaţională, cât şi 
pentru protejarea minorităţilor“. 

DI Lloyd George răspunse între altele: „Prim-ministrul 
român a dat instrucţii ca trupele române să fie imediat retrase 
pe linia stabilită ca frontieră între Ungaria şi România. Mino- 
rităţile din Transilvania vor fi protejate prin clauzulele minori- 
tăţilor din tratatele de pace“. i 

Sir S. Hoare: Nu se va publică „raportul comitetului in- 
ternaţional al crucei roşii cu privire la aceste chestiuni“? 

Primul-ministru: „Poate voi luă propunerea în considerare“. 

Colonelul Wedgwood (fost ministru în guvernul Labour 
întreabă „ce intenţionează să facă acuma Consiliul Suprem 
pentru protecţia minorităților din Transilvania? Cunoaşte dl Lloyd 
“George rapoartele unor episcopi despre opresiuni şi jafuri cari 
s'au comis acolo“? 

DI Lloyd George: „Am avut o lungă discuţie cu primul- 
ministru român, care ma asigurat, că va face totul pentru a 
protejă minoritățile religioase de acolo. Mi-a părut foarte sincer 
şi rezolut în această privinţă“. ` 

Sir S. Hoare: „Fiind protecţiunea acelor minorități o che- 
stiune internaţională, nu ar fi dl Lloyd George aplicat să trimită 
o comisiune internaţională care să facă cercetări, şi să se con- 
vingă, dacă dispoziţiile primului-ministru român să îndeplinesc, 
precum sperăm cu toţii ? îi 

DI Lloyd George: „Nu cred că aceasta este oportun în 
momentul de faţă. Trebue să spun că am foarte mare încredere 
în noul prim-ministru, şi sunt convins, că el vrea să protejeze 
minoritățile. Până ce nu mă conving de contrarul, nu tin de 

necesar a trimite o comisiune. Dacă ar surveni ceva mai târziu, 
vom consideră din nou situaţia“. l 

Colonel Wedgwood: „Ce dovadă mai bună aţi putea 
aveà decât aceea a celor trei episcopi“? 

Primul-ministru: „Nu vreau să-mi fac observările cu privire 
la vreun guvern antecedent din România ,.. dar, sa schimbat 
decurând guvernul .! 

Cuvintele premierului englez sunt cea mai bună dovadă 
despre succesul d-lui Vaida-Voevod de a distruge propaganda 
maghiară. 

lată că în aceeaşi zi se mai găseşte un bărbat politic 
englez, Sir Donald Maclean, care preluase în absenţa d-lui 
Asquith din parlament şefia liberalilor, ca să intervină cu ocazia 
discuţiei la mesaj pentru revizuirea graniţelor ungurești: „Intreaga 
chestiune să fie imediat studiată de o comisiune imparţială de ex- 
perţi şi în urmă, după considerarea raportului comisiunei să fie 
stabilit tratatul. Unde este vre-o nedumerire trebue recurs la re- 
ferendum ca în cazul Slesvig-ului. ? Răspunsul la acest discurs 
l-a dat Lordul Balfour spunând: „Granița trasă este cea mai 
bună, care sar puteă fixà“. Ea a fost stabilită, ținându-se 
seamă de referinţele economice, etnice şi militare, şi nici o co- 
misiune nouă nu ar putea-o stabili mai bine. 

În sferele economice să insistă, încă, asupra planului de 
a obligă atâi România cât şi celelalte State, mărite prin terito- 
riile din fosta Ungarie, ca să furniseze materii prime pentru in- 
dustria maghiară. De astădată sa propus sub o formă deghi- 
zată, ca să ne obligăm a stabili faţă de Ungaria „free trade“ 
(comerţ liber), adecă scutire de taxe de import şi export. În cu- 
vinte precise a cerut acelaş lucru Sir D. Meclean chiar în Ca- 
mera Comunelor.* 


1 Parliamentary Debates, House of Commons, Official Report. Vol. 125. 
Nr. 3, pag. 212—214. 


? Ibid. pag. 268. 
5 Ibid. pag. 297. 
+ Ibid. pag. 267. 

Efectul ar fi fost poate şi mai dezastruos decât angaja- 
mentul de a livră o cantitate fixă de materii prime. 

Pentru a determină România, să piimească „free trade“-ul 
unele cercuri. englezeşti, neoficiale, au încercat să lanseze că 
Cehoslovacia şi Jugoslavia au primit dejă această propunere. 
Zvon care a putut fi uşor desminţit de miniştrii celor două ţări 
şi cari erau în contract neîntrerupt cu primul-ministru român. 


Prietenii României combat intrigile maghiare. 


Propaganda maghiară din Anglia, şi atitudinea aproape 
ostilă a unor cercuri engleze faţă de micii aliaţi au indignat pe 
prietenii noştri. Această indignare şi-a găsit expresie şi în presă. 
Chiar limes a publicat un documentat şi vehement articol de 
fond a d-lui H. W. Steed, intitulat: „Aliaţii şi Maghiarii .! lată 
ce spune acest influent ziarist: „In decursul ultimelor luni s'a 
făcut în ţările aliate, şi îndeosebi în ţara aceasta, o perfidă pro- 
pagandă maghiară. Din partea autorităţilor s'au tolerat în Londra, 
sub pretexte neînsemnate, prezenţa unor însemnați agenţi ma- 
ghiari; iar operaţiile lor — deşi supuse unui scrutin oarecare — 
n'au fost supraveghiate cu grija recerută. Ecourile acestei pro- 
pagande s'au auzit în desbaterile de Marţi ale Camerei, şi dl 
Balfour trebue felicitat, că a luat poziţie contra lor, răspunzând 
în numele guvernului. Ajungând probabil săptămâna viitoare 
tratatul cu Ungaria în faţa Consiliului aliaţilor, este bine ca toți 
cei pe cari îi priveşte, să înţeleagă, că nu poate fi admisă nici 
o intrigă sau interpretare greşită. O astfel de manoperă ar reuşi 
numai să ne înstrăineze simpatiile naţiunilor, a căror unire a 
fost câştigată prin victoria aliaţilor asupra Pruso-Maghiarilor: 
duşmanii noştri şi ai lor. „Ungaria“ nu mai există. „Magvarland“, 
numele maghiar pentru Ungaria, a început să existe, şi a fost 
refăcut după cum trebuiă să fie“. 


: The Times, 14 Februarie 1920, 

După ce arată că însăşi politica şovinistă de maghiarizare 
şi intoleranţa Ungurilor au produs procesul de desmembrare al 
Ungariei, spune, că „între exponenţii cei mai însemnați ai acestei 
teorii, şi a opresiunei practice, erau actualul conte J. Andrássy 
şi în special contele Albert Apponyi, cari ambi pledează acum 
cu mare zel pentru cauza maghiară, nizuihdu-se tocmai ei a 
convinge guvernele aliate şi pe reprezentații lor, lipsiţi de ex- 
perienţă, că Ungaria este o unitate geografică, ce nu trebue 
împărţită între tasse inferioare. Pentru aliaţi nu există decât un 
singur drum sigur cu privire la Maghiari. Trebue reamintit, că 
Maghiarii sunt tot atât de responsabili pentru izbucnire acestui 
război, ca şi Prusienii ; că nu suni capabili a domină cu drep-. 
tate asupra altora; că victoria aliaţilor se datoreşte, în mare” 
parte, activelor simpatii şi sacrificii cehoslovace, jugoslave şi 
române, şi că afară de principiile dreptăţii etnice, proclamate" 
de aliaţi, aceştia sunt datori să fie drepţi față de prietenii lor, 
şi a nu-i sacrifică de dragul îndâriiţilor duşmani de eri. Dacă 
Ungurii au căzut din poziţia lor înaltă, ei trebue să-şi atribue 
acest fapt numai lor înşişi, Hloprusiariismului şi intoleranţei lor 
megalomane“. l 

Pentru a puteà reduce şi mai bine influinta Maghiarilor 
şi intrigile prietenilor lor s'a recurs la „diplomația deschisă“. 
The Times! a publicat câteva pasagii din nota de răspuns a 
Ungurilor, care recomandă acele 40 de documente lungi con- 
ținând contra propunerile lor „binevoitoarei consideraţiuni” a 
amatorilor de memorii. Nota „pretindea respingerea totală“ a 
tratatului fixat, şi motivă cererea cu următoarele cuvinte: „Suntem 
de părere, şi credem a fi dovedit în deajuns, că în însăşi ba- 
zele tratatului, propus nouă, suni serioase greşeli de fond“. Din 
aceste consideraţiuni Maghiarii au propus pe lângă respingerea 
totală a tratatului şi plebiscite în teritoriile pe cari urmau să le 
peardă. Acest document, „de o obrăznicie extraordinară”, cum 
zice Times, a produs în opinia publică engleză un efect extra- 
ordinar; fiind reprodus şi comentat de cele mai multe ziare, a 


: The Times, 19 Februarie 1920. 

intimidat într'o măsură oare care chiar şi pe cei mai maghia- 
rofili dintre Englezi. 


Nici camera Lorsilor na fost scutită de discursuri şi in- 
terpelări pro-maghiare, a căror ton, însă, devenise mai moderat. 
în 23 Februarie, a doua zi după revenirea d-lui Vaida-Voevod 
la Londra, a interpelat Lordul Newton, cel mai aprig prieten al 
Ungurilor: dacă trupele române mai ţin încă ocupate teritorii 
ungureşti la care nu au nici un drept? In numele guvernului 
britanic a răspuns Lordul Crawford, cu multă simpatie pentru 
noi, arătând că noi eram cei atacați, şi explicând aşa cum a 
făcut-o dl Vaida-Voevod „că evacuarea încă nu e terminată în 
urma greutăților de transport“. Incheind a accentuat: „guvernul 
britanic are toată încrederea că guvernul român îşi va îndeplini 
misiunea în mod leal, şi cât mai repede“! 


Activitatea d-lui Vaida-Voevod la Conferinţa 
din Londra. 


DI Vaida-Voevod, cunoscând situaţia pe care o aveam cu 
privire la tratatul cu Ungaria, şi-a început imediat după sosire 
activitatea. Pentru îndeplinirea cât mai grabnică a revendicărilor 
noastre, a apelat la sprijinul bărbaţilor de stat britanici şi a 
presei egleze. 

Trebuiă provocată o grabnică şi definitivă hotărire a Con- 
siliului Suprem cu privire la tratatul cu Ungaria, înlăturând tot- 
odată ideea „free trade -ului, şi obținând unele modificări de 
text în favoarea noastră. Graba eră cu atât mai justificată, cu 
cât se dovedise că unii reprezentanţi din Budapesta ai ţărilor 
aliate sau angajat pe faţă să sprijine planurile maghiare. In 
acelaş timp trebuiă înlăturată şi ultima cauză de neincredere 
a marilor puteri, care pe de-o parte ne îngreună situaţia faţă 


t The Times, 24 Februarie 1920. 

de Ungaria, (cum a spus-o dl Lloyd George) iar pe de altă 
parte, eră piedeca pentru recunoaşterea reunirei Basarabiei cu 
țara mamă. Această piedecă eră retragerea trupelor române pe 
linia Clemenceau. Trebuiă, deci găsită o modalitate pentru a 
înconjură obstacolul, fără daune pentru noi.? 


Soluţia d-lui Vaida-Voevod, cu privire la retragerea 
trupelor noastre din Ungaria. 


DI Vaida-Voevod a trimis în prima zi după sosirea d-sale, 
la Londra (23 Februarie 1920) o notă către preşedintele Con- 
ferinței de pace, dl Lloyd George, în care arătă, în sensul te- 
legramei Marelui Cartier General din 17 Februarie, dificultăţile 
retragerei create prin frigul mare, prin lipsa de cărbuni şi de 
trenuri. Telegrama pune în vedere efectuarea retragerei în etape, 
ca astfel să poată fi evacuate. toate materialele, aflătoare în 
acele ţinuturi. Dl Vaida-Voevod continuă în nota sa: „dorind 
a satisface cât mai repede deciziunei Consiliului Suprem, dar 
fiind în acelaşi timp datorinţa mea de a luă în considerare in- 
teresele morale şi materiale ale ţărei mele, încerc să găsesc o 
soluţie, care mi-ar face posibil să evit orice aparență de neexe- 
cutare şi ilealitate din partea guvernului meu şi a Marelui Cartier 
General faţă de Consiliul Suprem, şi care de altă parte să nu 
pericliteze interesele superioare ale României“. In consecinţă 
primul ministru roagă Consiliul Suprem: 1. Să încredinţeze pe 
Generalul Franchet d'Esperay, şeful armatelor aliate din orient, 
şi pe Lt. General Bridges, să inspecteze sectorul în care trupele 
române să retrag. 2. Aceşti generali să fie autorizaţi ca îm- 
preună cu M. C. G. să stabilească cum să se execute evacuarea, 
şi când să se termine. 


1 În tratativele urmate la finea anului 1919 cu Sir George Clerk, 
di Brătianu se arătase dispus pentru retragerea trupelor şi restituirea mate- 
rialelor maghiare, rechiziţionate de trupele noastre (comp. Temperley op. cit 
vol. IV. pag. 234). 
5* 

Propunerea a fost repetată şi verbal în 26 Februarie, când 
d-sa fusese învitat să expună înaintea Consiliului Suprem, punctul 
de vedere românesc cu privire la tratatul cu Ungaria. Soluţia 
d-lui Vaida-Voevod, care urmăreă două scopuri, nu a avut, 
deocamdată, decât un singur rezultat. Consiliul Suprem primină 
propunerea, a delegat cu executarea ei pe unul din cei mai 
desioinici ofiţeri englezi, pe generalul Ironside. 

Propunerea premierului român a prevenit intenţiunea alia- 
ţilor de a ne impune o comisiune de control şi arătând în acelaş 
timp că noi suntem cu conştiinţa liniştită a salvat prestigiul Ţării, 
scăpându-o de o ruşine şi de un demers păgubitor. 

Astfel s'a înlăturat şi ultimul motiv de neîncredere între 
Consiliul Suprem şi România, şi totodată a fost netezită calea 
recunoaşterei Basarabiei, precum şi a tratativelor cu privire la 
pacea cu Ungaria. 


Memoriul Slovacilor din Ciaba. 


DI George Hrabovsky, preşedintele partidului național 
slovac, şi deputat în primul parlament al României unite, a 
sprijinit, prin acţiunea sa, intervenţiile d-lui Vaida-Voevod, de- 
puse pentru ca trupele noastre să nu evacueze teritoriile din 
Ungaria, locuite de Români şi Slovaci. 

Acţiunea d-lui Hrabovsky aveă şi o parte independentă 
de interesele noastre. El a repetat întrun memoriu, şi în con- 
vorbirile, avute cu diferiți oameni politici, cererea poporului 
slovac din Ciaba ca să fie ataşat României. Slovacii şi-au ex- 
primat această dorinţă „pe baza principiilor lui Wilson“, la adu- 
narea naţională ţinută în 13 Iunie 1919 la Ciaba. Neputând fi 
ataşaţi Cehoslovaciei, sau Jugoslaviei, au cerut încorporarea lor 
la România, spunând, că „poporul român ne-a scăpat de bol- 
şevism, şi ne tratează ca frați. Evacuarea teritoriului nostru de 
către armata română ar li pentru poporul slovac începutul su- 

ferințelor“,! pentrucă politica Ungariei nu îşi va însuşi niciodată 
ideile nobile destinate să facă toate popoarele fericite. 

Cererea Slovacilor a fost înaintă pentru prima oară, Con- 
siliului Suprem, la 2 Sepiemvrie 1919 prin intermediul d-lui 
Eduard Benes, şi cu toate că a fost pe deplin îndreptăţită, şi 
a fost sprijinită de delegaţia română şi cehoslovacă, totuşi 
areocpagul Europei nu a împlinit-o. 


Demascarea unor intrigi maghiare. 


Ziua de 23 Februarie a fost o zi neplăcută pentru filo- 
maghiari. The Times le-a cauzat o surpriză amară, de care nu 
eră străin premierul român, destăinuind opiniei publice „pour- 
parlers-urile neoficiale“? între admiralul Horthy, capul Statului 
maghiar, şi „reprezentanţii unui Stat aliât“. In schimbul acor- 
dării plebiscitului în Slovăcia, Ardeal şi părţile unite cu Sârbia, 
sau cel puţin pentru retrocedarea oraşelor Bratislava (Pressburg), 
Komârom, Sopron, Kosice, (Kaschau), Oradea-Mare, Arad şi. 
Timişoara, Ungaria urmă să colaboreze cu o armată, echipată 
şi comandată de aliaţi, în contra bolşevicilor. Admiralul Horthy 
a făcut despre aceste tratative o dare de seamă confidențială 
guvernului maghiar, „exprimându-şi convingerea, că puterea 
aliată în chestiune, poate fi privită dejà ca aliata Ungariei“. 
In acelaşi timp el a ordonat ministrului de război, M. Berzeviczy, 
să cheme recruţii din contingentele 1586, 1887 şi 1888“ la con- 
centrări de două luni,? ceeace sa şi făcut, dar nu prin pla- 
cate ci prin citaţii personale. 

Indiscreţiunea diplomaţiei democratice a produs un efect 
extraordinar, nu numai în presa engleză, ci şi în cercurile po- 


1 Memoriul înaintat Consiliului Suprem şi unor bărbaţi de stat; 
Martie 1920. 

2? The Times, 23 Februarie 1920. 

3 ibid. 

litice. Mai mule cotidiane au relevat şi comentat chestiunea. 
Revista profesorului R. W. Seton-Watson (Scotus Viator) serià: 
„Noi avem toate motivele să credem, că puterea aliată nu e 
alta decât Marea Britanie. Din fericire e adevărat, că inițiativa 
nu a pornit din Londra, şi că planul nu reprezintă nici punctul 
de vedere, nici politica guvernului britanic. Faptul însă, că anu- 
miți Englezi, au fost seduşi de expunerea falsă a învinşilor, 
rămaşi aceiaşi aroganți Junkeri maghiari, şi faptul, că ar fi im- 
plicați în această afacere membri marcanți ai comisiei militare 
britanice din Budapesta şi ai comisiei dunărene, invocă nece- 
sitatea, ca Londra să strângă frânele, şi să restabilească disci- 
plina între agenţii săi subordonați . ° 

Sprijinul cel mai efectiv l-au primit însă Maghiarii din 
cercurile oficiale italiene. Se ţeseau încă mereu intrigi, ca de 
ex. ştirile (uşor desminţite de delegaţia noastră) că trupele ro- 
mâne, în retragerea lor, ar jefui şi masacră populația maghiară, 
sau aceea, despre concedierea funcţionarilor unguri? din Ardeal, 
de către autorităţile noastre. Persoane oficiale insistau cu per- 
severanță pe lângă dl Vaida-Voevod, ca să asigure Ungariei 
diferite facilitări, sau mai bine zis adevărate concesii economice 
în formă de „free trade“ sau „uniune vamală“. 

Dar mai presus de toate ameniţă spectrul revizuirei fron- 
tierelor în favoarea Maghiarilor. 


Cu cât se întârziă mai mult, desbaterea tratatului, cu atât 
putea deveni mai mare pericolul pentru noi. Şi greu se puteă 
grăbi aducerea în discuţiune a tratatului cu Ungaria, căci unul 
din aliaţi voiă să-l amâne cât mai mult, tocmai pentru a puteă 
sprijini mai bine pe Maghiari. Acelaşi aliat întârziă intenţionat 
încheierea tratatului, pentru a nu pierde din mână mijlocul, cu 
care speră să provoace în altă parte o soluționare mai favo- 
rabilă, şi folositoare lui, iar alt aliat aveă interes mai mult 
pentru problema rusească şi pacea cu Turcia. 


1 Însuşi preşedintele ei, admiralul Troubridge. 
2 New Europe, 4 Martie 1920. 
? cari nu voiau să depue jurământul de fidelitate. 

Fiind atât de favorabil momentul pentru pretențiile Ma- 
ghiarilor, învitarea delegației lor la Conferința din Londra ar fi 
tras greu în cumpănă. Prezența Maghiarilor în capitala Marei 
Britanii ar fi putut deveni chiar hotăritoare pentru schimbarea 
tratatului-proiect, schimbare cerută de cercuri foarte influente 
din ţările aliate. Să nu uităm nici impresia adâncă pe care a 
ştiut s'o producă prim-delegatul lor, contele Albert Apponyi, în 
şedinta Consiliului Suprem din 16 Ianuarie 1920, cu expozeul 
său,! ţinut în trei limbi — franţuzeşte, englezeşte, şi italieneşte — 
„şi să ne reamintim intrigile şi demersurile emisarilor maghiari 
şi a prietenilor lor englezi. 

Dar abstragând dela efectele, pe cari ar fi ştiut să le producă 
talentatul asupritor al naționalităților, invitarea ar fi fost în mod 
indirect un vot de blam dat de Consiliul Suprem lui însuşi, 
fiindcă prin ea s'ar fi recunoscut, că proiectul elaborat de or- 
ganele sale nu e corăspunzător împrejurărilor, şi trebue deci 
modificat în colaborare cu Maghiarii. 

Dându-şi seamă de această situaţie, premierul român, care 
conduceă demersurile comune ale Cehoslovaciei, Jugoslaviei 
şi României, a urmărit din toate puterile zădărnicirea învitării. 
In cele din urmă i-a şi succes să convingă cercurile hotăritoare 
să renunțe la chemarea delegaţiei maghiare. 


Intervenţiile premierului nostru. 


Primul ministru nu pierdea nici o ocazie, nici o convor- 
bire fără să ceară discutarea grabnică a tratatului cu Ungaria. 
A recurs uneori şi la „stimulente“ (cum le-a numit un englez 
cu spirit) pentru a acceleră munca înceată şi greoaie a Consi- 
liului Suprem. „Stimulentele“ erau articole din presa engleză, 
prin care să pretindea o hotărire mai urgentă, arătând totodată 
pericolele întârzierei. 


1 Francesco Nitti, op. cit. pag. 178. 


72 TRATATUL CU UNGARIA 


| FEDERER e RE ARII A PE CI ERE PER A ca PRR 7 REP E CA RAR EA 


Cităm un articol apărut sub titlul „Europa-centrală şi aliaţii“, 
care în acelaş timp eră o recapitulare condesată şi documentată 
a întregei probleme maghiare. „Ne place să credem că guvernele 
aliate nu vor mai pierde timpul pentru a stabili condiţiile de pace 
cu Maghiarii, ci vor insistă, ca ele să fie imediat primite“, arătând 
că „suverneie ar fi uşuratice, dacă ar ignoră înstrăinarea“ Ro- 
mânilor, a Cehilor şi a Jugoslavilor, care sar produce în cazul 
neîndreptăţirei lor continue. „Tot asà de neînţelepte ar fi guver- 
nele dacă ar impune micilor aliaţi din FEuropa-centrală deciziuni 
politice, sau economice fără ascultarea lor în mod precaut şi prie- 
tenesc. Orice încercare de a li-se impune din afară un regim 
de „free trade“ colectiv, ar produce pentru cei cari ar încercă 
aceasta un insucces complet, şi propria lor discreditare“.! 


Consiliul Suprem discută tratatul cu Ungaria. 


După insistente de mai multe săptămâni sa discutat în 
sfârşit în după amiaza zilei de 3 Martie 1920 chestiunea trata- 
tului cu Ungaria. Şedinţa a fos! secretă; cu toate acestea în ziua 
următoare, a publicat Times, cu privire la celea desbătute ur- 
mătoarele : „Consiliul Suprem sa ocupat eri mai ales cu che- 
stiunea păcii cu Ungaria. Sau produs între diferiţi delegaţi di- 
verginţe considerabile de opinii, în special în urma unei pro- 
puneri italiene, ca frontierele Cehoslovaciei, României şi ale 
Jugoslaviei, stabilite de tratatul de pace să fie revizuite în fa- 
voarea Maghiarilor. Această propunere se pare, că a primit un 
sprijin oarecare din partea reprezentanţilor britanici, dar că ea 
ar fi fost combătută de Francezi, cari nu voiau să discute din 
nou o parte atât de importantă a tratatului general de pace'.? 

Celea spuse de Times corespundeau pe deplin adevărului; 
dar trebue să interpretăm acel „oarecare sprijin” din partea 


1 The Times, 1 Martie 1920. 
3 The Times, „Favoruri pentru Maghiari“. 4 Martie 1920. 

reprezentaniului englez ca un sprijin dat indirect, printr'o atitu- 
dine pasivă, nu ca un sprijin direct şi efectiv. Cu toate că 
articolul eră scris în termeni moderați, totuşi indiscrețiunea a 
a avut un efect formidabil asupra cercurilor politice din Londra. 

DI Nitti e autorul propunerei de revizuirea frontierelor cu 
Ungaria, pe care o provocase sub pretextul că se trec prea 
mulţi Maghiari Statelor succesorale. D-sa a pus în discuţie 
frontiera cehoslovacă, provocând astfel şi discuţia asupra fron- 
iierei române, cu intenţia, ca să se primească frontiera propusă 
de experţii italieni, frontieră care coincideă aproape cu vechea 
frontieră a Transilvaniei (1848 şi 1866) şi care ne-ar fi răpit 
teritoriile şi oraşele la vest de Munţii Apuseni.! Momentul erà 
bine ales, fiind d! Millerand, pe atunci premierul Franţei, absent 
din Londra. Delegații francezi erau d-nii Philippe Berthelot, şi 
ambasadorul Franţei la Londra dl Paul Cambon, iar reprezen- 
tanții, mai bine zis reprezentantul englez a fost d Lloyd George. 
D-sa a luat această atitudine, având ca scop vizarea Francezilor, 
cari i-au făcut dificultăţi în chestiunea Constantinopolului. Tactica 
şi şicaneria personală („petit jeu“) eră foarte explicabilă, cuno- 
scând vivacitatea caracterului celtic al primului-ministru britanic. 
Ea este o dovadă mai mult, ce rol mare pot jucă aptitudinile 
personale în momentele decisive, pentru viitorul unuia sau a 
mai multor popoare. | 

Că preşedintele Consiliului Suprem nu a avut intenţia să 
ne fie nouă ostil o putem vedea: 

1. Din părerea sa exprimată d-lui Vaida- Voevod cu privire 
la chestiunea ungară: că nu erà aderentul unei revizuiri de 
frontieră. 

2. Din faptul că d-sa a condus discuţia Consiliului Suprem 
către un compromis, deferând Consiliului miniştrilor de externe 
şi a ambasadorilor? studiarea şi elaborarea răspunsului, ce 
urmà să fie dat voluminoaselor propuneri maghiare. Consiliul 


1 Vezi anexă, harta Nr. 1. 
2 întrunit şi el la Londra pentru a stà în ajutor Consiliului primilor 
ministri. 

Suprem hotărîind totodată ca delegaţia maghiară să nu mai 
vină la Londra, şi să fie obligată a primi în termen scurt hotă- 
ririle aliaţilor. 

"3, Şi din faptul că tot în aceeaşi zi, şi în aceeaşi şedinţă, 
sa deliberat şi hotărit, la iniţiativa personală a d-lui Lloyd 
George, definitiva recunoaştere a reunirei Basarabiei. 

Ceeace, însă, trebue să constatăm, este, că premierul bri- 
tanic păreă a nu fi aprofundat problema maghiară şi fiind 
influenţat de dl Nitti şi de anumiţi Englezi, prieteni devotați ai 
Maghiarilor, nu a fost luat încă o atitudine definitivă şi bine 
stabilită cu privire 'la acest tratat. 

Nehotărirea şi tactica de mici intrigi a celor mari a mărit 
vigilenţa primului-ministru român, şi a delegaților cehoslovaci 
şi jugoslavi, şi le-a dublat activitatea desfăşurată în convorbiri, 
demersuri şi în presă. Activitate, care a avut ca rezultat, con- 
solidarea punctului nostru de vedere, prin faptul că cei şovăitori 
au putut fi convinşi să adopte definitiv o hotărîre corespunză- 
toare intereselor noastre. Astfel şi unii din prietenii Maghiarilor 
au recunoscut, că o schimbare a tratatului, stabilit în prealabil, 
ar puteă produce, în mod logic, şi revizuirea tratatelor anterior 
încheiate, creînd dintr'o ordine, odată stabilită, o anarhie inter- 
naţională. 


O bună organizare. 


Arătând cum sa ajuns la „indiscreţiunea“ menţionată mai 
sus, relevăm o părticică — cel puţin — din felul cum a ştiut 
să organizeze premierul român „tehnica“ acţiunei diplomatice, 
desfăşurată cu eficacitate la Conferinţa din Londra. 

DI Vaida-Voevod ştiă foarte bine, că însuşi premierul 
britanic citeşte în fiecare dimineaţă Times-ul, ziarul care eră 
adesa în desacord cu politica sa. Ştia că articolele din acest 
cotidian, ca şi din celealalte ziare aveau o influintă mare asupra 

politicei, urmate de cabinetul britanic în chestiuni interne, ca şi 
externe. Deaceea să foloseă de această armă formidabilă pentru 
a împiedică un pas greşit, sau nefavorabil cauzei noastre. 
Posibilitatea de-a provocà pe această cale injoncţiuni politicei 
Consiliului Suprem i-a fost dată prin încrederea şi simpatia ce-o 
aveau toţi ziariştii faţă de persoana sa, dar mai ales prin vechea 
prietenie cu unul din cei mai mari ziarişti englezi, cu dl Henry 
Wickham Steed, un vechiu şi aprig luptător pentru eliberarea 
naţiunilor subjugate din Austro-Ungaria, pe atunci directorul 
Times-ului. Acest bărbat, înzestrat cu o rară viziune politică, 
cu un caracter integru şi independent! a apărat şi susținut în 
limpul Conferinţei de pace cu mult idealism interesele legitime 
ale micilor naţiuni din Europa-centrală. Dacă profesorul R. W. 
Seton Watson (Scotus Viator) a fost „moaşa naţiunilor eliberate“, 
atunci dl Steed a fost „chirurgul“ emeritat, care prin intervenţii 
curagioase şi tratamente continue a prestat o muncă indispen- 
sabilă şi de neprețuită valoare pentru renaşterea popoarelor 
subjugate. 

Cazul de faţă arată ce bine, şi ce repede se ştiă informă 
dl Vaida-Voevod despre celea petrecute în şedinţele secrete 
ale Consiliului Suprem, şi dovedeşte totodată că d-sa ştiă să 
organizeze imediat o acţiune eficace pentru apărarea intereselor 
noastre. Intre orele 4—6 în d. a. de 3 Martie sa ţinut şedinţa 
în care se făcuse propunerea ca frontierele Ungariei să fie re- 
vizuite şi rectificate. Curând după orele 6 premierul român 
aflase de această propunere şi organiză imediat o anchetă pentru 
controlarea exactităţii informaţiunei primite. Delegații cehoslovaci 
şi jugoslavi au fost avizaţi şi rugaţi să ancheteze şi ei; iar 
membri delegaţiei române au fost împărțiți şi îndrumați să caute 
imediat contact cu delegaţii englezi, francezi şi chiar italieni, 
ca să cerceteze cu discreţie dacă dl Nitti cu adevărat stăruise 
pentru primirea acelei propuneri periculoase. Însuşi prim-ministrul 
s'a dus la delegatul unei mari puteri, cu care se întâlneă adesea. 


t a refuzat titlul de Lord şi toate decoraţiile ce i sau oferit, aşa şi 
una românească, numai ca să-şi poată păstră absoluta independenţă şi în 
felul acesta să poată scrie după adevăratele sale convingeri. 

Intre orele 6'% şi 8 se făcuse întreaga anchetă. Din destăinu- 
irile unora, şi negarea altora, toţi cei trimişi spre verificare şi-au 
câştigat convingerea că dl Nitti de fapt a făcut propunerea 
pentru revizuirea frontierelor maghiare. Seara la 10'/ s'a dus 
dl Vaida-Voevod la redacţia Times-ului, unde a avut o lungă 
întrevedere cu dl Steed, informându-l pe acesta de cele petre- 
cute în şedinţa Consiliului Suprem şi cerându-i concursul. Di 
Lloyd George şi ceilalți delegaţi, — cari se credeau la adăpostul 
indiscrețiunilor, — au fosi surprinşi în dimineaţa următoare, când 
au putut ceti destăinuirea din Times. Zadarnice au fost expli- 
cările ulterioare, zadarnice demersurile lui Foreign Office pe 
lângă ziare, ca să nu mai publice ştiri referitoare la şedinţele 
Consiliului Suprem fără prealabilul său control. Sprijinul dat 
de toată presa engleză a compleciat şi întărit demersurile per- 
sonale pentru o grabnică şi favorabilă tranşare a păcii cu 
Ungaria. 

Cât de importante erau aceste indiscrețiuni ale presei en- 
gleze ne-o confirmă o intervenţie, făcută pă lângă dl Vaida- 
Voevod, de către delegaţia italiană. In 15 Martie s'a prezentat 
la prim-ministrul nostru consilierul ambasadei italiene, rugându-l 
să nu mai dee publicității „pretinsele“ sprijiniri, date de delegatia 
italiană Maghiarilor. 


Atitudinea d-lui Francesco Nitti. 


Credem că nu este lipsit de interes dacă căutăm explicarea 
sprijinului, pe care l-a dat premierul italian pretenţiunilor ma- 
ghiare. Răspunsul îl găsim, în parte, în lucrarea d-lui Nitti în- 
titulată „Europa fără pace“.! Ceeace nu găsim în lucrarea d-sale 
este adevăratul motiv politic şi diplomatic, care a înduplecat 
nu numai pe d-sa, ci pe mai mulţi bărbaţi de stat italieni să 
sprijinească Ungaria. 


t Francesco Nitti, Das Friedlose Europa, Frankfurter Societăts—Druckerei 
2. Ausgabe, 1922. 

Dela început trebue să ccnstatăm, că între argumentaţia 
ce o găsim în lucrare, şi între «plicaţiile date de însuşi prim- 
ministrul italian membrilor din delegaţia română, este o mare 
deosebire. Pe când d-sa ţineă să arate în convorbirile avute la 
Londra, că rectificările de frontieră, pe care le-a cerut în fa- 
voarea Maghiarilor, nu se referă la frontierele „sorei mai mici“, 
în lucrarea sa nu găsim nici un pasagiu care să confirme ade- 
vărul acelei favorizări. Din. contra, şi pe noi ne numără între 
„popoarele inferioare ca cuitură“ (pag. TI), care încă nu au 
ajuns la demnitatea unei naţiuni (pag. 252). Şi acestor popoare 
au fost atribuite „fără nici o cauză“ (pag. 176) atâtea milioane 
de Maghiari. Nu ne vom rețineă ca să dovedim care a fost 
motivul, că am primit, aşă zicând în contra dorinţei noastre, 
atâţi Maghiari câţi am primit, fiindcă oricine ar privi o hartă 
etnografică se poate convinge, că această sarcină nu s'a putut 
evità. l 

De altfel însuşi dl Nitti admite, că pentru motive azi deo- 
chiate, „pentru a primi granițe scutite“, mai „poate fi şi azi o 
necesitate: încorporarea unor mici grupuri de populaţie cu limbă 
şi rassă diferită în State străine“. (pag. 68). Asemenea nu voim 
să polemizăm cu afirmaţiile nedrepte ce ne privesc pe noi, şi 
nici cu frazele pline de sentimentalism, dar lipsite de realism, 
în care dl Nitti tine să apere cauza maghiară. Ne vom restrânge 
numai să arătăm cum fostul premier italian se contrazice. 

Astfel d-sa admite la începutul lucrării (pag. 31) că „un 
război, dus de un popor pentru a-şi recâştigă independenţa, 
este, chiar şi din punct de vedere abstract, moral, cu totul ju- 
stificat. Un război dus pentru libertatea politică, sau religioasă, 
nu poate produce aversiune în nici un suflet, ori cât de pre- 
dispus pentru pace“. Ceva mai târziu însă (pag. 36) constată: 
„tratatele (din 1919—20) sunt negarea tuturor principiilor, pro- 
clamate de Antanta în decursul războiului,! şi totala negare a 
celor 14 puncte ale lui Wilson“. Noi ştim, că, tocmai în baza 
acestor principii, națiunile din Austro-Ungaria au hotărît şi votat 


l 1 Comoara mai sus pag. 9 şi 10. 

eliberarea lor. Dar şi dl Nitti admite în principiu dreptul popoa- 
relor (pag. 54) „de-a trăi autonom, sau de a se alipi unui alt Stat“. 
Astfel fiind situaţia, cum poate vorbi d-sa de negarea to- 
tală a principiilor proclamate de aliaţi, şi de preşedintele Wilson, 
când tocmai principiul naționalităților a fost pus în primul rând 
în aplicare, prin fixarea noilor frontiere din monarhia dună- 
reană ? Şi aceasta sa făcut chiar „în interesul şi avantajul po- 
pulaţiunei de care eră vorbă“, cum o doriă preşedintele Wilson 
şi cum o admite şi dl Nitti (pag. 52). Bine înţeles, că frontie- 
rele au fost fixate în interesul majorităţii populaţiei, şi nu al 
minorităţii stăpânitoare până eri. Ele au fost stabilite spre binele 
popoarelor, cari stau azi „pe o treaptă culturală mai joasă“ 
(pap. 35) chiar din cauza vitregei stăpâniri a minorităţii. 
Tocmai realizarea principiilor citate, şi admise şi de dl 
Nitti, dovedesc, că Ungaria nu a pierdut nimic „pe nedrept“, 
cum nu să sfieşte d-sa să afirme în altă parte (pag. 178). 


Aceste câteva citate, credem, sunt suficiente pentru a arătă, 
cum fostul premier italian admite în principiu eliberarea naţiu- 
nilor, dar o combate în cazurile speciale. Criteriul său de păr- 
tinire e: cultura superioară. Astfel, fiindcă Maghiarii au ţinut 
poporul nostru pe-o treaptă culturală cât se poate de inferioară, 
noi ar fi trebuit, după concluzia logică a celor scrise de dl 
Nitti, să stăm şi pe mai departe sub stăpânirea vitregă şi străină. 
Dar, tot aşă de bine sar puteà cere reîntroducerea jobăgiei în 
favoarea claselor nobile, sau a sclăviei în interesul farmerilor 
albi din America. | 

Că dl Nitti deplânge în fraze sentimentale prăbuşirea Un- 
gariei milenare, putem înţelege. Noi admitem, că pentru Ma- 
ghiari această prăbuşire este o tragedie, dar pentru noi şi ce- 
lelalte naţiuni cari au fost oprimate, ea înseamnă o reînviere 
pe baza unor principii produse de evoluţia omenimii. Nu putem 
trece însă, fără obiecţiuni, peste unele afirmări, cari nu corespund 
adevărului. Astfel România nu a primit 1.704,851 de Maghiari 
(pag. 176), ci numai 1.305.753.1 Ungaria nu a pierdut „cele mai 


1 C, Martinovici şi N. Istrati, Dicţionarul Transilvaniei, Banatului şi 
celorlalte ţinuturi alipite, Ardealul, Cluj 1921, pag. 7—52. 


TRATATUL CU UNGARIA 79 


bune teritorii agricole“ (pag. 177), pentrucă ele şi azi mai sunt 
lângă, şi între Tisa şi Dunăre. Alimentele în Ungaria nu sau 
scumpit în proporţia în care a căzut coroana. De aceea dl Nitti, 
profesorul de economie naţională, nu e precis, când scrie că o 
grămadă de grâu sa scumpit dela 31 cor., cât a fost în timp 
de pace, la 500 cor. etc. (pag. 177). Fără a ne arătă cât va- 
lorau în aur acele 500 cor. ung. la data când a primit informa- 
țiunile, argumentaţia rămâne nereală, şi poate aveă cel mult la 
oameni neorientaţi efectul unui bluff. 

În ceeace priveste afirmaţia d-lui Nitti, că Puterile Centrale 
nu ar fi pus în caz de victorie condiţii de pace aşă de grele 
ca aliaţii (pag. 32 şi 73), ea este negarea adevărului, şi arată 
că d-sa, sau nu cunoaşte intenţiunile pe cari le-au avut Germanii 
cu Belgia şi Dunkerque, că nu cunoaşte tratatele din Brest- 
Litowsk şi Bucureşti, sau intenţionat le ignorează, pentru a-şi 
puteă argumentă cu mai mult efect teza sa principală: „revi- 
zuirea tratatelor“. De aceea afirmă d-sa, contrazicându-se din 
nou, că aliaţii „au abuzat de victorie“, şi, că această pace nu 
poate dură, fiindcă „împărţirea fără compătimire“ a Germanilor, 
a Maghiarilor „cu rassa lor admirabilă .. . nu înseamnă asi- 
gurarea victoriei, şi nici chiar a păcii“. (pag. 285). 


Conversaţii cu privire la redarea unor materiale 
rechiziţionate în Ungaria.. 


In primele zile ale lunei Martie s'au început, din partea 
Conferinţei de pace, convorbiri cu primul-ministru pentru un 
aranjament, prin care Ungaria urmă să recapete în virtutea 
Art. 168 a tratatului de pace o cantitate însemnată din mate- 
rialul rechiziţionat de trupele noastre.! 

Este interesant să cităm pasagii din memoriul semioficial 
care, după câteva convorbiri, a servit ca bază aranjamentului 


1 Compară mai sus, pag. 67 nota ! 

viitor. In chestiunea în care am fost aşă de mult calomniaţi, 
tonul amical al „aide memoire“-ului înmânat delegatului Româ- 
niei dovedeşie, că aversiunea manifestată până atunci în contra 
noastră să schimbase într'o binevoitoare înţelegere. Nota este o 
îmbucurătoare dovadă a stimei de care se bucură reprezen- 
tantul ţărei noastre în cercurile aliate. Totodată este prima re- 
cunoaştere că campania în contra lui Bela Kun, a fost un 
război de apărare, provocat de Maghiari, şi deci deplin justificat: 

Memoriul începe: „Având în vedere îndelungatele opera- 
țiuni militare, impuse României prin apărarea sa în contra gu- 
vernului sovietic maghiar, nu va! fi adresată nici o cerere 
guvernului român pentru înapoiarea materialelor capturate şi 
evacuate până azi. 

„Pentru a evită dezastrul economic al Ungariei, guvernul 
român consimte să înapoieze, cât mai curând, materiale nemi- 
litare, necesare stabilităţii economice ale Ungariei .... Fără ca 
ele să întreacă 30 la sută din suma totală -rechiziţionată“. Aici 
s'au cuprins toate locomotivele şi vagoanele transportate de noi 
peste Tisa după 26 Septemvrie 1919. Deasemenea 500 loco- 
motive, 5,000 vagoane de marfă şi 300 vagoane de persoane, 
precum şi seminţe de câteva mii kgr. Lăsând astfel României 
până la aranjarea finală aproape 800 locomotive şi 26,000 va- 
goane de marfă şi de persoane. Această pretenţiune a fost exa- 
gerat de mare şi ne-ar fi lăsat cu mult prea puţin material ru- 
lant întrun moment de criză a căilor noastre ferate. 

DI Vaida-Voevod a dovedit întro contra propunere, că 
chiar după statisticele maghiare, şi luând în considerare lun- 
gimea rețelei căilor noastre ferate. precum şi tonajul mărfurilor 
şi numărul călătorilor pe aceste linii, ar trebui să revină Ro- 
mâniei: 1,961 locomotive, 1,089 tendere 3,489 vagoane de per- 
soane, 36,046 vagoane de marfă şi 108 vagoane de poştă. 

În urma întrevederilor avute la 12 şi 15 Martie, cu gene- 
ralul Munks, şeful subcomisiunei de reparaţiuni însărcinată cu 
această chestiune. dl Vaida-Voevod a reuşii să reducă în mod 
considerabil pretenţiunile formulate în primul memoriu. 

Hotărirea Consiliului miniştrilor de externe şi a 
ambasadorilor în privința tratatului cu Ungaria. 


În după amiaza zilei de 8 Martie a ajuns proectul tratatului 
cu Ungaria înaintea Conferinţei miniştrilor de externe şi a amba- 
sadorilor, prezidată de Lordul Curzon, pe atunci ministrul de 
externe britanic. Fiind prezenţi, pe lângă numeroşi experti, din 
partea Franţei d-nii Philippe Berthelot şi Paul Cambon, din 
partea taliei dl Scialoja, ministrul de externe, şi Marquisul Im- 
periali, ambasadorul italian la Londra, iar din partea Japoniei 
ambasadorul la Londra, Vicontele Chinda. 


Acestei şedinţe au premers numeroase întrevederi cu per- 
sonalităţile de importanţă hotăritoare, pentru a asigură cauzei 
noastre un sprijin real. 

In primul rând s'a luat în considerare memoriul înaintat 
în comun de România, Cehoslovacia şi Jugoslavia, cu privire 
_la acest tratat. 

După ce dl Nitti, plecat la Roma, ceru din nou, telegrafic, 
revizuirea tratatului, sau amânarea desbaterilor, delegatul italian 
dl Scialoja făcu şi cu această ocazie o încercare pentru revi- 
zuirea proectului de pace în favoarea Maghiarilor, „deşi nu cu 
atâta perseveranţă ca în cazul antecedent“.! A doua propunere 
pentru amânarea deciziunei sine die? trebuiă asemenea aban- 
donată, din cauza „atitudinei ferme a colegilor săi britanici şi 
francezi. î 

Cu această ocazie sa hotărit că clauzele teritoriale, mi- 
litare, financiare şi de tranzit să nu mai fie revizuite, şi sau 


t Daily Telegraph, 9 Martie 1920. 

2? voiau probabil să se discute tratatul în ltalia (San Remo) unde urmă 
să se mute Consiliul Suprem, şi unde Ungurii ar fi avut o atmosferă mai 
favorabilă. ` 


? The Times, 10 Martie 1920. 

respins toate cererile Maghiarilor, în special acelea cu privire 
la plebiscit, admițând însă o votare a masselor în teritoriul care 
urmă să revie Austriei. Numai asupra unor clauze economice 
nu se căzuse încă de acord, şi comisiunile de experţi au fost 
însărcinate să-şi dee părerea în aceste chestiuni. 

Astfel sa mai lăsat o uşiţă în favoarea Maghiarilor pentru 
„free trade“. Dar, şi această încercare a pierdut tot mai mult 
teren, în urma activităţii primului nostru delegat, secondat fiind 
de reprezentanţii cehoslovaci şi jugoslavi. Majoritatea cercurilor 
conducătoare precum. şi opinia publică engleză au fost câştigate 
tot mai mult, prin muncă perseverantă, pentru punctul nostru de 
vedere. Totuşi, nu eră încă înlăturat orice pericol, pentrucă până 
în ziua plecării d-lui Vaida-Voevod, oameni cu răspundere îl 
sfătuiau să nu părăsească Londra întrucât intrigile nu încetaseră 
cu totul. Incă în 15 Martie, un ambasador aliat a spus d-lui 
Vaida-Voevod, că Nitti insistă mereu pentru o schimbare radi- 
cală a tratatului cu Ungaria, nu numai pentru a aveă un atout 
în contra Sârbilor, ci şi din alte motive politice. 

Totuşi, având decisia. Consiliului Suprem din 8 Martie, 
atât de categorică, interesele noastre puteau fi considerate ca 
asigurate. Aceasta o dovedea şi caracterul schimbat al propa- 
gandei maghiare, care nu mai cereă revizuirea tratatului, ci se 
mulțumea să arate „nedreptatea ce li s'a făcut prin tratat“. 

DI Vaida-Voevod a avut satisfacția să se convingă înainte 
de ce a fost obligat să părăsească Londra, că planul „free 
trade“ -ului eră în mod definitiv abandonat de comisia experţilor. 
Mai rămâneă ca forul suprem să primească această hotărire. 

Primul ministru avertisat, că în comisiile de delimitare a 
frontierelor, unii membri, vor încercă să favoriseze pe cât po- 
sibil pe Maghiari, ! a ţinut să solicite înainte de plecare sprijinul 
şi pentru viitor, a tuturor factorilor importanţi de prezent la 
Londra, pentru interesele ţării noastre. 


t Comparali scrisoarea d-lui Miilerand către guvernul maghiar. 


t 


CHESTIUNEA BASARABIEI. 


Problema cea mai imporiantă, şi incontestabil cea mai 
greu de rezolvat pentru fara noastră la Conferinţa de pace 
(1918—1920), a fost problema Basarabiei. Demersurile intreprinse, 
ca marii aliaţi, reprezentaţi în Consiliul Suprem, să recunoască 
reunirea acestei provincii cu Ţara mamă au recerul multă di- 
băcie diplomatică, pentrucă chestiunea eră, din punct de ve- 
dere internaţional, foarte complicată şi rezolvarea ei depindeă 
de multe interese europene şi mondiale, cari adesea se încru- 
cişau. Orice om obiectiv trebue să admită, că rezultatul stră- 
lucit, obţinut în împrejurările grele, şi întrun timp atât de scurt,! 
este un succes care ar fi putut face cinste şi celui mai de 
seamă om de stat din lume, şi care merită toată recunoştinţa 
neamului românesc. 


Politica marilor puteri faţă de Rusia. 


Chestiunea Basarabiei făceă parte integrantă din politica 
generală a marilor aliaţi față de Rusia. Pentru a puteă înţelege 
atitudinea „celor mari“ cu privire la această problemă, vitală, 
pentru noi, şi să putem pricepe rolul, pe care eră menit să-l 
joace ţara noastră cu privire la politica Europei fată de colosul 
rus, rol creat de dibăcia prim-ministrubui nostru, exploatând o 


1 în 44 de zile, dela 20 lanuarie 3 Martie, 1920. 
i l 6* 

conjunctură norocoasă, şi ca să avem o icoană reală a situaţiei 
pe care o ocupă chestiunea Basarabiei în politica internaţională, 
trebue să schiţăm, în linii generale cel puţin, politica urmată 
de marile puteri faţă de Rusia. 


Din teritoriul fostei Rusii sau deslipit, în baza dreptului 
de autodeterminare, la finea anului 1918, şi la începutul anului 
1919, Polonia, Finlanda, Estonia, Lituania, Livlanda şi Georgia, 
constituindu-se în State independente. Asemenea a procedat şi 
„Republica Moldovenească“, care, după recunoaşterea inde- 
pendenţei sale din partea republicei ucrainene, s'a reunit din 
libera ei voinţă în 27 Martie st. v. (9 Aprilie st. nou) 1918 cu 
Tara mamă, dela care fusese răpită în 1812 şi 1878. Centrul ` 
Rusiei, teritoriul cel mai mare, eră în mâna bolşevicilor, a căror 
putere se bază pe o armată disciplinată şi bine echipată. For- 
tele antibolşevice s'au organizat şi ele în guverne independente 
(Omsk, Ekaterinodar, Arhangel şi Crimea), dintre care cel mai 
important şi mai puternic eră guvernul admiralului Kolceag, din 
Siberia. La rândul lor aliaţii susțineau în contra bolşevicilor 
trupe la Arhangel, Murmansc şi mai târziu la Odesa, dar în 
număr insuficient. 


Care eră politica marilor puteri în faţa acestei situaţii din 
fosta Rusie țaristă? Fiecare dintre puteri aveă politica sa pro- 
prie, dictată de interesele ei particulare şi care se deosebiă de 
atitudinea şi părerile celorlalţi aliaţi. Deosebirile erau în unele 
puncte esenţiale. Dar, şi în sânul singuraticelor guverne, chiar 
şi între delegații dela Conferinţa de pace se iveau păreri dia- 
metral opuse, cu privire la atitudinea, ce trebuiă urmată faţă 
de guvernele din Rusia. Aliaţii erau unanim in a recunoaşte 
Polonia ca Stat independent, dar cu privire la celealalte State, 
părerile se deosebiau. Americanii, având interese economice în 
Finlanda, pledau pentru recunoaşterea ei,! nu admiteau însă 
aplicarea aceluiaşi principiu la Basarabia, Estonia, Lituania şi 
Livlanda.? Mulţi francezi, în frunte cu dl R. Poincaré să opuneau, 


1 Dr. E. J. Dillon, op. cit. pag. 213. 
2 Charles Upson Clark, op. cit. pag. 119. 

încă în lanuarie 1921, acestei „fărămiţări, care sigur va mări 
instabilitatea Europei-orientale 

Cu toatecă prin distrugerea celui mai autocrat imperiu din 
lume, revoluţia rusească a contribuit, ca şi cea franceză de pe 
vremuri, la înlăturarea unei forțe reacționare, măsurile barbare, 
luate de guvernul bolşevic pentru a asigură supremaţia internă, 
au avut ca rezultat detestarea lui de către întreaga lume civi- 
lizată. În această privinţă un mare istoric contemporan englez 
spune: „Dacă împărăţia imperialistă a tarilor ar fi egit învingă- 
toare din război, forţele reacționare la Conferinţa păcii ar fi 
fost enorm întărite; atunci probabil că puţin s'ar fi auzit de in- 
dependenţa Poloniei; Constantinopolul ar fi căzut în mâini ru- 
seşti; Balcanul şi Asia Mică ar fi devenit de fapt, dacă nu chiar 
şi nominativ, protectorate ruseşti, şi sar fi găsit puţin teren 
pentru autodeterminarea de-alungul țărmului baltic, sau în 
Europa de est. Marele război de eliberare s'ar fi sfârşit, pro- 
babil, numai cu înlocuirea Germaniei prin Rusia, ca un pericol 
şi mai mare pentru independenţa micilor naţiuni, şi pentru pacea 
lumei întregi“? 

Momentele sentimentale au jucat un rol foarte mic în po- 
litica reală pe care au urmat-o puterile mari fată de revolu- 
ționarii ruşi. Politica ce se impuneă faţă de cel mai mare Stat 
din Europa, ar fi trebuit să fie o atitudine unitară, şi în orice. 
caz hotărită. Preşedintele Wilson şi di Lloyd George au recu- 
noscut, că „Rusia este cheia situaţiei mondiale“, şi erau con- 
vinşi că nu va fi pace pe pământ până când acelea 150 mi- 
lioane de Ruşi nu vor eşi din situaţia lor haotică.* La începutul 
anului 1919 s'ar fi putut — aşă credem — distruge bolşevismul, 
dacă aliaţii s'ar fi decis pentru o politică unitară şi hotărită. 
Dar diverginţa de păreri, ce domniă în sânul Consiliului Suprem, 
precum şi faptul, că celea mai multe puteri voiau să stoarcă 
concesii economice şi financiare dela Ruşi, au dat naştere la o 


1 Raymond Poincaré, Histoire Politique, Plon-Nousrit et Cie, Paris, 1921, 
vol. II pag. 250. 

> A. F. Pollard, op. cit. pag. 373. 

3 Dillon, op. cit. pag. 294. l 

politică nehotărită şi lipsită de unitate, care trată în acelaşi timp 
şi cu bolşovicii şi cu țariştii, recunoscând „de facto“ guvernul 
Kolceag. Desigur, râvna marilor puteri de a obţine concesii 
economice în Rusia, a fost stimulată, dacă nu chiar justificată 
prin nota trimisă de soviete la finea lui Octomvrie 1918, preşe- 
dintelui Wilson. Cităm: „Fiindcă am încheiat pace cu Kaiserul 
german, pentru care dv. nu aveţi mai multă stimă decât avem 
noi pentru dv. avem intenţia de a face pace şi cu d-voastră“. 

„Propunem deci a discută în înţelegere cu aliaţii dv. urmă- 
toarele chestiuni: Î. Acceptă guvernul francez şi cel englez să 
înceteze a mai stoarce sângele poporului rusesc, dacă acest 
popor consimte a le plăti bani de rescumpărare, şi a-i com- 
pensă pe această cale? 2. Dacă răspunsul este afirmativ, ce 
rescumpărare ar dori aliaţii (concesiuni de c. f., mine de aur, 
sau teritorii)“ ?1 E sigur că această ofertă de pace, ținută în 
termini, putem zice, insolenţi a influențat întru câtva atitudinea 
Angliei şi a Americei față de Rusia bolşevică, nu credem însă 
să fi fost singurul moment determinant în: politica lor. 


Să urmărim în linii mari, şi cu ajutorul celor relatate de 
Dr. Dillon în lucrarea sa (pag. 294—313) zigzagurile aliaţilor în 
politica lor faţă de Rusia. 


Franţa a propus, încă în 27 Octomvrie 1918 o acţiune mi- 
litară energică, pentru „a realizà împresurarea economică a 
bolşevismului, şi a-i produce astfel căderea .? 

Anglia, sau mai bine zis premierul ei, dl Lloyd George, 
a avut dela început o atitudine mai împăciuitoare. Foreign Office 
a propus, în lanuarie 1919, celorlalţi aliaţi, ca bolşevicii să fie 
învitaţi la Conferinţa de pace. Acest plan însă nu a fost realizat 
din cauza opunerei d-lui Clemenceau. 


Planul de a numi o comisiune interaliată, care să-şi deă 
părerea asupra politicei de urmat faţă de Rusia, încă a fost 
abandonat. 


1 Dillon, op. cit. pag. 303. 
2 Andre Tardieu, op. cit. pag. 437. 
3 Ibid. 


CHESTIUNEA BASARABIEI 87 


Cevă mai târziu îi sa făcut Consiliului Suprem din partea 
unor influenţi membrii ai partidului bolşevic propunerea, (prin 
intermediul d-lui Dr. E. J. Dillon — unul din cei mai buni cu- 
noscători ai Rusiei) ca să abandoneze lupta urmată în contra 
sovietelor, să renunţe la desmembrarea Rusiei, şi la încercarea 
de a stoarce concesii economice. Făcând aceasta, aliaţii să 
enunţe în public politica lor față de Rusia. Propunătorii se 
obligau, ca după această enunţare să forţeze politica bolşevică 
la unele măsuri mai burgheze, şi să încheie un armistițiu cu 
marile puteri, drept baza viitoarei păci. Menţionăm propunerea, 
deşi, în contrazicere cu dl Dillon, credem că oferta a fost o 
simplă cursă pusă de bolşevici. 

În primăvara anului 1919 sa lansat ideea (atribuită d-lui 
Wilson) unei Conferinţe a tuturor partidelor şi guvernelor din 
Rusia, urmând ca ea să se ţină pe frumoasa insulă Prinkipo. 
Aici întrun colţ depărtat şi izolat sperau aliaţii să găsească po- 
litica oportună faţă de poporul moscovit, împăcând în acelaşi 
timp pe inamicii de moarte, pe bolşevici şi țarişti. Planul „care 
s'a început în regiunea politicei înalte, a sfârşit în comedie“! 
pentrucă guvernul francez şi Ruşii (arişti au refuzat să trateze 
cu bolşevicii. 

Imediat după acest insucces al marilor puteri eră să se 
stabilească un acord între Japonia şi guvernul lui Kolceag, 
prin care cei dintâi se obligau, ca în schimbul unor privilegii 
economice, să sprijinească în mod efectiv lupta contra bolşe- 
vicilor. Acordul ar fi avut sorți de izbândă, dar a fost abadonat 
la insistența Europei de vest, care, aşă se vede, sa temut că 
influinţa Japoniei să nu crească, şi care nu vedea cu ochi buni 
trecerea unor bogății în mâna altora, fie chiar şi a aliaţilor galbeni. 

Dar nici planul pentru „împresurarea bolşevismului“, ela- 
borat de statul major francez în acele luni, nu a fost primit de 
celelalte ţări.? 

După insuccesul cu Prinkipo, Americanii au trimes la în- 
ceputul anului 1919 pe unul din secretarii preşedintelui Wilson, 


1 Dillon, op. cit. pag. 305. 
2 Tardieu op. cit. pag. 437. 

pe di Bullitt, la Moscova pentru a cădeă de acord cu guvernul 
sovietelor asupra punctelor, pe baza cărora sar puteă încheiă 
pacea. DI Bullitt a plecat în Rusia cu punctele fixate în prea- 
labil de delegaţi, şi ele au fost primite în întregime de bolşevici. 
Totuşi aliaţii au renunţat la pacea cu ei, poate impresionați de 
succesele trecătoare a-le lui Kolceag şi Denikin. 

Marile puteri au încercat pe urmă, cu toate că le dis- 
plăceă, uneori, atitudinea independenta a admiralului, să cadă 
de acord cu el, şi să câştige în lupta contra bolşevicilor şi spri- 
jinul militar al Finlandei şi Estoniei. Aliaţii cereau dela Kolceag: 
„să convoace o constituantă, îndată ce va fi ocupat Moscova, 
să ţie alegeri libere, să renunţe în mod definitiv la sistemele 
vechiului regim, să recunoască independenţa Poloniei şi a Fin- 
landei, urmând ca frontierele lor să fie fixate de Liga Naţiunilor, 
să sprijine sfatul şi cooperarea Ligei, pentru a ajunge la o în- 
țelegere cu Statele limitrofe, şi să-şi deă învoirea prealabilă 
pentru hotărirea ce o va aduce Conferinţa de pace cu privire 
la viitorul statut al Basarabiei“. 

Admiralul Kolceag în răspunsul său „respinge să antici- 
peze hotărîrea constituantei“ cu privire la teritoriile din fosta 
Rusie. Acest punct de yedere, adecă refuzul de a sancţionă 
„Sfărămăţarea Rusiei fără voia ei“, a fost, şi mai este şi azi 
încă, teoria Ruşilor antibolşevici, cari nu au acceptat noua bază 
a dreptului internaţional: dreptul de autodeterminare a popoa- 
relor, stabilit de Wilson şi sancţionat de hotăriri ulterioare ale 
Conferinţei de pace. Astfel Miljukow, unul din conducătorii Ru- 
şilor refugiați în Anglia, a arătat întrun ziar ce puţine drep- 
turi vor să dee ei Statelor, care sau declarat independente. 
Articolul culmină în cuvintele : „voim federaţie nu confederaţie“.* 
Deci drepturile naţiunilor urmau să fie o autonomie locală cât 
mai restrânsă. Totul s'ar fi mărginit probabil la o descentrali- 
zare administrativă. 

Răspunsul lui Kolceag a „îndreptățit“ pe aliaţi să spriji- 
nească şi pe mai departe forţele antibolşevice. Fiind însă acest 


1 Daily Telegraph, 19 lunie 1919 şi Dillon op. cit. pas. 310. 
2 Morning Post, 12 Noemvrie 1919. 


CHESTIUNEA BASARABIEI 89 
În a ai i i la iii i eta e ii ii ii Aid iii 


răspuns negativ, Finlanda şi Estonia au refuzat sprijinul militar 
care li s'a solicitat, iar lipsa sprijinului finlandez a cauzat înfrân- 
gerea lui Judenitch, care pornise în contra fostei capitale ţariste. ! 

Refuzul lui Kolceag de a recunoaşte independenţa naţiu- 
nilor eliberate, precum şi mentalitatea tuturor partidelor vechi 
ruseşti cu privire la naţiunile cari s'au despărţit de colosul mos- 
covit, au avut darul să edifice pe deplin popoarele mărginaşe 
Rusiei asupra viitorului, care i-ar aşteptă dela o Rusie recon- 
stituită de forțele ţariste. De aceea ele au hotărît în conferinţa 
din 6 Noemvrie 1919 (Conferinţa statelor baltice) să înceapă 
tratative de pace cu sovietele. Drept justificare al pasului inten- 
ționat, ele au adresat un apel către democraţiile apusului, de- 
mascând intenţiunile antibolşevicilor imperialişti. E interesant de 
observat că mentalitatea încăpăținată şi incapabilă de orice pro- 
gres politic a vechilor partide ruseşti (cu excepţia partidului so- 
cialist revoluţionar a lui Kerensky) nu diferă întru nimic de 
aceea a magnaţilor maghiari, cari şi azi mai cer integritatea 
„Ungariei milenare“. 

Politica nehotărită a celor mari nu-şi găseşte nicii o justi- 
ficare, decât doar în oportunism, într'o atitudine expectativă, 
pentru a vedeă spre care parte se va înclină norocul armelor. 
Ea a avut un efect dublu, a întărit în mod indirect bolşevismul 
din Rusia, şi a înstrăinat Ruşii antibolşevici. 

Dar faptul că Consiliul Suprem nu părea a şti ce politică 
să urmeze față de Rusia, a început să nemulţumească şi opi- 
niile publice din ţările aliate. Cu drept cuvânt a scris „Pertinax“ 
(di Geraud), unul din fruntașii publicişti francezi, următoarele : 
„Noi n'am avut nici odată o politică rusească unitare, nu am 
sintetizat, nici odată decât concepţii contradictorii .? Cotidianul 
englez, liberalul Westminster Gazette eră şi mai tăios: „Din orice 
punct de vedere am privi chestiunea rusească, politica aliaţilor, 
dacă merită peste tot acest nume, pare a fi o compoziţie de 
slăbiciune, sminteală (ineptitude) şi nehotărire (shilly-shally.)“ 3 

1 Dela pag. 86—pag. 89 am luat conţinutul, afară de părţile special 
citate, din Dillon op. cit. pag. 294—313. 


Echo de Paris, 5 lulie 1919, comp. Dillon op. cit. pag. 308. 
* 5 lulie 1919, comp. Dillon op. cit. pag. 29%. 

Propaganda Rugilor refugiați. 


Chestiunea rusească a fost un adevărat eldorado pentru 
intrigi şi trageri de sfori. Intrigile interaliate se luau la întrecere 
cu acelea puse la cale de bolşevici şi antibolşevici. Acestia din 
urmă treceau de reprezentanţii guvernelor ţariste din Rusia, şi 
erau sprijiniți chiar şi materialiceşte de către guvernele aliate. 
Ei dispuneau de considerabile fonduri vechi, depuse încă înainte 
de izbucnirea revoluţiei la băncile din apus. Cu aceste fonduri 
au susţinut la Londra, Paris şi New-York costisitoarele ambasade, 
şi au scos totodată un ziar în limba franceză, (Cause Com- 
mune), prin care făceau propagandă în interesul scopurilor lor. 

Ei reprezentau părerea ridicată la dogmă politică, că „aliaţii 
nu au nici o bază de drept să dispună, sub orice formă ar fi, 
asupra teritoriilor, cari aparţineau Rusiei ţariste“. Vechii diplo- 
mafi ruşi, cu escelentele lor legături personale, au reuşit, spri- 
jiniţi şi de alte împrejurări, să amâne multă vreme recunoaşterea 
independenţei micilor State baltice de către Conferinţa de pace. 
Este de remarcat, că Statele amintite au fost, pe atunci, dejă 
recunoscute de guvernul sovietic, şi recunoaşterea Consiliului 
Suprem s'a dat numai după ce politica armată faţă de soviete 
eşuase în mod definitiv. 

Cât priveşte acţiunea refugiaților ruşi în contra noastră, 
ea a fost sprijinită în mod foarte efectiv de cei doi Basarabeni, 
d-nii Kroupensky şi Schmidt, cu toate că propaganda lor eră 
viu combătută de delegaţia noastră basarabeană, în fruntea 
căreia stătea distinsul Moldovean, dl lon Pelivan. D-sa prin 
mai multe broşuri, scrise cu temeinică cunoştinţă de cauză, a 
făcut cunoscută problema Basarabiei în toate cercurile cu răs- 
pundere, precum şi în lumea intelectuală din vest.! 


1 Vezi broşurile tipărite în franțuzeşte şi englezeşte: 1. La Bessarabie 
sous la regime ruse 1812—1918. 2. L/Union.de la Bessarabie d la mère- 
patrie, la Roumanie. 3. Le mouvemen: et Laccroissement dela population 
en Bessarabie. 

Chestiunea Basarabiei înaintea Consiliului Suprem. 


Comitetul de experți a celor patru mari puteri a ajuns în 
şedinţa din 8 Februarie 1919 la concluzia, că Basarabia să fie 
atribuită României. Consiliul Suprem, însă, nu a ţinut seamă de 
părerea forului consultativ, care eră comitetul de experţi, amâ- 
-nând soluţionarea chestiunei basarabene pe timp nedeterminat. 

DI Ion I. C. Brătianu a încercat cu insistenţă şi în repeţite 
rânduri să provoace o hotărire a Consiliului Suprem cu privire 
la Basarabia. Expunând cauza întreagă a României d-sa a pledat, 
cu ocazia unor discuţii generale, şi pentru recunoaşterea reunirei 
Basarabiei, dar cu toate sforţările depuse nu i-a reuşit să în- 
duplece Consiliul Suprem ca să pună această problemă la ordinea 
zilei şi să o discute. Văzând, că recunoaşterea Basarabiei este 
greu de câştigat dl lon I. C. Brătianu a primit în celea din 
urmă să discute soluţia propusă de un francez, dar sugerată 
de delegaţii altor naţiuni, care ne cereă să cedăm foştilor inamici, 
Bulgarilor, o făşie din teritoriul necontestat al Dobrogei, urmând, 
ca în schimbul acestei cedări Consiliul Suprem să ne recu- 
noască Basarabia.! 

Curând după plecarea d-lui lon I. C. Brătianu dela Paris, 
Consiliul Suprem a ascultai pe reprezentantul Ruşilor ţarişti — 
ambasadorul Maklakov (2 'lulie 1919). Iscusitul diplomat rus a 
subliniat că nu poate fi înstrăinată nici o părticică din teritoriul 
Rusiei, fără consimţământul ei. A afirmat că majoritatea locui- 
torilor din Basarabia nu doresc „anexarea“ la România, că 
Sfatul Țării nu reprezentă provincia amintită, şi că el (Maklakov) 
este sata să accepie un plebiscit numai în regiunile cu majo- 
ritate moldovenească. 

Se pare că Consiliul Suprem a vrut să arete prin ascul- 
tarea ambasadorului rus, odată mai mult, guvernului Brătianu 
că chestiunea Basarabiei nu este încă rezolvată, iar hotărîrea, 
fiind în mâinile lui, poate fi şi nefavorabilă României. 

i Vom vedeă în celea ce urmează că dl Vaida-Voevod nu a discutat 
chestiunea Basarabiei pe baza acestei soluţii. 

DI Vaida-Voevod readuce chestiunea Basarabiei 
în discuția Consiliului Suprem. 


In seara zilei de 19 lanuarie 1920, dl Vaida-Voevod a 
fost primit de dl Clemenceau. Premierul român a stăruit între 
altele ca să aducă Consiliul Suprem o hotărîre decisivă în 
chestia Basarabiei. Dl Clemenceau l-a asigurat şi pentru viitor 
de sprijinul Franţei, cu toate că d-sa, retrăgându-se din viața 
politică, nu va mai prezidă Consiliul Suprem, urmând ca dl 
Millerand să-i ocupe locul. Despărţindu-se dl Vaida-Voevod de 
vajnicul luptător a ținut să-i exprime multumita şi devotamentul 
Românilor şi în special al Ardelenilor pentru valorosul sprijin, 
dat de acest bărbat de stat din 1894 încoace pentru ideea 
emancipărei de sub jugul maghiar. 

In dimineaţa zilei următoare premierul român a fost în- 
vitat să se prezinte la orele 11 a. m. în faţa Consiliului Suprem. 
Mare a fost mirarea sa văzând că însuşi „Tigrul“ prezidă, căci 
după celea spuse în seara antecedentă nu sa putut aşteptă 
a aceaata 

DI Clemenceau comunică primului-ministru român o tele- 
gramă a preşedintelui Wilson, prin care acesta întrebă, din ce 
cauză nu îndeplineşte România angajamentul luat cu privire la 
retragerea trupelor sale din Ungaria. Dl Lloyd George a tinut 
să observe, că România continuă a nu ţineă seamă de deci- 
siunile Conferinţei. A urmat o discuţiune foarte aprinsă între 
d-nii Lloyd George şi Vaida-Voevod, în decursul căreia premierul 
britanic ne-a acuzat de reavoinţă, folosindu-se de fel şi fel de 
argumente. Premierul nostru a parat, şi a răspuns în mod demn 
la toate atacurile. DI Clemenceau, luând şi el, la aparenţă, o 
atitudine ofensivă a îndulcit de fapt acuzaţiile d-lui Lloyd George. 
Rămânând stabilit, că România va termină retragerea cât mai 
curând — aproximativ până la 1 Martie 1920 — preşedintele 

Consiliului Suprem a întrebat pe delegatul român dacă mai are 
cevă de spus. DI Vaida-Voevod dând un răspuns afirmativ, îi 
sa dat cuvântul în chestiunea Basarabiei, după ce această 
chestiune a fost pusă la ordinea zilei de di Clemenceau. Pre- 
mierul român a accentuat, că pentru liniştea ţărei noastre este 
absolut necesar, ca reunirea Basarabiei să fie sancţionată de 
hotărîrea Consiliului Suprem. Dl Clemenceau, însă, a obiectat 
că România nu şi-a îndeplinit angajamentul de aşi retrage 
trupele din Ungaria şi de aceea Consiliul Suprem, deşi nu mai 
nutreşte sentimente de suspiciune şi faţă de noul guvern român, 
totuşi nu este îndreptăţit a se arătă favorabil, faţă de el. La 
întrebarea d-lui Vaida-Voevod: ce ar trebui să facă ca să dispună 
favorabil Consiliul Suprem, dl Clemenceau a răspuns: „Să re- 
retrageţi trupele din Ungaria“, iar dl Lloyd George a adaus: 
„Credem că prim-ministrul român va da ordin să se retragă 
trupele române pe linia fixată de Conferinţă, însă după cum 
cunoaştem noi situaţia, dispoziţiile sale nu vor fi executate de 
M. C. G. de aceea, mai întâi să fie retrase trupele apoi să se 
pună în discuţie chestia Basarabiei“. DI Vaida-Voevod a răspuns: 
„Eu sunt al treilea prim-ministru român dela începutul Confe- 
rinţei, nici Dumnezeu nu pedepseşte pe copii pentru păcatele 
părinţilor lor mai mult ca până în a treia generaţie“. DI Cle- 
menceau interveni zicând: „Vă înşelaţi, mon cher, Dumnezeu 
pedepseşte pe copii pentru greşelile părinților până într'a şaptea 
spiţă”, şi dl Lloyd George cită la rândul său cuvintele din 
Sfânta Scriptură.! Această discuţiune a înseninat atmosfera şi a 
uşurat acordarea promisiunei din partea d-lor Clemenceau şi 
Lloyd George, că reunirea Basarabiei se va discută după retra- 
gerea trupelor noastre din Ungaria. După dialogul scurt, care a 
înseninat atmosfera, dl Vaida-Voevod a rezumat: „Noi retragem 
trupele, iar Consiliul Suprem ne va recunoaşte Basarabia“. 
Vechiul apărător al cauzei românismului, bătrânul Tigru a 
răspuns cu un „da“ răspicat, dar dl Lloyd George interveni: 
„După retragerea trupelor Consiliul Suprem va începe desbaterea 


1 compară articolul d-lui prof. univ. Silviu Dragomir: Rusia şi Basarabia 


din Adevărul nrii 11,691—4 din 19—21 Mai 1922. 

chestiunei Basarabiei“. Abiă după două noi intervenţii ale d-lui 
Vaida-Voevod a putut rezumă bătrânul preşedinte atitudinea 
Consiliului Suprem în cuvintele mai puţin categorice, chiar diplo- 
matice: „Dacă retrageji trupele, chestiunea Basarabiei va fi 
favorabil rezolvată”. 

Legătura între retragerea trupelor noasire şi recunoaşterea 
Basarabiei eră incontestabil opera d-lui Clemenceau, care voiă 
să ne sprijine în această problemă complicată. Intenţiunea 
marelui francez reese şi din faptul că a ţinut să prezideze tot 
el şedinţa, atât de importantă pentru noi. Dar transacţiunea nu 
eră o garanţie suficientă pentru recunoaşterea dreptului nostru 
asupra Basarabiei, tocmai fiind condiţionată de atitudinea 
noastră. Cu privire la executarea angajamentului luat de noi, 
uşor s'ar fi putut găsi argumente pentru anularea proimisiunei 
date în şedinţa din 20 Ianuarie 1920. Dar mai ales o schimbare 
a împrejurărilor ar fi putut provocà abrogarea sau condiţionarea 
promisiunei. Să ne cugetăm la vecinicile schimbări în politica 
aliaţilor faţă de Rusia, sau la cazul, când trupele antibolgevice 
ar fi reuşit să restabilească vechea formă de stat. In cazul din 
urmă ne îndoim, că aliaţii ar mai fi recunoscut reunirea Basa- 
rabiei. Mai verosimil eră însă, ca Consiliul Suprem să recu- 
noască reunirea Basarabiei sub rezerva unor condițiuni ca d. 
e. plebicist sau autonomia, cari ar fi îngreunat, dacă nu chiar 
zădărnicit păstrarea acestei provincii de către noi. Condiţionarea 
eră probabilă fiindcă în şedinţa din 20 lanuarie nu s'a precizat 
sub ce formă se va da recunoaşterea, şi fiindcă în această di- 
recjie lucrau multe persoane cu influinţă, nu numai duşmani 
dar şi aliați. 

. Cu toate ideile şi piedecile acestea a trebuit să lupte dl 
Vaida-Voevod până când a izbutit să primească din partea 
Consiliului Suprem recunoaşterea definitivă şi necondiționată a 
reunirei Basarabiei. 

România sfătuită să încheie pace cu Rusia. 


În timpul acesta politica aliaţilor fată de Rusia încă nu 
eră pe deplin clarificată, şi nu eră de acord cu exigenţele di- 
feritelor puteri. Totuşi, se puteă dejà întrevedeă calea, pe care 
o vor urmă marile puteri europene în viitorul apropiat. Ea erà 
indicată de înfrângerea lui Kolceag şi Judenitch,. de situaţia 
grea a lui Denikin, de refuzul Germaniei de a colaboră la blo- 
carea Rusiei, precum şi de atitudinea împăciuitoare a Statelor 
baltice faţă de soviete. D! Vaida-Voevod primise suficiente indica- 
tiuni cu privire la evoluarea politicei marilor puteri faţă de Rusia. 

Insuşi dl Nitti, primul-ministru italian, l-a sfătuit în două 
rânduri, ca să încheie pace cu bolşevicii, pentrucă marile pu- 
teri tind spre reluarea relaţiunilor cu Rusia. Şi în Franţa înce- 
puse un curent remarcabil, condus de şeful partidului radical- 
socialist, dl Herriot; pentru, reluarea legăturilor economice cu 
Rusia sovietică, deci pentru recunoaşterea ei „de facto“. Nu- 
meroşi oameni de stat şi încă dintre cei mai de seamă, ca dl 
L. Barthou chiar, nu mai erau străini acestei idei. 


Politica Franţei, Italiei şi a Angliei față de soviete. 


„Adevărata piedecă pentru recunoaşterea guvernului so- 
vietic din partea Franţei a fost, recunoaşterea împrumuturilor 
contractate de Rusia ţaristă, pentru care burghezimea şi finanța 
franceză a semnat mai multe miliarde de franci. Dacă sovie- 
tele ar fi primit condiţia principală, Franţa n'ar fi ezitat nici un 
moment să le recunoască chiar şi „de jure“.! Neputând însă 


1 Afirmația de mai sus a fost confirmată prin recenta vorbire a d-lui 
R. Poincaré, premierul francez: „Dacă sovietele nu au fost recunoscute la 
Genova, aceasta s'a întâmplat nu din cauza formei de guvernământ a Rusiei, 
ci din cauza că n'a vrut să recunoască datoriile“. Lupta Nr. 672 din 10 


Martie 1924. 

cădeà de acord cu bolşevicii ea a sprijinit în mod efectiv, cu 
bani, armamente şi trupe, armatele antibolşevice. Au făcut-o, 
aşă credem, mai mult pentru a forţă pe bolşevici ca să accepte 
pretențiunile lor, decât în speranța, că armatele atât de slabe, 
ar mai puteà dobori regimul bolşevic. Ei au mers chiar aşă de 
departe cu această politică, încât au recunoscut ca guvern al 
Rusiei pe generalul Wrangel şi statul său major, cu toate că 
„nu eră nici un moliv serios pentru a-l recunoaşte, şi cu atât 
mai puţin izolat şi în contra sfatului guvernului britanic“.? | 

Italia eră singura mare putere, care aveă pretenţiile celea 
mai mici faţă de Rusia, de aceea ea a ajuns mai curând la 
un acord economic. Motivele cari au împins pe Italieni să tra- 
teze cu Ruşii au fost determinate de expansiunea lor economică 
şi procurarea materiilor prime, necesare industriei italiene. Con- 
venţia economică italo-rusă ne dovedeşte celea afirmate mai 
sus, şi ne arată că ltalia nu a căutat favoruri mari, ci numai 
mulţumirea nevoilor sale economice.? 

Anglia a aşteptat, şi aşteaptă şi azi încă, să profite cu 
mult mai mult dela reluarea legăturilor economice şi financiare 
cu Rusia. Ea speră că reînvierea comerțului cu Rusia să-i ac- 
tivize comerţul extern, atât de anemiat prin valuta urcată. Prin- 
trun export mai intensiv, crede că va asană şomajul, pentrucă 
acei cca. 2 milioane de muncitori fără lucru erau şi sunt o 
plagă demoralizătoare şi costisitoare pentru o ţară industrială. 
Dar numai pe calea unui export mai intensiv nu sar fi putut 
dobândi rezultatele dorite de Englezi. De aceea Anglia încercă 
să obţină vaste concesii economice în schimbul unui îm- 
prumut, dat în bani, sau ca utilaj economic. Totodată pre- 
lindeă să se redee capitalului şi intreprinderilor englezeşti toate 
drepturile câştigate sub regimul țarist şi de care au fost des- 
poiaţi prin bolşevici. : 

Mai erà un moment foarte important, care împingeà tot 
mai mult Marea Britanie spre legături economice-financiare mai 


1 R. Poincaré, op. cit. vol. Il. pag. 133. 
2 Comp. şi F. Nitti, op. cit. pag. 171 şi pag. 254. 
3 Conferinţa ruso-engleză din Londra (1924) a confirmat celea de mai sus. 

strânse cu Rusia. Ea şiiă, că, cu ajutorul acestor relaţiuni, va 
atrage colosul moscovit în sfera sa de influență. Şi o doreă 
întrucât eră de prevăzut că Rusia, odată refăcută, va fi un rival 
cu atât mai însemnat în Asia şi Europa, cu cât mai puţină 
influenţă vor exercită Englezii asupra vieţei economice rusești. 
Poate că Anglia nu a uita! nici politica marelui Beaconsfield, 
care doreă o Rusie slabă. 

Interpretul cel mai înfocat al curentului pentru pacea cu 
Rusia eră însuşi premierul britanic, dl Lloyd George, sprijinit în 
anul 1920 de partidul liberal, de cel muncitoresc, şi de-o parte 
a industriei conservatoare. Curentul eră în creştere continuă, 
cu toate acestea mai există şi părerea diametral' opusă: inter- 
venţia armată, alături de trupele vechiului regim rusesc, în contra 
bolşevismului. Acest curent însă, a cărui purtător de cuvânt eră 
chiar dl Winston Churchill, ministrul de război în cabinetul de 
coaliţie Lloyd George, slăbise simţitor, după ce lumea s'a putut 
convinge, că nici blocada executată de flota engleză contra 
Rusiei, şi nici trupele lui Kolceag şi Denikin nu au putut ră- 
sturnă regimul roşu. Din contra, trupele ţariste şi-au pierdut, în 
urma purtărei lor, toată popularitatea. Comandanții antibolşevici 
au comis, după spusele lui Kerenski,! adevărate orori, masa- 
crând populaţia. După frumoasele succese militare, repurtate în 
sud de Denikin, purtarea nobilimei ruseşti din armata sa a ştiut 
să „distrugă încrederea ţăranilor, cari au început să vadă în 
bolşevici răul mai mic .? Astfel, putem zice, că lipsa de încre- 
dere a masselor ruseşti faţă de persoanele şi metodele anti- 
bolşevicilor a fost una din cauzele principale a insuccesului lor. 

In Noemvrie 1919 a început să se fixeze în mod definitiv 
politica engleză față de sovieie. Atitudinea d-lui Lloyd George, 
judecând numai după unele declaraţii, eră la aparenţă încă 
nehotărită. In realitate el aveă de mult convingerea, că în contra 
unei idei nu poţi luptă, cu succes, numai cu sabia, şi mai 
puţin decât ori unde în Rusia. Deci, personal urmăreă de 


1 Daily News, 14 Noemvrie 1919. 
2 H. A. Jones, Over the Balkans & South Russia, recensiunea din 
Times Literary Supplement, 13 Decemvrie 1923, pag. 858. 

mult, şi cu tenacitate încheierea unui tratat de pace şi o con- 
lucrare economică cu sovietele. li lipsea numai prilejul să-şi 
impue această părere în politica Angliei. Şovăirea lui a făcut 
ca Marea Britanie să urmeze în acelaş timp o politică de pace 
şi una intervenţionistă, cheltuind pentru armatele antibolşevice 
în total peste 100 milioane de lire sterline,! şi pledând în acelaşi 
timp pentru izolarea Rusiei printrun zid, alcătuit de Statele 
limitrofe ; propunere respinsă de naţiunile baltice. 

Este evident, că deputatul labourist, colonelul Malone, a 
plecat cu asentimentul d-lui Lloyd George la Moscova, de unde 
s'a reîntors în 5 Noemvrie 1919, aducând cu sine propunerile 
de pace ale sovietelor. Oferta de pace, l-a înduplecat pe di 
Lloyd George să declare în 6 Noemvrie la un banchet urmă- 
toarele: „Din nenorocire s'a văzut că bolşevismul nu poate fi 
învins cu arma. Trebue deci să se caute alte mijloace“.? În 
urma acestor declaraţiuni s'a pornit o vie campanie în contra 
premierului englez; ameninţându-l chiar partidul conservator cu 
ruperea coaliţiei, aşă că di Lloyd George a declarat în Camera 
Comunelor (13 Noemvrie 1919), că politica Angliei nu s'a schimbat 
şi toate hotăririle referitoare la Rusia vor fi luate de o conferinţă 
a puterilor aliate? (aceea care urmă să se întrunească la Londra). 
Declaraţia n'a fost decât o deghizare a intenţiunilor sale, fiindcă 
două zile mai târziu (15 Noemvrie 1919) a trimis pe dl O'Grady, 
deputat labourist, la Copenhaga, sub pretextul de a trată cu dl 
Litvinoff schimbul de prizonieri; în fond însă, cu misiunea de 
a discută şi chestiuni politice. l 

In acelaş timp Anglia se apropiă de Germania, căutând 
o cooperare comună în Rusia, fiindcă Germania începuse prin 
mii de specialişti să ajute pe bolşevici în refacerea economică. 

Totodată nuanța antibolşevică din guvernul englez, dl 
Winston Churchil, a solicitat prin mâna sa dreaptă, Lt. Col. 
Goodman Wood, — trimis la 6 lanuarie 1920 la Bucureşti — 
sprijinul armatei române pentru Denikin, care se apropià de 


1 Sunday Chronicle, 16 Noemvrie 1919. 
2 The Times, 7 Noemvrie 1919. 
* The Times, 14 Noemvrie 1919. 

înfrângerea finală. Nu este nevoe să accenluăm că guvernul 
român (Vaida-Voevod) nu a fost dispus să angajeze ţara în 
astfel de aventuri. Cu atât mai mult, că intervenţia noastră, 
probabil aveă de scop principal să reducă pretenţiile bolşevi- 
cilor faţă de Englezi în tratativele ce se reluau pe atunci la 
Copenhaga între di O'Grady şi dl Litvinoft. 


Rolul României în politica față de soviele. 


In lanuarie 1920 începe, prin acțiunea d-lui Vaida-Voevod, 
rolul României în politica aliaţilor faţă de soviete. 

Prim-ministrul îşi dăduse seamă de toate favorurile şi in- 
convenientele, pe care le-ar fi avut ţara noastră prin încheierea 
unei păci cu sovietele. Făcând bilanţul anticipativ, d-sa a con- 
statat, că profitul pe care l-am fi tras noi din o acţiune reuşită, 
ar fi fost foarte mare, iar pierderile ar fi fost mai mult de natură 
sentimentală, putând evită orice pericol printr'o politică internă 
sănătoasă. Totuşi, dl Vaida-Voevod nu s'a hotărît să înceapă 
tratativele cu bolşevicii la încurajarea d-lui Nitti, ci numai după 
ce îi. dăduse şi dl Lloyd George să înţeleagă, că şi marile puteri 
caută bazele, cari le-ar puteă apropiă de pacea cu sovietele.! 
Premierul englez îi spuneă, că sovietele au oferit Poloniei pace, 
întrebând totodată ce ar zice primul-ministru român dacă ne-ar 
oferi şi nouă pacea în aceleaşi condilii ca Poloniei. La care 
întrebare dl Vaida-Voevod a răspuns: „întrucât guvernul sovice- 
telor ne-ar recunoaşte Basarabia, şi întrucât marile puteri ar 
consimii, şi ne-ar sprijini să realizăm pacea, ea ne-ar fi bine 
venită, cu atât mai mult, că nu suntem, şi nu am fost un singur 
moment, în stare de război cu Rusia. În cazul contrar însă, şi 
dacă marile puteri ar fi în contra încheierei păcii cu bolşevicii, ele 
ar trebui să ne pue la dispoziţie toate mijloacele necesare pentru 
defensivă. 


1 ci ocazia întrevederilor din 29 şi 30 lanuarie 1920. 


7* 

DI Vaida-Voevod a înțeles pe deplin situația. Anglia şi 
ltalia doresc o pace cu Rusia bolşevică şi lucrează pentru 
înfăptuirea ei; nefiind însă opinia lor publică destul de unitară şi 
suficient pregătită pentru această politică, cele două mari puteri 
căutau un Stat care să spargă ghiaja şi să preieie rolul de 
inaugurator al politicei lor faţă de Rusia.! (Să nu uităm că 
Polonia şi statele baltice nu încheiaseră încă pacea cu gu- 
vernul roşu). 

Cât priveşte Franţa, dl Vaida-Voevod :aveă indicaţiuni 
precise dela bărbaţi de stat francezi, că ea va admite tratative 
cu bolşevicii, şi chiar pacea, dacă aceştia vor recunoaşte dato- 
riile ţariste, fără însă a intră deocamdată în pertractări directe 
cu sovietele, şi urmând ca tratativele să fie conduse de altă 
putere. In orice caz bărbaţii de stat francezi au recunoscut, 
că interesele noastre speciale, fiind vecini ai Rusiei, justifică 
încheierea păcii, şi în consecinţă l-au asigurat pe dl Vaida-Voevod 
de tot sprijinul lor, dându-i sfatul ca să-şi asigure concursul 
Angliei, putând fi sigur de acela al Franţei. Aceasta însemnă 
că ei nu puteau să ne ajute făţiş din cauza mişcărilor socialiste, 
acute în acel moment în Franţa. De altcum Franţa a observat 
aceeaşi atitudine şi cu privire la pacea polono-rusă, încheiată 
6—7 luni în urmă: după ce au dat Polonezilor cel mai efectiv 


i a ci isa. La fm aha manie 
sprin militar, nu sau opus ia LICIICICICa pacil. 


Inceperea tratativelor cu bolşevicii. 


Având încurajarea Angliei şi a taliei, precum şi o înțe- 
legere binevoitoare a Franței, dl Vaida-Voevod sa hotărît în 
30 Ianuarie, după întrevederea cu dl Lloyd George, să înceapă 


1 Vezi mai jos toastul d-lui Lloyd George din 29 lanuarie 1920: „dl 
Vaida ne poate foarte mult ajută... în legătură cu chestiunea Ungariei şi a 
Rusiei“. 

Cât priveşte scrupulele de pe atunci ale Italiei vezi F. Nitti, op. cit. 
pag. 168. 

conversații cu bolşevicii. D-sa a înţeles, că reuşita tratativelor 
ar fi aplanat toate diferendele între noi şi Ruși, şi ne-ar fi asi- 
gurat în politica europeană rolul important de „punte“ spre 
Rusia. Din acest rol nu am fi tras numai foloase platonice, 
pentrucă mărirea prestigiului României ne-ar fi adus şi foloase 
reale: politice şi economice. 


Eră tocmai momentul cel mai potrivit pentru noi de a 
începe tratativele, fiindcă bolşevicii doreau să intre în legături 
normale cu restul Europei; iar marile puteri au început să înțeleagă 
rezultatele nefavorabile, pe care le-a dat intervenţia lor armată 
în chestia rusească, şi să se convingă, că numai „procesul 
spinos al evoluţiei interne, el singur, poate da o soluţie satisfă- 
cătoare cu privire la un guvern rusesc stabil .! Ele credeau, 
sfios încă, că această evoluţie internă, se va produce mai repede 
prin reluarea relaţiunilor normale cu Rusia sovietică. 


A mai fost încă un moment foarte important, care l-a 
determinat pe dl Vaida-Voevod să înceapă tratativele cu Moscova: 
câştigase, din atitudinea aliaţilor, convingerea, că va grăbi 
astfel recunoaşterea reunirei Basarabiei; chiar în timpul când 
Ruşii ţarişti lucrau cu multă insistență pentru zădărnicirea 
recunoaşterii. 

Tratativele au avut în primul rând, ca scop, să ne arate 
intențiunile sovietelor faţă de noi, şi concesiunile pe care ar fi 
fost gata să ni-le facă. De aceea dl Vaida-Voevod se hotărî 
să trimită un delegat la Copenhaga pentru a trată cu Litvinoff 
„eliberarea şi repatriarea prizonierilor români din Rusia“. Aceasta 
a fost cadrul oficial al misiunei. Se puneă însă întrebarea cine 
să fie încredinţat din partea noastră, cu aşa o misiune delicată 
şi importantă, fiindcă reprezentantul român trebuiă să provoace 
nu numai discuţii, dar chiar şi declaraţii din partea Rusiei refe- 
ritoare la chestia Basarabiei, şi a tezaurului. Delegatul n'a putut 
îi ales dintre diplomaţii de carieră, pentrucă situaţia pretindea, 
ca la un caz dat premierul român să poată eventul desavuă 
pe trimisul său. Astfel alegerea a căzut asupra d-lui D. N. 


1 A. F. Pollard, op. cit. pag. 373—374, 

Ciotori, care nu eră diplomat de carieră, dar fiind înzestrat cu 
multă pricepere, aveă, pe lângă o inteligență pătrunzătoare, 
toate calităţile necesare întru a şti duce la bun sfârşit o misiune 
dificilă. Pe deasupra cunoşieă temeinic stările din Rusia, şi 
chestiunea Basarabiei. In ziua de 31 Ianuarie a primit instruc- 
țiunile, verbal şi personal dela d! Vaida-Voevod. Instrucţiunile 
aveau să servească ca bază pentru toate tratativele, conţinând 
şi condiţiunile d-lui Vaida-Voevod peniru încheierea păcii: |. 
recunoaşterea reunirei Basarabiei; 2. restituirea tezaurului; 3. 
repalriarea prizonierilor români din Rusia; şi, pe bază de reci- 
procitate: 4. neamestec în chestiunile interne; 5. abţinerea dela 
orice propagandă. 

O să vedem mai târziu în ce mod strălucit a ştiut să se 
achite dl Ciotori de delegaţia primită. 

DI Vaida-Voevod a ţinut, înainte de întoarcerea temporală 
la Paris, să asigure ţării noastre pentru cazul unui atac bolşevic 
sprijinul efectiv, militar şi financiar, al aliaţilor. Sprijinul i-a fost 
promis de di Winston Churchill, ministrul de război şi de pre- 
mierul britanic. D-sa nu a retăcut, în interviewurile acordaie 
presei engleze, informaţiile pe care le aveă; că bolşevicii pre- 
pară pentru primăvară (1920), fiind organizaţi de numeroşi ofiţeri 
germani, o ofensivă în contra Statelor limitrofe.! A ţinut în ace- 
laşi timp să pue la punct politica României faţă de Rusia pre- 
cizând: 1. România consideră — în virtutea dreptului de auto- 
determinare — chestiunea Basarabiei ca definitiv rezolvată prin 
hotărîrea Basarabenilor, exprimată în trei rânduri. 2. România 
nu este în stare de război cu Rusia. 3. Ea nu va începe nici 
„o ofensivă militară în contra Rusiei, dar îşi va apără granitele 
cu toate puterile.? Categoricele declaraţiuni au urmărit, cu succes, 
un scop dublu: pe de o parte să arate aliaţilor şi bolşevicilor 
hotărîrea noastră de a nu discută chestia Basarabiei, şi pe de 
altă parte, să uşureze prin accentuarea tendinţelor noastre pa- 
cifice, convorbirile între d-nii Ciotori şi Litvinolf, care urmau să 
se înceapă în zilele viitoare. 


1 The Times, Dâilu Telegraph, Scotsman, din 31 lanuarie 1920. 
The Times, 3 Februarie 1920 şi Daily Telegraph, 4 Februarie 1920. 

DI Ciotori, sosit la 8 Februarie 1920 la Copenhaga, a avut 
dejà în ziua următoare „o lungă şi aprinsă discuţiune cu dl 
Litvinoff“. La sfârşitul conversaţiei delegatul sovietic a admis 
— el personal — dreptul Basarabiei la reunire, şi obligaţiunea 
sovietelor de a ne restitui tezaurul. A rămas, însă, ca să radio- 
grafeze la Moscova, cerând „să se formuleze condiţiunile, care 
să servească ca bază pentru discuţiunile ulterioare“.. Dejà cu 
două zile mai târziu (11 Februarie 1920) dl Ciotori a putut te- 
legrafiă, că delegatul rus a primit răspunsul oficial dela Moscova, 
prin care se acceptă discuţiunea pe baza condiţiunilor stipulate 
de di Vaida-Voevod. Sovietele au cerut în acelaşi timp dela dl 
“Ciotori să prezinte împuternicirea (plinele puteri) pentru a discută 
pacea. Prim-ministrul nostru, însă, nu voiă să intre în tratative 
oficiale cu bolşevicii până când nu ne vor fi oferit ei în con- 
diţiile amintite pacea, şi până ce recunoaşterea Basarabiei din 
partea Consiliului Suprem nu eră asigurată. A telegrafiat deci 
la 20 Februarie d-lui Ciotori să lucreze întracolo ca sovietele 
să ne facă oferta de pace, fiindcă noi nu ne considerăm în 
stare de război cu ei. In aceeaşi telegramă d-sa întrebă ce inten- 
ționează Ruşii cu celea nouă divizii, cari se apropiau de Nistru ? 

Din ţinuta d-lui Litvinoif, care mai ceruse odată (la 20 
Februarie) începerea imediată a tratativelor oficiale, se vede, că 
sovietele nu in tenţionau să ne ofere ele pacea pentru a puteă 
spune pe urmă lumii, că noi suntem aceia cari o dorim. Dacă 
dl Vaida Voevod ar fi căzut în cursa lor, e evident că am fi 
fost într'o situaţie inferioară, atât din punct de vedere interna- 
tional, cât şi al tacticei. Premierul nostru necedând, dl Ciotori a 
reuşit să-l convingă pe delegatul rus (21 Februarie) să intervină 
din nou pe lângă guvernul din Moscova, pentru a ne oferi el 
pacea pe bazele cerute de noi dând totodată acestei oferte o 
largă publicitate. În aceeaşi zi dl Litvinoff a dat asigurarea for- 
mală, că trupele bolşevice, concentrate la Nistru, nu vor atacă 
România, „dacă ele nu vor fi atacate“. DI Ciotori, la rândul 
său a dat asigurarea că aceasta nu se va întâmplă, repetând 
mai târziu şi dl Vaida-Voevod aceiaşi asigurare. Prim-ministrul 
a insistat din nou pentru urgitarea ofertei de pace, care să con- 

țină şi recunoaşterea reunirei Basarabiei din partea sovietelor. 
În zilele următoare (26 Februarie) DI Ciotori a putut anunţă pă- 
rerea d-lui Litvinoff: „că sovietele au publicat dejà în Rusia 
propunerile făcute României“. De fapt oferta de pace a fost 
publicată în Rusia şi expediată în 24 Februarie, dar radiograma 
nu a fost inmanuată d-lui Vaida-Voevod decât în 3 Martie. 


DI Vaida-Voevod intervine pe lângă Consiliul Suprem 
pentru recunoaşterea Basarabiei. 


Prim-ministrul, care în 22 Februarie se află din nou la 
Londra, nu încetase să intervină pe lângă Consiliul Suprem 
pentru o rezolvare mai grabnică a chestiunei Basarabiei. Acţi- 
unea d-sale a rămas cu totul întrun cadru diplomatic, evitând 
o discuţiune în presă, pentru a nu da prilej, ca şi pe această 
temă să se ivească voci contrare intereselor noastre; . cum de 
sigur s'ar fi întâmplat, în urma legăturilor şi a propagandei active, 
dusă de Ruşii antibolşevici. 

Pentru a puteă provocà o hotărire mai grabnică a Con- 
siliului Suprem în chestia Basarabiei, a cărei punere. în discuţie 
ne eră promisă îndată ce vom fi executat retragerea trupelor 
din Ungaria, şi pentru a îndepărtă orice pretext de trăgănare 
cu privire la tratatul cu Ungaria, dl Vaida-Voevod a propus, 
îndată după sosirea sa,! emiterea unei comisiuni interaliate de 
generali, care să stabilească greutăţile retragerei noastre, şi să 
se convingă, că noi nu intenţionat întârziem evacuarea Ungariei. 
In şedinţa Consiliului Suprem din 26 Februarie după ce sa 
primit propunerea d-sale, premierul nostru a cerut să se recu- 
noască reunirea Basarabiei. Dar răspunsul primit din partea 
preşedintelui, dl Lloyd George, deşi prevenitor, a fost negativ. 
Prim-ministrul nostru nu s'a lăsat însă intimidat de acest refuz, 
ci şi-a intensificat activitatea. DI Lloyd George, dl Nitti şi dele- 


1 Vezi mai sus pag. 67. 

gaţii francezi a fost ţinuţi la curent cu desfăşurarea tratativelor 
noastre la Copenhasa. Pe când cei dintâiu încurajau mereu 
acțiunea începută, Francezii erau rezervaţi, dar cu înțelegere 
binevoitoare faţă de interesele noastre speciale. 

Pentru ca chestiunea Basarabiei să nu fie dată uitării, şi 
propaganda inamicilor să nu prindă rădăcini, ea trebuiă' mereu 
discutată. In toate întrevederile, avute cu bărbaţii de stat şi 
diplomaţii străini, premierul nostru a arătat şi documentat, nece- 
sitatea şi interesul, chiar şi pentru aliaţi, de a recunoaşte Nistrul 
ca frontiera României. A reuşit să câştige tot mai mulţi prieteni 
cauzei noastre, şi mai ales simpatia şi sprijinul ministrului Her- 
bert Fisher, prieten şi sfătuitor intim al d-lui Lloyd George. Şi 
pentrucă nu puteă incomodă prea des pe premierul britanic, 
foarte ocupat, intermediul binevoitor al acestui distins bărbat, 
care obişnuiă să dejuneze dimineaţa cu dl Lloyd George, a 
fost de o valoare foarte mare pentru interesele ţărei noastre. 

Intre 29 Februarie şi 2 Martie dl Vaida-Voevod aflase din 
ziare, că dl Cicerin i-ar, fi adresat oferta de pace. La 1 Martie 
a sosit o telegramă trimisă de dl Stefan Cicio Pop, care ţinea 
la Bucureşti locul prim-ministrului, aducându-i-se la cunoştinţă, 
că sovietele ne-au oferit pacea, şi că în consiliul de miniştri, ținut 
la 26 Februarie dl mareşal Prezan, şeful Marelui Cartier General, 
a făcut un expozeu „arătând că este foarte necesar de a se 
încheiă, cât mai curând, pacea“. Declaraţia celui mai important 
factor militar, a venit să întregească convingerea d-lui Vaida- 
Voevod, că tara noastră are nevoie de pace, şi de granițe 
definitiv recunoscute prin tratate. Altfel nu se puteă începe, în 
linişte şi cu succes. munca de reorganizare şi de consolidare 
administrativă financiară şi economică. 

Trebue să menţionăm, că dl Vaida-Voevod a informat 
factorii competenţi din Bucureşti asupra tratativelor sale dela 
Londra, trimițând în două rânduri câte un delegat special. 
Cunoscând, însă mentalitatea, care domină în capitală, adevărat 
că se temeă, ca demersurile d-sale, care toate la olaltă formau: 
un complex inseparabil, să nu fie zădărnicite prin actiuni şi 
intervenţii oculte. 

La 1 Martie a expediat un raport telegrafic, detailat, asupra 
situaţiei politice şi a tratativelor. Inainte de aceea rugase pe dl 
Dr. Lupu, pe atunci ministrul de interne, să controleze prin 
emisari neoficiali intenţiile guvernului din Moscova cu privire la 
tratativele de pace. D-sa ţinea să fie cât se poate de precaut, 
şi să controleze declaraţiile d-lui Litvinoff cu ajutorul informa- 
țiunilor primite şi din alte surse. In aceeaşi telegramă (din 1 
Martie) a accentuat importanţa de a nu rămâneă „izolaţi“ în 
politica faţă de Rusia, odată ce Consiliul Suprem doreşte pacea 
cu sovietele. 


Primul-ministru a avut între timp, câteva întrevederi cu 
persoana căreia eră de prevăzut că îi va fi încredinţată din 
partea Consiliului Suprem — în cazul reuşitei acţiunei noastre — 
redactarea actului de recunoaştere a reunirei Basarabiei cu 
România. Convorbirile cu personajul — care aveă misiunea 
de a se ocupă cu chestiile referitoare la România — au fost 
de mare importanţă, fiindcă prin schimbul de vederi, au putut 
fi discutate şi stabilite unele puncte din actul de recunoaştere, 
înlăturând astfel posibilitatea unei argumentaţii nefavorabile nouă. 


e 


Oferia de pace a sovietelor. 


“Abiă în dimineaţa zilei de 3 Martie 1920 i sa înmânat 
d-lui Vaida-Voevod din partea serviciului Marconi radiograma 
expediată din Moscova la 24 Februarie, prin care dl Cicerin 
face oferta de pace. Radiograma recepţionată de postul englez, 
Carnavon, în ziua expedierei, a fost deci reținută de către au- 
torităţile engleze 8 zile, până când Foreign Office a dat auto- 
rizarea de înmânare, toată comunicaţia prin t. f. f. cu Rusia 
fiind supusă unui riguros control. 


Oferta de pace a fost un succes al tacticei d-lui Vaida- 
Voevod, pentrucă d-sa a insistat prin dl Ciotori, dar şi prin in- 

termediul guvernului britanic, ca sovietele să ne ofere pacea, 
cu toate că unii membrii ai Consiliului Suprem îi dădeau să în- 
țeleagă, că însăşi România ar trebui să iee iniţiativa. 

Telegrama d-lui Cicerin începe! astfel: „Operațiunile mi- 
litare încoronate de succes ale acelor două republici sovietice, 
Rusia şi Ucraina, fac urgentă necesitatea pentru Rusia şi Ro- 
mânia, de a stabili între ele relaţiuni pacifice, şi raporturi utile 
şi binefăcătoare pentru ambele părți“. Partea cea mai impor- 
tantă din telegramă este aceea prin care dl Cicerin confirmă şi 
întăreşte, în mod indirect, declaraţiile cu privire la Basarabia, 
tezaur etc. făcute d-lui Ciotori de dl Litvinoff din autorizaţia sovie- 
telor. După conversațiile avute la Copenhaga nici nu se poate 
alifel înţelege pasajul care urmează, decât în sensul unei ac- 
ceptări a punctelor precizate de dl Vaida-Voevod, drept con- 
ditio sine qua non pentru baza tratativelor de pace. lată acest 
pasâj: „guvernul sovietic rusesc e de părere, că toate dife- 
rendele dintre cele două ţări se pot aplană pe cale de nego- 
ciațiuni pacinice, şi toate chestiunile teritoriale se pot rezolvi în 
mod amical“. 

Eră de înţeles că di Cicerin nu a putut recunoaşte mai 
precis şi mai pe faţă, în oferta sa de pace chiar, reunirea Ba- 
sarabiei cu noi. Dl Vaida-Voevod ceruse această declaraţie din 
motive de tactică, cu toate că îşi dăduse seamă, că un guvern, a 
cărui autoritate internă eră în plină creştere, nu ar puteă re- 
nuntà în preajma tratativelor, şi în mod spontan, la un teritoriu, 
care a aparţinut odată ţării sale. Conţinând declaraţia în mod 
şi mai precis renunțarea la Basarabia, ar fi făcut, eventual, inutile 
tratativele de pace, şi eră firesc că la aceasta nu sau putut 
expune sovietele. Totuşi, acceptarea indirectă a punctului nostru 
de vedere indică, că tratativele se vor sfârşi cu desăvârşita 
izbândă pentru noi. Se vede asta şi din declaraţiile făcute d-lui 
Ciotori de către dl Litvinoff. 


! Vezi anexa || 

intrevederea decisivă. 


Încă în dimineaţa zilei de 3 Martie, adecă îndată după 
primirea telegramei d-lui Cicerin, primul-ministru a cerut o în- 
trevedere urgentă d-lui Lloyd George, care i-a şi fost acordată 
pentru orele 3 în d. m. aceleaşi zile. 


Intrevederea cu premierul britanic a fost decisivă peniru 
recunoaşterea reunirei Basarabiei de către Consiliul Suprem. 
DI Vaida-Voevod expunând pe larg stadiul tratativelor cu Rusia 
a accentuat că dl Litvinoff a recunoscut, în mod autorizat şi 
oficial, Basarabia de provincie românească, şi cum în urmă dl 
Cicerin vine să confirme, în mod indirect, acea declaraţiune. 
In consecinţă l-a rugat pe dl Lloyd George ca să ne facă cu 
putință tratativele cu sovietele, recunoscând Consiliul Suprem în 
mod definitiv şi în scris reunirea Basarabiei cu ţara mamă. 
Fără această recunoaştere succesul tratativelor noastre nu ar fi 
pe deplin asigurat, şi nici nu ar fi*oportun să se înceapă în mod 
oficial. DI Vaida-Voevod a mai cerut Consiliului Suprem, să 
ne dee î în cazul unui atac rusesc sprijinul necesar, înies nind asifel 
guvernului sovietelor situația față de opinia publică din Rusia, 
şi creând o dispoziție şi mai prielnică pentru reuşita păcii, pu- 
nându-ne în acelaş timp pe noi întro poziție mai asigurată. 
Prim-ministrul nostru a dovedit, că soluţia propusă de d-sa, 
odată primită: comisia generalului Ironside fiind încredinţată să 
fixeze, în acord cu M. C. G. român, etapele retragerei trupelor 
noastre din Ungaria, dejà în curs, nu mai erà deci un motiv 
de a amână discutarea şi recunoaşterea definitivă a reunirei 
Basarabiei până la terminarea retragerei. Convorbirea cu dl 
Lloyd George a ţinut până la orele 4 d. m., când premierul 
englez a trebuit să deschidă şedinţa Consiliului Suprem. D-sa 
sa despărţit de dl Vaida-Voevod resumând încă odată greu- 
tăţile şi precizând obstacolele pe cari le întâmpină în faţa Con- 


CHESTIUNEA BASARABIEI 109 


RECI AC PENA 


ferinţei recunoaşterea Basarabiei, dar promiţându-i, cu faţă zîm- 
bindă, că va face tot ce va puteà ca să fie luate „în consi- 
derare“ cererile d-sale. i 


Recunoaşterea Basarabiei. 


Abila şi totuşi sincera diplomaţie a premierului român a 
repurtat o izbândă integrală. La orele 8'% în seara aceleaşi zile, 
d-sa a primit „Hotărirea Consiliului Suprem asupra Basarabiei“, 
împreună cu o „notă introductivă“ a preşedintelui Consiliului 
Suprem, dl Lloyd George. Din conţinutul „notei“ şi al „hotăririi“ 
reiese, că recunoaşterea reunirei Basarabiei din partea Consi- 
liului Suprem, hotărită la propunerea d-lui Lloyd George, se 
mulţumeşte exclusiv străduirilor d-lui Vaida-Voevod: propunerei 
cu privire la retragerea trupelor din, Ungaria, si tratativelor în- 
cepute cu sovietele. Incoronarea acţiunei desfăşurată de pre- 
mierul nostru la Londra şi Paris a fost o dovadă şi mai mult, 
că politica externă este condusă, în primul rând, de principiul 
do ut des. Dacă d-sa nu ar fi făcut un serviciu marilor puteri 
prin începerea tratativelor cu bolşevicii, cine ştie când, dacă, şi 
sub ce condițiuni oneroase ne-ar fi recunoscut ele Basarabia; 
cum reiese clar din textul notei d-lui Lloyd George: „Confe- 
rinţa consideră, că prin prezenta ei recunoaştere a reunirei Ba- 
sarabiei cu România se va înlătură principalul obstacol al ne- 
gocierilor dintre guvernul Rusiei şi al României“. | 


Conţinutul „notei“ şi al „hotărirei“. 


Analizând conţinutul „notei“ introductive şi al „hotărirei“ 
cu privire la reunirea Basarabiei, ne putem convinge cum fie- 
care punct, cerut de dl Vaida-Voevod d-lui Lloyd George, a 

fost împlinit. Acest amănunt ar fi suficient ca să dovedească 
în ce măsură mare a fosi agreat prim-ministrul nostru de către 
Consiliul Suprem, şi de premierul britanic, care pe atunci, cu 
drept cuvânt, eră arbitrul politicei europene. Tonul amical al 
„notei“ şi al „hotărirei“ ne arată încrederea, de care se bucură de- 
legatul nostru la areopagul mondial: încredere care ar fi putut 
fi întrebuințată şi pentru viitor cu mult succes pentru binele ţării. 


„Nota“ introductivă, semnată de dl Lloyd George „din în- 
credințarea Conferinţei de pace“, încunoştinţează pe premierul 
român „că Consiliul Suprem a luat azi în considerare cererile 
cu privire la recunoaşterea reunirei Basarabiei cu România, 
adresate lui de Excelenţa Voastră“. „Cu toate că“ deciziunea 
acestei chestiuni a fost amânată până la data evacuării Un- 
gariei, „totuşi, Consiliul Suprem a luat notă de asigurarea dată 
de Excelenţa Voastră la 26 Februarie, că evacuarea trupelor 
române nu va întârziă peste termenele fixate de misiunea in- 
teraliată“. „Luând aceasta în considerare Consiliul a căzut de 
acord asupra formulei anexate, recunoscând reunirea Basara- 
biei- cu România“. „Totuşi recunoaşterea nu va putea primi 
forma legală a unui tratat, până când trupele române nu vor 
fi evacuat cu totul Ungaria“. Rezerva Consiliului Suprem este 
pe deplin explicabilă şi justificativă, pentrucă retragerea trupelor 
fusese adeseori cerută, fără ca trei guverne române s'o execute. 
Condiţiunea însă nu slăbeşte întru nimic valoarea deciziunei. 
Ea nu este o conditio a qua, cum sar puteă mai curând 
califică promisiunea dată personal de dl Clemenceau la 20 
lanuarie, fiindcă amână numai codificarea unei deciziuni inter- 
naţionale pe deplin valabilă şi obligatoare pentru părţile cari 
au adus-o. 

In continuare nota se ocupă cu problema păcii noastre 
cu Rusia, arătând că Consiliul Suprem, adecă Anglia, Franţa, 
Italia şi Japonia, în deplin acord, văd cu ochi buni începerea 
tratativelor de pace; chiar mai mult, şirele citate mai jos sunt 
o nouă încurajare pentru pasul făcut de dl Vaida-Voevod: 
„Consiliul Suprem este de acord, că nu poate luă răspunderea 
de a sfătui România să continue un război, care ar puteă fi 

nefavorabil intereselor sale, cu atât mai puțin ar putea-o sfătuì 
să adopte o politică de agresiune față de Rusia“. Ne trebue o 
dovadă şi mai clară pentru ilustrarea dorinței Consiliului Suprem 
cu privire la rezultatul tratativelor de pace începute între noi 
şi soviete? Să nu uităm, că punctul de vedere exprimat a fost 
luat „în deplin acord“. Din acest acord între marile puteri, ca 
şi din toate manifestările şi declaraţiile particulare ale bărbaților 
de stat francezi putem vedeă, că Franţa nu s'a opus, nici chiar 
platonic, tratativelor de pace între noi şi soviete, precum afirmau 
unii „politiciani“ români, pentru aşi justifică intrigile. 

Dupăce încurajase continuarea tratativelor începute, Con- 
siliul Suprem şi-a luat un angajament formal, de mare importanţă 
pentru noi, care de sigur a contribuit mult la faptul, că bolşe- 
vicii nu ne-au atacat după întreruperea tratativelor, precum au 
făcut-o cu Polonii. El a declarat: „Dacă cu toate acestea Rusia 
sovietică ar atacă frontierele legitime ale României, atunci aliaţii 
îi vor da tot sprijinul posibil“. Obligamentul aliaţilor a fost, şi 
este încă, pe lângă recunoaşterea Basarabiei, de cea mai mare 
valoare pentru noi, fiindcă ne pune în vedere sprijinul efectiv 
al marilor puteri, cerut de dl Vaida-Voevod, pentru eventuala 
apărare a frontierei Nistrului. 

„Hotărirea“ Consiliului Suprem! ne arată, în pasajul prim, 
cauza întârzierei „hotărirei definitive“ cu privire la Basarabia: 
„pentrucă au considerat această chestiune ca o parte din pro- 
blema generală română, a cărei aranjări a fost împiedecată de difi- 
cultăţile avute cu anteriorul guvern român, şi pentrucă au sperat, 
că se va putea găsi un aranjament prietenesc între România 
şi Rusia“. După această explicare, care iarăşi exprimă speranţa 
întro pace cu sovietele, Consiliul Suprem vine să constate, că 
„principalelor puteri aliate li-se pare, că nu mai este nici un 
motiv pentru a întârziă şi pe mai departe hotărirea definitivă“. 
Cu atât mai mult, fiindcă „guvernul român a dat dovezi despre 
dorința sa de a aranjă în interesul României şi al Europei 
chestiunile nerezolvate încă, şi a supus hotărirei Consiliului 


1 Vezi anexa III. 

Suprem chestiunea retragerei trupelor sale din Ungaria“. Şirele 
citate mai sus evidențiază îndeajuns sentimentele de neîncre- 
dere şi neprietenie, nutrite de marile puteri față de guvernele 
Brătianu şi Văitoianu, sentimente, cari au dispărut faţă de gu- 
vernul Vaida-Voevod în urma încrederei, ce a ştiut să câştige 
primul-ministru în toate cercurile aliate. 

După motivarea cu privire la întârzierea soluționării pro- 
blemei basarabene, „hotărîrea“ continuă: „Guvernele aliate îşi 
dau seamă, că interesul cel mai mare al României, precum şi 
al Statelor învecinate cere, ca chestiunea Basarabiei să nu 
rămână şi pe mai departe nedecisă“. In consecință au făcut 
următoarea declaraţie: „După ce s'au luat pe deplin în consi- 
derare aspirațiunile generale ale populației basarabene, şi ca- 
racterul moldovenesc, geografic şi etnografic al acestei regiuni, 
precum şi argumentele istorice şi economice, principalele puteri 
aliate se pronunță în favorul reunirei Basarabiei cu România, 
— reunire proclamată în mod formal de reprezentanții basa- 


rabeni, — dorind totodată a încheiă un tratat cu privire la 
această recunoaştere, îndată ce condițiunile amintite vor fi fost 
îndeplinite“. 


Din textul „hotărîrii“ vedem, că Consiliul Suprem a acceptat 
şi întrebuințat toate argumentele în favorul recunoaşterei reunirei. 
À respectat dreptul de autodeterminare, recunoscând caracterul 
moldovenesc al Basarabiei, şi arătând, că din punct de vedere 
istoric, etnografic, geografic şi economic, vechea provincie mol- 
dovenească aparține României. In textul documentelor se între- 
buințează numai cuvântul „reunire“, ceeace accentuează că 
Basarabia a mai aparţinut României. Şi asupra acestui amănunt 
de stilizare, care nu eră lipsit de importanţă pentru interesele 
noastre, a insistat adesea premierul nostru. 

Bine înţeles, că şi „hotărîrea“ a ţinut să asigure per ana- 
logiam, ca în celelalte ţinuturi, interesele minorităţilor, dar de 
astă dată într'o singură frază, care începe cu subliniarea argu- 
mentelor ce au provocat recunoaşterea reunirei: „ele (principalele 
puteri aliate) cred, că prin această reunire interesele generale 
şi particulare ale Basarabiei vor fi salvgardate, şi în special 

relaţiunile ei cu Statele învecinate şi drepturile minorităţilor sale, 
vor fi garantate în aceleaşi condițiuni ca drepturile acelora, cari, 
trăiesc în celelalte părţi ale Regatului Român“. Şi pentrucă toate 
drepturile minorităţilor stau sub controlul Ligei Naţiunilor, aşă 
şi în cazul acesta „principalele puteri aliate îşi rezervă dreptul 
de a supune arbitrajului Ligei Naţiunilor orice dificultate viitoare, 
provenită din menţionatele două chestiuni“. 

Cât priveşte „arbitrajul Ligei Naţiunilor“ la prima din cele 
„două chestiuni“, adecă la „relaţiunile“ Basarabiei „cu Statele 
învecinate“ explicaţia autentică, dată de codificatori, ne arătă, 
că pasajul a fost întrodus în „hotărire” pentru a puteă deferi 
Ligei Naţiunilor „dificultăţile insurmontabile“ produse de refuzul 
unui guvern rus de a acceptă recunoaşterea reunirei Basarabiei. 
DI Lloyd George a promis totodată d-lui Vaida-Voevod,! că 
îndală ce va aveă Rusia un guvern recunoscut de aliaţi, tra- 
tatul Basarabiei îi va fi supus spre semnare şi ratificare. 


Impresia produsă de recunoaşterea Basarabiei. 


Recunoaşterea reunirei Basarabiei a fost încoronarea muncei 
patriotice pe care a depus-o dl Vaida-Voevod la Conferinţa de 
pace. Rezultatul obţinut i-a asigurat un loc de frunte în istoria 
neamului nostru, cum se cuvine bărbatului de stat, care a 
câştigat din partea principalelor puteri aliate recunoaşterea defi- 
nitivă şi necondiționată a reunirei Basarabiei cu ţara mamă. 

Tara noastră posedă acuma o recunoaştere formală în 
cea mai delicată problemă ce am avut la Conferinţa păcii. 
„Hotărirea“ este un act internaţional, deplin valabil şi obligator, 
eşit, în urma unei deliberări, din hotărîrea unanimă a ţărilor, 
cari compuneau Consiliul Suprem. 


1 cum a făcut în Martie 1924 şi dl R. Poincaré, premierul Franţei, cu 
ocazia ratificărei tratatului cu privire la Basarabia în camera franceză. 

Activitatea d-lui Vaida-Voevod, desfăşurată pe atâtea căi 
au dovedit, că în politică de mulieori calea cea mai scurtă 
nu duce aşă repede la ţântă ca un încunjur. 

DI Vaida-Voevod aveă tot dreptul să fie mândru, şi ţara 
putea fi fericită, precum de fapt a şi fost, ceeace ne dovedesc 
şedinţele parlamentului, frumoasa cuvântare a preşedintelui ca- 
merei, a marelui nostru istoric dl N. lorga, şi articolele din presă. 
Dar „a pizmei răutate“ trezise invidia oamenilor politici. Inamicii 
progresului naţional au ştiut să zădărnicească continuarea muncei 
începute cu atâţia sorţi de izbândă, muncă menită să câştige 
țării noastre un loc important în concertul european. 


Intrigile dela Bucureşti. 


DI Vaida-Voevod încă în seara zilei de 3 Martie, îndată 
după cetirea „hotărirei“ primite, s'a grăbit să împărtăşească 
vestea îmbucurătoare ţării întregi. In primul rând s'a cugetat 
la Regele tuturor Românilor, Ferdinand I, adresând M. S. o 
telegramă omagială, care conţineă următoarele pasajii: „Azi 3 
Martie am avut o intrevedere cu Lloyd George şi am insistat 
din nou pentru recunoaşterea reunirei Basarabiei. Seara am 
primit nota lui Lloyd George în calitate de preşedinte al Con- 
ferinţei, în care recunoaşte reunirea Basarabiei. .... Aşternând 
acestea cu respect Majestății Voastre, rog să primiţi profundul 
meu devotament şi urările mele de bine pentru consacrarea 
reunirii înfăptuită sub domnia glorioasă a Majestății Voastre“.! 

Telegrama cifrată şi trimisă M. Sale Regelui, a fost expe- 
diată în noaptea de 3—4 Martie, deodată cu telegramele de 
conţinut asemănător către d-nii Stefan C. Pop şi lon Pelivan, 
celui din urmă la Paris. l 

Textul „notei“ şi al „hotărîrii“&®au fost transmise în ziua 
de 4 Martie necifrate, la Bucureşti. Simţind dl Vaida-Voevod, 


1 Vezi articolul d-lui S. Dragomir: Basarabia şi Rusia, Adeverul cit. 

că corespondenţa sa este în mod mişelesc interceptată şi întâr- 
ziată, a ţinui să transmită telegramele precum şi textele celor 
două documente deodată pe trei căi. Dar Majestatea Sa Regele 
şi dl Stefan Pop n'au primit telegramele, iar textele documentelor 
au fost înmânate ministrului de externe la Bucureşti abiă după 
schimbarea guvernului Vaida-Voevod, astfel încât succesorul 
său la resortul externelor defunctul Duiliu Zamfirescu, numai 
după sosirea în țară a d-lui Vaida-Voevod a putut află dela 
d-sa conţinutul acestor documente diplomatice de interes vital 
pentru România. 

Parlamentul român aflase vestea îmbucurătoare dintr'o te- 
legramă particulară a d-lui Pelivan, care, probabil, na fost 
observată de hoţii telegramelor oficiale. Scopul urmărit de acei 
indivizi eră uşor de priceput. Ei voiau ca Regele şi Ţara să 
nu cunoască meritele d-lui Vaida-Voevod, pentru al puteă înde- 
părtă dela putere cu atât mai uşor prin mijloacele lor meschine 
şi întrun mod atât de compromiţător pentru reputaţia Ţării. 
Asaltul de răsturnare în contra” guvernului, eră dejă pregătit 
şi ordonat, marele succes al d-lui Vaida-Voevod la Conferinţa 
păcii ar fi putut întârziă sau chiar înlătură reuşita asaltului. 
Astfel a fost pusă în aplicare cu dibăcie fanariotă, în serviciul 
interesului îngust de partid, deviza iezuită „scopul scuză mij- 
loacele“. Aceşti oameni se dovedeau astfel a fi demni de cali- 
ficativele sângeroase, atribuite lor de marele Eminescu în scrierile 
lui politice. f 

Inceperea tratativelor noastre cu Rusia, au făcut la Londra 
„bună impresie. Cercurile inamice bolşevicilor au fost sceptice, 
dar graţie legăturilor şi simpatiilor pe care le aveă dl Vaida- 
Voevod, presa antibolşevică a luat o atitudine înţelegătoare faţă 
de interesele noastre speciale. Astfel nu s'a găsit nici un glas, 
nici chiar în presa Lordului Northcliff — cea mai înverşunată 
în contra bolşevicilor — care să critice pasul întreprins de prim- 
ministrul nostru. Cu atât mai numeroase au fost ziarele, care 
au salutat începerea tratativelor de pace ca un pas spre conso- 
lidarea şi reconstruirea Europei. O situaţie identică a fost, după 
cât ştim, şi în Italia. Numai în Franţa s'au găsit câteva ziare 

de nuanţă reacționară, care, fiind în legături cu emigranții Rugi, 
au criticat politica începută. Dar cercurile oficiale şi cu răspundere 
a celor trei mari puteri, au avut atitudinea arătată. 


Recunoaşterea reunirei Basarabiei, acest act important, s'a 
relevat, până în ziua de 9 Martie, puţin în publicistica ţărilor 
apusene. Cauza tăcerii a fost obiceiul Consiliului Suprem ca 
să informeze presa numai prin comunicatele sale. Totuşi el a 
consimţit, ca dl Vaida-Voevod să transmită la Bucureşti conţinutul 
documentelor, necifrat şi integral, dându-şi învoirea ca ştirea 
să fie publicată în România. In urma acestei permisiuni primul- 
ministru a telegrafiat în 5 Martie — tot pe trei căi — textul docu- 
mentelor, dar şi radiogramele acestea au avut soartea celorlalie 
telegrame. Simţind dl Vaida-Voevod această delapidare, a informat 
în 8 Martie presa engleză despre primirea la Bucureşti a ştirei 
„că Consiliul Suprem din Londra a recunoscut reunirea Basa- 
rabiei cu România“! Din acea zi presa engleză sa ocupat mai 
pe larg cu problema provinciei reunite, fiind unanimă în a 
recunoaşte drepturile noastre legitime asupra Basarabiei. 


Cât de mult a apreciat întreaga lume politică din apus 
strălucitul succes al d-lui Vaida-Voevod o dovedesc numeroasele 
felicitări, primite din partea celor mai distinşi bărbaţi de stat, 
şi pe cât de natural păreă acest succes la Londra, pe atât de 
Să vedea asta din întrebarea telegrafică primită din capitală: 
„de ce condițiuni a fost legată recunoaşterea“ reunirei Basa- 
rabiei, şi din întrebarea adresată telegrafic de noul ministru de 
externe, Duiliu Zamfirescu, d-lui Pelivan la Paris, iar la întoarcere 
verbal însuşi d-lui Vaida-Voevod: „dacă recunoaşterea e poveste 
sau adevăr“ | 

Situația premierului nostru erà, bine înțeles, neplăcută, mai 
ales din cauza nenumăratelor întrebări, ce i se puneau din 
partea bărbaţilor de stat: „Cum v'a felicitat M. S. Regele“? „Ce 
impresie a făcut acest succes“? „Ce spun oameni politici români“? 
etc. Dl Vaida-Voevod, care nu primise dela Bucureşti nici un 


1 The Times, Daily Express, Daily Mail, etc. din 9 Martie 1920. 

cuvânt de mulţumire, ori de felicitare, a fost silit să răspundă 
(neputând mărturisi că se fură telegramele) că bucuria e enorm 
de mare în România-mare, şi dela opincă până la vlădică toţi 
Românii sunt în extaz de fericire | 

Emisranţii (antibolşevicii) ruşi erau foarte indignati şi înfu- 
riaţi pe Consiliul Suprem. N'avem decât să citim vehementul 
articol, scris de Basarabeanul A. N. Kroupesky, şi publicat în 
ziarul lor din Paris,! pentru a ne convinge că Ruşii antibolşevici 
nu vor renunţă nici când la Basarabia. In cel mai bun caz ei 
ar acceptă un plebiscit, care să se pronunțe după retragerea 
trupelor române.? 


DI Vaida-Voevod se hotăreşte pentru începerea 
tratativelor oficiale cu sovietele. 


Afară de convingerea, justificată, că fără începerea trata- 
tivelor cu bolşevicii recunoaşterea Basarabiei s'ar fi întârziat, dl 
Vaida-Voevod mai aveă încă un motiv care îl înduplecase 
să încerce, cu toată sinceritatea şi bunăvoința, a căd 
cu sovietele. Erà convingerea că ţara noastră ar trage numai 
foloase dintr'o pace cu Rusia. Vecinătatea Rusiei bolşevice ne 
impuneă să contăm cu două împrejurări de gravitate : cu eventua- 
litatea propagandei lor subversive în interiorul ţării noastre, şi 
cu eventualitatea unui atac al armatelor roşii. Cât priveşte 
punctul prim, dl Vaida-Voevod eră convins, că în ţara noastră 
nici când nu va prinde rădăcini propaganda bolşevică, îndată 
ce reforma agrară va fi înfăptuită. Lupta de classă asemenea 
nu are şanse de reuşită, dacă vom aveă o administraţie bună şi 


2? Cause Comune, din 27 Martie 1920. 

2 Conferinţa ruso-română din Viena (1924) ne-a arătat, că în chestiunea 
Basarabiei nu este nici o deosebire între punctul de vedere al Ruşilor anti- 
bolşevici şi bolşevici. 

onestă şi o justiţie imparţială. Adevărul acestor argumente au 
dovedit-o pe deplin ţăranii din Basarabia, vechiul Regat şi 
Ardeal, cari toţi au venii sub împrejurări diferite, în contact cu 
ideile bolşevice, şi în toate provinciile locuitorii au revenit dela 
sine, şi, putem zice, fără nici o presiune din afară, la ideile 
sănătoase. lar, cât priveşte activitatea legaţiei sovietelor, pe care 
“ar fi trebuit să o primim în ţară, ar fi fost cu mult mai uşor 
pentru agenţii noştri secreţi să controleze fiecare paş al unor oameni 
cunoscuţi, decât să prindă pe necunoscuţii emisari, veniţi în 
țară în mod clandestin. De sigur, paza la Nistru ca şi la celea- 
lalte frontiere trebuiă bine organizată, dar aceasta să cereă s'o 
facem sub orice împrejurare. La atacul din partea armatelor 
roşii trebuiă să contăm mai ales în cazul, când pacea nu s'ar 
fi putut încheiă. Pentru care eventualitate premierul nostru a 
asigurat ţării — cum am văzut — sprijinul aliaţilor. Având un 
tratat de pace cu Moscova atacul ar fi devenit neverosimil, 
dacă nu chiar exclus, şi astfel un spirit de linişte ar fi început 
să domnească în țară, asigurând posibilitatea muncei rodnice, 
şi consolidarea temeinică internă, singura garanţie reală pentru 
prestigiul extern al ori cărui Stat. 


- Siguranța necesară pentru a puteă începe munca construc- 
tivă, de sigur, că ar fi putut numai creşte printrun tratat de 
pace cu un guvern rus, fie chiar revoluționar, asemănător cu 
acel al Franţei din marea revoluţie, cu care celea mai multe 
puteri au continuat să menţină legăturile diplomatice. O recu- 
noaştere formală din partea unui guvern rus a reunirei Basarabiei 
cu noi ar fi înlăturat orice litigiu, putându-se creà chiar şi o 
stare liniştită a spiritelor. D! Vaida-Voevod credeă, şi eveni- 
mentele până acuma i-au dat dreptate, că schimbarea de regim 
în Rusia nu se va produce, decât pe calea evoluţiei, aşă că 
guvernul care ar urmă celui bolşevic va trebui să recunoască 
toate angajamentele internaţionale ale regimului roşu. Precum 
sovietele vor fi nevoite să îndeplinească angajamentele regimului 
țarist, dacă vreau să fie primite în mijlocul ţărilor europene. 
Şi să întrevedeă, că bolşevicii vor sfârşi a recunoaşte datoriile 
regimului țarist. Acest lucru s'ar fi şi întâmplat, dacă aliaţii ar 

fi ştiut să rămână solidari faţă de soviete, şi nu ar fi început 
tratative separate, supralicitându-se unul pe altul cu favorurile 
oferite bolşevicilor. Recunoaşterea de jure a sovietelor nu ar fi 
produs imediat o încredere a Statelor civilizate în guvernul 
bolşevic, dar ar fi fost un prim pas spre normalizarea situaţiei 
de tranziţie din Rusia. Ar fi dat posibilitatea, cum spuneă de 
curând dl MacDonald, ca prin atitudinea şi faptele lor sovietele 
să câştige încrederea Europei de vest. 

DI Vaida-Voevod prevăzuse, că noi, fiind primul Stat care 
recunoştea de drept guvernul sovietic, prin însuşi acest fapt, am fi 
putut realiză nu numai toate pretensiunile noastre faţă de Rusia, 
dar am fi devenit „puntea“ între Rusia şi ţările apusene; şi 
acest rol, după cum se puteă observă din vorbele şi încurajările 
marilor aliaţi, ne eră menit. Rolul de intermediator ar fi mărit 
în aşă măsură prestigiul nostru internaţional, încât ne-ar fi 
asigurat pe multă vreme locul de conducere între Statele mici 
din Europa-centrală, de est şi sudest. Totodată el ne-ar fi cruțat 
mediaţiunea Statelor europene în chestiunea Basarabiei, de care 
nu ne putem lipsi azi, şi care de sigur nu ni se va oferi fără 
contraservicii, poate chiar onoroase. 

Din punct de vedere economic şi financiar, întărirea şi 
creşierea prestigiului internaţional al ţării noastre ar fi asigurat 
procurarea capitalului şi utilajului economic, necesar pentru 
refacerea noastră, oprind în acelaş timp prăbuşirea valutei, 
începută sub guvernul Averescu, şi continuată până la actualele 
proporţii catastrofale, în urma izolării şi compromiterii, produse 
de greşelile actualului guvern. Pe de altă parte reluarea legă- 
turilor economice cu Rusia at fi dat un puternic avânt întregei 
vieți industriale şi economice din ţara noastră, şi ar fi împiedecat, 
ca Basarabia să tângească, ba să fie ameninţată chiar de o 
tot mai accentuată decadenţă economică. Nu e de uitat că 
înflorirea economică a Basarabiei, (a cărei export întreceă — 
înainte de război — importul cu 100 milioane Lei aur pe an} 
se puteă asigură până la găsirea unor noi debuşeuri, numai 


1 Capitaine John Kaba, Étude Politique et Économique sur la Bessa- 
rabie, Paris, 1919, pag. 39. 

prin amplificarea şi ameliorarea reţelei sale de c. f. şi prin 
amenajarea porturilor, pentrucă interesele ei economice în trecut 
au fost strâns legate de comerţul de peste Nistru.! Părerea asta 
a d-lui Vaida-Voevod a fost asemenea confirmată prin tratativele, 
urmate de guvernele ce i-au succedat, şi care au urmărit reluarea 
legăturilor comerciale şi admiterea la export în Rusia a dife- 
ritelor produse basarabene. Chiar şi industriile noastre ar fi 
putut exportă în Rusia, după îndestulirea pieței interne, diferite 
produse, şi astfel, prin muncă intensivă, readucând aur în ţară, 
am fi contribuit mult la refacerea şi întărirea noastră. Să ne 
cugetăm că Cehoslovacia a exportat în Rusia (în anii 1922 şi 
1923) aproape 40.000 tone de produse industriale, în valoare 
totală de 245 milioane cor. cehe, adecă aproape 1'/⁄ miliarde 
lei.2 Chiar şi numai o parte din această sumă considerabilă ar 
fi putut contribui mult la înflorirea ţării noastre. 


Toate aceste consideraţiuni, de natură internă şi externă, 
au hotărît pe dl Vaida-Voevod să înceapă tratative oficiale, 
dorind sincer încheierea păcii cu Rusia, spre binele ţării şi a 
Europei întregi. De aceea a răspuns în seara zilei de 3 Martie 
la telegrama d-lui Cicerin, ? comunicând totodată textul răspun- 
sului său guvernului, la Bucureşti, şi d-lui Ciotori la Copenhaga. 
În răspunsul său primul-ministru dăduse încă odată să se înțe- 
leagă, că „unitatea naţională“ a României, „înfăptuită mulţumită 
spiritului de disciplină şi a sacrificiilor armatei române, precum 
şi al întregului popor român“, şi întărită „prin votul unanim al 
corpurilor legiuitoare, alese prin vot universal şi secret“, nu va 
puteă fi discutată. El] puneă în contrast principiile democratice, 
cari formează baza unităţii noastre, cu metodele absolutiste, 
de care se folosesc bolşevicii. In continuare subliniă, că noi 
nu ne considerăm în stare de război cu sovietele, fiindcă 
„România a observat şi observă faţă de evenimentele şi luptele 


1 Cap. J. Kaba, op. cit. pag. 33 şi lon G. Pelivan, IV. L'Etat Econo- 
mique de la Bessarabie, Paris, J. Charpentier, 1920 pag. 24. 
2 „România“, Nr. 110 din 28 Februarie 1924. 


3 Vezi anexa III. 


1 The Times, 4 Martie 1920. 

din Rusia o atitudine de abţinere dela orice amestec în chesti- 
unile interne ale unei ţări vecine“. Primind „propunerea formală 
de a intră în negociaţiuni de pace“ şi de a stabili, prin „o 
aplanare amicală“ a diferendelor, „relaţiuni pacifice şi raporturi 
utile şi binefăcătoare pentru ambele părţi, ceeace „corespunde 
intenţiunilor guvernului român“, face cunoscut, că, după con- 
sultarea puterilor aliate, a căror „consimţământ şi ospitalitate“ 
vreă să le aibă, va comunică rezultatul obținut precum şi locul 
de întâlnire al delegaților. 

DI Vaida-Voevod a întrebat, din curtoazie şi prevăzând 
un refuz, guvernul britanic, francez, şi în urmă pe cel italian 
dacă ar admite ca tratativele oficiale între noi şi soviete să se 
țină pe teritoriul lor. Singur guvernul italian ne-a oferit ca loc 
de întâlnire frumoasa Sicilie, care însă nu puteă fi primită de 
noi din cauza comunicaţiei dificile cu Bucureştii. In urmă d-sa 
intenţionă să ceară permisiunea ca tratativele să aibă loc la 
Bruxela, Copenhaga sau Varşovia. După o întrevedere avută 
cu ministrul polon la Londra, prințul Sapieha; (8 Martie), ale- 
gerea a căzut asupra Varşoviei, pentrucă atitudinea noastră 
faţă de Rusia a determinat şi pe celealalte State mărginaşe 
(Polonia, Lituania, Livlanda şi Finlanda) să se întrunească din 
nou la o conienula a Statelor baltice, având de astădată de 
scop principal fixarea condiţiunilor, pe baza cărora sar putea 
începe tratativele de pace cu sovietele.! Odată întruniţi delegaţii 
ruşi şi ai nostri, s'ar fi produs de sigur, şi un contact al Ruşilor 
cu Polonii, iniţiând astfel convorbiri împăciuitoare între celea 
două State, ale căror relaţii deveniseră tot mai încordate, ajungând 
mai târziu chiar la război. Guvernul din Bucureşti luase în 
timpul acesta o dispoziţie, fără consultarea prim-ministrului, dar 
poate în urma interpretării greşite a telegramei în care d-sa 
anunţă posibilitatea de a fi Varşovia locul de întâlnire al dele- 
gaţilor. In urma acestei hotăriri, ministrul nostru la Varşovia, 
-dl Florescu, a fost însărcinat — tot fără ştirea prim-ministrului — 
să ieie parte, „ad referendum“, la conferința Statelor baltice; 
s'au trimis în acelaş timp ca delegaţi d-nii I. Văluţia şi Bodnă- 


1 Compară Daily Telegraph, 5 Martie 1920. 

rescu, deputaţi din Basarabia şi un înalt ofiţer dar fără de nici 
o instrucţie la Varşovia. Trimiterea delegaților a produs o contra- 
zicere între atitudinea guvernului dela Bucureşti şi aceea a d-lui 
Vaida-Voevod, dovedind prin alegerea unor delegaţi fără greutate, 
că la Bucureşti nu sar vedeă cu ochi buni pacea cu Rusia. 
Dacă măsura guvernului dela Bucureşti, întreprinsă fără consul- 
tarea şi învoirea prim-ministrului, a fost şi ea sugerată de un 
anumit cerc interesat, rămâne de precizat. 


Efectul participării din partea noastră la conferinţa Statelor 
baltice, chiar şi numai în forma limitată: ad referendum, s'a 
resimţit imediat la Copenhaga. DI Litvinoff, a ţinut să arate 
d-lui Ciotori în repeţite rânduri, aşă şi în 11 Martie, „că sovietele 
nu vor puteă niciodată satisface pretenţiile teritoriale ale Poloniei“, 
accentuând, că „susţinând România pretenţiunile Polonilor, pacea 
va fi întârziată sau chiar zădărnicită“. 

In acest timp dl Cicerin făcuse propunerea ca delegații 
să se întâlnească în Rusia, la Karkof; dar oraşul nu a fost 
acceptat, pentrucă şi ei au refuzat să vie în România. Pe lângă 
toată stăruința, depusă de dl Ciotori, ca sovietele să primească 
Varşovia de loc al conferinţei, ele totuşi s'au opus din cauza 
relaţiunilor încordate cu Polonia. 


Cu toate că punctele programului pentru viitoarea confe- 
rință erau în întregime acceptate de di Litvinofi,: şi cu toată 
declaraţia sa autorizată, că sovietele recunosc reunirea Basa- 
rabiei, ne vor redă tezaurul, vor eliberă prizonierii şi se vor 
obligă a nu se amestecă, sub nici o formă de propagandă, în 
politica noastră internă, totuşi dl Vaida-Voevod a făcut — în 
ultimul moment înainte de a cădeă — o nouă încercare ca să 
primească dela soviete o declaraţie publică, cu privire la punctele 
sus amintite şi acceptate de ei în mod oficial. In acest scop a 
telegrafiat în 4 Martie d-lui Ciotori, care însă n'a izbutit nici 
de astădată, din motivele amintite, să capete declaraţia. 


Odată convins de necesitatea şi avantagiile unei păci cu 
sovietele, dl Vaida-Voevod a văzut din diferite informaţiuni, că 


1 Vezi mai sus pag. 99. 

momentul ales eră cel mai oportun. Cercurile franceze au ţinut 
să ne avertizeze pe noi şi pe Poloni, că sovietele se pregătesc 
a ne atacă în câteva luni. Din sondările d-lui Litvinoff în con- 
versaţiile cu dl Ciotori, pentru a se convinge dacă avem vre-un 
tratat de alianţă cu un Stat vecin, sau un mare aliat, din afir- 
mafia lui, relatând convingerea Moscovei, că noi nu vom puteă 
încheiă pace separată, fiind strâns legaţi de Polonia şi Franţa, 
premierul nostru deduse că bolşevicii intenționează să atace 
Polonia şi că ei sunt îngrijoraţi de atitudinea ce-o vom luă noi. 
Fiindcă dl Vaida-Voevod ştiă că noi din multe motive tehnice, 
şi fiind în tratative de pace, deşi neoficiale, nu vom puteă da 
ajutor militar Polonilor — a căror exagerate pretenţii teritoriale 
erau lipsite de sprijin din partea Angliei, Italiei şi o parte a 
Franţei — şi-a dat silinţa pentru a începe cât mai repede trata- 
tivele oficiale de pace, putând astfel da pe cale diplomatică 
mai mult ajutor Poloniei, eventual contribui chiar ca un nou 
război să fie evitat. Armatele sovietice se întăriau din zi în zi 
cu ofiţerii ţarişti, cari se repatriau de bunăvoe, pentru a se 
pune la dispoziţia acţiunei naţionale: alungarea Polonilor din 
teritorii, pe cari Ruşii pretindeau că le ocupă pe nedrept. Pe 
de altă parte, în măsura în care sovietele începeau să spere 


că vor puteă obține recunoaşterea din partea unei mari puteri, 
în aceeaşi măsură se simțeă diminuarea interesului lor pentru 
încheierea păcii cu noi. Ori, în Martie 1920 marile puteri erau 
încă foarte rezervate şi România eră, aşă zicând, mandatarul 
Consiliului Suprem pentru aşezarea primelor temelii ale păcii 
cu sovietele. Dându-şi seamă de toate acestea şi pătrunzând 
complexul situaţiei, dl Vaida-Voevod intenţionă în mod sincer 
să folosească, până la ultima posibilitate, momentul extrem de 
favorabil nouă. Cu atât mai mult, că di Ciotori primise în repeţite 
rânduri, aşă şi în 14 Martie, asigurarea autorizată din partea 
d-lui Litvinoff, că Moscova doreşte sincer să încheie pacea pe 
bazele fixate de primul-ministru ca condițiuni sine qua non. 
Se întrevăzuse, însă, că bolşevicii vor pretinde plata armamen- 
tului „lăsat“ de trupele ruseşti în mâna soldaţilor români, care 
sumă ar fi intrat în contul general, având şi noi să opunem, 

afară de tezaur, pretenţiuni pentru materialele trimise nouă de 
aliaţi, dar „rătăcite“ prin diferite gări ale vastului imperiu rus. 

Este în de-ajuns cunoscut evenimentul intern care a împie- 
decat realizarea acestui plan. Pierzând momentul norocos, el 
nu ni sa mai oferit în cursul anilor următori, şi dacă se poate 
cevă prevedeă în politică, atunci putem alirmă, că nici nu se 
va mai oferi în deceniile viitoare o a doua ocazie atât de avan- 
tajoasă. Regretăm că ne vedem siliţi a face această constatare 
şi mărturisim, că am fi cei mai fericiţi dacă evenimentele viito- 
rului ne-ar desminfi. 


Invăţături din trecutul îndepărtat şi apropiat. 


Basarabia a fost întotdeauna prima citadelă în calea Rusiei 
imperialiste spre ţinta sa finală: Ţarisradul. La ambele confe- 
rințe internaţionale, la care sa discutat soartea Basarabiei, ea 
a fost privită de marile puteri, în primul rând, din punct de 
vedere internaţional. Astfel provincia moldovenească nu a fost 
discutată decât în ultima fază a Conferinţei din 1918—20, şi a 
fost considerată din punct de vedere românesc numai în urma 
evenimentelor şi a demersurilor norocoase. La congresul din 
1878 şi în prima fază a Conferinţei din Paris, ea a făcut parte 
integrantă din politica marilor puteri faţă de Rusia, şi ajunse 
să fie chiar obiect de compensație. 

Toate chestiunile dela Congresul din Berlin au fost discutate 
şi stabilite prealabil în tratativele pregătitoare. Documentele 
secrete ale lui Auswärtiges Amt, publicate de curând,! ne arată 
cum Bismarck declarase în numele Germaniei, că „pentru durerile 
României cu privire la Basarabia nu e admis ca marile puteri 
să ajungă în discordie, dacă altcum înţelegerea e posibilă“.* 


1 Die Grosse Politik der Europäischen Kabinette 1871—1914, Deutsche 
Verlagsgesellschaft für Politik und Geschichte, Berlin, 1922, vol. L—VI. 
2 ibid vol. II pag. 185, document 314. 

Ţarul Alexandru, pe atunci adevăratul conducător al politicei 
externe ruseşti, părea dispus să „fie prevenitor în chestiunea 
Basarabiei“,! dar numai dacă sar admite celelalte pretenţiuni 
ale Rusiei: cu privire la frontierele Ungariei, Sârbiei etc. Austria 
a formulat, bine înţeles, contra-pretenţiuni, neadmiţând toale 
cererile panslave ale Rusiei, cerând pentru sine, între altele 
Bosnia-Herţegovina şi Sandgeacul Novibazar, şi declarând, că 
„în cazul primirei acestor pretenţiuni, Austria nu va face difi- 
cultăţi cu privire la cedarea Basarabiei“? Din toate puterile 
mari singur „Guvernul M. S. Britanice a crezut că trebue să 
constate profundul său regret pentru cazul, când Rusia ar insistă 
şi în celea din urmă asupra retrocesiunei Basarabiei“.* Dar 
protestul a fost numai platonic, pentrucă: „Anglia nu este destul 
de interesată în această chestiune, ca să se vadă autorizată 
să rişte, singură, responsabilitatea unei opuneri la schimbul 
propus“, mai ales dupăce „este în de-ajuns stabilit, că ceilalţi 
semnatari ai tratatului din Paris, nu sunt gata a sprijini cu 
armele delimitarea României, stipulată în acel tratat“.* 


Cunoaşterea acestor tratative preliminare ne explică în 
de-ajuns cauza insuccesului pe care l-au avut delegaţii României, 
marii bărbaţi de stat lon Brătianu şi M. Cogălniceanu, la Con- 
gresul din Berlin. 


Experiențele dela Congresul din Berlin (1878), dela Confe- 


rinta din Paris şi Londra (1918—20), dela tratativele urmate la 
Copenhaga, precum şi acelea din anii ce au urmat, ne învaţă 
ce trebue să facem pentru viitor, dacă nu vrem să se repete 
vorba lui Bismarck şi scuza arătată în protestul Angliei. 
Răspunderea pentru zădărnicirea unei păci cu Rusia în 
condiţii şi în timpul atât de favorabil nouă, cade cu totul asupra 
politicianismului dela noi, condus de interese înguste, şi fără 
considerare faţă de binele Statului. DI Vaida-Voevod a iniţiat 


1 Die Grosse Politik etc. vol. Il pag. 241, document 371. j 

2 Ibid. pag. 253, document 376, şi pag. 274, document 393. 

e Ibid. pag. 328, document 427. Memoriul stabilit între Lord Salisbury 
şi contele Suvalov. 


4 Ibid. 

pe faţă în politica europeană şi ca reprezentant oficial al unei 
țări pacea faţă de Rusia sovietică. De acest prim paş, care a 
rupt sfiala altor puteri, au ştiut să profite Statele mici şi mari 
numai România nu. Experiențele anilor din urmă au dovedit, 
cât a fost de sincer şi de îndreptăţit sfatul, dat de dl O'Grady, 
trimisul Angliei, d-lui Ciotori la Copenhaga, ca să încheiăm cât 
mai repede pacea cu sovietele, pentrucă îndată ce ele vor 
ajunge la acorduri cu unele din marile puteri, pacea cu noi 
nu le va mai fi de nici un interes şi în consecinţă îşi vor 
schimbă toată politica faţă de România. Ştim că dl general 
Averescu s'a convins şi el de necesitatea încheierei păcii cu 
Rusia. Poate e interesant de ştiut că şi regretatul Take lonescu 
a fost de aceeaşi părere, spunând într'o conversaţie particulară 
— pe când eră ministru de externe — d-lui Ciotori: „cel mai 
bun lucru pentru noi ar fi să putem încheiă pacea cu sovietele, 
dar pentru asta ne trebue un guvern tare“. 


După înlăturarea guvernului Vaida-Voevod se schimbase 
însă situaţia: sovietele începură, după pacea cu Polonia, să se 
joace cu noi. Anglia, Italia şi Cehoslovacia erau dejà în tratative 
cu bolşevicii pentru reluarea legăturilor economice. Politica 
solidară a marilor puteri a durat câtva timp, adoptând chiar 
Consiliul Suprem ţinut la Cannes (6 lanuarie 1921), după o 
prealabilă conferință a economiştilor interaliaţi,. o rezoluţiune 
compusă din şase puncte, a căror împlinire eră condiţiunea 
marilor puteri pentru recunoaşterea „de jure“ a guvernului 
sovietic. Fiindcă punctele confirmă în mod elocvent celea arătate 
de noi mai sus, cu privire la politica aliaţilor şi aceea a d-lui 
Vaida-Voevod faţă de bolşevici, credem de necesar să le repro- 
ducem. „Condiţiunile fundamentale“! aveau să asigure recon- 
strucţia Rusiei prin ajutor financiar şi recunoaşterea, de drept 
a guvernului éi. Ele erau următoarele: 


1. „Naţiunile nu pot pretinde dreptul să dicteze una celei- 
lalte cu privire la principiile, pe baza cărora vreau să-şi orga- 
nizeze sistemul lor de proprietate, de economie internă, şi de 


` t Citate din The Times, 7 lanuarie 1922. 


CHESTIUNEA BASARABIEI 127 


guvernare. Zace în dreptul fiecărei naţiuni să aleagă pentru sine 
sistemul, pe care îl preferă în această privință“. 

2. „Cu toate acestea, creditorii străini trebue să fie asigu- 
raţi, înainte de ce s'ar pune la dispoziţie capital străin pentru 
ajutorarea ţării, că proprietatea şi drepturile lor vor fi respectate 
şi le vor fi asigurate şi fructele intreprinderilor lor“. 

3. „Siguranţa efectivă nu poate fi restabilită până când 
guvernele, care doresc credit străin, nu vor arătă de bunăvoie: 
a) că vor recunoaşte toate datoriile şi obligaţiunile publice, cari 
au fost, sau vor fi, contractate sau garantate de Stat, de muni- 
cipii, sau de vre-o altă corporaţiune publică, precum şi obli- 
gațiunea de a reface sau compensă toate interesele străine, 
pentru pierderea sau paguba provenită din confişcarea sau 
secvestrarea proprietăţii; b) că vor înfiinţă un sistem de drept 
şi de jurisdicţiune care să dee sancţiuni cu imparţialitate, şi 
să se oblige la executarea contractelor comerciale, sau de altă 
natură“. 

4. „Trebue să existe un mijloc de schimb adecuat, şi în 
general condițiuni financiare şi monetare, care să ofere destulă 
siguranţă pentru comerț“. | 

5. „Toate naţiunile să se abţină dela propagandă şi dela 
acțiuni subversive în contra ordinei şi sistemului politic, existent 
în alte ţări, decât ale lor“. 

6. „Toate naţiunile să adere la înţelegerea de a se abţinea 
dela agresiune faţă de vecinii lor“. 

„Dacă guvernul rusesc va cere recunoaşterea oficială, 
puterile aliate vor acordă această recunoaştere numai când el 
va acceptă stipulaţiunile de mai sus".! 

Rezoluţiunea conţine şi condiţia „sine qua non“, cerută 
de dl Millerand pentru recunoaşterea de jure a guvernului 
sovietic, în convorbirea avută (20 lunie 1920) la Lympe, cu 
premierul britanic: „Guvernul francez este gata să înceapă legă- 
turile cu sovietele în ziua, când ele vor proclamă în mod solemn 


1 The Times, 7 lanuarie 1922. 

că acceptă responsabilitatea ... pentru angajamentele de orice 
natură, contractate de predecesorii lor cu guvernele străine“.! 

Politica unitară a marilor puteri faţă de soviete a fost de 
scurtă durată. Găsim chiar în discursul d-lui Lloyd George 
(ținut tot la conferința din Cannes 6 Ianuarie 1922) indicaţiuni 
precise cu privire la viitoarele deosebiri de vederi în această 
privință. D-sa întrebă „dacă sovielele refuză să accepte stipu- 
lațiunile de mai sus, va împiedecă refuzul pe aliaţi să aibă 
legături comerciale cu Krassin ? De loc“ 1? Căile aliaţilor trebuiau 
să se despartă, fiindcă în Anglia convingerea deveniă tot mai 
generală, că atunci „când oamenii de stat britanici vorbesc 
despre restaurarea Germaniei, sau a Rusiei, ei nu folosesc 
limbajul cuminţeniei superioare, sau al virtuţii conştiente. Ci 
limbajul necesității“. 

In acest „limbaj al necesităţii“ a vorbit şi dl Vaida-Voevod, 
preconizând ca prim-ministru al României problema politicei 
noastre faţă de soviete în felul văzut; pentrucă şi noi, ca şi 
Marea Britanie „putem face ori ce compromis, numai singur 
cu privire la existenţa noastră nu .* 

Şi relaţiunile noastre faţă de Rusia, în general, cât şi cu 
privire la Basarabia, sunt de importanţă primordială, şi pot 
deveni, în anumite împrejurări, chiar de importanţă vitală, pentru 
România-mare. 


1 The Times, 7 lanuarie 1922 

> Ibid. 

8 The Observer, 15 lanuarie 1922. 
+ Ibid. 

| Pentru a găsi începutul acelei colaborări fecunde pe care 
au înjghiebat-o marii bărbaţi de stat, mult regretatul Take lonescu 
şi Eduard Benes, sub numirea de Mica Înţelegere, trebue să 
mergem înapoi până la anul 18941, când s'a început conlucrarea 
efectivă a celor mai subjugate naţiuni din Ungaria megalomană: 
a Sârbilor, Slovacilor şi Românilor, în contra duşmanului comun. 
De atunci această conlucrare a slăbit uneori, dar nu a încetat 
niciodată. Marele război a strâns şi. mai mult legăturile între 
cei subjugaţi, iar revoluţia din toamna anului 1918 a fost în 
multe părți uşurată prin sprijinul reciproc pe care şi l-au dat 
acelea popoare.? Eră deci logic, şi din punct de vedere practic 
absolut necesar ca să se producă la Conferinţa de pace, cât şi 
în timpul de consolidare al libertăţilor câştigate, o colaborare 
intimă între Statele celor trei naţiuni. 

Pentru formarea unui astfel de bloc a pledat în special 
regretatul Take lonescu. Acel „bărbat de stat cu vederi largi“? 
a conceput, după o pătrundere profundă a situaţiei internaţionale 
şi dintr'un instinct sănătos al politicei reale, un „plan genial“ + 
pentru salvgardarea păcii europene, şi pentru interesele parti- 
culare ale Statelor renăscute, sau mărite din teritoriile celor 


1 Procesul Memorandului 1894, şi Congresul Naţionalităţilor din Un- 
garia 1895. l 
2 D. e. regimentul românesc 31 (din armata austro-ungară), pe atunci 
în Praga, intervenise în momentul critic în favoarea Cehilor, arestând coman- 
damentul austro-ungar din capitala Bohemiei. 
3, 4 Dillon, op. cit. pag. 71, comp. şi Temperley op. cit. vol. IV. pag. 221. 
9 

patru imperii prăbuşite (Rusia, Germania, Austro-Ungaria şi 
Turcia). El a propus ca încă înainte de a se începe Conferinţa 
de pace din 1918 „să se ajungă între Statele interesate“ la o 
înțelegere amicală! cu privire la chestiunile în litigiu, ca pe 
urmă „să se formeze un bloc compact din România, Jugoslavia, 
Polonia, Cehoslovacia şi Grecia“ ?, pentru aşi apără cu puteri 
unite toate interesele lor de natură internă şi externă. * Evident 
că realizarea acestui plan „ar fi uşurat povara celor patru mari 
puteri“ + în mod considerabil, şi nu am fi asistat la intrigile şi 
supralicitările dintre Statele mici, pentru aşi asigură câştiguri 
individuale pe contul celorlalte naţiuni. 5 


Dar pentrucă acest „plan genial“ nu a putut fi realizat 
din cauze a căror expunere nu cade în cadrul lucrării de faţă, 
Statele succesorale au făcut drumul spinos al Conferinţei de 
pace izolate, cu excepţia doar a unor conlucrări incidentale şi 
ocazionale. 

DI lon I. C. Brătianu a încercat şi d-sa „în repetate rânduri“ 
— dupăce îşi dăduse seamă de dificultăţile dela Conferinţa 
păcii — ca să producă cel puţin „o unitate de acţiune“ a 
Statelor mici din Europa-centrală. Punând însă colaborarea 
pe baze cu totul deosebite ca dl Take lonescu, având cu 
toate Statele chestiuni în litigiu, şi nevoind mai ales să sacrifice 
nimic din programul său infiexibil pentru avaniagiile mai mari, 
cari îi se ofereau prin crearea conlucrării, „nu a izbutit“. € 

Tot d-lui Vaida-Voevod, care a restabilit bunele relaţii între 
marile puteri şi România, i-a revenit rolul să apropie în fața 
pericolului unguresc forţele Jugoslaviei, ale Cehoslovaciei şi ale 
României, pentru o acţiune comună. Dar calea de urmat în 
această privinţă puteă fi numai inversă aceleia, pe care o prc- 


1, 2, 3, 4 Dillon, op. cit. pag. 71, comp. şi Temperley op. cit. vol. IV. 
pag. 221. f 

5 comp. Take lonesco, Le Petite Entente, articol, La Revue de trance, 
an. I, nr. 16, 1 Nov. 1921. 

€ DI lon |. C. Brătianu în discursul său din Parlament Dec. 1919: „Am 
încercat în repetate rânduri să producem această unitate de acliune, dar nam 


izbutit“. Viitorul, an XII, nr. 3559 din 24 Dec. 1919. 

pusese fericitul Take Ionescu, fiindcă frontierele noastre cu 
aceste State erau dejă stabilite de Conferinţa păcii. Dacă prim- 
ministrul nostru ar fi încercat să obţină în primul rând rectificări 
de frontieră, atunci sar fi pierdut timpul scurt şi scump cu 
tratative îndelungate, şi colaborarea efectivă nu sar fi putut 
produce. Impiedecarea acestei conlucrări, ar fi dat din nou 
prilej la intrigi şi supralicitări şi ar fi fost numai în detrimentul 
celor două chestiuni de importanţă primordială pe care le aveam 
noi atunci la Conferinţa păcii: tratatul cu Ungaria, şi recunoa- 
şterea Basarabiei. l 

DI Vaida-Voevod erà convins, că pentru asigurarea păcii 
în Europa-centrală cele trei State vor trebuì să urmeze încă 
multă vreme o politică solidară față de Ungaria, şi văzuse din 
convorbirile avute cu d-nii E. Benes şi Trumbitch, că oamenii de 
stat cehi şi jugoslavi sunt de aceaşi părere. Primul îi oferise, 
la începutul lui Ianuarie, „să se pună în practică ideile comune“, 
pentru ca „Jugoslavia, România şi Cehoslovacia să cadă de 
acord, dându-şi garanţie reciprocă. în contra pericolului; venit 
din orice parte“.! Răspunsul premierului nostru a fost, în prin- 
cipiu, favorabil, dar cereă ca să se aranjeze înaintea încheierii 
unei alianţe toate chestiunile încă în litigiu. Acest punct de 
vedere nu l-a împiedecat, însă, să făurească o colaborare strânsă 
între delegaţii celor trei State la Conferinţa păcii. 

DI Vaida-Voevod ştiă, că dintre celea trei State succesorale 
noi avem armata cea mai tare, care, prin poziţia ei la flancul 
frontierelor cehoslovacă-ungară şi jugoslavă-ungară, va puteă 
fi de cea mai mare importanţă pentru menținerea statului quo, 
creat prin tratatele recente. S'a dovedit doar în primăvara anului 
1919 importanţa armatei noastre, care eră arbitrul situaţiei, căci 
fără sprijinul nostru trupele cehoslovace, ajunse în urma ata- 
cului armatelor lui Bela Kun întro situaţie extrem de gravă, 
nu ar mai fi putut țineă Slovăcia. D-sa intenţionă, ca în schimbul 


1 Scrisoarea dlui E. Benes (din 5 lan. 1920) către dl Vaida-Voevod, 
predată de ministrul Cermâk, (la Paris în 17 lan. 1920) vezi: Documents Di- 
plomatiques relatifs aux Conventions d'Alliance (Recueil 2.) Prague, Politika, 
1923, pag. 16. 

9* 

unui tratat politic, militar şi economic să ceară dela cei doi 
vecini, rectificări de graniţă în favorul nostru. Cehoslovacia şi 
Jugoslavia urmând să fie compensate prin avantagiile tratatului. 
Dar nu numai cântărirea acestor împrejurări l-a îndreptăţit pe 
primul-ministru să pregătească tărimul rectificărilor teritoriale. 

In luna lui Decemvrie 1919, se începuse la Londra în casele 
„moaşei micilor naţiuni“, ale meritatului nostru prieten, dl R. 
W. Seton-Watson (Scotus Viator) o conlucrare efectivă între 
reprezentanţii României, Jugoslaviei şi a Cehoslovaciei, pentru 
combaterea propagandei maghiare şi afirmarea punctului nostru 
de vedere. 

Conlucrării locale şi de importanţă redusă i-a urmat cola- 
borarea guvernelor din Praga, Belgrad şi Bucureşti. Ea a fost 
propusă de dl Vaida-Voevod d-lor Osusky şi Trumbitch, dele- 
satul cehoslovac şi sârb, îndată după sosirea d-sale la Paris 
(16 lanuarie 1920). Propunerea premierului nostru de a redactă 
şi semnă pe viitor împreună toate notele, memoriile etc. cu 
privire la Austria şi Ungaria a fost primită, şi colaborarea s'a 
început în mod efectiv la finea lui Ianuarie 1920, când celea 
trei guverne au cerut Conferinţei ambasadorilor, singurul for 
internaţional ce funcţionă atunci, să interzică revenirea Habsbur- 
gilor pe tronul Ungariei. Demersul comun a avut prin '„Decla- 
raţia Conferinţei Ambasadorilor din 4 Februarie 1920“? un rezultat 
deplin. Acţiunea a continuat printro notă comună cu privire la 
tratatul maghiar. Demersurile verbale şi tactica comună au 
fost discutate — cu ocazia întrunirilor aproape zilnice atât la 
Paris cât şi la Londra — şi puse în practică în deplin acord, 
de către reprezentanţii celor trei ţări. 

Activitatea comună a culminat în memoriul adresat Con- 
siliului Suprem ca răspuns contra-propunerilor maghiare la 
proiectul tratatului de pace. Memoriul colectiv a fost „luat în 
considerare“ de Conferinţa ambasadorilor şi a ministrilor de 


t? Documentes Diplomatiques concenant les Tentatives des Restauration 
des Fabsbourgs sur le trône de Hongrie, (Recueil 1.) Prague, Politika, 1922 
pag. 15. 

2 The Times, 1 Febr. 1920. 


GERMENII MICEI INŢELEGERI 133 

externe în 8 Martie 1920, respingându-se pretenţiile maghiare 
aproape în întregime.! 

„În tot decursul colaborării celor trei State di Vaida-Voevod 
nu a încetat să declare reprezentanţilor cehoslovaci şi jugoslavi, 
că el nu poate consideră frontierele stabilite în Maramureş şi 
Banat ca definitive. Atitudinea şi răspunsurile delegaților a fost 
de aşa natură, încât i-au întărit şi mai mult convingerea că se 
vor puteă obține, prin bună înţelegere, rectificările,? necesare 
pentru asigurarea raporturilor de bună vecinătate, eliminând 
pentru viitor orice ocazie de tulburare a sincerei prietenii între 
cele trei State. | 


1 vezi mai sus pag. 8l şi 82. 


? comp. mai jos Chestiunea Banatului şi Frontiera Maramureşului. 

Tratativele pentru intrarea în acțiune. 


Primul acord, care recunoşteă dreptul României de a 
ocupă teritoriile din monarhia austro-ungară, locuite în majo- 
ritate de Români, eră convenţiunea încheiată în toamna anului 
1914 de Regele Carol şi dl lon 1. C. Brătianu cu Rusia. Ţarul 
moscovit a recunoscut acest drept al României în schimbul 
unei neutralităţi binevoitoare. 

Scurtă vreme în urmă s'au început trătativele pentru înche- 
ierea unui tratat între România şi Anglia, Franţa şi Rusia, pe 
baza căruia urmă să intre Ţara-mamă în războiul mondial. DI 
Ion I. C. Brătianu, pe atunci prim-ministru, a cerut ca înainte 
de intrarea în acţiune să i se recunoască României dreptul 
asupra teritoriilor arătate în tratatul din 1916. 

Frontiera cerută de România a fost excepționată mai cu 
seamă cu privire la Banat şi nordul Bucovinei. Marile puteri 
sau împotrivit cu îndârjire pretenţiunilor româneşti, fiind de 
părere că prejudecau interese ruseşti şi sârbeşti. Tratativele 
pentru încheierea acordului, acceptabil pentru toţi, au fost lungi 
şi dificile. Ele au durat dela finea anului 1914 până la 14 August 
1916, când tratatul a fost semnat. Aliaţii au făcut, în cursul 
tratativelor, trei propuneri transacţionale pentru înlăturarea difi- 
cultăţilor. Prima prin intermediul ministrului Franţei la Bucureşti, 
contele de Saint Aulaire, cerând ca România să lase Sârbiei o rază 
de 30 km. în jurul Belgradului.! DI Ion I. C. Brătianu neprimind 


1 Take lonescu, Politica externă a României şi chestiunea Banatului 
(discurs) Bucureşti, 1920, pag. 46. 

această soluţie s'a făcut a doua propunere: ca raza amintită 
să fie hotărită de viitorul Congres de pace.! Nici această desle- 
gare nu a fost acceptată de premierul român. Asifel s'a ajuns 
la a treia propunere: ca România în cazul că i sar da Banatul 
întreg, să recunoască Sârbilor „o autonomie bisericească şi 
şcolară, care să fie garantată în tratatul de alianţă“.? Dar nici 
această concesie n'a fost făcută de dl Brătianu, pe lângă toate 
stăruințele marilor puteri. 

Conducătorii partidului naţional din Ardeal, cari cunoşteau 
mersul tratativelor, au crezut, că dl lon I. C. Brătianu le întârzie 
intenţionat, pentru a câştigă timp. Nu o să cercetăm aici dacă 
- această presupunere eră s'au nu bazată. In orice caz, însă, nu 
vrem să credem, că tactica dilatorie să fi avut de singur scop 
intenţiunea de a riscă intrarea României în război numai pentru 
un preţ foarte mare. Eminenţii bărbaţi de stat E. Costinescu, 
Nicu Filipescu şi Take lonescu deşi credeau că ar fi mai 
consult să nu se pretindă întregul Banat, totuşi au sprijinit 
cererea d-lui lon I. C. Brătianu, sperând a grăbi astfel intrarea 
în acţiune. 

Evenimentele războiului începând să fie defavorabile pute- 
rilor aliate,* ele au admis în cele din urmă pretenţiile d-lui 
Brătianu. Premierul român a repurtat, pentru moment, o frumoasă 
victorie diplomatică. Durere numai, că situaţia strategică a fost 
mult îngreunată în urma izgonirii Ruşilor din Carpaţii de nord. 


Un tratat nesimpaltizat. 


Tratatul obținut de România conţineă dejà prima greşală 
faţă de frontiera Banatului, pentrucă s'a încheiat un acord cu 
patru mari puteri asupra unui teritoriu revendicat de două ţări, 


1 Take lonescu, discurs cit. pâg. 46. 
2 ibid. pag. 48. pini A 
Ruşii au fost izgoniți din Ungaria şi Galiţia şi Verdun-ul era în pericol. 

neținându-se seamă de Sârbia, care îşi menţineă cu tărie dreptul 
asupra unei bune părți din Banat. Pe atunci s'ar fi putut obține 
cu uşurinţă o înţelegere amicală cu Sârbia, dar, spre avantajul 
Sârbilor, ea n'a fost căutată de noi. 

Faptul, că România a exploatat, în parte, situaţia grea a 
aliaților (le-a pus pistolul la cap, cum a zis dl Delcasse de 
Italia) a produs resentimentul marilor puteri fată de acest tratat. 
Aversiunea s'a putut observă deja curând după semnarea trata- 
tului. Dovadă cele spuse de dl Albert Thomas, pe atunci ministru 
al Franţei, care, după întoarcerea sa din România, a declarat 
în 1917 la Petrograd unui amic al d-lui Take lonescu urmă- 
toarele: „Ca ministru, fireşte, trebue să respect angajamentele 
Franţei faţă de România, ca socialist însă, şi ca prieten al Ro- 
mâniei trebue să vă spun, să nu puneţi speranţele dv. numai 
pe aceste tratate, cari nu ştiu dacă vor resistă la Conferinţa 
"de pace, şi să începeţi de pe acum o propagandă intensă în 
favoarea drepturilor dv. renunțând la ceeace nu este drept să 
cereti, chiar dacă este în tratat”. 

Sfatul prietenesc al d-lui Albert Thomas.. erà reflexul păre- 
rilor din cercurile conducătoare aliate, care au devenit — în 
urma activei şi abilei propagande sârbeşti — tot mai ostile 
planului de a da României întregul Banat. Pacea dela Bucureşti 
a servit Antantei prilejul, bine venit, să declare tratatul din 1916, 
din punct de vedere juridic, de caduc, ţinând însă de obligatoare 
principiile datorinţelor morale, cari decurgeau din el. DI Ion |. 
C. Brătianu a fost din bună vreme? informat despre spiritul ce 
domneă în ţările apusene. Cu toate că primise informaţiunile 
şi dela bărbaţi obiectivi şi lipsiţi de orice preocupări mărunte 
şi interese de partid, d-sa a crezut de bine să nu le bage în 
seamă. 

Nici reîntrarea României în război, alături de aliaţi, nu a 
mai putut schimbă punctul de vedere odată fixat în opinia 
publică apuseană. 


1 Take lonescu, discurs, cit. pag. 48. 
? toamna anului 1918. 

Conducătorii Ardealului cunoşteau pretenţia Sârbilor asupra 
unei părţi din Banat, şi erau convinşi că ei vor face tot posi- 
bilul ca să pună mâna pe Banat. Erà deci justă prevederea 
politică a d-lui luliu Maniu, rugând în Octomvrie 1919: Consiliul 
Naţional Român din Arad ca să ceară prin emisari grabnica 
ocupare a Banatului de către trupele române. Şi pentrucă se 
temeă de o dublă dejucare a intereselor româneşti a stăruit, ` 
îndată ce aflase despre proectata întâlnire la Belgrad a gene- 
ralului Franchet D'Esperay cu contele Kâroly şi miniştrii maghiari, 
ca Consiliul Naţional Român să trimită şi el un delegat în 
capitala Sârbiei, care să pareze intrigile inamice, şi să împiedece 
ca armata sârbească să ocupe Banatul. Delegaţia s'a încre- 
dinţat d-lui Valer Branişce din Lugoj, care, însă, nu a putut 
merge la Belgrad diri cauza unei boli contractată în temniţa 
din Seghedin. Acţiunea d-lui Branişce nu ar mai fi putut aveă 
cu privire la Banat rezultatul dorit, pentrucă Sârbii au ştiut să 
dejoace chiar intenţiunile Comandamentului Suprem a trupelor 
aliate din orient, ocupând Banatul în contra voinţei acestuia cu 
trupele lor, şi împiedecând astfel ca el să fie ocupat exlusiv 
de trupe franceze. ? 


Frontiera Banatului la Conferinţa de pace. 


Ocuparea Banatului de trupele sârbeşti a pus Conferinţa 
de pace înaintea unui fapt împlinit. Situaţia a putut fi îmbună- 
tăţită abiă după câteva luni, când trupele franceze au ocupat 
o zonă între trupele sârbeşti şi cele româneşti. 

Comitetul de experţi, însărcinat cu stabilirea frontierei 
româno-jugoslave s'a întrunit pentru prima dată în 8 Februarie. 
1919. Atunci au făcut experţii marilor puteri propunerile atât 
` de diferite şi arătate mai jos în harta anexată. 

1 prin telefon dela Viena. 


2 Charles Rivet, En Jougoslavie, septieme edition, Paris, Perrin & Co., 
1919, pag. 134. 


CHESTIUNEA BANATULUI 139 


In 22 Februarie 1919 dl Ion I. C. Brătianu avuse ocazia 
să expună punctul de vedere românesc cu privire la Banat, 
terminându-şi discursul cu următoarele cuvinte: „Ori ne daţi 
Banatul întreg, ori trageţi hotarele fără concursul României; cu 
cât va fi mai rea frontiera cu atât mai bine. Istoria îmi va da 
dreptate“. * 

In 28 Februarie 1919 experţii au căzut de acord să ne 
atribue — conform propunerei engleze — c. f. Timişoara — 
Baziaş.? 

Aflând Sârbii hotărîrea comitetului, au pus în mişcare 
întregul lor aparat diplomatic şi de propagandă, pentru a pro- 
vocă o revenire asupra liniei stabilite, amenințând, în caz de 
refuz, chiar cu război în contra României.* Prin activitatea lor 
au reuşit să convingă pe delegaţii francezi ca să pună din nou 
în discuţie frontiera Banatului. Asta s'a şi întâmplat în şedinţa 
din 13 Martie 1919, când a învins propunerea franceză, adecă 
o frontieră asemănătoare celei actuale. 


După revizuirea defavorabilă nouă, di Pichon, ministrul 
de externe al Franţei, a trimis vorbă d-lui Brătianu ca să ceară 
o împărţire mai dreaptă şi îl va sprijini. Dar prim-delegatul 
României a perseverat pe lângă punctul său de vedere intran- 
sigent, protestând întrun nou memoriu în contra divizării Bana- 
tului. Urmarea acestei atitudini a fost propunerea comitetului 
de experţi, făcută Consiliului Suprem, pentru acceptarea fron- 
tierei stabilite în şedinţa din 13 Martie, fără ca activitatea asiduă 
a delegaţiei române să fi putut împiedecă primirea acestei 
propuneri. Raportul comitetului a fost primit în 23 Mai de către 
Consiliul miniştrilor de externe şi în 21 lunie de Consiliul 
Suprem," făcând astfel aproape imposibilă îndreptarea frontierei. 
Fără resultat a rămas şi propunerea ca să cedăm Bulgariei, în 


1 A. Vaida-Voevod, discurs cit. pag. 54 şi Universul, 29 Dec. 1923. 

2 comp. Take lonescu, discurs cit. pag. 59. 

3 comp. Temperly, op. cit. vol. IV. pag. 21i. 

+ comp. Take lonescu, discurs cit. pag. 59. i 

5 Ar fi fost deci încă destulă vreme pentru o schimbare de tactică, 
comp. mai sus pag. 17 şi Take lonescu, discurs cit. pag. 57. 

schimbul Banatului întreg, Dobrogea nouă, rămânând ca Sârbia 
să fie recompensată cu Vidinul până la Lompalanca.? 

Indată ce se aflase hotărîrea din 21 Iunie a Consiliului 
Suprem dl Ion I. C. Brătianu a părăsit Parisul pentru a nu fi 
obligat să primească d-sa notificarea acelei decisiuni, lăsând 
la Conferinţă pe ceilalţi delegaţi, dar fără instrucţiuni şi fără 
libertate de acţiune. DI Vaida-Voevod se convinsese de mult 
că tactica trebuiă schimbată, şi de aceea ceruse în repeţite 
rânduri să li se dee posibilitatea de a începe o nouă tactică: 
„de a intră in negocieri fără amânare pentru a schimbă lucru- 
rile spre bine“.? Urgitările d-sale au fost zadarnice, dl lon L. 
C. Brătianu a continuat, întors în Țară, tactica de trăgănare, 
lăsând pe delegaţi şi mai departe fără instrucțiuni şi fără orien- 
tare cu privire la directiva politicei noastre externe. 


Concepţia d-lui Take Ionescu. 


Regretatul Take lonescu credea, cum am văzut în întro- 
ducere, că politica noastră externă şi tratativele pentru obținerea 
Banatului trebuiau altfel îndrumate, în deosebi pentrucă che- 
stiunea Banatului eră „un diferend rezolvat dejă în favoarea 
noastră prin tratatul de alianţă al României, dacă acel tratat 
eră considerat încă valabil de puterile înţelegerii“, sau „un 
diferend de rezolvat, dacă tratatul eră să fie înlocuit prin apli- 
carea principiilor de liberă dispoziţie a popoarelor“. Fiind 
convins, că tratatul este caduc,t şi nu va fi altfel considerat de 
marii aliaţi, d-sa a crezut — şi evenimentele i-au dat dreptate — 


1 Se vede că unii aliaţi au incercat să câştige Bulgarilor retrocedarea 
Dobrogei noi, oferindu-ne drept compensație când recunoaşterea Basarabiei, 
când Banatul întreg. 

2 Scrisoarea d-lui luliu Maniu către di A. Vaida-Voevod, Chestia Ba- 
natului, discurs cit. pag. 19. 

3 ibid. pag. 13, scrisoarea d-lui Take lonescu către un amic. 

t comp. Ch. Rivet, op. cit. pag. 131. 

că cea mai repede şi sigură cale, care în acelaşi timp ar facilità 
formarea blocului micelor State, este transacţiunea între cele 
două ţări, sau arbitrajul. De aceea începuse, în sensul şi în 
interesul „planului genial“, convorbiri particulare cu dl N. Pasici, 
premierul Sârbiei, pentru a tranşă diferendul existent (anul 1918).! 

DI Pasici i-a arătat în decursul convorbirilor, că s'ar mulţumi 
cu o rază de cca 30 klm în jurul Belgradului (vezi harta ane- 
xată). Di Take lonescu a propus cu toate acestea, şi pentruca 
cei doi bărbaţi de stat să nu fie învinuiți de trădare, să se 
institue „un arbitraj de o persoană sau două, un arbitraj amical“, 
angajându-se ambii „să susțină hotărîrea ca dreaptă, aşă ca 
odiul popoarelor să nu cadă singur asupra arbitrului“. Propu- 
nerea a fost primită de reprezentantul Sârbiei cu o singură 
condiţie: „dacă d-ta poţi vorbi în numele României, dacă nu 
reprezinți România, adecă dacă România nu-ți primeşte politica, 
eu nu mai sunt legat“.? 

„DI Brătianu“ — zice lucrarea semioficială engleză despre 
Conferinţa păcii — „cu drept sau pe nedrept, a preferit o altă 
metodă, pe care o credeă mai demnă pentru poziţia sa, dar 
care a lăsat să apară ţările sud-est europene înaintea Con- 
ferinței neunite, neputincioase, şi ca copii cari se ceartă .* 


Propaganda sârbească şi cea românească 


Frontiera obţinută de dl Take lonescu dela premierul Pasici 
eră un câştig considerabil faţă de pretensiunile oficiale sârbești 
la Conferinţa păcii, cari cereau şi oraşele Timişoara, Baziaş şi 


1 „Acest diferend, care există, pe care nu lam creat eu, trebue rezolvat 
înainte de a şti Sârbia cu siguranţă că tratatul nostru este nul; înainte de 
a puteă să fim noi obiect de compensație pentru rezolvarea: diferendului 
sârbo-italian ; înainte de deschiderea Conferinţei pentru a obţine blocul cu 
care să ne prezentăm (uniti) + în toate celelalte ehenta Take 'oneseu, 
discurs cit. page DA, crom E A rm n meom a simnai ee a ai 

2 ibid pag. 56. 

3 ibid pag. 56. 

1 Temperley, op. cil. voi. IV. pag. 223—224. 

Arad! (vezi harta). Dar eră şi o izbândă faţă de un punct câştigat 
dejă de propaganda sârbească în cercurile hotăritoare din apus.? 

După ocuparea ţării lor de către trupele inamice, Sârbii 
nu au desnădăjduit, ci au început să muncească pentru a con- 
vinge opiniile publice apusene despre drepturile lor. Sacrificiile 
enorme, eroismul armatei şi martirajul pribegiei a făcut şi mai 
simpatică teza lor. Dar rezultatele obţinute nu ar fi putut fi aşă 
favorabile, dacă ei nu ar fi dispus de o pieadă de patrioți 
învăţaţi, harnici şi abili, cari au ştiut să popularizeze sacrificiile 
lor şi să convingă opiniile publice, cu argumente, despre nece- 
sitatea compensării durerilor îndurate. Acei bărbaţi au colaborat 
la diferite ziare, au ţinut conferințe, şi au dat publicităţii o 
bibliotecă întreagă de lucrări de propasandă.* La cluburi, în 
cafenele, la dentişti, în tot locul se puteau găsi urmele activităţii 
lor, înfăţişată în imagini sau în scris. 

Succesul Sârbilor a fost desăvârşit, pentrucă au început 
propaganda dejà la începutul anului 1917, fiindcă nu li sau 
opus contra-argumentele noastre cu privire la Banat, decât în 
1918 şi 1919 şi pentrucă propaganda lor aveă de bază o orga- 
nizare omogenă, şi eră susţinută din fondurile Statului. 

Ceeace s'a făcut în materie de propagandă pentru intere- 
sele noastre se mulţumeşte unor iniţiative personale, pline de 
sacrificii materiale, aduse de câţiva inimoşi Români. Astfel a 
obţinut activitatea d-lor Petrescu-Comnene şi Emil Isac frumoase 
succese în Elveţia, iar cel mai bun ambasador — deşi neofi- 
cial — pe care l-a avut poporul românesc la Paris, poeta 
Elena Văcărescu, a reuşit să trezească interesul pentru cultura 


1 Ch. Rivet, op. cit. pag. 129. 

2 Vezi frontierele propuse de savanții Ernest Denis în lucrarea La 
Grande Serbie, Paris 1915, pag. 302 şi R. W. Seton-Watson în volumul: 
Roumania and the Great War, London, Constable & Co, 1915, 95—96 şi în 
New Europe, nr. 122, din 13 Febr. 1919. i 

3 ca să cităm numai câteva: Henry Barby, L'épopée serbe (1916); Ni- 
kola Stoyanovitch, preface d'André Tardieu, La Serbie d'hier et de demain 
(1917); Milorade Zâbitch, preface de Yves Guyot, La Serbie agricole et sa 
Democraţie (1917); George Y. Devas, La Nouvelle Serbie (1918); Novakovich, 
L'Occupation austro-bulgare en Serbie (1918). 

şi cauza noastră în cercurile intelectuale şi politice, compuse 
din elemente celebre a diferitelor popoare. Inimosul patriot 
Pavel Brătăşanu, a ştiut să adune la Paris, în jurul său, pe 
bărbaţii cei mai de seamă, fără deosebire de partide politice, 
şi să organizeze în coloanele ziarului La Roumanie, în presa 
franceză, cât şi prin broşuri şi conferinţe o aprigă luptă pentru 
salvgardarea intereselor româneşti şi integritatea Banatului. 
Avizaţi la resursele materiale personale, numeroşi, distingi Români 
au sacrificat sute de mii pentru propagandă. 

Dificultăţile materiale, dar. adesea şi măruntele preocupări 
de partid au întârziat însă propaganda noastră, şi nu au putut-o 
supune unui control, necesar pentru a-i da o înlăţişare unitară. 
Astfel primele broşuri despre Banat au apărut abiă în toamna 
anului 1918 şi la începutul anului 1919,: când Sârbii câştigaseră 
dejă opinia publică. Dar şi acestea broşuri se contraziceau în 
unele amănunte, spre bucuria Sârbilor şi în detrimentul nostru. 


Cui au dat evenimentele dreptate ? 


Se susţine în unele cercuri, că părerea d-lui Take lonescu, 
care eră pentru o cedare în Banat şi pentru formarea blocului 
Statelor mici, ar fi cauzat la Conferinţă dificultăţi reprezentan- 
tului oficial al României, arătând astfel, că nu întreaga Românie 
aprobă tactica d-lui Brătianu. Se poate să fie aşă, dar se cuvine 
să menţionăm, că dl Take lonescu s'a abținut să declare, că 
„noi nu avem drept la întregul Banat“, ceeace a admis dl O. 
Goga chiar înaintea unor delegaţi jugoslavi. D-sa a expus tot- 
deauna întregul său plan pentru o colaborare strânsă între 
țările mici; şi în cadrul acestui plan transacţia asupra Banatului 
eră necesară pentru a facilită şi cimentă conlucrarea dorită. 


1 amintim numai câteva, scrise de d-nii; Prof. Toma lonescu; prof, 
Mironescu; Sever Bocu; prof. Drăghicescu; Traian Vuia; prof. Traian La- 
lescu etc. 

Stabilind odată dl Take lonescu acordul condiţionat cu 
dl Pasici, el a rămas consecvent vederilor sale. Este însă de 
reținut, că întregul său partid a sprijinit, fără excepţie, pretenţia 
asupra Banatului întreg. Şi dacă ne dăm seamă, că tactica 
politică a bărbaţilor de stat trebue să se [ie între marginile 
posibilităţii şi ale realităţii, atunci suntem siliți a constată, că 
tactica intransigentă a fost urmată timp prea îndelungat, fiind 
susținută din interes de partid.* Evenimentele ne-au dovedit 
că o transacţie onorabilă ar fi fost de preferit, în interesul bine 
priceput al ării, acelei capitulări ruşinoase şi cinice, de care 
îndrumătorul politicei intransigente nici nu a ţinut să scape. 
DI Ion I. C. Brătianu spuneă Parlamentului în anul 1919: „Vom 
luă înapoi (Banatul) d-le preşedinte, noi cu d-voastră, şi-l vor 
da înapoi împrejurările fireşti în care se desvoltă viața acestui 
popor. ... Posesiunea acestei provincii este una din condițiunile 
esenţiale ale desvoltării Regatului nostru, şi una din condiţiile 
esenţiale ale bunei noastre amiciţii cu Sârbia“. ? 

Acelaş bărbat a ţinut să' ratifice şi să consacre în toamna 
anului 1923, prin protocolul dela Belgrad, frontiera Banatului, 
imposibilă şi ciuntită. D-sa a rămas, astfel, consecvent convin- 
gerei sale când ar fi trebuit să devie inconsecvent, şi a devenit 
inconsecvent când ar fi putut uşor rămâneă consecvent. 


Alte piedeci, 


Dacă întârzierea propagandei noastre, sau lipsa unei vederi 
unisone a bărbaţilor nostri de stat, şi continuarea peste limita 
oportună a tacticei de rezistenţă au contribuit la ştirbirea drep- 
turilor noastre din Banat, cel puţin tot aşă de multă importanță 
a avut „ignoranţa“ * celor chemaţi a decide asupra sorții naţi- 
unilor, cât şi politica de târguială şi compensație pe spatele 

1 cum au dovedit desbaterile parlamentare din toamna anului 1923. 

2 Viitorul, an. XII. nr. 3559 din 24 Dec. 1909. 

3 Dillon op. cit. pag. 49. 


CHESTIUNEA BANATULUI 145 


altora, urmată de unele mari puteri din interese egoiste, din 
şantaj, sau pentru a sprijini pe un fost inamic. Astfel experții 
italieni au propus pentru Banat, în şedinţa din 8 Februarie 1919, 
o frontieră de-a lungul munţilor, care ar fi lăsat Sârbilor judeţele 
Torontal şi Timiş aproape în întregime. Ei sperau, că prin 
această concesiune să micşoreze şi să recompenseze pretențiile 
sârbeşti cu privire la coasta adriatică, şi să-şi asigure duşmănia 
vecinică între România şi Jugoslavia ca un inialibil instrument 
de intrigi diplomatice. Din alt motiv, şi din alte consideraţiuni 
experţii americani, sugerati de statistice şi informaţiuni false, au 
propus o frontieră dela nord la sud asemănătoare acelei trase 
de Italieni, lăsându-ne nouă puţin mai mult teritoriu decât 
judeţul Caraş-Severin. Au împărţit în urmă restul Banatului în 
mod bizar, sfidând orice argumentatie, printr'o linie horizontală 
în două, propunând să se dee nordul, cu Timişoara, Ungariei 
şi sudul, cu Becicherecul-mare, Vârşeţ, Biserica-Albă şi Baziaşi, 
Sârbilor. A treia şi cea mai favorabilă propunere pentru noi a 
fost a delegaților englezi; ei au tras o diagonală dela colţul 
Mureş-Tisa până la Baziaşi, lăsându-ne nouă Timişoara, Vârşeţ, 
Biserica-Albă, Alibunar şi Baziaş (adecă toată linia ferată Timi- 
şoara—Baziaş, scoțând pe Unguri cu totul afară din Banat) şi 
au dat Sârbiei numai triunghiul din Torontal, şi un mic colţ din 
Timiş. Drept compromis sa ajuns la a patra propunere, făcută 
de Francezi, care în liniile principale coincideă cu frontiera 
de astăzi.! Delegaţia României sa opus acestei împărțiri cu 
multă îndârjire, dar n'a reuşit să obțină tot ce ni-se cuvenea. 


Acţiunea d-lui Vaida-Voevod. 


Când di Vaida-Voevod a format guvernul, frontiera Bana- 
tului, deşi stabilită de Consiliul Suprem, nu eră încă stipulată 
întrun tratat. De aceea a putut exprimă speranța în discursul 
său program „că vom izbuti să găsim remediul vindecărilor 


1 vezi anexă, harta 2. 

pentru rana rămasă deschisă, ce ne-a lăsat-o ruperea unei părţi 
din Banat“.! 

Ajungând Conferinţa de pace după multă chibzuială, muncă 
şi hărțuială la delimitarea frontierei din Banat, ar fi fost din 
partea d-lui Vaida-Voevod o tactică cu totul greşită, dacă şi-ar 
fi început activitatea externă pretinzând dela Consiliul Suprem, 
cu încăpăţinare, o altă frontieră. Această procedură, pe care 
o cereau elementele bănăţene din sentimente naţionale înte- 
meiate, însă fără a judecă complexul problemelor noastre im- 
portante, ce aşteptau rezolvarea din partea Conferinţei de pace, 
ar fi distrus orice şansă de reuşită în chestiunile vitale, ca tra- 
tatul cu Ungaria şi recunoaşterea Basarabiei, creîndu-ne numai 
încurcături noi cu marile puteri. Dl Vaida-Voevod eră forţat să 
nu pretindă la început reluarea chestiunei Banatului, ci să 
încerce a pregăti cu asentimentul aliaţilor şi prin înţelegerea 
prietenească, o rectificare a frontierei stabilite. 


Indată după sosirea sa la Paris şi Londra d Vaida-Voevod 
începuse să pregătească calea indicată. In capitala Angliei d-sa 
a accentuat în convorbirile cu bărbaţii de stat englezi, că liniştea 
şi pacea europeană cere rectificarea frontierei noastre din Banat. 
In lunga întrevedere, avută cu dl Lloyd Georsge,? prim-ministrul 
nostru, venind vorba de Banat, a declarat premierului britanic: 
„am evitât punerea din nou în discuţie a Banatului, care rămâne 
o rană deschisă pentru noi. Mi-am dat toată silinţa să fac o 
apropiere între noi şi Sârbi, cu toate că actuala frontieră nu 
este în măsură să creeze relaţiuni sănătoase şi trainice între 
două popoare avizate la sprijin reciproc“. Dl Lloyd George, 
impresionat de sincera dorinţă pacifistă a d-lui Vaida-Voevod 
l-a întrebat: „de ce nu căutaţi să aranjaţi chestiunea Banatului ? 
Care ar fi modalitatea unei soluţii definitive?“ Ca răsptins prim- 
ministrul nostru a propus un arbitraj oficial, delegând Consiliul 
Suprem pe un arbitru, de ex. pe dl Lloyd George, şi obligân- 
du-se ambele părţi să accepte soluţia arbitrului după o expu- 


* Expunerea d-lui Vaida-Voevod, discurs cit. pag. 19. 
30 lan. 1920. 

nere amănunţită a problemei din partea lor. Subsecretarul dela 
externe, Lordul Hardinge, fiind de faţă, a sprijinit argumentele 
pe baza cărora dl Vaida-Voevod a cerut rectificarea. DI Lloyd 
George a primit cu interes şi bunăvoință această propunere 
dar fără a se declară dacă primeşte rolul de arbitru. Din toată 
atitudinea sa ulterioară, însă, s'a văzut, că se va interesă cu 
multă simpatie de această chestiune, de mare importanţă 
pentru noi. 

In ultimele zile din Februarie au săsil la Londra, venind 
dela Paris, unde-i trimisese dl I. Maniu, rugat de dl Vaida- 
Voevod, reprezentanţii Banatului: regretatul protopop şi istoric 
Dr. loan Sârbu şi dl Dr. Avram Imbroane. Ei au cerut cu multă 
insistenţă primului-ministru, să pretindă redeschiderea chestiunei 
Banatului, şi să-i puie în legătură cu factorii importanți dela 
Conferinţa păcii. Este uşor de înțeles ce atmosferă şi ce efecte 
ar fi produs şi numai încercarea redeschiderei chestiunei Bana- 
tului chiar în zilele, în care trebuiă să se decidă soartea trata- 
tului cu Ungaria, şi în care urmă să se aducă o hotărire asupra 
Basarabiei. Totuşi, în conversaţia din 3 Martie, a reamintit d! 
Vaida-Voevod premierului britanic chestiunea arbitrajului cu 
privire la frontiera Banatului, spunându-i, că Bănăţenii, foarte 
mâhniţi de graniţa stabilită, au trimis o delegaţie la Londra. 
DI Lloyd George l-a asigurat că nu şi-a uitat de această pro- 
blemă, şi o va pune la ordinea zilei în momentul oportun. 

A doua zi (4 Martie 1920) a cercetat dl C. pe d! Vaida- 
Voevod, şi, fără să fi fost rugat, s'a oferit să sondeze în mod 
particular şi neoficial delegaţia sârbească, ca să vadă dacă 
s'ar puteă obţineă o rectificare de frontieră în Banat. Propu- 
nerea a fost, bine înţeles, admisă, cu atât mai mult, fiindcă 
unele indicii îl îndreptăţeau pe premierul nostru să presupună 
că oferta d-lui C. a fost pusă la cale de însuşi dl Lloyd George. 
Şi în adevăr, dacă ne gândim, că ea a venit curând după ce 
premierul britanic promisese concursul său în chestiunea Bana- 
tului, şi ştiind că funcţia neoficială a d-lui C. îl aduceă des în 
contact cu dl Lloyd George, va trebui să admitem concluzia 
d-lui Vaida-Voevod. 

10* 

Primele rezultate ale sondărilor le-a comunicat dl C. în 7 
Martie. Ele culminau în trei puncte principale: 1. Jugoslavii ţin 
foarte mult la prietenia noastră şi o doresc şi pentru viitor. 2. 
Ei să întreabă de ce, şi în schimbul cărui aranjameni să aban- 
doneze frontiera stabilită? 3. Propun ca ambele ţări să neutra- 
lizeze o zonă largă de-a lungul graniţei bănăţene. In aceiaşi zi 
a mai avut dl C. o întrevedere cu un membru din delegaţia 
jugoslavă, întătindu-şi impresia câştigată dejà, că Jugoslavii ar 
fi aplicaţi să consimtă la o rectificare de frontieră în Banat, 
dacă noi am luă angajamente politice cu privire la Ungaria, 
asigurându-le mai ales o neutralitate, sau chiar sprijin diplo- 
matic în chestiunea Adriaticei. Astfel s'a ajuns ca Sârbii să 
indice compensaţia pe care dl Vaida-Voevod intenţionă să le-o 
ofere în schimbul unei rectificări de frontieră. 

In timpul acela, dar mai cu seamă după rezolvirea pro- 
blemei basarabene, di Vaida-Voevod a accentuat tot mai mult 
faţă de factorii importanţi ai politicei internaţionale problema 
Banatului. D-sa s'a apropiat şi: de cercurile. Ligei Naţiunilor spre 
a-şi asigură şi o altă cale legală pentru cazul că arbitrajul nu 
s'ar fi putut constitui. Atitudinea acelor cercuri eră încuraja- 
toare intenţiei de rectificare, care urmă să fie cerută de noi în 
timp potrivit. Nu s'ar fi putut, de sigur, schimbă în întregime 
frontiera, fiindcă aceasta ar fi pretins revizuirea tratatelor, şi 
fiindcă Liga Naţiunilor a fost creată tocmai pentru menţinerea 
lor. Dar, rectificări parţiale, spre binele economic al unui teri- 
toriu, ar fi putut fi rezolvite de Consiliul Ligei fără să pericli- 
teze existenţa tratatelor. 

Şi în chestiunile acestea, ca şi în toate problemele de 
interes pentru România, vedem, că forurile internaţionale aveau, 
pe atunci, cea mai mare bunăvoință faţă de noi şi cauza 
noastră. Atunci s'ar fi putut încă rectifică frontiera, definitivă azi. 


FRONTIERA MARAMUREŞULUI 


Dela tratativele din 1915 până la Conferinţa de pace. 


Am văzut, că în tratativele pentru încheierea acordului 
din 1916 frontiera Banatului integral a fost cerută cu multă 
insistenţă de dl Ion I.: C. Brătianu. Dacă d-sa a reuşit să obţină 
în Banat ce. a dorit, este cu atât mai mult de regretat, că lea- 
gănul Moldovei, dela nord de Tisa, a fost — după informaţiu- 
nile ce le avem până azi — complet abandonat, lăsând, pe 
atunci, dominaţiei ruseşti mai multe comune fruntaşe cu popu- 
latie românească, şi un teritoriu plin de bogății naturale. 

DI Ion I. C. Brătianu s'a străduit în urmă să repare la 
Conferinţa de pace omisiunea din trecut, revendicând întregul 
teritoriu naţional din ţara lui Dragoş. Toate încercările au rămas 
însă fără rezultat, pentrucă d-sa nu a vrut să se pună de acord 
cu Cehoslovacii, cerând hotărîrea numai dela Consiliul Suprem. 
Marile puteri au fost puse astfel în situaţia neplăcută de a fi 
iarăşi judecătorii unei chestiuni de litigiu între două ţări amice 
şi aliate. 

Şeful M. C. G. — mareşalul Prezan — alesese calea cea 
bună, stabilind în vara 1919, dupăce trupele noastre au salvat 
armata cehoslovacă de ofensiva distrugătoare a bolşevicilor 
maghiari, împreună cu comandamentul cehoslovac o linie de- 
marcaţională, care țineă seamă de situaţia geografică, strategică 

şi economică a ambelor ţări.! Linia amintită ne dădeă întregul 
teritoriu locuit de Români, cu proprietăţile lor, şi o mică făşie 
din teritoriul locuit de Ruteni şi Români. 

Delegaţia Română dela Conferinţă a ştiut să se folosească 
— după plecarea d-lui.lon I. C. Brătianu dela Paris — cu multă 
insistenţă de linia Prezan, dar neprimind mandat dela dl Bră- 
tianu pentru a intră în tratative cu Cehoslovacii, şi fiind lăsată 
fără instrucţiuni, ea nu a reuşit să obţină decretarea liniei 
amintite, drept frontieră a României. 

DI Vaida-Voevod aflase la sfârşitul lui Septemvrie 1919 
dela dl Philippe Berthelot, că Consiliul Suprem va luă din nou 
în deliberare frontiera României cu Ungaria şi aceea din Ma- 
ramureş. Informaţia o primise d-sa abiă în ziua anterioară şe- 
dinţei. Cu toate acestea a pregătit încă în preseara consiliului 
un memoriu documentat, cerând să ni se atribue în Maramureş 
comunele româneşti cu hotarele lor (cele trei Apşe, Peri, Bi- 
serica Albă, Ocna etc.), şi propunând ca frontieră o linie, care 
începeă la vest de Ticeu şi se continuă pe culmea dealurilor 
spre nord.* 

Nici ultima intervenţie a delegaţiei noastre nu a reuşit să 
asigure României pretensiunile justificate. Dacă căutăm expli- 
cajia pentru această nouă ignorare a revendicărilor noastre în- 
dreptăţite, trebue să constatăm, că principala cauză a fost, şi 
de astă dată, tensiunea latentă între Consiliul Suprem şi guvernul 
Brătianu; iar relaţiunile între delegaţia noastră şi cea cehoslo- 
vacă nefiind pe atunci dintre celea mai bune, şi Cehii bucu- 
rându-se de o trecere foarte mare la areopagul mondial, de- 
legaţii României au fost puşi astfel într'o situaţie inferioară. Ce- 
hoslovacii au ştiut să se folosească în mod abil de indispoziţia 
Consiliului Suprem faţă de delegaţia română, obținând ca fron- 
tiera Maramureşului să fie fixată de-a lungul Tisei, conform tra- 


1 Vezi anexă, harta 3. 

? ibid. 

Tot în acest document ceruse dl Vaida-Voevod rectificarea frontierei 
noastre spre Ungaria, aşa ca să ne revie cele 7 comune ortodoxe, lăsate 
Ungariei. 

tatului din 1916. In acţiunea lor poate să-i fi influinţat şi dorinţa 
ca noi să nu avem mai multe linii de comunicaţie cu Polonia. 
La hotărirea Consiliului Suprem a contribuit şi dorinţa perso- 
nală a unor delegaţi, ca să se decidă contrar cererilor româ- 
neşti, până când politica României va fi îndrumată de dl fon 
|. C. Brătianu, care aveă, după ei, o atitudine sumeaţă faţă 
de Conferinţa de pace. Dar nu eră lipsită de importanţă nici 
tactica unei delegaţiuni: de a creà prin frontiera arătată un 
punct de frecare între două State vecine, avizate la sprijin 
reciproc. 

Împrejurările schiţate mai sus au produs, cu privire la 
frontiera Maramureşului, hotărîrea dela finea lui Septemvrie 1919, 
prejudecând drepturile poporului românesc. Totuşi, frontiera 
stabilită încă nu a fost fixată într'un tratat, care să fi fost supus 
țărilor interesate spre semnare,! îndreptăţind astfel pe dl Vaida- 
Voevod să declare parlamentului în 16 Decemvrie 1919, că nă- 
dăjduieşte să găsească remediul vindecării pentru pierderea co- 
munelor apusene din Maramureş.? 


. P . . + 
Care a fost situaţia frontierei maramureșene sub 
guvernul Vaida-Voevod. 


In Decemvrie 1919 trupele noastre țineau încă ocupat Ma- 
ramureşul până la linia Prezan. Din punct de vedere politic 
frontiera eră, cum am văzut, stabilită, dar încă nu fusese co- 
dificată şi semnată de părţile contractante. Intreaga problemă 
nu eră atât de complicată ca chestiunea Banatului. Cu oamenii 
de stat cehoslovaci se puteă mai uşor cădeă de acord decât 
cu Sârbii, pentrucă erau mai dispuşi la o înțelegere, şi nu 


1 Tratatul cu frontiera Maramureşului a fost semnat în 10 August 1920, 
la Sèvres. 
1 Vezi expunerea d-lui Vaida-Voevod, discurs cit. pag. 19. 

aveau de pretins teritoriu, aşa zis naţional. Dar şi din punct de 
vedere politic aveam în chestiunea Maramureşului mai multe 
şanse de reuşită ca la Banat, fiindcă argumentelor noastre istorice, 
etnice şi economice nu le puteau opune Cehoslovacii şi Rutenii 
decât numai în unele părţi argumente etnice; şi aveam în 
favorul nostru linia Prezan stabilită în comun acord de cele 
două comandamente militare. 

Împrejurările arătate îl făceau pe di Vaida-Voevod să 
creadă, că va puteă obţine cu uşurinţă rectificarea frontierei 
maramureşene. D-sa nu a discutat, ca prim-ministru chestiunea 
Banatului, direct cu reprezentanţii jugoslavi, ci le-a accentuat 
numai, că pentru menţinerea bunelor relaţiuni va trebui făcută 
o rectificare de frontieră în favorul nostru. In schimb a discutat 
frontiera Maramureşului în repeţite rânduri cu delegaţii ceho- 
slovaci, intervenind şi la bărbaţii de stat aliaţi! pentruca Cehii 
să ne cedeze partea din Maramureş, revendicată de noi. 


Spre o înțelegere. 


DI Vaida-Voevod voise — cum am văzut mai sus — să 
încheie un acord mai strâns cu Cehoslovacia şi Jugoslavia, 
dar numai după aplanarea diferendelor din Banat şi Maramureş, 
de aceea răspunse prin ministrul Cermak d-lui Benes,? că ar 
dori în primul rând o aranjare a chestiunilor litigioase. 

Cu d-nii Osusky şi Veverka, delegaţii cehoslovaci la Con- 
ferința din Londra, a discutat adesea şi amănunţit problema 
Maramureşului, şi văzuse din vorbele lor, că o înțelegere nu . 
eră depărtată. 

Dacă judecăm situaţia internaţională şi problemele cari 
interesau mai mult celea două State vecine nouă, dacă scontăm 


1 aşă pe lângă d-nii Lloyd George, Philippe Berthelot şi alţii. (lanuarie 
şi Februarie 1920). 


vezi mai sus pag. 131. 

poziţia fermă, plină de prestigiu şi simpatie, de care se bucură 
tara noastră pe atunci, şi dacă luăm în considerare dorinţa 
manifestată de Jugoslavi şi Cehoslovaci, de a menţine şi strânge 
legăturile între ei şi noi, atunci suntem în drept să afirmăm că 
Jugoslavia ne-ar fi admis o rectificare de frontieră — pentru 
ea sub raport etnic şi teritorial neînsemnată — cu condiţia de 
a-i garantă, în caz de nevoie, sprijin militar defensiv contra 
vecinului dela nord şi sprijin diplomatic faţă de alţi vecini. lar 
Cehoslovacia, care se străduiă să-şi consolideze situaţia internă 
şi internațională, ar fi acceptat şi ea, în schimbul unei similare 
înțelegeri şi a unui tratat economic favorabil, unele modificări 
de graniţă neîmpreunate în realitate pentru ea cu nici o abdi- 
care ori jertfă. In timpul acela intenţiile maghiare erau încă 
pronunţat războinice, Jugoslavia eră în conflict deschis cu Italia, 
Cehoslovacia cu Polonia, şi eră neliniştită prin evenimentele 
din Germania. Intre astfel de împrejurări ofertele noastre de 
alianţe militare şi convenţii economice ar fi fost de cea mai 
mare valoare pentru cei doi vecini. 

Toate aceste consideraţiuni ne-ar fi dat posibilitatea să 
exploatăm, în interesul Ţării, pe deplin conjunctura internaţională, 
atât de favorabilă pe atunci nouă, şi ele îndreptățeau pe dl 
Vaida-Voevod să creadă, că în schimbul unor alianţe, prin care 
noi le-am fi fost de mai mare folos politic aliaţilor decât ei 
nouă, şi în schimbul unor acorduri economice, tratativele urmate 
de d-sa ar fi fost încoronate de succes. 

Chiar în ziua plecării d-sale dela Londra (15 Martie 1920) 
l-a încunoştințat dl Osusky cu o adevărată prietenie de aliat, 
că frontiera Maramureşului este pe cale bună de a fi aranjată 
în scurtă vreme. Cu toate că aceste cuvinte erau spuse unui 
fost prim-ministru, ele totuşi ar fi trebuit să producă ducerea la 
bun sfârşit a tratativelor începute. | 

Dar demisionarea guvernului Vaida-Voevod, tocmai în 
timpul când aceste chestiuni de vitală importanţă erau pregătite 
spre a fi discutate şi soluționate, a fost fatală pentru interesele 
de stat ale României. Pe de o parte eclipsa ce a urmat — prin 
completa întrerupere a continuității în conducerea politicei noastre 

externe — până la venirea fericitului Take lonescu, la ministerul 
afacerilor străine, pe de altă parte desfăşurarea evenimentelor 
europene, au creat şi mai multe dificultăţi în calea rectificărilor 
de graniţe, pregătite cu atâtea sorţi de izbândă. lar retragerea 
nemolivată a trupelor noastre dela linia Prezan, ordonată cu 
o grabă nejustificată de guvernul Averescu la finea lui lulie 1920, 
a însemnat renunţarea definitivă din partea unui guvern român 
la o bună parte din teritoriul românesc al Maramureşului. 


STATUTUL DUNĂRII 


Lupta pentru stăpânirea Dunării.! 


Secolul al XVIII-lea aduse cu sine începutul prăbuşirei 
imperiului otoman în Europa-centrală şi orientală. Cele două 
puteri învingătoare, Austria şi Rusia, reuşiră să ajungă, prin 
victorii continue, în scurtă vreme la Dunăre şi Marea Neagră, 
adică la noi debuşeuri şi resurse. Tratatul dela Passarowitz (1718) 
. admitea dreptul de liberă navigaţie pe Dunăre pentru Austria, 
şi chiar şi pentru ţările neriverane. Rusia primise prin tratatul 
dela Cuciuk Kainardi (1774) acces la Marea Neagră, iar Austria 
câştigase acelaş drept zece ani mai târziu, prin tratatul dela 
Constantinopol. 

Interesele politice şi economice ale celor două puteri în 
plină ascendență se încrucişară curând la Dunăre şi în Marea 
Neagră, începându-se astfel lupta pentru stăpânirea importantei 
“căi de comunicaţie şi penetrație. 

Rusia a reuşit să devie prin răpirea Basarabiei stăpâna 
gurilor Dunării,? şi astfel a făcut primul pas în expansiunea sa 


1 Compară studiile d-lui prof. N. Daşcovici, publicate în Societatea de 
Mâine, an I. Nrii 23 şi 34 şi an H. Nr 1—2 şi Le Danube et les interets 
èconomique de l'Europe, Impr. Dubois et Bauer, Paris, 1919. Studiu scris 
probabil de comandorul Conţescu. 

1 câştigase succesive prin |pacea dela Bucureşti (1812) brațul Kilia, 
prin convenţia dela Akerman (Cetatea Albă) (1826) braţul Sulina, şi prin pacea 
dela Adrianopol (1829) braţul Sf. Gheorghe. i 

spre Balcani, urmărind ca ţintă finală ocuparea Ţarigradului. 
Expansiunea moscovită ameninţă programul de penetraţiune în 
Balcani şi orient, pe care Austria încercase să-l realizeze mai 
ales cu ajutorul societăţii sale de navigaţie, fondată încă în 
1829, şi care începuse în 1834 să facă legătura între porturile 
dunărene cu Constantinopol, Smirna şi Trebizonda. 

Convenţia ruso-austriacă (Petersburg 1840), încheiată pentru 
a asigură libera comunicaţie pe Dunăre, nu a dat rezultatele 
dorite, pentrucă Rusia, obligată să execute toate lucrările tehnice, 
necesare pentru menţinerea braţului Sulina în stare navigabilă, 
s'a achitat atât de bine de îndatoririle preluate, încât la 1835 
braţul Sulina fu împotmolit, şi astfel devenise comunicaţia 
aproape imposibilă atât pentru vasele Austriei, care de fapt 
domină comerţul pe Dunăre şi Marea Neagră, cât şi pentru 
vasele celorlalte ţări. 

Alarmate de această situaţie şi de şicanele autorităţilor 
ruseşti, puterile europene interveniră prima oară în 1854 pentru 
curmarea piedecilor şi punerea Dunării sub controlul unei auto- 
rităţi europene. În căutarea unei soluțiuni echitabile ele au ţinut 
mai multe conferinţe, în care Austria a reuşit să-şi asigure în 
parte o influință asupra navigaţiei dunărene, şi să-şi rezerve 
controlul absolut al Porţilor de Fer (1878), şi deci a navigaţiei 
prin acest defileu. 


Basarabia românească este garanţia libertății 
navigaţiei dunărene. 


Anul unirii principatelor a avut pentru ţările unite, pe lângă 
marea însemnătate naţională şi o deosebită importanță de 
politică europeană. 

„Tratatul dela Paris (1856) a redat Moldovei cele trei judeţe 
din sudul Basarabiei, „pentru a. asigură — astfel — mai bine 

libertatea navigaţiei dunărene“.! Cu alte cuvinte Rusia eră tratată 
ca un pericol european, pentrucă urmăreă stăpânirea Dunării, 
şi în consecinţă trebuiă izgonită de acolo. lar principatului 
român îi reveneă, dejă în primul an al existenţei sale, rolul 
european de a „asigură“ libertatea navigaţiei dunărene. ? 


Dar tratatul dela Berlin (1878) a complicat din nou situaţia. 
El nu a fost favorabil numai intereselor austro-ungare, ci a 
admis Rusia, prin a treia răpire a Basarabiei, din nou la gurile 
Dunării. Interesele particulare ale Austriei în alte părţi, * tendința 
lui Bismarck spre o alianţă germano-rusă, şi înfrângerea Franţei 
din 1871 au înlesnit înfăptuirea acestui nou pericol european; 
cu toate că Anglia protestase,* şi delegatul ei Lordul Beaconsfield, 
reamintise Congresului, că „Europa creiase starea de lucruri 
din 1856, privitoare la Basarabia, pentru a asigură mai bine 
libertatea navigaţiunii pe Dunăre“. * 


Austria a încercat să-şi mărească influinţa la a doua Con- 
ferinţă dela Londra (1883), care a scos de sub autoritatea Comisiei 
europene brațul Kilia (hotarul României cu Rusia), a extins 
jurisdicţiunea Comisiei până la Brăila, şi a instituit pentru partea 
între Brăila şi Porţile de Fer regulamentul de navigaţiune, de 
poliţie fluvială şi de supraveghere, care urmă să fie executat 
de o comisiune a riveranilor (România, Sârbia, Bulgaria, pre- 
zidată, şi de fapt şi îndrumată de Austro-Ungaria). 

România a refuzat să aplice ultimele două puncte, şi astfel 
regulamentul a rămas inaplicabil. Prin opunerea ei, România 
a îndeplinit un rol politic de importanţă europeană, pentrucă 
a împiedecat stăpânirea deghizată a dublei monarhii. 


1 Art. 20 din tratatul 1856. 


2 Dacă „Chestiunea Basarabiei“ a fost tratată, în capitolul aşa întitulat, 
mai mult din punct de vedere naţional, aici ni se înfăţişează importanța 
europeană a Basarabiei: ca citadela în contra cucerniciei moscovite şi ca 
sentinela libertăţii traficului pe Dunăre. 

3 vezi mai sus pag. 125. 

1 ibid. 


s N. Daşcovici, studiul citat, Societatea de Mâine, an |. Nr. 23 pag. 453. 

Germania participă la lupta pentru stăpânirea Dunării. 


Austria s'a nizuit să câştige monopolul navigaţiei fluviale 
prin o diplomaţie şireată, iar colosul moscovit a încercat 
pe faţă să stăpânească gurile Dunării; în deceniile din urmă, 
însă s'a născut o a treia tendinţă: planul Germaniei de a face 
din Dunăre coloana vertebrală a Mitteleuropa, a împărăției 
germane. 

Tratatul. dela Bucureşti (1918) ne arată, că Germania a 
încercat realizarea planului său prin transformarea Dobrogei 
într'o colonie nemjească, care să asigure stăpânirea Dunării de 
jos, prin constituirea Comisiunei europene numai din ţările ri- 
verane Dunării şi Mării Negre, prin acordarea dreptului pentru 
Germania, Austro-Ungaria, Bulgaria, Turcia şi România de a 
țineă vapoare de război pe Dunăre, care vor puteă circulă 
dela gurile Dunării până la extrema graniţă a teritoriului na- 
tional al fiecărui Stat, prin obligaţiunea României de a pune 
liber la dispoziţia Germaniei şi a Austro-Ungariei terenul ne- 
cesar pentru porturi, uzine sau magazine, şi în sfârşit prin ce- 
darea forțată a şantierului din Turnul Severin Austriei, şi a 
portului Giurgiu Germaniei. 


Faza ultimă. 


Nici Rusia nu a nutrit gânduri mai bune faţă de aliata 
sa, România. In decursul războiului mondial armata rusească 
s'a instalat la gurile Dunării, începând lucrări de lungă durată, 
cari evidenţiau intenţia de a nu mai părăsi de bună voie acel 
teritoriu important, 

Schimbarea evenimentelor militare au nimicit planul „enorm“ 
al Germaniei, prăbuşirea Austro-Ungariei a scos din joc pe un 
alt cuceritor al Dunării, iar regimul bolşevic, distrugând coe- 
ziunea şi forța imperiului moscovit a produs amorţirea celui 
mai redutabil inimic al libertăţii navigaţiei pe Dunăre. Reunirea 
Basarabiei cu ara mamă a împins Rusia, pentru a doua 
oară în interval de un secol, departe dela gurile Dunării, dela 
stăpânirea Europei-centrale. 

România nu a recâştigat prin reunirea Basarabiei numai 
o provincie românească, ea a primit în acelaş timp şi mandatul 
Europei de a bară drumul colosului moscovit spre Dunăre şi 
Țarigrad. 

Importanţa Dunării este menită să crească tot mai mult, 
nu numai fiindcă acest fluviu în noua constelație a Statelor din 
Europa-centrală reprezintă o arteră comună a vieţii lor econo- 
mice, ci mai ales prin faptul că canalul între Rin şi Dunăre, 
început dejà în anul 1832, urmă să fie pus în câţiva ani la 
dispoziţia circulaţiei mondiale. Dunărea va deveni astfel cea 
mai importantă cale de comunicaţie între apus şi răsărit.! Im- 
preunarea Atlanticului cu Marea Neagră prin Rin şi Dunăre va 
facilită multor naţiuni expansiunea lor economică şi politică 
spre orient. De sigur, ea va servi în primul rând unei mai 
strânse legături între Anglia cu ţările şi coloniile din Asia. 
Pentru ca să putem profită de situaţia atât de favorabilă dela 
gurile Dunării, trăgând toate foloasele dintro comunicaţie mai 
uşoară şi mai repede cu orientul, se impuneă ca Statutul Du- 
nării să nu stingherească interesele noastre. 


Tratatul dela Versailles (1919) a restabilit Comisia euro- 
peană a gurilor (compusă provizor din Anglia, Franţa, Italia şi 
România), şi a constituit comisiunea riveranilor ca Comisie in- 
ternaţională, alcătuită din riverani şi Statele neriverane, dar 
membre ale Comisiunei gurilor. Totodată a retras delegaţia dată 
în 1878 Austro-Ungariei pentru lucrările dela Porţile de Fer. 


1 The Manchester Guardian Commercial, 12 Octomvrie 1922. 

Statutul definitiv al Dunării urmă să fie elaborat de o confe- 
rinţă internaţională (convocată pentru 1921). 

Interesele României şi ale Jugoslaviei erau cu totul neglijate 
prin felul cum s'a alcătuit Comisiunea provizorie, dar mai ales prin 
activitatea ei. De aceea trebuiă intreprins totul pentruca Comi- 
siunea riveranilor care aveă mai mult un caracter seminaval şi 
militar să fie înlăturată. Jugoslavia şi noi nu eram reprezentaţi 
în mod corespunzător în Comisiune, pe când Maghiarii şi unii 
neutrii au beneficiat, pe nedrept, de un tratament de favoare. 
Maghiarii erau favorizați prin faptul că aveau mai mulţi dele- 
gati, şi, că sediul Comisiunei eră la Budapesta.! Succesele Ma- 
ghiarilor erau chiar aşa de mari, încât preşedintele Comisiunei, 
admiralul englez Troubridge devenise (cum am văzut)? expo- 
nentul aspiraţiunilor şi uneltirilor politicei lui Horthy. Lipsa de 
imparţialitate a bărbatului, care ocupă un post atât de impor- 
tant în politica europeană, trebuiă pusă în evidenţă, şi trebuiă 
pretins ca admiralul englez să rămână în limitele chemărei sale. 

Demersurile d-lui Vaida-Voevod au avut rezultate mulțumi- 
toare. Admiralul Troubridge a fost nevoit să înceteze cu pro- 
paganda maghiarofilă, iar Consiliul ambasadorilor din Paris, 
la care ţara noastră a fost abil reprezentată de dl Caius Bre- 
diceanu, a luat la începutul lui Martie 1920 hotărîrea ca Co- 
misiunea care ne-a făcut atâtea nedreptăţi, chiar şi numai cu 
impunerea unor taxe excesiv de mari pentru valuta noastră 
scăzută, să se disolve în mod automat la | August 1920. In 
acelaşi timp s'au început demersurile comune cu delegaţii ceho- 
slovaci şi jugoslavi, ca sediul Comisiunei permanente să fie 
mutat dela Budapesta întrun oraş austriac, român sau ceho- 
slovac, şi totodată să nu mai fim nedreptăţiţi prin constituirea 
şi atribuţiunile comisiunei. Cele cerute de dl Vaida-Voevod 
s'au şi împlinit sub regretatul Take Ionescu, delegaţii nostri 
fiind di Toma Stelian şi comandorul Conţescu. 


1 Daily Telegraph, 21 Februarie 1920. 
vezi mai sus pag. 70. 
3 Daily Telegraph, 4 Martie 1920. 

Încercările de a stăpâni Dardanelele. 


Dacă o stăpânire a gurilor Dunării poate opri — cum 
ne-a arătat istoria — întreaga comunicaţie dunăreană, adecă 
majoritatea covârşitoare a vieţei comerciale din Europa-centrală 
şi sudestică, atunci o eventuală stăpânire duşmănoasă la Strâm- 
tori poate sufocă întreaga viaţă economică a imenselor teritorii 
europene şi asiatice, care se scurg în basinul Mării Negre, 
precum poate opri şi comerţul mondial care caută trecerea prin 
Dardanele. 

Pentru noi, ca şi pentru celelalte State, libertatea naviga- 
tiei pe Dunăre nu are nici o valoare, dacă nu ne este asigurată 
şi libera trecere prin Strâmtori. 

In cursul veacurilor s'au nizuit diferite puteri să pună, pe 
faţă sau deghizat, mâna pe acele „porți“ atât de importante 
din punct de vedere politic şi economic. 

Petru cel Mare, cu viziunea sa genială, a formulat dogma 
rusească: stăpânirea Țarigradului; realizarea căreia a fost, şi 
este şi azi încă, urmărită cu brutală tenacitate de toate regimu- 
rile moscovite.! Rusia a început să-şi făurească, îndată după 
câştigarea accesului la Marea Neagră (1774), drumul pe uscat 
până la ţinta finală. Repetatele răpiri ale Basarabiei, eliberarea 
Bulgariei (1877—1878) războiul balcanic (1913), tratatul din 1915, 
toate nu urmăreau alt scop, decât stăpânirea Bosforului şi a 

1 Comp. T. G. Masaryk, Die Weltrevolution, Erich Reiss, Berlin, 1925, 
pag. 149, 

1 

Dardanelelor. Şi în cursul politicei sale Rusia a propus pentru 
Marea Neagră şi Strâmtori, după cum i-au dictat interesele, 
când un statut de mare clausum, când de mare opertum. 


Acestor tentative periculoase s'au opus toate puterile eu- 
ropene în comun, sau numai izolate, direct, sau prin interme- 
diul Turciei. Adversarul cel mai însemnat al Rusiei a fost însă 
Anglia. Ea a ştiut să zădărnicească realizarea nizuinţelor ruseşti 
până în ultimele decenii, ținând astfel puterea navală rusească 
închisă în Marea Neagră, şi salvându-şi supremaţia maritimă 
din Mediterană. 

La sfârşitul secolului al XIX îşi începe Germania pene- 
traţia lentă şi dibace spre orient. Constantinopolul trebuiă asi- 
gurat pe cale amicală ca punct de trecere pentru linia Berlin- 
Bagdad, care urmă să fie principala cale de expansiune spre 
orient a germanicei Mitteleuropa. Al doilea război balcanic, 
ruperea Bulgariei de sub influinţa ţaristă, a fost primul rezultat 
vizibil al politicei germane; iar intrarea Turciei în război alături 
de puterile centrale (cu toată dependenţa ei financiară de Franţa 
şi Anglia) a fost al doilea succes. 

Acordul anglo-franco-rus din 1915, încheiat în preajma 
acţiunei contra Dardanelelor, şi care cedase Rusiei stăpânirea 
Strâmtorilor, este de neînțeles, dacă nu ne cugetăm la situaţia 
militară grea, în care se aflau puterile aliate înainte de intrarea 
în luptă a Statelor Unite. 

Von der Goltz Pascha ar fi asigurat, în cazul victoriei pu- 
terilor centrale, dominaţia efectivă a Germaniei la Strâmtori. Dar 
trebue să ne cugetăm cu înfrigurare şi la cazul când Rusia 
jaristă, victorioasă, ar fi reclamat împlinirea promisiunei date în 
1915. Faptul că Italia şi America nu au semnat acel tratat, şi 
ultimul Stat nu voiă să recunoască de valide tratatele secrete, 
poate ar fi putut realiză un compromis în chestiunea Strâm- 
torilor, dar nu ar fi putut împiedecă să se întărească totuşi 
influinta Rusiei la Bosfor. In consecinţă trebue să fim, împreună 
cu lumea întreagă, recunoscători celor ce au îndeplinit munca 
distructivă în imperiul țarist, pentrucă au înlăturat, sau mai 
bine zis au amânat pericolul ameninţător. 


JA STRÂMTORILOR 163 


fjutarea soluției. 


ce se vorbeă mult de izgonirea Tur- 

Ep Jucră întrun timp ca Constantinopolul 

|; }} eră sub influinţa ei. Dar efortul lui 

| || ip de bolşevici şi diplomaticeşte de 
WAE IZ rămânerea Turcilor la Stambul; dar 
mă sub un control internațional. 


LA ţelor de interese şi a evenimentelor 
farea definitivă a problemei Strâmto- 
alta. Dl Vaida-Voevod a pledat în 
gu deplina libertate de navigaţie în 
ia mtorile internaţionalizate, atât în timp 
i asigurând pentru ambele cazuri libera 
! ciale şi de război. Controlul libertăţii 
! isiune internaţională, în care Statele 
l frä să fie reprezentate pe o treaptă 
(ra fiecare contingente egale pentru 


= 


UEA EN i 

| ăţi de navigaţiune este singura des- 
| entru interesele noastre şi a celorlalte 
|! pele mari ale economiei şi ale poli- 


da-Voevod nu se deosebeşte în esen- 
ai [i la Conferința din Lausanne (1923) 
NI ! pe învingerea aşa multor greutăţi şi 


| i 


ii 
| 


„ntea Conferinţei din Lausanne 1923) s'a oferit 
forie ei, de a colaborà cu un detaşament de 
p in Europa. Acțiunea ne-ar fi adus cu sigu- 
pe publice din apus, chiar şi în Franţa, a 


secret cu Kemal paşa. 
14% 


DIFERITE CHESTIUNI DE INTERES 
PENTRU ROMÂNIA 


DI Vaida-Voevod consultat de aliaţi în chestiunea 
Germaniei şi a Ucrainei. 


Părerea d-lui Vaida-Voevod a fost consultată de repre- 
zentanţii marilor puteri nu numai asupra problemei ruseşti şi 
maghiare, ci în repeţite rânduri şi cu privire la Germania şi 
Ucraina. 

Prim-ministrul îşi exprimase părerea ca Germania să plă- 
tească în primul rând reparaţiunile la cari a fost obligată prin 
tratat. D-sa a arătat că, pentru asigurarea liniştei din Europa, 
aliaţii trebue să pue pentru totdeauna stavilă imperialismului 
german, şi pentrucă acest scop să poată fi mai uşor realizat 
el preconiză o întărire a elementelor adevărat democratice din 
Germania. Dar stavila cea mai bună față de imperialismul 
german o vedeă dl Vaida-Voevod în sprijinirea efectivă, poli- 
tică şi economică, a Statelor succesorale. 


În cazul Ucrainei di Vaida-Voevod a recunoscut şi a 
regretat, că la acest popor mare, principiul naționalităților nu 

a fost aplicat de către Conferinţa de pace, pentrucă bărbaţii de 
stat aliaţi nu au văzut în conducătorii ucraineni o suficientă 
garanţie pentru a puteă da acestui popor independenţa politică. 
D-sa a refuzat însă orice sprijin moral sau material Ucraine- 
nilor, cu toate că i s'a fost solicitat din partea ministrului Ucrainei 
la Londra, dl Margoline. Refuzul a fost justificat prin faptul că 
politica noastră eră orientată spre un aranjament cu Ruşii şi 
dl Vaida-Voevod nu voiă să se preteze la un act de duplicitate. 
Chiar şi în cazul când politica noastră ar fi fost neutrală faţă 
de Rusia, totuşi nu ne-am fi putut permite să rupem această 
neutralitate faţă de un Stat vecin, pentrucă intervenţia noastră 
ne-ar fi putut costă mai mult decât i-a costat mai târziu pe 
Poloni. Refuzul mai aveă o justificare: pretenţiile teritoriale, 
extrem de exagerate, ale Ucrainienilor. Ei voiau să creeze un 
Stat de două ori aşa de mare ca fosta Austro-Ungarie, care 
să înceapă câţiva km. la est de Varşovia, cuprinzând oraşele 
Brest-Litowsk, Cholm, Lemberg, Prsemisi, cu Galiţia meridională 
şi orientală, cu teritoriul locuit de Rutenii din nordul fostei 
Ungarii şi din Maramureş. Din Bucovina revendicau vestul şi 
nordul cu Cernăuţi, până la râul Suceava; iar din Basarabia 
cereau nord-estul cu Hotin, Soroca, şi Floreşti, ca şi întregul 
sud-est dela Bender până la est de Reni. Această ţară mare 
eră proectată să se termine în sud la poalele Caucazului, întin- 
zându-se la est aproape până la Marea Caspică şi trecând 
frontiera spre nord între Rostov şi Novo Tcherkasc. Granița 
din nord ar fi încorporat Ucrainei Pinsc şi Tcherginow.! Ce 
sprijin puteă, şi erà în drept să dee prim-ministrul României 
unei naţiuni care revendică la toate ocaziile teritorii româneşti ? 
Căci iată ce spune memoriul înaintat de clubul ucrainean din 
Geneva (20 Decemvrie 1919) în care se plângeă de lipsa de 
sprijin din partea marilor puteri: „Din nord au venit bolşevicii, 
în sud-vest a pus România mâna pe provincii ucrainene“. ? 


1 The Ukraine, publicaţia biroului de presă ucrainian din Londra, Nr. 
17 din 25 Octomvrie 1919. 

Vezi anexă, harta 4. 

2 The Ukraine, if lanuarie 1920. 

DI Vaida-Voevod propune un cordon sanitar 
spre Rusia. ` 


Pentru a păzi mai bine Europa-centrală şi cea de vest de 
bolile molipsitoare (holeră, ciumă, tifosul etc.) ce o amenințau 
din Rusia, premierul nostru a propus Consiliului Suprem să 
creeze un cordon sanitar dela Marea Baltică până la Marea 
Neagră. ! 

Propunerea d-lui Vaida-Voevod a fost agreată de repre- 
zentanţii marilor puteri, şi, precum se ştie, Liga Naţiunilor a 
înființat mai târziu cordonul sanitar. 


O intervenţie în favoarea  Macedo-Românilor. 


DI Vaida-Voevod a luat contact în 8 Martie 1920, cu dl 
Venizelos, pe atunci prim-ministrul Greciei, cu scopul de-a 
obține pentru Românii din Macedonia un tratament legal. D-sa 
a expus fără încunjur,. că în timp ce guvernul elen să arată 
binevoitor faţă de elementul românesc din Macedonia, autori- 
tăţile subordonate se dedau la multe abuzuri, cari nu puteau 
fi folositoare legăturilor amicale dintre cele două popoare. Dl 
Venizelos a promis solemn că va luă toate măsurile pentru a 
opri abuzurile. DI Vaida-Voevod a mai obţinut dela marele 
cretan făgăduinţa sprijinului efectiv al guvernului grecesc pentru 
Macedo-Românii cari vreau să se întoarcă la vetrele părăsite, 
rămânând ca acelor, cari ar dori să părăsească Grecia, spre a 
fi colonizați în România, să li-se dee o despăgubire echivalentă 
cu averea lor mobilă şi imobilă rămasă în Grecia. 


: Daily Telegraph, 30 lanuarie 1920. 

Cât priveşte autonomia bisericească şi şcolară a Românilor 
din Macedonia, dl Venizelos a dat toate asigurările că Grecia 
o va respectă pe deplin. Acordul mulţumitor, stabilit în principiu 
între cei doi bărbaţi de stat, urmă să fie stipulat mai târziu în 
tratate oficiale. 


Activitatea d-lui Vaida-Voevod pe teren cultural. 


Primul-ministru şi-a exprimat în repețite rânduri convin- 
gerea că tara noastră numai atunci va puteă înflori când tine- 
rtimea va aveă ocazia, în număr cât de mare, să-şi câştige pe 
toate terenele o experienţă temeinică în ţările din vest, ca pe 
urmă să folosească învăţăturile câştigate spre progresul culturei 
şi al civilizaţiei româneşti. 

Pentru realizarea acestui frumos scop să cereă în primul 
rând să li-se facă posibil copiilor de a învăţă limba engleză şi 
franceză dejà în liceele din Ţară. In interesul acestei idei, dl 
Vaida-Voevod a intervenit pe lângă ministrul instrucţiunii publice 
engleze, dl H. Fisher, cerându-i să faciliteze, pe baze similare 
înţelesului stabilit cu guvernul francez şi noi, trimiterea în Ţară 
a multor profesori de limba şi literatura engleză. Pentru moment 
însă acest plan nu s'a putut realizà, şi cauza trebue căutată, 
după explicaţiile date de dl Fisher, în faptul că Anglia dispuneă 
de un număr insuficient de profesori chiar pentru sine şi colo- 
niile sale. 

Incă dela prima vizită la Londra dl Vaida-Voevod a ținut 
să asigure traiul studenţilor români, aflători în centrele Angliei 
(peste 50), din aceeaşi sursă, din cari erau plătiţi membri lega- 
țiunei, dându-le un schimb favorabil de 16 lire sterline lunar. 
Schimbul a fost prima ameliorare, făcută din partea guvernului 
nostru studenţilor, cari luptau cu nenumărate greutăţi şi mizerii, 
pentrucă cererile lor repeţite şi intervenţiile continue ale mini- 
strului plenipotenţiar şi ale ataşatului militar român pe lângă 

guvernele antecedente, rămăseseră fără nici un răspuns. Schimbul 
ar fi putut să continue şi după demisionarea guvernului Vaida- 
Voevod, dacă nu ar fi intervenit intriga unui compatriot, care 
a tăiat dintr'odată schimbul studenţilor şi fondul pentru plata 
lefurilor personalului de legaţie. 

In acelaş timp dl Vaida-Voevod a început tratative pentru 
găsirea unei soluţii care să uşureze cercetarea universităților 
engleze de către studenţii români. Autorităţile engleze s'au 
arătat dispuse să ne acorde şi nouă aceleaşi facilitări ca şi 
Jugoslavilor, adecă să ne pună la dispoziţie, la Oxford, Cam- 
bridge sau alt centru cultural, un edificiu pentru cămin, bene- 
ficiind în acelaş timp studenţii de toate înlesnirile de cari se 
bucurau şi Sârbii. 

Primul-ministru şi-a dat toată silința ca acest plan să se 
poată realizà, şi eră hotărît să-i dee tot sprijinul guvernului 
său, fiind important, chiar necesar, ca noi să ne orientăm şi 
din punct de, vedere cultural mai mult spre Franţa şi Anglia. 
Stăruinţele d-lui Vaida-Voevod au găsit din partea d-lui H. 
Fisher, ministrul instrucției publice, cea mai simpatică întâm- 
pinare. Intervenţiile primului-ministru român, pe lângă înaltele 
personalităţi politice şi bisericeşti erau pe cale să dee cele mai 
frumoase resultate. 

In special cercurile bisericei anglicane se arătau dispuse 
să îndeplinească rugămintea d-lui Vaida-Voevod ca să uşureze, 
după putinţă, venirea şi studiarea teologilor ortodoxi români 
la universităţile lor din Anglia. Eră aceasta o dovadă mai mult 
a curentului important ce există în biserica anglicană pentru o 
mai strânsă apropiere de bisericele răsăritene. Sârbii au ştiut 
să profite şi de această împrejurare, care apropia biserica lor 
de o biserică apuseană atât de influentă. Prim-ministrul nostru 
s'a arătat şi el partizan al acestei apropieri, din care spiritul 
creştinesc, biserica ortodoxă şi țara întreagă nu ar fi putut decât 
să profite. (Se ştie că patriarhul Miron Cristea şi mitropolitul 
Ardealului Nicolae Bălan încă sprijinesc această apropiere). 

România la apogeul prestigiului său internaţional. 


Din paginile anterioare se poate vedeă că prim-ministrul 
României devenise, în timpul scurt cât l-a petrecut la Paris şi 
Londra, conducătorul politicei urmate de micile State faţă de 
Ungaria şi sfătuitorul apreciat — cum spuneă dl Lloyd George 1 — 
al Consiliului Suprem cu privire la problema Ungariei şi a 
Rusiei. România îşi continuase față de Rusia rolul de sentinelă 
şi începuse pe acel al avantgardei exploratoare, ştiind să tragă 
din acea activitate foloase reale. Dl Vaida-Voevod apreciase pe 
deplin importanţa ce o aveă consolidarea situaţiei noi, creată 
în Europa pe baza autodeterminării popoarelor. De aceea a 
pledat cu ochii mereu aţântiţi asupra intereselor particulare ale 
României, pentru înfăptuirea unei triple înţelegeri între Ceho- 
slovacia, Jugoslavia şi România, care să garanteze liniştea din 
Europa-centrală. Tot din acest motiv a dorit să creeze un pact 
defensiv între Statele eliberate de sub jugul moscovit. Pactul 
— care se impune şi azi — ar fi uşurat pentru viitor situaţia 
Statelor limitrofe faţă de soviete, şi, afirmând totodată principiul 
de autodeterminare al popoarelor, ar fi micşorat pofta actualilor 
stăpâni ai Rusiei de-a mai domină vre-o dată acele popoare. 

„Politica este acţiune“, zice dl Andre Tardieu, „şi acţiunea 
o produc indivizii .? Dl Vaida-Voevod a fost bărbatul de stat 
care prin iniţiativa acţiunilor sale bine concepute şi abil apli- 
cate, folosind toate avantagiile timpului şi mediului, a ştiut să 
câştige României în politica internaţională un rol important, cum 
până atunci, şi de atunci încoace, nu l-a mai avut. Şi asta nu 
atât din lipsa de oameni capabili, ca din lipsa de acţiune. 

Cât priveşte legăturile României cu marii aliaţi d! Vaida- 
Voevod eră de părere că trebue să rămânem şi pe mai de- 
parte în strânsă legătură cu ei, fără ca să ne angajăm — deo- 

1 vezi mai sus pag. 59. 

2 A. Tardieu, op. cit. pag. 498. 

camdată — mai mult cu unul decât cu altul. Cât de mult ţinea 
dânsul la o apropiere imparţială faţă de aliaţi, reese şi din cu- 
vintele adresate în 29 Februarie 1920 lui Sir (actual Lord) 
Walter Long, ministrul marinei britanice. Anglia ne oferise spre 
cumpărare, cu preț convenabil, mai multe vase de război bune. 
Auzind Franţa de această ofertă ne-a îmbiat şi ea câteva vase, 
dar mai puţin bune. DI Vaida-Voevod a ţinut să mulţumească 
ministrului marinei britanice la prima ocazie şi în termini plini 
de recunoştinţă pentru oferta binevenită şi favorabilă, dar i-a 
adus totodată la cunoştinţă propunerea Franţei, spunându-i cu 
toată sinceritatea, că „guvernul român e în dilemă, de oarece 
îi este greu să prefere una din oferte, nevoind să producă ne- 
multumirea ţărei refuzate“. De aceea a rugat ca să i-se îngăduie 
a căută un modus vivendi prin care sar evită jignirea unei 
părţi, beneficiind ţara noastră de prietenia darnică a ambelor 
mari puteri. 

Precum vedem primul-ministru nu a uitat, şi nici nu a ne- 
glijat vre-o chestiune de importanţă pentru Ţară şi naţiune. Cu 
privire la toate chestiunile de interes s'au început acţiuni, cari 
promiteau izbândă. Ce păcat că acelea demersuri, din cauza 
scurjimei timpului, numai în parte au putut fi duse la bun sfârşit. 
Şi este şi mai. regretabil că urmaşii d-lui Vaida-Voevod nu au 
continuat aceste acțiuni, a căror reuşită eră pregătită de ante- 
cesorul lor astfel, încât ei nu aveau decât să-şi ia osteneala 
de a recoltă, spre binele Ţării. | 

Politica externă a României-mari, făcută de dl Vaida- 
Voevod, şi mai târziu de fericitul Take lonescu, trebuiă să devie 
„politica externă românească“. Continuitatea ei ar fi trebuit ga- 
rantală de toate partidele. Urmând aceasta cale am fi ajuns să 
întărim poziţia noastră internaţională, dobândită de aceşti doi 
luminaţi bărbaţi de stat, şi nu am jucă azi în politica europeană 
rolul lamentabil pe care, în felul lui lapidar, îl caracterizează 
marele nostru dascăl dl N. lorga, atât de nimerit, numindu-l a 
celor „dispreţuiţi . 1 


1 România, 6 Aprilie 1924. 

Guvernul Vaida-Voevod a preluat o succesiune foarte 
grea, atât din punct de vedere al politicei externe, cât şi cu 
privire la situaţia economică şi financiară. Premierul îşi dăduse 
clar seamă dintru început, ceeace unii oameni politici nici după 
cinci ani nu voesc să înţeleagă, că consolidarea Ţării este im- 
posibilă cât timp nu să normalizează situația noastră finan- 
ciară cu ajutorul unei politici economice înțelepte; rupându-se 
mirajul formulei „noi singuri, prin noi înşine şi pentru noi sin- 
guri“, formulă menită să şantajeze sentimentele naţionale cin- 
stite ale mulţimei, spre a puteă secătui isvoarele de bogății na- 
tionale în profitul finanţei liberale.! "Ţara aveă nevoie în „primul 
rând de aplanarea chestiunei externe“,? şi încă în aşa fel, ca 
prin ea să ne câştigăm prietenii puternice, care, interesate la în- 
florirea economică a României, să ofere în acelaşi timp o ga- 
ranţie perpetuă pentru graniţele noastre. Din aceste considera- 
țiuni cereă dl Vaida-Voevod aliaţilor „să ne crediteze pentru 
refacerea Ţării şi consolidarea păcii“ întâi cu „prietenia lor“, 
şi în urmă „să ne acorde sprijinul lor material“.* Fără utilajul 
economic al marilor aliaţi şi fără capitalul lor, ceeace se recu- 
noaşte azi de toţi oamenii desinteresaţi, [ara nu se poate re- 
face, şi nu se poate desvoltă, ci este condamnată la o moarte 


1 cunoscând realitatea, formula citată ne reaminteşte fabula broaştei 
care vrea. să fie bou. 


Daily Telegraph, 14 lan. 1920. (Discursul Program). 
3 The Times, 31 lan. 1920. 

înceată, dar sigură ca şi un corp omenesc, care sufere de 
anemie progresivă. Arteriile Statului român sunt anemic ali- 
mentate. Bugetele reduse periclitează cultura naţională şi sănă- 
tatea publică. Administraţia este împinsă, în urma lefurilor in- 
suficiente ale funcționarilor, pe calea corupției. Utilajul economic 
şi în primul rând căile ferate nu corespund de loc unei nor- 
male exploatări a resurselor naţionale. Şi bogăţiile Ţării, păzin- 
du-le cu gelozie de capitalul străin, lasă să ne anemiem din 
punct de vedere cultural, politic şi economic încet dar sigur. 
In loc de a spori exploatarea bogățiilor imense de cari dis- 
punem, vedem cum pe încetul se atrofiază şi întreprinderile de 
productie, înfloritoare până în anii trecuţi. Băncile se zbat în lipsă 
de numerar, industriile îşi reduc producţia, comercianții nu mai 
găsesc credite, falimentele se ţin lanţ, populaţia întreagă geme 
sub povara insuportabilă a scumpirei traiului. | 
Facem aceste constatări numai fiindcă dl Vaida-Voevod 
prevăzuse pericolul care ameninţă existenţa ării noastre, şi o 
mai ameninţă şi astăzi, în cazul când nu am puteă. primi pentru 
refacerea noastră material şi capital străin în condiţii onorabile. 
Este o experienţă a economiei practice, de care poate s'au con- 
vins şi cei mai sectari economişti, pe cari îi avem, că repararea 
unei maşini, ca şi refacerea unei [ări întregi, trebue făcută te- 
_meinic şi la timp; orice întârziere produce numai pagube şi 
mai mari, a căror reparare pretinde nu numai timp mai mult, 
ci şi jertfe materiale din ce în ce mai mari. 
l DI Vaida-Voevod sa ţinut de planul expus în discursul său 
program, dând prioritate aranjării politicei externe, fiind evident 
că dela buna ei reuşită depindeau în mare parte şansele re- 
facerei financiare şi economice. Dar chiar fără a umblă d-sa 
după capitalul străin a primit oferte din partea acestuia. Astfel 
în timpul scurt cât a stat la Paris şi Londra îi s'au făcut multe 
oferte pentru contractarea unui mare împrumut de refacere. In 
celea ce urmează nu vom aminti decât propunerile mai de im- 
portanță, şi vom trece peste acelea făcute de oameni de afa- 
ceri, cari se bucurau mai mult de renumele unor cavaleri de 
finanţă. 

Două principii de cari sa ţinut dl Vaida-Voevod în 
tratativele cu capitaliştii străini. 


In primul rând eră sentimentul naţional. D-sa a pus în- 
totdeauna în evidenţă, că nu poate fi vorba ca bogăţiile Ro- 
mâniei să fie scoase la mezat. Nu eră aplicat să discute cu 
orice preţ contractarea unui împrumut şi accentuă că condiţii 
oneroase ori militare pentru Ţară nici nu discută. Acest lucru 
l-a spus pe faţă reprezentantului unei din celea mai mari so- 
cietăţii petrolifere din lume.! 

Al doilea principiu, de care eră călăuzit dl Vaida-Voevod, 
eră de ordin democratic, uzitat în toate ţările civilizate şi ne- 
autocrate, dar până atunci neobişnuit la noi. D-sa expuneă în 
tratativele urmate principiile guvernului cu privire la împrumutul 
de refacere şi primeă ofertele, dacă ele corăspundeau, invitând 
pe reprezentanţii grupurilor de financiari ca să se prezinte la 
Bucureşti spre a participă la studiarea din partea experţilor 
români, ai ofertei lor. D-sa nu confundă persoana sa cu ara, 
nu aplică dictonul absolutist „sic volo sic facio“ , ci recurgeă 
la sfatul experţilor. Aplicarea acestui principiu nu a nemulţumit 
pe acei ce ne ofereau credite, deşi i-a pus în mirare, pentrucă 
nu erau obişnuiţi la un astfel de procedeu democratic din 
partea reprezentantului unui Stat pe care ei îl țineau cel puţin 
de semi-balcanic. 


Etapele refacerei. 


Condiţia principală pentru refacerea Țării noastre eră reor- 
ganizarea şi amplificarea căilor ferate, ca şi a porturilor maritime. 


1 In 2 Februarie 1920 s'a prezentat acel domn în audienţă la primul- 
ministru şi permiţându-şi să vorbească foarte de sus, ca un cămăltar cu un 
biet datoraş, dl Vaida-Voevod i-a răspuns pe un ton categoric că România 
are nevoe numai de sprijin financiar onest şi nu de cămătari fără scrupule. 

Fără arterii de comunicaţie, bune şi eftine, nu să puteă închipui 
o desvoltare fecundă a comerţului şi al industriei româneşti. 
Cât priveşte căile ferate ni se ofereă posibilitatea de a angajă un 
expert de renume mondial, în persoana generalului De Candolle. 
D-sa — care fusese consultat şi de dl lonel Brătianu — a 
organizat la chemarea Argentiniei întrun chip strălucit căile 
ferate din acea ţară înfloritoare, şi şi-a dovedit capacitatea şi 
în decursul războiului mondial în mai multe State. Acest expert 
voiă să intre în serviciul Statului român dacă i sar fi primit 
planul său de reorganizare. El ar fi ştiut să ne crească, cu 
ajutorul experienţei sale bogate şi a talentului său indiscutabil, 
o generaţie întreagă de experţi pricepuţi, urmând să le treacă 
mai târziu lor conducerea c. f. r. Oare nu ar fi fost de preferit 
aducerea acestui renumit organizator în Ţară, dela care toţi 
inginerii buni ar fi putut învăţă multe în timp scurt şi eftin, 
decât acelei dibuiri şi experimentări pe pielea noastră, cu care 
s'a distins conducerea c. f. r. în ultimii cinci ani? 

Mână în mână cu refacerea căilor ferate trebuiă să se 
înceapă punerea în valoare a bogățiilor noastre. Câştigurile 
acestor exploatări urmau să mărească posibilitatea desvoltării 
culturale, administrative şi economice. Căci fără desvoltarea 
acestor patrimonii naţionale eram condamnaţi la vegetarea şi 
la decadenţa de care suferim în prezent şi pe care neamul 
nostru, unit prin aşa multe jertfe, nu a meritat-o. 

Spuneam mai sus, că dl Vaida-Voevod nu a făcut nici 
un fel de demers pentru contractarea unui împrumut extern, 
ci toate ofertele au pornit dela financiarii străini. În tot timpul 
guvernului Vaida-Voevod nu s'a încheiat decât un împrumut 
mic de 6 milioane franci. Guvernele antecedente au lăsat cassa 
Statului şi legaţiunile fără fonduri,! şi astfel nu se puteau acoperi 
nici chiar cheltuelile celea mai urgente, ca schimbul pentru 
studenţii din Franţa, Belgia, Italia şi Elveţia, salariile pentru 
legaţiunile din Roma, Paris, Berna şi Bruxela, şi alte plăţi 
urgente. Imprumutul nu a putut fi încheiat în Franţa, pentrucă 


1 comp. mai sus pag. 48, 

dl Kamerer, ministru de finanţe, îl refuzase pe di Vaida-Voevod 
încă sub guvernul Brătianu, spunând că nu poate sprijini Ro- 
mânia din cauza politicei d-lui Brătianu. 

Odată aceste plăţi acoperite, prim-ministrul nu s'a grăbit 
să contracteze împrumutul de refacere, cu ajutorul căruia inten- 
ționă să consolideze şi datoria noastră flotantă. Totuşi capitalul 
străin, având încredere în viitorul Ţării şi în conducătorii ei de 
atunci, nu a întârziat să ne ofere sumele necesare. 


Principalele oferte de refacere şi împrumuturi. 


Prima propunere detailată, care i-a fost oferită d-lui Vaida- 
Voevod pentru punerea în valoare a bogățiilor Statului şi pentru 
un împrumut de refacere, a fost aceea a unui consorţiu englez 
reprezentat de Sir (în urmă Lord) H. W. Cozens-Hardy. Esen- 
țialul acestei oferte se poate rezumă în următoarele puncte: 

1. Să se formeze o societate pe acţiuni pentru exploatarea 
„întregului subsol din Transilvania, aparținător Statului, şi care 
conţine minereuri (ca aur, gaz, cărbune, fier, sare, ape mine- 
rale etc.) cu instalaţiile şi utilajul existent. „In schimb Statul va 
primi toate acţiunile acestei societăţi“. 

2. Capitalul rulant (cc. 500,000 lire sterline) va fi vărsat de 
capitalul englezesc, şi dacă se cere şi de cel românesc. Sub- 
scriitorii acestui capital rulant vor primi bonuri emise pe cursul 
de 75%, cari bonuri vor primi 6%, dobândă şi 1/; din bene- 
ficiul net al societăţii. Ele vor trebui rescumpărate în 50 de ani 
pe nominal. 

3. Statului român i se recunoaşte dreptul de a controlă 
distribuirea şi exploatarea produselor subsolului, dar în cazul 
că el ar aduce societăţii oare cari prejudici va plăti despăgu- 
birea cuvenită. 

Pădurile din Ardeal etc. urmau să fie exploatate de so- 
cietăţi similare. 

12 

Acest consorțiu prevedeă constituirea unei societăţi care 
să intensifice comerțul între România şi Marea Britanie, şi ne 
ofereă în condițiuni favorabile un împrumut extern de 8 sau 
12 milioane lire sterline. Punctele ofertei cari nu puteau fi pri- 
mite de guvernul român în forma cerută de financiarii englezi, 
de sigur nu ar fi format o piedecă de neînvins. 

Un consorţiu belgian-olandez-englez, reprezentat de dl 
Coligu, oferise d-lui Vaida-Voevod un împrumut de 25 milioane 
lire sterline. Mai avantajos a fost însă oferta unui grup ame- 
rican, reprezentat prin Captain Shwab, care sa declarat gata 
să crediteze României, pentru refacerea ei orice sume trebuin- 
cioase. Pe lângă faptul că aceasta a fost prima şi ultima ofertă 
pe care ne-a făcut-o capitalul american, ea merită să fie re- 
marcată în deosebi din cauza că Captain Shwab, delegatul 
grupului, a declarat că garanţia împrumutului e bogăţia Ro- 
mâniei şi onestitatea bărbaţilor de stat. Astfel pentru orice sumă 
împrumutată semnătura Statului român e suficientă garanţie. 


DI Vaida-Voevod a rugat pe. toţi financiarii să se ducă la 
Bucureşti, spre a negociă cu Ministerul de finanţe, în faţa unei 
comisiuni de experţi, din care urmă să facă parte financiarii 
români cei mai de frunte, fără deosebire de partide. 

In timpul acesta dl Vaida-Voevod a luat contact cu con- 
ducătorii finanţei britanice, discutând cu ei diferite chestiuni de 
interes reciproc, dar fără a le solicită vre-un împrumut. D-sa 
țineă de necesar ca şi pe teren financiar să se înlăture prin 
conversații mutuale în primul rând nedumeririle şi neînțelegerile. 
Numai după netezirea drumului şi după aranjarea chestiunilor 
de politică externă plănuiă primul-ministru să înceapă demer- 
surile de ordin financiar. Intre financiarii cei mai influenţi, cu 
cari a luat contact, fusese Lord Revelstock, director la Banca 
Angliei şi membru în comitetul de direcţie dela Barring Brothers. 
Cu ocazia mesei, la care l-a invitat acest influent personagiu, 
premierul nostru sa putut convinge de bunavoinţa ce-o aveă 
faţă de noi finanja serioasă din Anglia. 

Atunci şi azi. 


Inlocuirea guvernului Vaida-Voevod a zădărnicii încheierea 
unui aranjament de refacere, parte fiindcă financiarii s'au retras 
văzând cum înţelege guvernul Averescu să respecte legile şi 
semnăturile, parte speriindu-se de căderea continuă a leului. 
Dar cauza principală a fost d! Vintilă Brătianu, căruia i-au 
trebuit 3 ani de mizerie economică ca să accepte pentru con- 
solidarea bonurilor de tezaur condițiuni umilitoare şi în acelaşi 
timp mult mai oneroase decât acelea cari ni sau cerut la 1920. 
De fapt consorțiul englez ceruse pe atunci drept garanţie pentru 
împrumutul oferit, ca „guvernul român să se oblige a prevedea 
în fiecare an în bugetul său sumele necesare pentru interesele 
şi amortizarea împrumutului; aceste sume să fie prelevate din 
veniturile extraordinare ale României şi să fie vărsate Băncii 
Naţionale 15 zile înainte de scadenţa cupoanelor“. Este oare 
această garanţie mai oneroasă decât amanetarea deghizată a 
taxelor vamale, concesie făcută de di Vintilă Brătianu pentru a 
puteă consolidà bonurile de tezaur pe un curs de 60%, şi plă- 
tind-un comision de 80 milioane lei? Cu unul din împrumuturile 
oferite în 1920 ne-am fi putut consolidă datoria flotantă, refă- 
cându-ne şi economiceşte. Azi dl Vintilă Brătianu a fost nevoit 
să facă în condițiuni mai grele un lucru de jumătate. Şi acum 
înzadar bate vistiernicul bietei noastre ţări la uşile capitalului 
onest, căci ghişeurile sunt închise pentru guvernele care nu-şi 
respectă cuvântul dat, nici semnătura, şi nici legile Ţării. 

Dacă fraza miraculoasă, după care se ascunde politicia- 
nismul egoist, „prin noi înşine şi numai pentru noi — liberalii“, 
nu ar fi sedus pe cei mai mulţi conducători ai [ării noastre la 
1920, azi ar aveă leul cel puţin aceaşi valoare ca în mo- 
mentul demiterei d-lui Vaida-Voevod dela guvern (180, şi nu 
1000 lei faţă 1 liră sterlină), şi noi am puteă fi o ţară cu in- 
dustrie şi comerţ înfloritor, fără să trebuiască să ne luptăm cu 

12% 

„paralizia progresivă“, cum a numit-o atât de nimerit dl Antippa 
în studiul său. 

DI Vintilă Brătianu se plângeă nu de mult, că „România 
a ajuns o învinsă a păcei, după ce ea a fost o victorioasă a 
războiului .! În constatarea făcută d-sa are deplină dreptate, 
dar uită că principala vină pentru această situaţie tragică o 
poartă oamenii noştri de stat, cari nu au ştiut să păstreze şi să 
cultive simpatia şi încrederea de care se bucură reprezentantul 
primului guvern parlamentar în cercurile financiare şi politice 
din apus. Sunt, pe urmă, de vină îndrumătorii acelei politici 
hărţăgoase, nestabile, nesincere, orientale cu un cuvânt, faţă de 
capitalul străin, care a zdruncinat încrederea străinilor în noi. 

Guvernului viitor îi incumbă să recâștige prin muncă şi 
sinceritate încrederea şi simpatia apusului în conducătorii Ro- 
mâniei, pentrucă fără acele condiţii, indispensabile unor rapor- 
turi prieteneşti între indivizi şi naţiuni, nu vom reuşi să atragem 
capitalurile străine, absolut necesare refacerei şi înflorirei scumpei 
noastre patrii. 


1 Expunerea d-lui Vintilă Brătianu făcută reprezentanţilor presei, Uni- 


versul, anul XLIII, Nr. 31, 8 Februarie 1925. 


PRIMIREA CĂLDUROASĂ A D-LUI 
VAIDA-VOEVOD LA LONDRA 


Primire oficială. 


Aducându-se, pe la mijlocul lui Ianuarie 1920, la cunoştinţa 
oficialităţii engleze intenţiunea d-lui Vaida-Voevod de a vizită 
Londra pentru a luă contact cu lumea politică de acolo, gu- 
vernul britanic s'a grăbit aşi exprimă bucuria, invitând pe prim- 
ministrul României ca „oaspe oficial“. 

La sosire (28 lanuarie 1920) dl Vaida-Voevod a fost în- 
tâmpinat la gară, pe lângă membrii legaţiunei şi a coloniei 
române, şi de către reprezentanţii guvernului britanic: Sir Alfred 
Mond, ministru ; dl R. H. Campbell, din partea Foreign Oftice-ului; 
Sir W. Cozens-Hardy, ca reprezentantul parlamentului englez 
şi dl Conway Davis, din partea comitetului pentru ospitalitate 
al guvernului.! După cuvintele de bunăvenire ? dl Vaida-Voevod, 
însoțit de dl Caius Bredicianu şi ceilalţi membrii ai delegaţiei, 
au fost conduşi la Carlton Hotel, unde guvernul britanic le-a 
reţinut un apartament. 

In dimineaţa zilei următoare prim-ministrul a făcut vizite 
scurte d-lui Lloyd George şi altor membrii ai guvernului. Dejunul 
l-a luat împreună cu premierul englez, fericitul Bonar Law, dl 


1 Daily Telegraph, 29 lanuarie 1920, 
2 ibid, 

(actual Lord) C. H. Walter Long, ministrul admiralităţii şi alţi 
reprezentanţi ai guvernului.! Dejunul nu a fost numai un prilej 
de a puteă schimbă cei doi premieri unele fraze convenţionale, 
ci, conform obiceiului din apus, a fost o bună ocazie pentru 
a discută în intimitate chestiuni de interes informativ şi politic. 
Seara guvernul britanic a oferit un banchet în onoarea prim- 
ministrului român, la care, luând parte numeroase personalităţi 
distinse, a toastat pentru dl Vaida-Voevod în numele guvernului 
britanic Lord Hardinge of Penshurst, subsecretarul de stat dela 
Foreign Office, fost vicerege al Indiilor. 

In 30 lanuarie 1920 primul-ministru, urmând invitării primite, 
a cercetat bursele din Londra, unde i s'au făcut recepții şi mani- 
festări de simpatie. La dejun a fost oaspele principal al Lord 
Mayor-ului (primarul Londrei). Dejunurile şi primirile oficiale 
ale Lord Mayor-ului, în palatul primăriei (Manison House) sunt 
dovezile celei mai mari atenjii, care să poate arătă unor distinși 
cetăţeni englezi şi unor străini ilustri. Dintre cei 160 oaspeţi, 
cari au luat parte la acel dejun, numim numai pe şefii armatei 
şi ai marinei britanice, mareşalul Lord Haig, mareşalul Lord 
Methuen, admiralul Sir Cecil Burney, admiral Sir Doveton Sturdee, 
pe Lord Burnham şi preşedinţii burselor Lloyds, Baltic şi Stock 
Exchange. ? 

După masă dl Vaida-Voevod a oferit în saloanele legaţiei 
române un ceai în onoarea presei engleze. Cu această ocazie 
d-sa a expus pe scurt străduințele României, şi a mulţumit tot- 
odată ziariştilor englezi pentru sprijinul dat cauzei noastre. Seara 
a luat masa împreună cu capii şi reprezentanţii bisericelor din 
Anglia, prezidând ministrul de interne, Lord Short, fiind de faţă 
Lord Dunedin şi Lord Cozens-Hardy. După toastul -Lordului 
Short şi răspunsul d-lui Vaida-Voevod sa discutat problema 
minorităţilor confesionale din Transilvania. ° 

DI Mihail Boerescu, însărcinatul nostru cu afaceri, un 
distins şi însufleţit colaborator al primului-ministru, care adusese 


1 Scotsman, 31 lanuarie 1920. 
2 Daily Telegraph, 31 ianuarie 1920. 
3 ibid., comp. mai sus pag. 54—56. 

Ţării, prin activitatea sa plină de tact şi pricepere, servicii în- 
semnate, a dat Sâmbătă în 31 lanuarie ca răspuns la mesele 
oferite de oficialitatea engleză un dejun, la care luase parte! 
pe lângă membrii delegaţiei şi ai legaţiei române şi fericitul 
Bonar Law, ministru în cabinetul de coaliţie, preşedintele parti- 
dului conservator şi mai târziu prim-ministrul Marei Britanii, Lord 
Hardinge of Penshurst, ambasadorul Belgiei, ministrul Greciei, 
ministrul plenipotenţiar de Fleuriau, consilierul ambasadei fran- 
ceze, Sir William Tyrrell, Sir John Tilley, directorii unor secţiuni 
dela Foreign Office şi multe alte personalităţi. Premierul nostru, 
multumind întrun toast guvernului britanic şi poporului englez 
pentru primirea atât de frumoasă şi călduroasă ce i sa făcut, 
a accentuat că această primire de sigur i-a fost făcută naţiunei 
române, dar „nu modestei sale persoane“. DI Bonar Law şi-a 
început toastul răspuns menţionând această frază, şi a continuat 
astfel: „Cu privire la acest punct îmi va permite Excelenţa 
Voastră să afirm, că personalitatea bărbatului de stat, cu care 
avem de aranjat chestiunile păcii încă nerezolvate, joacă un 
rol cu mult mai mare decât ar puteă crede ceice privesc nego- 
cierile din afară. Excelenţa Voastră a făcut bine că ne-a dat 
prilejul în această ţară să cunoaştem caracterul bărbatului, care 
ocupă locul de premier în România. Această cunoaştere va fi 


„în viitor pentru noi -şi pentru ţara-dv. de-un folos considerabil. ——- 


Am învăţat să vă cunoaştem, să vă apreciem, găsind în dv. 
calitățile cari v'au făcut posibil să duceţi în cursul anilor o luptă 
atât de eroică, pentru națiunea dv. întrun parlament ostil, unul 
față de o sută. Credeţi-mă, acestea contează în relaţiunile 
internaţionale“. Recunoscând că România are multe dificultăţi, 
cari „numai prin muncă“ se vor puteă învinge, dl Bonar Law 
închinând în sănătatea d-lui Vaida-Voevod a terminat cu urmă- 
toarele cuvinte: „Vă mulţumim că ne-aţi arătat prin prezenţa şi 
calităţile dv. personale ce sincer şi onest este spiritul guvernului 
şi al poporului român, şi vă asigurăm că suntem gata a face tot 
ce ne stă în puterea noastră pentru a mări încrederea şi bună- 
voinţa, pe care ne-a inspirat-o personalitatea Excelenței Voastre“. 


1 Daily Telegraph, 2 Februarie 1920. 


184 PRIMIREA D-LUI VAIDA-VOEVOD LA LONDRA 


Bine înţeles că afară de oficialitate dl Vaida-Voevod a 
vizitat şi prietenii devotați, pe cari îi aveă națiunea noastră la 
Londra, şi cari erau totodată vechi cunoscuţi şi prieteni ai pre- 
mierului român: di Henry Wickham Steed, profesorul universitar 
R. W. Seton-Watson (Scotus Viator) şi alţii.! 

După câteva zile primul-ministru a părăsit în dimineața 
zilei de 3 Februarie Londra, plecând la Paris. La 22 Februarie 
s'a întors în capitala Angliei pentru Conferința de pace. Şi de 
data aceasta a fost delegaţia română, ca şi celealalte delegaţii 
străine oaspeții guvernului britanic. 


Invitat la Regele Marei Britanii. 


In timpul vizitei oficiale a premierului român familia regală 
lipseă din capitală. Intorcându-se mai târziu MM. LL. ca şi di 
Vaida-Voevod la Londra, d-sa a fost invitat de M. S. Regele 
Marei Britanii, George V pentru ziua de 26 Februarie la un 
dejun intim. Aceasta eră cea mai mare distincţie, care se puteă 
oferi în Anglia unui bărbat de stat străin. In cazul de faţă i s'a 
acordat premierului român o atenţiune deosebită, fiind cel dintâi 
prim-ministru, care a fost poftit la palatul Buckingham, cu toate 
că d-nii Venizelos şi Pasici sosiseră la Conferinţă înaintea d-sale. 
La dejun nu a luat parte decât M. S. Regele, M. S. Regina, 
A. S. R. principesa Mary şi dl Vaida-Voevod. Conversaţia a 
fost foarte cordială, discutându-se în linii mari chestiunile de 
importanță ale României şi interesându-se MM. LL. de aproape 
de familia regală română. 


1 În conversațiile avute cu bărbaţii străini, di Vaida-Voevod a dovedit 
că posede o calitate rară la noi: lipsa de invidie şi un cavalerism leal faţă 
de adversarii politici. Străinii aduceau adesea vorba despre alţi oameni politici 
români, pronunjându-se de multe ori în termini defavorabili despre ei. Dl 
Vaida-Voevod, însă, i-a apărat cu fiecare prilej, fără să le micşoreze sau să 
le ridiculizeze importanța, s'a abținut asemenea dela observări bizantine, cum 
alţi oameni politici români au obiceiul s'o facă. 

Impresia ce a făcut-o premierul nostru asupra Regelui 
Angliei a fost relevată chiar de A. S. R. Prinţul Nicolae, la 
banchetul oferit în onoarea A. S. R. de prim-ministrul României 
(29 Februarie 1920). Prinţul Nicolae şi-a început toastul-răspuns, 
relevând că este primul său toast, şi spunând în continuare 
următoarele: „Am fost azi la masă la Regele Angliei, care mi-a 
spus că a avut plăcerea să facă cunoştinţa prim-ministrului şi 
ministrului de externe, dl Vaida-Voevod; şi m'a rugat să scriu 
M. S. tatălui meu că îl felicită, că are un astfel de reprezentant 
şi un bărbat care este atât de însufleţit pentru cauza românească“. 

La mijlocul lui Martie (12) s'a dat un mare banchet în 
onoarea Ligei Naţiunilor şi al Asociaţiei engleze pentru spriji- 
nirea Ligei Naţiunilor. Au fost invitaţi pe lângă numeroşi bărbaţi 
politici englezi, toţi ambasadorii şi miniştrii străini, ca şi prim- 
ministrii aflători la Conferinţa de pace din Londra, între ei şi 


dl Vaida-Voevod. 


In 1919 şi în 1920. 


Dacă considerăm partea aceasta, mai mult protocolară, a 
vizitei d-lui Vaida-Voevod la Londra, dacă cugetăm cu câtă 
uşurinţă puteă d-sa să aibă întrevederi cu bărbaţii de stat 
englezi, şi câte simpatii a reuşit să câştige pentru sine şi ţara 
sa, şi dacă comparăm aceste atenţii şi succese cu vizita ante- 
rioară a unui alt prim-ministru român, căruia i sa dat posibi- 
litatea numai de-a depune bilete de vizită premierului britanic, 
dar nu şi de-al vedeă şi de-ai vorbi, abiă atunci ne vom da 
pe deplin seamă de importanţa deosebită a primirei, de care a 
avut parte dl Vaida-Voevod, primul prim-ministru al României, 
care a fost primit ca oaspe oficial în capitala Marei Britanii. 

Ce însemnă pentru țara noastră această primire simpatică; 
ce însemnă România atunci în ochii oficialităţii şi a opiniei 
publice engleze şi apusene, se vede din rezultatele obţinute de 
premierul român. 

Politică internă, sau externă ? 


Precum am mai spus dl Vaida-Voevod aveă convingerea, 
că până când frontierele României spre Ungaria şi Rusia nu 
sunt asigurate, politica externă trebue să prevaleze celei interne. 
Când zideşti o casă nouă, clădeşti mai întâi pereţii, pui uşile 
şi ferestrile, şi numai în urmă o mobilezi; tot astfel nu se poate 
începe în linişte şi siguranță refacerea şi reorganizarea unei 
țări cât timp nu i s'au asigurat graniţele din punct de vedere 
al dreptului internaţional. Acestei convingeri i-a rămas primul- 
ministru tot timpul credincios. 

Cât priveşte relaţiunea între corpul lineionadior şi poli- 
tica internă, dl Vaida-Voevod reprezentà punctul de vedere 
că funcţionarii trebue să fie slujbaşii Statului şi nu ai unor 
partide. De aceea guvernul d-sale nu a înlăturat din posturi 
nici chiar pe funcţionarii superiori, cunoscuţi că menţin legături 
strânse cu unele partide politice. D-sa credeă că patriotismul 
funcționarilor este mai mare ca servilismul lor faţă de oamenii 
politici, şi sperând în sprijinul lor real n'a făcut acea „premenire“ 
tradițională, care de obicei să făceă la noi cu ocazia unei 

schimbări de guvern. Vom vedeă mai târziu cum a plătit di 
Vaida-Voevod acest punct de vedere generos şi occidental. 
Chiar şi pe lângă persoana d-sale a luat pe un domn despre 
care să ştiă că se bucură de relaţii familiare cu dl Brătianu. 
Şi fiind avertizat a răspuns: „Eu nu am nimic de ascuns nici 
înaintea d-lui Brătianu, nici înaintea altora“. 

Politica internă, văzută dela Londra, păreă pe atunci ca 
mustul în fierbere, fără a putea şti ce vin o să se aleagă. Cau- 
zele de sigur erau multiple. Unele erau organice, dar princi- 
palele motive erau intrigile bărbaţilor politici, cari nu vedeau cu 
ochi buni întărirea democraţiei la noi, sau, cari erau nerăbdă- 
tori de-a ocupă fotoliile ministeriale. Scrisorile particulare, pri- 
mite din ară şi telegramele d-lui Stefan C. Pop, prim-ministrul 
locţiitor, ne justificau a crede celea de mai sus. Intriganţii au 
abuzat de bună-credința d-lui Stefan C. Pop, reuşind să țese 
nenumărate intrigi, ceeace se puteă întrevedeă chiar din şirele 
telegramelor trimise de prim-ministrul ad interim. 


DI Vaida-Voevod-a cerut îndată! după sosirea la Londra 
ca să se amâne parlamentul pentru 2—3 săptămâni. Proecte 
de legi nu erau încă pregătite, şi o amânare ar fi calmat spiri- 
tele neordonate ale primului parlament din România-unită. Dl 
Brătianu a stat la Conferinţa păcii 1'/, an fără parlament; ca- 
merele italiene încă au fost ajumate din cauza Conferinţei din 
Londra; şi chiar şi în ţara-mamă a parlamentarismului, în An- 
glia, se obişnueşte a se da unui nou guvern câteva săptămâni 
timp pentru aşi pregăti munca legislativă. De ce nu sa putut 
face această concesie, atât de minimă, şi d-lui Vaida-Voevod, 
nu este locul să explicăm aici. La 1 Martie prim-ministrul nostru 
primise răspunsul telegrafic dela Bucureşti, că „ajurnarea e im- 
posibilă“. lar telegrama din 2 Martie, pe care d! Vaida-Voevod 
o adresase d-lor N. lorga şi Bujor, preşedinţii corpurilor le- 
giuitoare, cu rugarea „să stăruie pe lângă partidele blocului ca 
să consimtă la ajurnarea camerelor“, nici nu a ajuns la desti- 
nație la timpul util, şi aşa a rămas fără răspuns. Astfel şi din 
Londra să puteă întrevedeă că primul parlament al României- 
mari mergeă cu paşi siguri spre sinucidere. 

DI Vaida-Voevod primise a treia, patra şi şaptea zi dela 
sosirea la Londra telegrame scurte, dar cu atât mai alarmante, 
care arătau că la Bucureşti domină „o stare histerică“, că M. 
S. Regele nu mai are încredere în guvern“, şi că „competitorii 
nu mai au răbdare“. Toate aceste telegrame îl chemau să se 
„întoarcă imediat în Țară“, şi una chiar îl avertiză „să se gră- 
bească, pentrucă în caz contrar ar puteă primi ştirea că nu 
mai este preşedinte de consiliu“. Astfel situaţia d-lui Vaida- 
Voevod devenise foarte critică, trebuiă să aleagă între aban- 
donarea intereselor externe sau eventuala abandonare a situa- 
tiei interne. El, care cunoşteă prea bine pericolele ce ne ame- 
ninţau încă, şi ce ar fi putut să ne amenințe la Conferinţa de 
pace, care se bucură de atâta încredere la bărbaţii de stat din 
apus, fiind chiar rugat în repeţite rânduri de dl Lloyd George, 
preşedintele Conferinţei de pace, să nu părăsească Londra 
pentru „a ajută aliaţilor în chestiunea maghiară şi rusească“,! 
el simţeă că ar fi săvârşit o adevărată crimă faţă de interesele 
patriei sale, plecând dela Conferinţă pentru a nu pierde puterea. 
Această convingere odată formată s'a adresat întro lungă tele- 
gramă cifrată M. S. Regelui, în care, raportândur-i situaţia ce o 
are Ţara în străinătate, i-a cerut autorizarea să continue munca 
începută cu atâţia sorţi de izbândă. A cerut aceasta „nu pentru 
“a rămâneă la putere, ci numai pentru a apără interesele supe- 
rioare ale ărei“. Dar încă înainte de ce ar fi putut sosi tele- 
grama la Bucureşti, primise d-sa în 2 Martie, ştirea că „M. S. 
Regele, apreciind argumentele invocate de d-nii Stefan C. Pop 
şi Dr. Cantacuzino, îl autoriză să steă la Paris timpul strict ne- 
cesar“. DI Vaida-Voevod a mai trimis în timpul acela d-lui 
Stefan C. Pop o telegramă explicativă, în care arată păcatul 
ce l-ar comite, dacă ar părăsi acum Londra. D-sa relevă „că 
liniştea şi siguranţa în politica internă depind cu totul de re- 
zolvarea problemelor dela Conferinţa de pace“, iar „dupăce 
acestea vor fi în mod favorabil rezolvate va face loc, cu plăcere 
ori cui, dacă ara şi Regele o pretind“. 


1 vezi mai sus pag. 59. 

Intrigile dela Bucureşti. 


Chiar şi din Londra se puteau urmări intrigile, cari să țeseau 
la Bucureşti în contra guvernului Vaida-Voevod, în cunoştinţă 
sau necunoştință a situaţiei internaţionale. | 

Primul-ministru, care a justificat întârzierea retragerei tru- 
pelor noastre dela Tisa pe linia Clemenceau chiar cu argumentele 
Marelui Cartier General! şi cu toate argumentele plauzibile ce-i 
stăteau la dispoziţie, totuşi primeă dela aliaţi de multe ori, drept 
răspuns fraze ca acestea: „Ne miră că un teritoriu pe care 
l-aţi ocupat în 5 zile nu-l puteţi evacuă în 2 luni, fie chiar şi 
iarnă“. Evacuarea grabnică a Ungariei nu eră numai în inte- 
resul aliaţilor, ci mai mult în interesul nostru, pentrucă prin ea 
ni se îmbunătăţeă şi ni-se uşură situaţia — după cum spuneă 
dl Lloyd George — cu privire la tratativele faţă cu Ungaria, şi 
fiindcă aveam datoria să ne împlinim cuvântul dat, chiar fără 
a contă la realizarea promisiunei din partea Consiliului Suprem, 
adecă la eventuala recunoaştere a reunirei Basarabiei. Din 
motivele arătate şi pentru a evită o nouă înăsprire a relaţiu-. 
nilor noastre cu marile puteri, într'o chestiune fără deosebit 
interes pentru noi, dl Vaida-Voevod a făcut în 26 Februarie 
propunerea cu privire la trimiterea comisiunei de generali in- 
teraliaţi.? l 

Propunerea a fost prezentată la București de cercurile in- 
teresate ca o nouă ştirbire a suveranității noastre. Telegrama 
primită la 2 Martie dela dl Stefan C. Pop relevă opinia „factorilor 
competenţi“, spunând „că ar fi de preferat“, dacă dl Vaida- 
Voevod s'ar abţine de-a face această propunere. Erà evident 
că la Bucureşti sau nu se puteă, sau nu se voiă să se vadă 
importanţa mare ce o aveă această retragere pentru țara noastră. 


1 vezi mai sus pag. 67. 
2 vezi mai sus pag. 67—68. 

Lumea politică nu voiă să înţeleasă că împlinirea cuvântului 
dat de noi ne aduce recunoaşterea reunirei Basarabiei?! Cu toate 
acestea dl Vaida-Voevod nu încetă să ceară prin telegrame 
grabnica evacuare. 

In 5 Martie a sosit la Londra o lungă telegramă cifrată, 
în care prim-ministrul ad interim explică unele dificultăţi tehnice, 
dejă bine cunoscute d-lui Vaida-Voevod, cu privire la retra- 
gere, şi aduce ca suprem argument faptul că „soldaţii noştri 
sunt nemulţumiţi să facă la cererea inamicului marşuri pe jos, 
cu toate că au fost victorioşi . Această frază reoglindeă în- 
deajuns toată infamia acelora, cari intrigau în contra d-lui 
Vaida-Voevod. Dacă li s'ar fi spus soldaţilor noştri adevărul în 
această chestiune, atunci sigur că ei, fiind mai buni Români 
ca cei cari inventau şi exploatau astfel de versiuni în interesul 
unor partide, ar fi făcut cu plăcere „câteva zile de marş , pentrucă 
„recunoaşterea reunirei Basarabiei merită“ aceasta, după cum 
a spus primul-ministru într'o telegramă de răspuns. Tot în acea 
telegramă d-sa a rugat pe dl Stefan C. Pop să „lumineze pe 
cei ce răspândesc“ versiuni tendenţioase ca aceea cu „nemul- 
țumirea soldaţilor“, pentrucă aceste intrigi nu slăbesc trecerea 
persoanei sale „la aliaţi, ci numai creditul moral al Ţării şi pre- 
stigiul armatei M. S. Regelui“. Credem că nu mai trebue să re- 
levăm. că dl Vaida-Voevod nu a menţionat nici odată persoa- 
nelor dela Conferinţa de pace argumentul adus de „factorii 
competenţi“, fiindcă i-ar fi fost şi ruşine să o facă. In telegrama 
din 5 Martie d-sa a arătat din nou — dupăce a primit o „do- 
jană aspră“ dela preşedintele Consiliului Suprem? — cum marile 
puteri susțin „că M. C. G. ar fi avut destul timp (din Decemvrie 
1919) să pregătească evacuarea, dar el ar fi sabotat din cauza 
intrigilor politice şi pentru a bruscă pe aliaţi“. Natural că dl Stefan 
C. Pop a desminţit în telegrama sa următoare această părere, 
ceeace făcuse dejà di Vaida-Voevod şi fără explicaţiile dela 
Bucureşii. 


1 vezi mai sus pag. 93—94. 
2 comp. F. Nitti, op. cit. pag. 175: „dojana aspră pe care a adresat-o 
Lloyd George în Londra prim-ministrului român este în întregime justificată“, 

Retragerea trupelor noastre pe linia Clemenceau nu a fost 
singura intrigă țesută la Bucureşti în contra guvernului Vaida- 
Voevod. Telegramele prim-ministrului ad interim desvăleau în 
mod indirect şi alte machinaţiuni. 


Intârzierea şi delapidarea telegramelor oficiale. 


De mult se simţeă la Londra că întârzierea telegramelor, 
expediate de dl Vaida-Voevod, cât şi a acelora trimise de dl 
Stefan C. Pop, nu puteă fi cauzată numai de greutăţi tehnice. 
De aceea sa făcut o anchetă la oficiul telegrafic din Londra, 
pentru a se puteă stabili timpul, necesar transmiterei unei tele- 
grame prin fir, sau fără fir, dela Londra la Bucureşti, şi întors. 
Ancheta a dat următoarele rezultate. Funcţionau trei linii de 
comunicaţie: 1. Londra-Paris (prin fir) 2 ore, Paris-Bucureşti 
(fără fir) în fiecare noapte la o oră fixă. Astfel că o telegramă 
expediată din Londra, zicem la | Martie orele 12, sosiă la Paris, 
stațiunea fără fir, cel mult la orele 14; aici trebuiă să aştepte 
timpul de transmitere fixat pentru Bucureşti, zicem orele 24, în 
care timp soseă şi la Bucureşti. Deci în dimineaţa de 2 Martie 
orele 8, adecă cel mult 20 de ore după expediarea din Londra, 
trebuiă să fie înmânată destinatarului din Bucureşti. Tot atât 
timp eră necesar pentru telegramele expediate din Bucureşti. 

A doua linie, dar numai pentru transmitere din Londra, 
erau marconigramele (f. f.) prin intermediul staţiunei Marconi 
din Roma, de oarece staţiunile engleze nu aveau timp stabilit 
pentru comunicarea directă cu Bucureşti. Timpul de transmi- 
siune recerut pentru această cale erà 24 ore, deci timpul dela 
expediere la înmânare cel mult de 32 ore. 

A treia cale eră prin cablul Londra-Constantinopol- Con 
stanța-Bucureşti. Timpul de transmitere erà între 40—48 ore, 
deci timpul până la înmânare maximum de 46—52 ore. 

Ceeace trebuiă să bată şi mai mult la ochi, eră fatul, că 
telegramele particulare, şi acelea ale serviciului de presă din 

Bucureşti, poate fiind necifrate, soseau în timpul arătat mai sus, 
până când toate telegramele cifrate, expediate de dl Stefan C. 
Pop întârziau (cu o singură excepție) dela redactarea lor până 
la sosirea în Londra 40—120 ore via Paris, sau cca 60 ore via 
Constantinopol. Timpul acesta nu puteă trece numai cu cifrarea 
dela Bucureşti, iar în transmitere s'a constatat că nu a survenit 
nici o întârziere, pentrucă toate telegramele oficiale se bucurau 
şi în străinătate de precădere. 

Dar să dăm şi câteva dovezi pentru confirmarea acelor 
de mai sus: 1. O telegramă necifrată a d-lui Sever Dan, expe- 
diată din Bucureşti la 3 Martie d. m. a sosit la Paris la staţiunea 
Radio-Central în dimineaţa zilei de 4 Martie şi a fost primită 
la Londra în aceeaşi zi, la orele 9. Vasăzică telegrama a făcut 
dela Bucureşti, via Paris, la Londra 18 ore. 


2. O marconigramă trimisă „en claire“ (necifrată) din Bu- 
cureşti, via Roma, în 8 Martie orele 21 a fost recepţionată de 
postul Londra în noaptea de 9 Martie şi înmânată în dimineaţa 
de 10 Martie. Ceeace corespunde unui timp de transmitere de 
24 ore, plus 8 ore timpul nopții când nu fusese înmânată. 


3. O lungă telegramă cu privire la călătoria A. S. R. 
Prinţul Carol în orient, transmisă din Bucureşti necifrată la 
28 Februarie orele 16, a sosit la Londra, via cablul Constan- 
tinopol, în 1 Martie, adecă 48 ore dela expediare. 


Exemplele de mai sus dovedesc, că atunci când nu să 
opuneă un obstacol intenţionat telegramelor trimise d-lui Vaida- 
Voevod din Bucureşti, ele soseau la destinaţie în interval normal 
şi relativ repede. Erà deci evident, că o mână necunoscută, 
vreun slujbaş al Statului, angajat ori terorizat de cineva, operă 
cu toate telegramele cifrate, în aşă fel, ca ele să sosească cu o 
întârziere de 2—5 zile la destinaţie. 


Singura excepţie, despre care am amintit mai sus, eră tele- 
grama cifrată, redactată şi expediată din Bucureşti la 13 Martie 
orele 15, care a sosit la Londra, via Constantinopol, în 15 Martie, 
orele 10%, adecă i-a fost înmânată destinatarului după 43'% ore. 
Adevărat că această telegramă îi vesteă d-lui Vaida-Voevod 

13 

demisionarea guvernului. Sigur, conţinutul acesta l-a înduplecat 
pe infamul delapidator să-şi sisteze eroica sa muncă. 

Dar operaţiunile celor nevăzuţi, pe cari i-a fost cruțat dl 
Vaida-Voevod de tradiționala măturătură în mod onest şi leal, 
nu sa mărginit numai la reținerea telegramelor ce plecau din 
Bucureşti ci se ocupau şi cu sustragerea importantelor telegrame 
sosite din Londra, dela dl Vaida-Voevod. D-sa a expediat în 
3 Martie seara o telegramă cifrată M. S. Regelui şi una d-lui 
Stefan C. Pop în care aduceă la cunoştinţa Regelui şi a Ţării 
recunoaşterea reunirii Basarabiei din partea Consiliului Suprem. 
Telegramele au fost trimise deodată pe toate trei liniile — Paris, 
Roma şi Constantinopol — tocmai fiindcă se- simţise mâna ne- 
văzută dela Bucureşti, şi, ca să sosească cât mai repede, şi 
cât mai sigur la destinaţie. La oficiul Bucureşti au sosit deci 
câte 3 telegrame cifrate de un conţinut identic, dar nici una 
din ele nu a fost înmânată până azi destinatarilor. Faptul că 
tocmai aceste telegrame de aşă mare importanţă, care vesteau 
un frumos succes al d-lui Vaida-Voevod, au fost sustrase în 
mod mişelesc dovedeşte trei lucruri. Intâi, că ceice le-au sustras 
trebuiau să fie funcţionari ai Statului; a doua, că cunoşteau 
conținutul lor, deci dispuneau de cifrul secret al Ţării; a treia, 
că „hoţii de telegrame“ şi complicii lor aveau un mare interes 
ca succesul d-lui Vaida-Voevod să nu fie cunoscut, pentru a 
nu strică calculele şi intrigile acelora, cari urmăreau grabnica 
răsturnare a guvernului, chiar în absenţa preşedintelui de 
consiliu. 

Asemenea nici textul integral al deciziunei Consiliului 
Suprem, prin care se notifică recunoaşterea reunirei Basarabiei, 
transmis necifral din Londra, tot pe cele 3 căi, în 5 Martie, nu 
a ajuns vreodată la destinaţie. 

Cele înşirate mai sus dovedesc în deajuns cu ce arme 
neleale şi mârşave au luptat adversarii politici în contra unui 
patriot care obținuse succese atât de mari la Conferinţa de 
pace, 

Intrigile continuă. 


Am menţionat în altă parte că guvernul din Bucureşti şi 
parlamentul aflase de recunoaşterea Basarabiei printro tele- 
gramă particulară expediată din Paris de dl Pelivan unui amic 
la Bucureşti. Dl Pelivan, la rândul său, a fost avizat despre 
recunoaştere de dl Vaida-Voevod din Londra. Succesul prim- 
ministrului nu fusese crezut decât după o nouă confirmare din 
partea d-lui Pelivan. Telegramele d-lui Vaida-Voevod şi textul 
notei Conferinţei de pace odată sustrase, a fost uşor intriganţilor 
să strecoare cu privire la acest succes noi nedumeriri în inimile 
Bucureştenilor. Ei probabil nu erau în stare să creadă că Basa- 
rabia, pentru care d! Brătianu a fost gata să sacrifice aşa mult, 
a putut fi câştigată de dl Vaida-Voevod fără nici o compensație. 

Noua intrigă se poale uşor constată din o telegramă a 
d-lui Stefan C. Pop, în care întrebă „dacă recunoaşterea unirei 
Basarabiei a fost sau nu supusă unei condițiuni“? Şi fiindcă 
începerea tratativelor de pace cu Rusia nu corespundeă vede- 
rilor adversarilor politici ai prim-ministrului, ei au calificat 
răspunsul dat d-lui Cicerin! drept potrivnic intereselor Ţării; 
iar începerea tratativelor de pace a fost numită de un colaborator 
al d-sale, care trăiă sub influinţa intriganţilor, de „copilărească. 
Azi de sigur şi cei mai naivi sau convins cât de greşită a fost 
politica adversarilor d-lui Vaida-Voevod, şi cât rău i-a adus şi îi 
va mai aduce ării. De o parte sustragerea telegramelor şi 
intriga că a încheiă pace cu Rusia e o greşală a lipsei de expe- 
riență diplomatică a d-lui Vaida-Voevod, de altă parte telegrama 
anterioară (sosită la Londra în 1 Martie) prin care se cereă de 
întregul guvern, împreună cu d-nii N. lorga şi P. Bujor, pe 
baza expunerilor d-lui general Prezan, ca să încheiăm cât mai 
curând pace cu sovietele! Şi în urmă întrebarea locţiitorului de 
prim-ministru, sugerată şi ea de sigur, de abilii intrisanţi, „dacă“ 


t vezi mai sus pag. 120—121. 
13% 


196 DL VAIDA-VOEVOD ŞI POLITICA INTERNĂ 


dl Vaida-Voevod „a lucrat în înţelegere cu Conferinţa păcii“ 
în acţiunea faţă de Rusia? Am văzut că declaraţia Consiliului 
Suprem răspunde clar şi afirmativ la întrebarea d-lui Stefan 
C. Pop.! 

Trimiterea d-lor Valuţă şi Bodnărescu la Conferinţa din 
Varşovia de asemenea nu a fost altceva decât o intrigă rafi- 
nată pentru a împiedecă şi a ridiculiză acțiunea de pace a 
d-lui Vaida-Voevod. Misiunea a fost calificată de primul-ministru, 
într'o telegramă (din 13 Martie) drept „o rezolvare uşuratică“ 
care ar fi putut „să răstoarne toată truda“ depusă de d-sa, „şi 
toată tactica stabilită faţă de Rusia“, şi impusă de împrejură- 
rile speciale. i 

Intrigile mârşave, ale. sufletelor mici, nu l-au stingherit pe 
di Vaida-Voevod în activitatea intensă, desfăşurată cu atâta 
succes pentru binele Ţării. Primind în 5 Martie din partea M. 
S. Regelui a doua autorizare „de a stă în occident timpul ce-l 
credeţi strict necesar“, d-sa se credeă la adăpost contra intri- 
gilor palatiste, şi şi-a continuat liniştit munca ‘pentru apărarea 
intereselor superioare ale Ţării. Cu conştiinţa liniştită a putut 
telegrafiă d-lui Stefan C. Pop (în 13 Martie): „Intrigile nu te 
supere. Vom face totul ce e spre binele Ţării. Am tremurat 
pentru pacea cu Rusia. Mi-am făcut cu prisosință datoria. Pot 
răspunde în faţa lumii şi a istoriei, că nu din vina mea să strică 
prin intrigi, ce eu am pregătit cu înţelepciune“. 


DI Vaida-Voevod se hotăreşte să se întoarcă 
la Bucureşti. 


Cu toate că d-sa voiă să mai steă câteva zile la Londra 
pentru a vedeă tratatul cu Ungaria în întregime rezolvat, şi 
pentru a da instrucţiunile necesare, cu privire la tratativele cu 
Rusia, totuşi s'a hotărît în 11 Martie să plece imediat spre 
Bucureşti, căci primise stirea unor noi dificultăţi interne. Din 


1 vezi mai sus pag. 110—111. 

politeță însă, a mai fost reținut câteva zile, neputând plecă în 
ruptul capului şi fără aşi luă cel puţin rămas bun dela bărbaţii 
de stat, cari i-au arătat atâta simpatie, şi au sprijinit aşa mult 
interesele României. In ziua următoare (Vineri 12 Martie) a cerut 
d-lui Lloyd George o întrevedere de adio, care din cauza we- 
ekend-ului! i s'a fixat numai pe Luni (15 Martie) orele 11'%. 
Pe ceilalţi bărbaţi de stat i-a văzut Vineri, Sâmbătă şi Luni, 
putând astfel fixă plecarea pentru Marţi, 16 Martie. 

Rămânerea d-lui Vaida-Voevod în străinătate până la solu- 
ționarea principalelor chestiuni pentru fara noastră, fără a se 
lăsă neliniştit de intrigile din Bucureşti, şi cu toate că în 19 
zile a fost de 11 ori rechemat de prim-ministrul locţiitor, este 
cea mai bună dovadă, că d-sa puneă interesele Ţării mai 
presus de frământările de partid. Şi dacă în 11 Martie se hotă- 
rise să plece, a făcut-o numai fiindcă vedeă chestiunile cele 
mai importante, tratatul cu Ungaria şi recunoaşterea Basarabiei 
aproape în întregime şi definitiv rezolvate. 

Cu toate că d-sa eră pregătit la eventualitatea ca guvernul 
să fie demisionat în absenţa sa — fiind avertizat în trei rân- 
duri — totuşi eră în drept să creadă că M. S. Regele, dându-i 
în două rânduri autorizarea de-a rămâne în străinătate timpul 
necesar nu va cere retragerea guvernului în absenţa d-sale, 
care sa dovedit atât de apt şi. norocos în rezolvarea diferitelor 
probleme mari pentru ţara noastră. Mai eră îndreptăţit s'o 
creadă aceasta şi penirucă „pericolul demonstrațiilor socialiste, 
cari de altcum au decurs în perfectă ordine eră înlăturat până 
la 1 Mai 1920“. Aceste demonstraţii, menajate, adeseori chiar 
puse la cale, pe sub mână, de mâni abile spre a face greutăţi 
guvernului şi spre a-l prezentă de o parte ca incapabil să sus- 
țină ordinea, de alta ca complice al bolşevicilor, erau exploa- 
tate în contra ministrului de interne, dl Dr. N. Lupu, şi astfel 
în contra întregului guvern. 

In 15 Martie orele 10! primise dl Vaida-Voevod, prin te- 
lefon dela Paris, textul telegramei d-lui Stefan C. Pop, care îi 


1 weekend = finea săptămânei, repaosul (de Sâmbătă d. m. până Luni 
dim.) pe care Englezii îl petrec de obicei la tară. 

anunţă că nu mai este preşedinte de consiliu. Telegrama a 
sosit, 15 minute mai târziu, şi via Constantinopol. Demisionarea 
guvernului Vaida-Voevod va rămâneă un caz unic în analele 
Statelor constituţionale şi parlamentare. In urma atmosferei po- 
litice miniştrii guvernului Vaida-Voevod şi-au înaintat demisiile 
personale M. S. Regelui, urmând ca să gireze agendele mini- 
sterului până la demisionarea guvernului. Demisia guvernului 
ar fi trebuit cerută sau primită dela prim-ministrul ării, care 
a fosi încredințat cu formarea lui, totuşi M. S. a găsit de bine 
ca, contrar uzului din ţările parlamentare şi constituţionale, să 
considere demisiile individuale, prezentate în absenţa şi fără 
ştirea prim-ministrului, drept demisionarea întregului guvern. 
Aceasta a fost cu atât mai surprinzător pentrucă M. S. îi dă- 
duse d-lui Vaida-Voevod abiă câteva zile înainte autorizaţia 
de a stă „timpul strict necesar“ în străinătate. Fiindcă pe faţă, 
în luptă deschisă, adversarii şi opozanţii fără răbdare nu puteau 
atacă guvernul pe nici o chestiune, afară doar, sub pretextul 
unor nedibăcii tactice ale câtorva ministri. de resort, ei au trebuit 
să recurgă la intrigi, calomnii şi furt de telegrame. Cu ajutorul 
acestor mijloace sa ţesut un plan diabolic pentru a duce în 
eroare pe M. S. Regele şi a răsturnă guvernul, răsturnarea 
fiind — poate — uşurată şi de greşelile comise în parlament 
cu diferite ocazii de ministri şi deputaţi. Astfel dl Vaida-Voevod, 
care şi-a câştigat merite neperitoare pentru România a căzut 
nu din vina sa, nu biruit întro luptă politică deschisă, sau în 
urma unei lupte parlameniare, ci — precum a zis dl lorga — 
ca un luptător viteaz, străpuns mişeleşte din spate de neşte laşi, 
pe când alergă la asalt, făcându-şi datoria faţă de Tară. Această 
faptă, atât de puţin onorabilă pentru cei ce au comis-o, nu l-a 
indispus pe primul-ministru câtuşi de puţin, şi astfel n'a avut 
nevoie de consolarea ce voiă să i-o ofere guvernul Averescu, 
propunându-i să reprezinte şi pe mai departe Țara în străinătate 
(la Conferinţa păcii). 

Intrevederea de adio cu dl Lloyd George. 


DI Vaida-Voevod a plecat, un ceas după primirea tele- 
gramei amintite, la dl Lloyd George, pentru aşi luă rămas bun. 
Intro conversaţie, care a durat mai mult ca o oră au discutat 
întrun ton cordial şi amical, toate problemele pendente ale Ro- 
mâniei, bine înţeles dupăce ex-prim-ministrul i-a mulţumit pre- 
mierului britanic în cuvinte călduroase pentru marele sprijin ce 
l-a dat cauzei noastre. DI Vaida-Voevod şi-a exprimat între altele 
speranța, că chestiunea tratatului unguresc se poate luă ca şi 
tranşat, şi nu se va mai reveni asupra lui. Premierul britanic 
a confirmat acest lucru, şi a răspuns, că a fost foarte vesel 
găsind în prim-ministrul român un bărbat cu care s'a putut în- 
țelege atât de bine. Il poate asigură „că şi pe viitor va face 
totul în interesul României. Aliaţii au avut toată simpatia pentru 
România, dar cu dl Brătianu nu s'a putut lucrà“. Acuma însă, 
având cu cine se înțelege, „Anglia şi aliaţii vor aveă ocazie 
să dovedească prietenia lor faţă de România”. À accentuat să 
băgăm de seamă ca să nu se extindă mişcarea reacționară- 
monarhistă din Berlin asupra Budapestei. Asemenea dl Lloyd 
George a promis, că va dă tot sprijinul său pentru ca tratativele 
cu Ruşii să fie duse la bun sfârşit, şi va acordă, ori când, tot 
ajutorul Angliei pentru refacerea şi întărirea României. După 
aceste promisiuni dl Vaida-Voevod i sa adresat cu următoarea 
cerere: „Rog pe Excelenţa Voastră să acordati sprijinul ce mi 
l-aţi dat şi promis mie, şi succesorului meu, dupăce eu nu mai 
sunt prim-ministru“. DI Lloyd George: „Cum“; dl Vaida-Voevod: 
„Fiind demisionat de două zile nu mai sunt preşedinte de con- 
siliu. A fost numit în locul meu dl general Averescu“. DI Lloyd 
George exclamă surprins şi făcând un gest de mirare: „Se poate 
aşă cevă? In absenţa d-voastră? Nemai pomenit“! Şi continuă 
cu ton energic: „Dar să ştiţi, dacă se va reîncepe politica d-lui 
Brătianu atunci nu vă voi mai da nici un sprijin“. Dl Vaida- 

Voevod l-a întrerupt spunând: „Sunt convins, că noul guvern 
va urmă aceeaşi politică externă ca şi mine“.! Nu vom relată 
toate cuvintele de părere de rău, pe care le-a exprimat pre- 
mierul britanic, fiindcă „pierde un colaborator atât de simpatic 
şi sincer“, după cum a spus d-sa, adăugând, că „sprijinul pe 
care l-am dat României să datoreşte pe de-a întregul încrederei 
ce am avut-o cu toții în persoana şi guvernul d-voastră“. 
Desigur că ţara noastră nu are mulţi oameni politici cari 
în situaţia, în care se află dl Vaida-Voevod, ar fi răspuns cu 
pâine, pentru loviturile cu pietre. D-sa, pătruns de patriotism. 
adevărat şi desinteresat, a făcut acest nobil gest cerând în urmă 
şi celorlalţi bărbaţi de stat dela Conferenţă să acorde sprijinul 
dat d-sale şi pe mai departe naţiunei şi guvernului român. Dela 
dl Vaida-Voevod nu sa auzit nici un cuvânt de indignare şi 
supărare pentru procedura nedreaptă, fiind „lipsit“, după cum 
spuneă şi Times, „de vanitate personală“ ; nici nu a simţit mâh- 
nire personală, cel mult îl supără gândul că în urma metodelor 
aplicate cu ocazia demiterei d-sale s'ar puteă micşoră prestigiul 
României. Totuşi impresia proastă ce a făcut-o asupra tuturor, 
vestea demisionării guvernului Vaida-Voevod nu a putut fi 
ştearsă nici de atitudinea calmă a ex-premierului român. 


“Ecoul demisionării. 


Demisia cabinetului Vaida-Voevod în absența premierului 
său, care cu munca sa fecundă a ştiut să ridice prestigiul Ro- 
mâniei-mari la acela al unui Stat civilizat şi european, a deschis 
ochii lumei politice din apus şi distrugându-le o iluzie, le-a do- 
vedit încă odată, că România, în urma politicianismului bizantin 
şi a camarilei intrigante se găseşte încă tot în stadiul evoluţiei 
unui Stat semi-balcanic. 

Bărbaţii de stat, ca şi opinia publică engleză au regretat 
viu plecarea d-lui Vaida-Voevod din Londra. Presa şi-a spus 


1 compară Morning Post, 18, Martie 1920. 

părerea cu privire la schimbarea de guvern din România, fără 
a dori însă să se amestece în chestiunile de politică internă. 
In formă politicoasă, dar cu fine aluzii, cari se refereau mai 
mult la politica internaţională, ea şi-a exprimat regretul pentru 
celea petrecute, aducând totodată elogii personalităţii şi meritelor 
d-lui Vaida-Voevod. 


lată câteva citate: 


The Times, 16 Martie 1920. 


„Criza română“. 


„Conform informaţiunilor primite din cercurile româneşti 
din Londra aflăm, că Regele Ferdinand a primit demisiunea 
premierului locţiitor, dl Stefan Pop, şi a încredinţat pe generalul 
Averescu cu formarea unui nou cabinet. Noutatea despre această 
întâmplare survenită în absenţa prim-ministrului, a Dr-lui Ale- 
xandru Vaida-Voevod, care a fost retinut pentru câteva săptă-. 
mâni la Londra, în legătură cu deliberările Consiliului Suprem, 
a cauzat o surprindere considerabilă guvernelor aliate. In cer- 
_curile, în care părerile Consiliului: Suprem sunt cunoscute, să 
exprimă temerea, că în cazul când numirea guvernului gene- 
ralului Averescu ar implică o întoarcere la tacticele urmate de 
cabinetele române anterioare, sau o îndepărtare dela metoda 
constructivă şi statesmanlike (demnă de un bărbat de stat), care 
a câştigat pentru Dr. Vaida-Voevod şi ţara sa bunăvoința alia- 
ților, în acel caz cooperarea armonioasă între Consiliul Suprem 
şi viitorul guvern român ar puteă deveni mai dificilă“. 


Liverpool Daily Post & Mercury, 17 Martie 1920. 


„Schimbarea de cabinet în România“. 


„Se întâmplă rar ca schimbarea unui cabinet, într'o capi- 
tală mai mică a Europei, să cauzeze aşa gravă nelinişte, precum 

a stârnit-o răsturnarea ministerului d-lui Vaida-Voevod din Bu- 
cureşti. Consiliul Suprem a fost grav turburat de acest eveni- 
ment. Fostul premier român eră stimat în măsura cea mai mare 
de toţi bărbaţii de stat ai Antantei. DI Lloyd George, dl Balfour 
şi Lord Curzon au fost egal impresionați de onestitatea, de 
agerimea şi de moderaţia d-sale. În timpul când relaţiile dintre 
Bucureşti şi Consiliul Suprem au fost încordate chiar până la 
punctul de a se rupe, d-sa a intervenit cu un curaj şi o desinte- 
resare mult presus de limita obişnuită între bărbaţii politici, şi 
rezultatul câştigat a fost nu numai reluarea imediată a relatiu- 
nilor vechi şi prietenești, ci şi recunoaşterea dreptului României 
asupra Basarabiei . . . . Se sperează, şi să aşteaptă ca dl Take 
lonescu să vină la departamentul român de externe, reprezen- 
tând interesele ţării sale la Conferința de pace. Aceasta ar fi, 
încâtva, o mângăiere şi o consolare pentru că am pierdut pe 


dl Vaida“. 


Glasgow Herald, 18 Martie 1920. 
„Pentru ce a căzut Vaida“. 


„DI Vaida pleacă dela guvern la un moment nepotrivit 
pentru ţara sa şi Consiliul Suprem, care l-a stimat foarte mult. 
Dintre bărbaţii de stat români numai dl Take lonescu poate 
speră să rivalizeze cu succesele d-lui Vaida la Conferinţa de 
pace“. 


Near East, 18 Martie 1920. 


Publică o lungă corespondență din Bucureşti (26 Februarie 
1920) în care se spune între altele: „Este de regretat că România 
încă nu a fost în stare să formeze un guvern stabil. Dela ar- 
mistițiu încoace [ara a trăit într'o serie continuă de crize poli- 


y 

tice. Energia şi ingeniozitatea, care au fost întrebuințate pentru 
a creă dificultăţi guvernelor ce se succedeau, ar fi putut par- 
curge un drum lung spre soluţionarea unor probleme mai 
urgente. Este întotdeauna greu pentru unul din afară să înțe- 
leagă cauza pentru ce este mult mai important de a scoate din 
oficiu pe cei „verzi“, şi ai aduce pe cei „vineţi, în loc dea 
pune în stare de funcţionare căile ferate, şi a repară podurile 
stricate“. 

Acelaş ziar publică în altă parte cu aceiaşi dată urmă- 
toarele: „Ştirea că prim-ministrul ad interim al României a 
înaintat în absenţa d-lui Dr. Vaida-Voevod demisiunea guver- 
nului, şi că aceasta a fost primită de Rege aşteaptă o confirmare 
înainte de a puteă fi crezută . . . . Multă simpatie se va simți 
pentru Dr. Vaida-Voevod în mijlocul greutăților cu cari are de 
luptat. El a susținut cu succes interesele României în faţa Con- 
siliului Suprem, şi a câştigat recunoaşterea formală din partea 
aliaţilor a reunirei Basarabiei cu România“. 


è 


Liverpool Daily Courier, 19 Martie 1920. 


„România Mare“. 


„Nouă criză ministerială“. 


„A spune că plecarea d-lui Vaida-Voevod din Londra, 
şi demisionarea cabinetului său din Bucureşti sunt adânc regre- 
tate în cercurile Conferinței nu implică un amestec în afacerile 
interne ale României, ci este numai un omagiu pentru exem- 
plarele sale calități personale, şi implică totodată o îngrijorare 
naturală că continuitatea politicei române la Conferinţa de pace 
să nu sufere o întrerupere temporală la o întorsătură critică faţă 
de Ungaria şi estul apropiat. Dl Vaida a reuşit să câştige prin 
concepţiile sale largi şi democratice desăvârşita încredere a 
Consiliului Suprem, ca şi sprijinul d-lui Lloyd George, dat cu 

toată inima. Şi România a beneficiat în măsură considerabilă 
de impresia favorabilă, pe care a făcut-o premierul său asupra 
premierului britanic, francez şi italian“. In continuare ziarul 
menţionează succesele d-lui Vaida-Voevod, adecă „aranjarea 
problemei spinoase: evacuarea Ungariei de către trupele române 
şi fixarea cotei pentru distribuirea materialului rechiziţionat în 
Ungaria, au fost soluționate în măsură cu drepturile şi onoarea 
României. Măsurile umilitoare pentru protejarea minorităţilor“ 
au fost schimbate. „Toate încercările de a redeschide în detri- 
mentul României chestiunea viitoarelor frontiere ungaro-române, 
sau de ai impune comerţ liber cu Maghiarii au fost abando- 
nate. Şi, în urmă, dreptul ei asupra Basarabiei a fost deplin 
recunoscut de Consiliul Suprem. Aceasta fiind situaţia, Consiliul 
Suprem a fost în mod dureros surprins când a primit informaţia, 
dela dl Vaida-Voevod în persoană, că regimul său la Bucu- 
reşti s'a sfârşit. 


€ 
Le Temps, (semioficiosul guvernului francez), 19 Martie 1920. 


„Demisia d-lui Vaida-Voevod“. 


„Incă nu se ştie nimic precis cu privire la cauzele, cari au 
putut provocă demisiunea guvernului Vaida-Voevod, care se 
păreă a fi tare, posedând în parlament o majoritate de aproape 
trei pătrimi din deputaţi şi senatori, şi a cărui şef a ştiut să 
câştige, prin acţiunea sa dela Paris şi Londra, o serie de succese 
pentru România“. 

„După resultatele obţinute s'a înţeles aici, că dl Vaida- 
Voevod a câştigat foarte repede simpatia cercurilor conducă- 
toare ale Antantei. A fost graţie intervenției sale că România 
a obținut alipirea Basarabiei, precum şi respingerea contra-pro- 
punerilor maghiare, care tindeau la o revizuire a frontierelor şi 
a clauzelor economice, fixate în proectul tratatului de pace“. 

Efectele produse de schimbarea regimului. 


Urmările produse în politica internă de căderea d-lui Vaida- 
Voevod le simţim şi azi cu toţii. Cât priveşte repercursiunea în . 
politica externă, ea a fost dezastruoasă. 

Pe atunci eră o adevărată întrecere între diferitele State, 
mari şi mici, pentru a se plasă în politica internaţională întrun 
mod pe cât se poate de avantajos. Această plasare nu putea 
fi câştigată pe altă cale decât prin ideile şi valorile conducă- 
torilor politici, cari reprezentau diferitele ţări. Pentru ca aceste 
idei şi valori să ajungă la deplină validitare se cereă o activi- 
tate intensă şi constructivă, plină de iniţiativă, cultivând necon- 
tenit relaţiunile între diferitele naţiuni, şi între bărbaţii cari le 
reprezentau. Dl Vaida-Voevod a ştiut să prezinte aspiraţiile Ro- 
mâniei în consonanţă cu politica marilor puteri, să construiască 
pretențiilor noastre o bază armonizată cu interesele aliaţilor, 
realizându-le în cadrul mai larg al intereselor interaliate, euro- 
pene. Astfel a izbutit, după cum am văzut, să câştige României 
în scurt timp locul şi rolul cel mai important între toate Statele 
Europei-centrale şi orientale. Dintre toate ţările mici noi ne bu- 
curam pe atunci de cea mai mare trecere la marii aliaţi. Prin 
înlăturarea d-lui Vaida-Voevod România a dispărut pentru 
câteva luni de pe scena politicei internaţionale, pierzând astfel 
un timp foarte scump, iar nivelul scăzut al luptelor noastre in- 
terne a redus valoarea noastră în politica externă. In timpul 
acesta Cehoslovacia, unită intern şi condusă în politica externă 
de bărbaţi aşa distinşi şi valoroşi ca preşedintele Masaryk şi 
discipolul său Eduard Benes, ne-a întrecut, şi nici chiar capa- 
citatea „marelui european“! nu a mai putut recâştigă pe deplin 
rolul de iniţiativă şi conducere pe care l-am avut cu şase luni 
înainte. lar azi fiind „dispreţuiţi şi batjocoriţi“ în ţări depărtate 


1 DI Clemenceau despre regretatul Take Ionescu, L'Homme Enechaină, 
14 Decemvrie 1914. 

şi vecine, cum spune marele istoric, dl N. lorga, începem să 
ne zbatem întro semi-izolare deprimătoare şi periculoasă, pe 
care ne-am creat-o noi înşine, prin lipsa de capacitate şi ini- 
tiativă a conducătorilor noştri. Rolul nostru în politica interna- 
tională, ca şi în special, în politica Europei-centrale şi balcanice, 
este azi cu totul şters, cu toate că avem în aceste ţinuturi po- 
pulația cea mai mare şi ocupăm la gurile Dunării, în vecină- 
tatea Rusiei, cel mai important loc. 

Dela prestigiul câştigat de dl Vaida-Voevod, până la lipsa 
de încredere şi vază de care suferim azi în străinătate, am 
parcurs un drum uşor, lipsit de sforţări. Dar drumul pe care va 
trebui să-l facem, dacă vrem să ne afirmăm ca Stat viabil, va 
fi foarte încet şi greu, cerând mari sacrificii intelectuale şi jert- 
firea incompetenţelor. Multă încordare, muncă bine organizată 
şi continuativă va trebui să depunem până când vom recâştigă 
prestigiul pe care îl merită şi pe care trebue să-l aibă țara noastră. 

Viitorul glorios al neamului este în mâinile noastre. „Dacă 
România nouă şi întregită îşi însuşeşte şi perseverează pe lângă 
nizuința exprimată de prim-ministrul Dr. Vaida-Yoevod, atunci 
nu trebue să ne îndoim, că se deschide o pagină pacifică şi 
glorioasă în istoria acestei indepartate şi îndelung izolate ramure 
a rassei latine“! 


1 Scotsman, 31 lanuarie 1920. 

TRATATUL MINORITĂŢILOR 


PROIECT DE TRATAT 


Intre 


Statele Unite ale Americei, 
Marea Britaniei, Franţa, 
Italia şi Japonia, 


Designaţi ca principalele 
Puteri aliate şi asociate 


pe de o parte; 
Şi ROMÂNIA, 


pe de altă parte; 


Considerând că în virtutea 
tratatelor semnate de princi- 
palele Puteri aliate şi asociate, 
de altă parte, largi măriri teri- 
toriale sunt sau vor fi obținute 
de Regatul României; 

Considerând că în Tratatul 
dela Berlin, independenţa Re- 
gatului României n'a fost re- 
cunoscută decât sub rezerva 
unor anumite condițiuni; 


TRATAT 


Statele Unite ale Americei, 
Imperiul Britanic, Franta, 
Italia şi Japonia, 
Principalele Puteri aliate şi 
asociate 
pe de o parte; 
Şi ROMÂNIA, | 
pe de altă parte; 


Considerând că în virtutea 
tratatelor, cărora principalele 
Puteri aliate şi asociate au 
aplicat semnăturile lor, largi 
măriri teritoriale sunt sau vor 
fi obținute de Regatul Ro- 
mâniei ; 


14% 

Considerând de altă parte 
că principalele Puteri aliate şi 
asociate doresc să recunoască 
fără condițiuni independenţa 
Regatului României, atât pe 
vechile cât şi pe noile sale 
teritorii ; 

Considerând în fine că Ro- 
mânia este doritoare de a da 
de bună voie garanții sigure 
de libertate şi dreptate atât 
tuturor locuitorilor din vechiul 
Regat al României cât şi celor 
din teritoriile transferate din 
nou, oricărei rassă sau reli- 
giuni ar aparţineă. 

In scopul acesta Reprezen- 
tanții de mài jos a Inaltelor 
Părţi contractante, şi anume: 


Au .... convenit asupra 
următoarelor stipulaţiuni: 

Puterile aliate şi asociate, 
semnatare ale Tratatului de 
Berlin din 13 lulie 1878, luând 
în considerare obligaţiunile 
contractate în virtutea prezen- 
tului tratat de către guvernul 
român, recunosc că România 
este definitiv liberă de condi- 
jiunile puse la recunoaşterea 
independenţei sale prin arti- 
colul 44 din Tratatul de Berlin. 


* 
x o 


Considerând că România 
are, din propria sa voinţă do- 
rința de a da garanții sigure 
de libertate şi dreptate, atât 
tuturor locuitorilor din vechiul 
Regat al României, cât şi ace- 
lora din teritoriile de curând 
transferate, oricărei rasse, na- 
țiuni (langue) sau religiuni ar 
aparjineă; | 

S'au pus, după examinare 
comună, de acord pentru a 
conclude prezentul tratat . 

ART. 10. 


Comitetele şcolare, alese 
pe loc de către comunităţile 
evreeşti din România, vor asi- 
gură, sub controlul general al 
Statului, repartițiunea părţei 
proporţionale a fondurilor pu- 
blice desemnate pentru şcoa- 
lele evreeşti conduse conform 
cu Art. 9, precum şi organi- 
zarea şi direcțiunea acestor 
şcoli. | 

Dispoziţiunile Art. 9 în ce- 
eace priveşte întrebuinţarea 
limbilor în şcoale, vor fi apli- 
cabile şi ziselor şcoale. 


ART. 11. 


Evreii nu vor fi obligaţi să 
îndeplinească acte constituind 
o violare a Sabbaturilor şi nu 
vor fi izbiţi de nici o incapa- 
citate dacă refuză să se ducă 
la tribunale, sau de a îndeplini 
acte legale în ziua Sâmbetei. 
Totuşi această dispoziţiune nu 
va dispensă pe evrei de obli- 
gajiunile impuse tuturor supu- 


ART. 7. 


România se angajează a 
recunoaşte ca cetăţeni români, 
de plin drept şi fără nici o 
formalitate, pe evreii cari lo- 
cuesc toate teritoriile Româ- 
niei şi cari nu pot beneficiă 
de nici o altă cetăţenie. 

şilor români în vederea ne- 
cesităţilor Statului, serviciului 
militar, apărărei naţionale sau 
menţinerei ordinei publice. 

România declară intenti- 
unea ei de a se abţine să 
prescrie, sau să autorizeze 
alegeri, fie generale, fie locale, 
cari ar aveă loc Sâmbătă; 
nici o înscriere electorală nu 
va trebui să fie obligatorie 
într'o zi de Sâmbătă. 


* 
* * 


Făcut la Versailles, întrun 
singur exemplar care va ră- 
mâneă depus în arhivele gu- 
vernului Republicei franceze 


Făcut la Paris, în nouă 
Decemvrie o mie nouă sute 
nouăsprezece, întrun singur 
exemplar, care va rămâneă 
depus în arhivele guvernului 
Republicei franceze. . . . 

Delegații, cari din motivul 
îndepărtărei lor momeniane 
din Paris, nu au putut pune 
semnătura lor pe prezentul 
tratat, vor fi admişi a o face 
până la 20 Decemvrie 1919.: 


. 


(Semnături) 


1 Terminul acordat României pen- 
tru semnare. 


ANEXA Il’ 


Pentru 
Ministrul afacerilor străine al României 
Carnarvon pentru 
Londra. 


Operațiunile militare încoronate de succes, ale acelor două 
republici sovietice, Rusia şi Ucraina, fac urgentă necesitatea 
pentru Rusia şi România, de a stabili între ele relaţiuni pacifice, 
şi raporturi utile şi binefăcătoare pentru ambele părți. 

Guvernul sovietic rusesc e de părere, că toate diferendele 
dintre cele două ţări se pot aplană pe cale de negociaţiuni 
pacinice, şi toate chestiunile teritoriale se pot rezolvi în mod 
amical. De aceea se adresează comisarul poporului pentru 
afacerile străine către guvernul român cu o propunere formală 
de a începe tratative de pace, rugând să se indice locul şi 
timpul pentru întâlnirea reprezentanţilor celor două State. 

Comisarul poporului pentru afacerile străine. 

Moscova, 24 Februarie 1920. 

Cicerin 


Nr. 1470 


1 Comp. L'Ucraine Sovietiste, Recueil de Documents officiels, Berlin, 
1922, Puttkammer & Mihlbrecht, pag. 65—66. 


ANEXA Jil.: 


Pentru Domnul 
Comisar al poporului pentru afacerile străine 
Cicerin 
Moscova. 


Am primit astăzi, 3 Martie telegrama dv. expediată din 
Moscova sub Nr. 1470 la 25 Februarie orele 41? a. m. pe adresa 
mea Carnarvon pentru Londra. România şi-a desăvârşit unitatea 
naţională mulţumită spiritului de disciplină şi de sacrificii al 
armatei române şi al întregului popor românesc. Această unitate 
a fost înarticulată în noua constituţie a Ţării, prin votul unanim 
al corpurilor legiuitoare, alese pe baza sufragiului universal 
secret. România este doritoare de aşi puteă croi în pace şi 
având relaţii amicale cu toţi vecinii ei, temeliile viitoarei sale 
desvoltări economice şi politice pe baze instituţionale demo- 
cratice. Faţă de evenimentele şi luptele din Rusia, România a 
observat şi observă atitudinea abţinerei dela amestec în afacerile 
interne ale ţării vecine. Propunerea dv. „de a intră în (tratative) 
pourparler-uri spre a aranjă amical relaţiunile între ambele 
popoare şi spre a institui între ele relaţii pacifice şi raporturi 
utile şi binefăcătoare pentru ambele părţi“, corespunde intenţiilor 
poporului român. In consecinţă, în calitatea mea de prezident 


1 Comp. L'Ucraine Sovietiste, op. cit. pag. 66. 
Textul citat este textul original. 

al consiliului de miniştri şi ministru al afacerilor externe al 
României, primesc propunerea dv. formală de a angajă nego- 
țiaţiuni de pace. Spre a vă puteă face propoziţii cu privire la 
localitatea în care reprezentanţii celor două State se vor putea 
întâlni, voi intra fără întârziere în relaţii cu guvernele ţărilor 
respective, cerând agrementul şi ospitalitatea lor comunicându-vă 
rezultatul. Cu privire la data întâlnirei reprezentanţilor noştri îmi 
voi permite să vă fac propoziţii îndată ce voi aveă răspunsul 
dela Bucureşti. 
Londra, 3 Martie 1929. 


Preşedintele consiliului de miniştri şi ministrul 
afacerilor străine al României 


Alexandru Vaida-Voevod 
Nr. 447. 


ANEXA IV. 


10. Downing Street 
Whitehall, S. W. 1. 
Londra, 3 Martie, 1920. 


Excelenţă, 


Am onoarea a Vă informă, în numele Conferinţei de pace, 
că Consiliul Suprem a luat azi în considerare cererile cu privire 
la recunoaşterea reunirei Basarabiei cu România, adresate lui 
de Excelenţa Voastră. Mă folosesc de această ocazie pentru a 
reaminti Excelenței Voastre că decisiunea acestei chestiuni din 
partea Conferinţei de pace a fost amânată până la executarea 
din partea Guvernului Român a evacuării Ungariei. Totuşi 
Consiliul Suprem a luat notă de asigurarea dată de Excelenţa 
Voastră la 26 Februarie, că evacuarea trupelor române nu va 
întârziă peste termenele fixate de misiunea interaliată, trimisă 
în acele locuri. Luând aceasta în considerare Consiliul a căzut 
de acord asupra formulei anexate, recunoscând reunirea Basa- 
rabiei cu România. Totuşi recunoaşterea asta nu va puteă primi 
forma legală a unui tratat, până când trupele române nu vor 
fi evacuat cu totul Ungaria. 


Excelenței Sale 
Domnului Vaida-Voevod 
etc. 

În această ordine de idei mă refer şi la chestiunea înche- : 
ierei păcii cu Guvernul Sovietelor din Rusia, sulevată de Gu- 
vernul Român. Ca răspuns la această chestiune Consiliul Suprem 
Vă reaminteşte declaraţiunea conținută în comunicatul din 24 
Februarie. Acolo Veţi vedeă că Consiliul Suprem este de acord, 
că nu poate luă răspunderea de a sfătui România să continue 
un război, care ar puteă fi nefavorabil intereselor sale, cu atât 
mai puțin ar putea-o sfătui să adopte o politică de agresiune 
față de Rusia. Dacă cu toate acestea Rusia sovietică ar atacă 
frontierele legitime ale României, atunci aliaţii îi vor da tot 
sprijinul posibil. Conferinţa crede că prezenta recunoaştere a 
reunirei Basarabiei cu România va îndepărtă obstacolul principal 
din calea tuturor negocierilor între Guvernul Rusiei şi a României 
pe cari Guvernul Român le va crede de convenabile. 


Am onoarea a fi, 
Domnule, 
supusul ascultător al Excelenței Voastre ! 
Lloyd George. 


1 O formulă de încheiere greu de tradus: 


I have the honour to be, 
Sir, 
Jour Excellency's obedient Servant 

Hotărirea Consiliului Suprem în chestiunea Basarabiei. 


Principalele Puteri Aliate s'au văzut până acuma în impo- 
sibilitate de a luă o hotărire definitivă în chestiunea basarabeană, 
pentrucă au considerat-o ca o parte din problema generală 
română, a cărei aranjări a fost împiedecată de dificultăţile avute 
cu anteriorul Guvern Român, şi pentrucă au sperat, că se va 
puteă găsi un aranjament prietenesc între România şi Rusia. 
Principalelor Puteri Aliate li-se pare, că nu mai este nici un 
motiv pentru a întârziă şi pe mai departe hotărîrea definitivă. 
Guvernul Român a dat dovezi despre dorinţa sa de a aranjă 
în interesul României şi al Europei în general chestiunile ne- 
rezolvate încă, şi a supus hotăriîrei Consiliului Suprem chestiunea 
retragerei trupelor sale din Ungaria, bazându-se pe asigurarea 
dată de Principalele Puteri Aliate. Guvernele aliate îşi dau 
seamă că interesul cel mai mare al României, precum şi al 
Statelor învecinate cere, ca chestiunea Basarabiei să nu rămână 
şi pe mai departe nedecisă. Dupăce sau luat pe deplin în 
considerare aspirajiunile generale ale populaţiei basarabene, şi 
caracterul moldovenesc, din punct de vedere geografic şi etno- 
grafic al acestei regiuni, precum şi argumentele istorice şi eco- 
nomice, Principalele Puteri Aliate se pronunţă în favorul reunirei 
Basarabiei cu România, reunire proclamată în mod formal de 
reprezentanţii basarabeni, dorind totodată a încheiă un tratat 
cu privire la această recunoaştere, îndată ce condiţiunile amintite 
vor fi fosi îndeplinite. Ele cred, că prin această reunire interesele 
generale şi particulare ale Basarabiei vor fi salvgardate, şi în 
special relaţiunile ei cu Statele învecinate şi drepturile minori- 
tăţilor sale, vor fi garantate în aceleaşi condițiuni ca drepturile 
acelora, cari trăiesc în celelalte părţi ale Regatului Român. 
Principalele Puteri Aliate îşi rezervă dreptul de a supune arbi- 
trajului Ligei Naţiunilor orice dificultate viitoare, provenită din 
menţionatele două chestiuni. 


Londra, 3 Martie, 1920. 


HĂRŢI 


Pentru stabilirea frontierelor României-mari s'au făcut de 
către experţii marilor puteri (în şedinţele comitetului de experţi) 
mai multe şi deosebite propuneri verbale.! În schiţele alăturate 
am ţinut să redăm, cât mai exact, numai propunerile cele mai 
caracteristice, făcute chiar la începutul activităţii, comitetului de 
experţi, şi care au dus, în urma deliberărilor, la stabilirea fron- 
tierelor actuale, producând astfel un compromis între vederile 
opuse. 


1 Este de remarcat, că experţii Italiei au cerut prima oară linia trata- 
tului 1916, iar numai dupăce sau convins — în aceeaşi şedinţă — că tratatul 
va fi considerat de caduc, au produs liniile arătate în schiţe. 

a se citi: 
pag. 13 u 12 de sus: aplicării tratatului, în loc de aplicării a tratatului 


13 13 „ „ contrară >» » » contară 
„ 4 „o 3, „ nuauţinut, aoa n» hu a ținut 
„15 „ 2 „ „ consideră, » » » Cosideră 

18 „ 10 de jos: întoarcă, „ » „ Teîntoarcă 

18 nota 2 Das Friedlose Europa, „ „ „ Frielose 

20 şirul 12 de sus: întoarcerea, „o » » reîntoarcerea 

28 4 „ „ dea face, » » » dea face 
i 28 nota 3 şedinţa » o» » şePinia 
„29 şirul 11 de jos: intransigent » » »„ întrasigent 

29 „ 7 „ „ aplicat >» » aplecat 

47 „ Li de sus: Bela Kun, „— » » Bela Kuhn 
„50 notă şirul ultim: Prague, „> Praque 
„ 51 şirul 14 de sus: şi noa 8 
„ 55 „ 13 de jos: Sir Cozens-Hardy „ „œ „ Sir Conzens-Hardy 
„ 57 „4—5. „ asigurat, că » » » asigurat totodată că 
» 60 „ 1 „  „ întoarcerea » » » reîntoarcerea 
„ 6 „ 5, „ aveau » » » aveu 
„ 62 „ 14 de sus: clauzele » » » clauzulele 
„63 „  Xdëè jós:uSir DnMaclean a la DrarSir D. Meclean 
„ 64 „ 4 de sus: să lanseze ştirea că „ „ „ să lanseze că 
„ 64 „ 7, „ contact > =» »„ Contract 

„82 şirul 14 de jos: Consiliului amba- 


sadorilor, în loc de Consiliul Suprem 
„ 8&5 „ 3 de sus: Cu toate că » » » Cu toatecă 
» 9i „ 4 de jos: să arate „n » să arete 
„ 96 „ ultim: economice-financiare „m „ economice-financiare 
105 „ 1 de sus: au fost » » „a fost 

» 111 nota: Anexa IV. „m Anexa Ul. 
„116 şirul 1 de sus: emigranții ruşi » » » emigranții Ruși 
„ H6 o 7, Kroupensky » a „ Kroupesky 
„ 123 „ 16de jos: să spereze „» să spere 

- 124 „ 12 desus:Laultimele conferințe ,, » » » La ambele conferinţe 
„130 nota 5 Revue de France „» » Revue de france 
5 aa şirul 6 de jos: 17 August „n » 14 August 
„ 162 ,„ 3 de sus: mare apertum „+ „ mare opertum 
„ 177 prim: ministrul » » » ministru 
„ 187 „ 2 de jos: sprijinul lor teal „= » » Sprijinul lor real 


(Eratele de tipar cari sunt evidente nu au mai fost corectate aici). 

